
COKV  ESVKVSVMKV. 


ESVKVSVMKV  1. 

Mv  este  naorkvlke  era  vkerrickv  vcvkvye  yvkvpekot, 
holwvyecvlke  era  vyetvn  oh  huerekot,  momet  nakhayv- 
kekvlke  nvkaftan  likekot, 

2  Momis  Cehofv  era  vhakv  es  em  afvcketvt  omen,  em 
vhakv  nettvt  ot  nere  tis  oh  vkerricat,  en  heret  omes. 

3  Moraet  eto  uewv  fihhonat  vfopke  vhocke,  esse  yukne- 
kon,  em  ette  em  oketv  omof  lokcicat  orae  tares ;  momen 
naket  o  vteken  momeeat  heren  ayet  os. 

4  Este  faccvkekat  mv  omvkekot  os:  momis  nak  en 
tvleesse  hotvle  vtohkat  omvket  os. 

5  Monkv  faccvkekat  ohfvcceckv  omof  svpvklekon,  hol- 
wvyecvlket  este-faccvlke  nvkaftan  svpvkilekos. 

6  Cehofv  este-faccvlke  em  vyetvn  kerret  omen,  momis 
holwvyecvlke  em  vyetvt  sumketvn  oh  ayet  omekv. 

ESVKVSVMKV  2. 

Estomaten  etvlwv  cahmelikvt  cvpvkhoket  on,  este 
sulsokat  nake  ehvperken  oh  vkerricvke  haks  ? 

2  Ekvnv  mekkvlket  vnrvpet  asvpvklen,  em  evpayvlkeu 
Cehofv  vnrvpen,  momen  en  Klist  vnrvpen  etenvkaftaket 
os, 

3  Em  eswvnakvn  kvceyet,  efvkv  enake  taken  vwikvkeres, 
makaJcet, 

4  Hvlhawan  likat  vpelvres :  Pucaset  vpelicvkvres. 

5  Momof  en  cvpvkketv  ofvn  era  punayvkvres,  momet 
cvpvkketv  hiyyat  ofvn  penkvlvkuecvres. 

6  Mome  estomis  vra  Mekkon  Sivn  ekvnhviwe  vcakat 
cvnaken  hueriheis. 

7  Nake  momvres  komvten  kerkuecares:  Cehofvt,  Cemet 
Cv’ppuce  toyetskes;  mucv  nettvn  ce  heckuehcis,  cv 
kicvtet  os. 

8  Vm  ’poll vs,  raomen  etvlwv  cahmelikvn  cenake  taren 
ee’mit,  ekvnv  yuksvlken  epucasetskvren  ce’mares. 

9  Cvto  estepketvn  es  kvcehyet,  vrkvshayv  em  vrkvswv 
omen  vwiket  tvkocetskvres. 

10  Monkv  hiyomat,  mekkvlke  toyatskat,  lioporrenet 
omvkes :  ekvnv  fvccecvlke  toyatskat,  ce  mvhahoyvke- 
kvs. 

11  Cehofvn  em  penkalet  em  vtotket,  fekeket  afvckv- 
kes. 

12  Eppucen  vfvnkvkes,  cvpvkke  haken,  vpeyatskof, 
sumketvn  vkpvlatkatskekaret ;  vyvkhvmkvn  en  cvpvk- 
ketvt  vhetke  witet  ok.  Em  enbonrakat  omvlkvt  en 
heraket  os. 

ESVKVSVMKV  3. 

Tewe  es  em  Ykvsvmkv,  e’ppuce  Apselvme  en  letkof  coyvtet. 

Cehofa,  vc  vnrapvlke  em  vhonkvtkv  mvtawwvt  ohvtv- 
linfeet  os  !  vc  vnrvpen  asvpaklat  sulket  os. 

2  Vm  puyvfekcvn  opunvyecet,  Hesaketvmeset  vnickvn 
em  ocekot  os,  makakat  sulket  os. 

.3  Momis  cemet,  Cehofv  toyetskat,  sevrvnakvt  vm 
vfulotken  vn  hueretsket  os,  momet  vm  vrakketv  momet  a 
cv  cemoksicvt. 

4  Vn  haken  Cehofvn  es  oh  huehkis,  em  ekvnhviwe 
vcakat  aossen  vm  vyoposkvret  ok.  Sela. 

5  Vnet  on  omat,  wvkiket  nohcis;  vhonehcis;  Cehofvt 
vc  vcayecet  oraekv. 

6  Este  cukpe-rakko  palakat  vc  vnrvpet  vra  vfulotken  e 
svpvklecakvten  en  cv  penkahlekos. 

7  Aeha,  Cehofa,  ahuervs;  vn  Hesaketvmese  toyetskat, 
cv  hesayecvs :  vn  horre  omvlkv  e  yvnvwv  funen  nafket 
kvceyetskvtet  os. 

8  Hesayeckvt  Cehofv  enaket  omes :  cem  ohmerkvt  cem 
esten  ohocvkekvs.  Sela. 

ESVKVSVMKV  4. 

Yvliikv  enhomahtv  en  hahoyat:  eshayeckv  ef  vkv  ocvken  es  oh  hayehoevranat. 

Tewe  es  em  Ykysvmkv. 

Vn  Hesaketvmese  faccetskat,  huehkvyof,  vm  vyoposkvs ; 
cv  ’stemerkusof  liketv  etektvnkusan  vn  hayetskvtet  os: 
vm  merret,  vm  mekusvpkvn  vm  vpoliicvs. 

2  En  liofune  estomen,  este  en  hopuetake  toyatskat,; 
ehvperketvn  vnokecet,  Ivksetvn  hopoyatskat  eteropotten 
vm  vrakketvt  vlesketv  hakvre  te  ? 

3  Momis  Cehofvt  este  heroman  e  em  vpvyecvten  kerrv- 
kes  :  oh  huehkvyof,  Gehofvt  vm  vpohicvres. 

4  Penkvlvkes,  momet  naorikatskvs :  cen  topv  taken 
lumhet,  ce  feke  take  mahusan  etempunayet,  cvyayvket 
omvkes.  Sela. 

5  Emetv  fvccvken  Hesaketvmesen  emvkes,  momet 
Hesaketvmesen  em  enhonrvkes. 

6  Estimvt  nak  here  estomen  pu  hecvkuecvre  te  ?  sulket 
makaket  os.  Cehofa,  ce  turofheckv  en  hvyayvken  ep  oh 
kvvvvpvs. 

7  Teleko  pvrko-opuswv  tepakat  em  ohvtvlakof  afvckakat 
senhoyvnen  afvcketvn  cv  feken  vpiketskvtet  os. 

8  Herkv  ofvn  wakkit,  mv  ofvn  vyvkhvmkvn  nocares, 
v^tvlkusis,  Cehofv  toyetskat,  vm  estonkon  likin  cv  hayets- 
ket  omekv. 

ESVKVSVMKV  5. 

YvMkv  Enhomahtv  en  hahoyat ;  Nehilor  vpvket.  Tewe  es  em  Vkvsvmky. 

Cehofv  toyetskat,  ce  hvckon  nanvke  makvyan  a  em 
wiyyet,  vm  vkerrickvn  ohvkerricvs. 

2  Huehkvyat  en  haken  em  vpohicvs,  vm  Mekko  momet 
vn  Hesaketvmese  toyetskat,  cemen  ce  mekusapvyet 
omekv. 

3  Cehofv  toyetskat,  hvthvyvtken  vn  haken  pohetskvres : 
hvthvyvtken  vm  meJcusvpkvn  ce  homvn  etetakuehcit, 
vketecares. 

4  Hesaketvmese  holwvyeckv  es  afvckat  toyetskekok : 
holwakat  ece  ’pvket  fekhonnekares. 

5  Ekvsvmakat  cen  renakv  ehomvn  svpvklekares :  hoi- 
wvyecvlke  omvlkvn  en  homecetsket  os. 

6  Laksetv  opunahoyan  y vmahkuecetskvres :  Cehofvt 
este*hunvnwv  catv  pvlate,  momet  emvkerran  en  homecet 
os. 

7  Momis  vnet  on  omat,  cem  vnokeckv  rakkat  ofvn  cen 
cukon  eceyares:  momet  cem  penkalit,  cen  cuko  vcakan 
vhecit  ece  ’rakkuecares. 

8  Cehofv  toyetskat,  cem  fvccetv  etehoy vnen  cv  y vpvy vs, 
vc  vnrapvlket  fullet  omekv :  cem  vyetvn  cv  turofv  ehomvn 
heren  hay  vs. 

9  Mehenvvetv  e  cukwv  take  ofv  sekot  omekv :  envcofv 
taket  holwvyeckv  mahhet  omes:  es  en  nokmelkv  take 
este-herickv  en  haukes ;  e  tulaswv  take  opunvkv  eslopica- 
kan  ehosickvn  es  opunayaket  os. 

10  Aeha,  Hesaketvmese  toyetskat,  estemerrvkuecvs ; 
nanvke  vkerricake  mahusat  etehoy  vnen  pvlvtkekvs ; 
vhakv  kacvkvte  sulkat  vpvken  sossicvs ;  ece’nrvpue- 
cakekv. 

1 1  Momis  cem  enhonrakat  omvlkvt  afvckvkekvs ;  afvcket 

estofis  huehkvkekvs,  vcayecaketskekv :  ce  hocefkv  vnoke- 
cakateu  ec  ofvn  afvckvkekvs. 

12  Cemet  este-faccvn  ohmerretskvret  ok,  Cehofv  toyets- 
kat;  heromkvn  es  ohranetsket  os,  sevrvnakv  es  ohrane 
omet. 

ESVKVSVMKV  6. 

Yvhikv  Enhomahtv  en  hahoyat,  eshayeckv  efykv  ocakat  oh  liayehocvranat. 
Semener  es  hakvre.  Tewe  es  em  Ykysymkv. 

Cehofv  toyetskat,  cvpvkket  vm  vsehekot,  cen  cvpvkketv 
hiyyat  ofv  cv  ’stemerrihcetskvs. 

2  Aeha,  Cehofv  toyetskat,  vm  merrvs,  cv  pulsekv : 
Cehofa,  cv  cvfeknicvs,  cv  fune  fekekakekv. 

3  Vm  puyvfekcvn  tayen  fekeket  os:  momen  cemet, 
Cehofv  toyetskat,  en  hofune  estomusa  ? 

4  Cehofv  toyetskat,  afuliket,  vm  puyvfekcvn  liesayecvs ; 
cem  vnokeekv  vrahkvn  cv  hesayecvs. 

5  Elkv  ofv  ece  ’kerrickv  sekot  omekv :  elkv  liute  ofvn 
estit  vkvsvmkvn  ce’mvre  te  ? 

6  Vn  hihketv  es  cv  hotoses:  nere  vtekat  vm  pvtakvn 
omvyecis ;  vn  topucen  cv  turopuswvn  es  lvcpeeis. 

7  Feknokketvt  omecicen  cv  turwv  yvmahket  os ;  vc 
vnrapvlket  omecicen  vhasse  haket  os. 

8  Holwvyeckv  vtotkvlke  omvlkatskat,  vnkvpvkvkes, 
Cehofvt  vn  hvkihketv  en  haken  pohet  omekv. 

9  Cehofvt  e’nkusapvyan  vm  vpohicet  os ;  vm  mekusvp- 
kvn  em  vpohicvres. 

10  Vc  vnrapvlke  omvlkvt  vlsaket,  tayen  estemerkvkvres  : 
yefulecvres ;  vyvkhvmkvn  vlsvkvres. 

ESVKVSVMKV  7. 

Tewe  en  Seklyvn,  Kus  Pencemvlke  em  opunvkv  ohfvccvn  Cehofvn  vyvhi- 
kvtet, 

Cehofv  vn  Hesaketvmese  toyetskat,  ec  oh  letkis :  vc 
asseeakat  omvlkv  enkvpvken  vc  vcayecet,  cv  hesayecvs : 

2  Este  papv  omet  vm  puyvfekcvii  selahlecet,  hesayecv 
seko  emunken  lopuckusen  selahlecekaren. 

3  Cehofv  vn  Hesaketvmese  toyetskat,  heyvn  momecvy  v- 
tcn  omat ;  holwvyeckv  cv’nke  ofvn  ocen  omat ; 

4  Este  vne  tepakeyat  etenherke  kakeyan  hohvakan  es 
era  fekvyvten  omat;  (henka,  este  nake  omecice  sekon  vc 
vnrapvt  huervten  liolwakan  ossicvy vtes ;) 

5  Ynrapvt  vm  puyvfekcvn  assecet,  esekvs;  henka,  vn 
hesaketvn  ekvnvn  oh  huerekvs,  momet  vn  rakketvn  ekvnv 
era  mokken  tvk  wvkecekvs.  Sela. 

6  Cehofv  toyetskat,  cen  cvpvkketv  ofvn  ahuervs;  vc 
vnrapvlke  en  cvpvkketvt  omecicen  e  kvwvpvs ;  momet 
vc  vrahkvn  vhonecvs ;  Aeha,  ohfvcceekvn  maketsket  os. 

7  Momen  etvlwv  cahmelikv  nvkaftat  cera  vfulotvkekvs ; 
momen  mvn  ohfvnket,  hvlwen  ye  fill k vs. 

8  Cehofvt  etvlwv  cahmelikv  em  fvccecet  os.  Cehofv 
toyetskat,  vm  fvccetv  momen  vm  mehenwetv  vc  ofv  ocat 
vcvkvyen  es  vm  fvccecvs. 

9  Aeha,  liolwvyecvlke  en  holwvyeckvt  fekhonnekvs, 
momis  este-faccvn  yekcen  hnericvs :  Hesaketvmese  fvccat 
est  efeke  momen  est  envcofvn  eskerret  os. 

10  Sevrvnvkv  cvnake  Hesaketvmese,  mv  efeke  ofv  fvccan 
hesayecat,  a  vtet  os. 

11  Hesaketvraeset  fvccecv  fvccat  omes;  momet  Hesa- 
ketvmeset  nettv  vtekaten  holwvyecvlken  en  homecet 
omes. 

12  Estet  rafulkekon  omat,  em  eslafkv  cvpkon  fvsecvres : 
em  eccv-kotaksen  kotaksehcet,  etetaknecakvtes. 

13  Momet  nanvke  es  esteleckvn  em  etetaknecakvtes: 
em  eccv-kotakse  en  re  fenkaken  hayet  os. 

14  Hecvs,  holwvyeckv  heckuecvranat  es  en  nokkes  : 
henka,  holwvyeckvt  ofvn  vfekhoniyen,  laksetvn  heckuecet 
os. 

15  Ekvnsufken  korret,  sufken  hay  vies,  momet  ekvnsufke 
hayvtet  vk  latkvtes. 

16  Em  vtotketv  hohvakat  e’kv  mahusan  a  oh  fuliken, 
holwvyeckv  momecvtet  eme  mahusat  e’kv  onvpv  a  em  oh 
lj\tket  os. 

17  Cehofvn  vkvsvmkvn  emares,  em  fvccetv  vcvkvyen, 
momet  Cehofv  Hvlwe  Mahat  e  hocefkvn  vkvsvmkvn 
’svyvhikares. 

ESVKVSVMKV  8. 

Yvhikv  Enhomahtv  en  hahoyat,  eshayeckv  efvkv  ocat  oh  hayehocvranat. 

Tewe  es  em  Vkvsvmkv. 

Cehofv  pa  Pucase  toyetskat,  ekvnv  hvmkvn  ce  hocef- 
kvt  mvtawwvt  vrakket  os !  mv  vrakketv  cenaken  hvlhawat 
onvpvn  ocvs. 

2  Ce’nrapvlket  omecicen,  liorrc  momen  est  em  pvlecvn 
cvyayvkuecetskvret,  hopuetakuce  momen  cokakusat  e 
cukwv  aossen  yekcetvn  etetakuecetskvtes. 

3  Cen  hvlhawan,  ce’nke-wesakv  em  vtotketv n  hecit, 
hvresse  kococumpvu  etetakuecetskvten  hecvyof, 

4  Estet  naket  omen,  vkerricetske  haks?  momen  este 
e’ppucet  naket  omen ,  en  cukoperieetske  haks  ? 

5  Encelvlke  estomusis  senkvncvpen  hayet,  rakketv 
vrakketv  tepakan  es  kvtvlayecetskvtet  omekv. 

6  Nanvke  ce’nke  es  hayetskvten  ohfvnkvke  taren 
hayetsket  os :  nanvke  omvlkvn  e’le  elecvn  ocetskvtet 
os. 

7  Yvpefikv*  wakv  esyomat  omvlkvn,  henka,  nake 
eleostvke  vnrvwv  fullateu ; 

8  Hvlwe  fuswv  uehvtkv  rvro  csyoman,  naket  o  estomis 
uehvtkv  en  nenucvlke  vk  vpeyat. 

9  Cehofv  pu  Pucase  toyetskat,  ekvnv  hvmkvn  ce  hocef- 
kvt  mvtawwvt  vrakket  os ! 

ESVKVSVMKV  9. 

Yvhlkv  Enhomahtv  en  hahoyat:  Mvr  Lvpen  soli  hayehocvranat.  Tewe  es  em 
Ykvsvmkv. 

Cv  feke  ’soinvlkvn  Cehofvn  vkvsvmares ;  cem  vtotketv 
estomahakat  omvlkvn  kerkuecares. 

2  Ec  ofvn  vc  afvcket,  ’se  afvcecicares :  Hvlwe  Mabat 
toyetskat,  ce  hocefkvn  vkvsvmkvn  ’svyvhikares. 

3  Yc  vnrapvlke  rafulecof,  ce  hotnvn  elentappet,  sumketvn 
vkpvlvtkekvs. 

4  Nak  vra  fvccvt  omen,  momen  nake  es  vm  fvceeho- 
cvranvten  fvccecetsket  ok:  cem  ohliketvn  mekket  obliket 
fvccvn  fvccecetsket  os. 

5  Etvlwv  cabmelikvn  em  vsebet,  bolwvyecakan  sumbue- 
cetskvtes ;  e  hocefkv  taken  meyuksv-sekon  vslecetskvtes. 

6  Vnrapvlket  on  omat,  sumecickv  meyuksv-sekan  es 
samecet  os :  momen  tvlofv  lekaflecetskvtes,  momat  este 
nake  es  vkerricakvte  tis  vpvket  sumket  os. 

7  Momis  Cehofvt,  mekkot  omet ,  meyuksv-sekon  likvres  : 
mekko  em  obliketv  enaken  fvcceckvn  metetakuecvtet  os. 

8  Momet  fvccetv  ofvn  ekvnvn  fvccecvres ;  mebenwetv 
ofvn  fvcceckvn  etvlwv  cabmelikvn  es  em  afvstvres. 

9  Momet  Cehofvt  este  ohvvetenh'okat  em  vrvnaketvt 
omvres ;  estemerketv  omof  vrvnaketv  yekcat  tares. 

10  Momen  ce  hocefkv  kerrakat  cem  enhonrvkvres,  cemet, 
Cebofv  toyetskat,  ce  hopoyakaten  wiketskekatet  omekv. 

11  Cebofv,  Sivn  likan  vkvsvmkvn  ’svy vhikvkes ;  este 
em  etenrvwvn  nanvke  momecvten  kerkuecvkes. 

12  Catv  eaten  es  em  ’pobof,  mvn  vkerricvket  omekv: 
kvncvpakusat  ohhuehkakaten  eliosekot  os. 

13  Aeba,  Cehofa,  vm  merrvs ;  elkv  em  vbauke  enkvpv- 
ken  cv  kvwapetskat,  estemerrickv  vn  homecakat  es  cv 
JstemerricaJcaten  hecvs : 


ESVKVSVMKV,  10. 

14  Cem  vkvsvmkv  omvlkvn  kerkuecaren:  Sivn  e’ckus- 
hokte  em  etvlofv  mvkauke  ofvn  kesayeckv  est  em  ocets- 
kan  es  vc  afvcke  tares. 

15  Etvlwv  cakmelikvt  ekvnsufke  kayakvtet  vk  pvlat- 
kvtet  os ;  senkvnhetv  ekakvte  ofvn  e’le  take  makusan 
eshoyet  os. 

16  Cekofvt  okfvcceckv  momecan  es  kerkokoyet  os; 
kolwvyecv  e’nke  makusat  em  vtotketv  ofvn  senkvnketv 
ofv  omen  eskoyet  omes.  Hekivn.  Sela. 

17  Holwvyecvlke  elkv  kuten  vtotkoy vres,  momet  etvlwv 
Hesaketvmese  ekosakat  omvlkvn. 

18  Nake  enkusvpkakat  ekoskoye  emunkvt  omekon, 
kvncvpakusat  en  nenekeckvt  meyuksv-sekon  sumkekaret 
omekv. 

19  Cekofv  toyetskat,  akuervs :  estet  okfvnikates :  etvlwv 
cakmelikvt  cen  renakv  ekomvn  okfvccvkekvs. 

20  Penkvlkvn  vtekvs,  Cekofv  toyetskat;  etvlwv  omvl- 
kvt  este  tvlket  omakat  kerrvkekvs.  Sela. 

ESVKVSVMKV  10. 

Cehofv  toyetskat,  estomaten  kopvyen  kueretska  ?  este- 
merketvt  ocakof  estomaten  ekketska  ? 

2  Holwvyecvt  em  ekvsvmkv  ofvn  este  estemerran 
yekcen  assecet  os :  nanvke  okvkerricakvten  es  cvwkoye- 
kvs. 

3  Holwvyecvt  e  feke  em  eyackv  es  ekvsvmet  opunayen, 
este  nak  est  em  vleskapat  Cekofvn  en  komecet  etvn  vkepa- 
ket  os. 

4  Holwvyecvt  e  turofkeckv  ekvsvmkv  ofvn  Hesaketv - 
me  sen  kopokyekos.  Hesaketvmese  saksekos,  em  vker- 
rickv  omvlkvt  makaket  omekv. 

5  Est  ofv  estomis  em  vretvt  yekcvket  os :  cem  fvcceckvt 

hvlwe  maken,  en  renakvt  oreko  tayan,  ocvket  omes :  eme 
vnrapvlke  omvlkvn  nakhayekot  omes. 

6  E  feke  ofvn,  Estofvn  vc  vkueyihohcekos;  honvpsc 
erohkonvpse  etehoyvnen  estemerketv  ofvn  hnyirvkos, 
makvtet  os. 

7  E  cukwv  tvhiketv,  mvkerretv  in  omen  oliwetenketv  es 
fvcket  os. 

8  Ehketv  tvlofucvlke  vnakv  ocakan  vketecet  liket,  este 
nak  em  mvttekaten  elecet  os :  en  renakvt  eliken  este* 
merrat  vnrvpen  ok  hecet  os. 

9  Este-papv  e  hute  ofvn  nake  esetvn  mehake  omet  ehken 
mehaket  os :  este  estemerran  esvranet  emehaket  wakket 
os ;  estemerran  eset  os,  esenkvnhetvn  aceyicof. 

10  Cuneket  e  kvncvpuecet  os :  momen  enake  yekcakat 
etehoyvnen  estemerrakat  pvlatket  os. 

11  E  feke  ofvn  opunayet,  Hesaketvmeset  ehosvtet  os; 
e  turofvn  ehet  os ;  estofvn  hehcekos,  maket  os. 

12  Cchofv  toyetskat,  almervs ;  Hesaketvmese  toyetskat, 
ce’nken  kvwvpvs :  este  kvncapan  ehohsetskvs. 

13  Estomaten  holwvyecvt  Hesaketvmesen  en  homecet, 
e  feke  ofvn,  Mvn  es  vm  ’polietskekares,  makat  te  ? 

14  Heeetskvtes,  liolwvke  momeckv  momen  en  homeckv 
vtotketvn  hecetsket  omekv*  ce’nken  es  est  em  pvlecets- 
kvret:  en  yekce  sekat  cem  e  wiket  os:  erke  sekat  em 
vnicv  toyetsket  os. 

15  Holwvyecv  e  sakpvn  kvcvs:  momet  este  holwakat 
ton  omat,  en  holwvyeckv  hopoyetske  emunket  sekon 
hecetskvres. 

16  Cehofvt  meyuksv-sekon  mekkot  liket  os:  etvlwv 
cahmelikvt  eme  em  ekvnv  enkvpvken  sumecihocet  os. 

17  Cehofv  toyetskat,  eyaskakat  em  eyackvn  em  vpolii- 
cetskvtes :  e  feke  taken  emetetakuecetskvres ;  ce  hvcko 
pohen  hayetskvres; 

18  Erke  ocvkekat  momen  ohwetenhokat  nak  em 
fvccecetskvret,  este  ekvnv  enaket  omat  ohvtvlaken  este 
penkvlecekaren. 

ESYKVSVMKY  11. 

Yvhikv  Enhomahtv  en  hahoyat.  Tewe  es  em  Vkvsvmkv. 

Cehofvn  em  enhonris:  estomaten,  vm  puyvfekcvn, 
Fuswv  omet  cem  ekvnhvlwen  oliletkvs,  kicatska  ? 

2  Hecvs,  holwvyecvlket  em  eccv  kotaksen  kotaksecet,  en 
re  take  efvkvn  oh  etetakuecet  omekv;  efeke  fvccakan 
yomucke  ofvn  eclivkvret. 

3  Cuko  en  likvt  yvmahkaken  omat,  este  fvccakat  nak 
estomvke*taye  te  ? 

4  Cehofvt  en  cuko  vcake  livsvtkat  ofvn  likes  :  mekko 
em  oliliketv  Ocliofv  enaket  hvlwat  ofvn  oces :  en  renakvt 
hecen,  e  turhvrpet  este  en  hopuetaken  eskerret  omes. 

5  Cehofvt  este  fvccakan  eskerret  os ;  momis  em  pu- 
yvfekcvt  holwvyecv  momen  svpenkvleckv  era  vlostan  en 
homecet  os. 

6  Holwvyecvlken  senkvnhetvn  es  oh  oskolicvres ;  totkv, 
tohottoplane,  hotvle  hiyye  esyomat  en  sesketv  take  es 
vcvnket  omvres. 

7  Cehofvt  fvccvt  omekv ;  fvccetvn  em  vlostet  omes ;  e 
turofheckvt  fvccan  hecvres. 

ESVKVSVMKV  12. 

Yvhikv  Enliomahtv  en  hahoyat ,  Semener  ohhayehocvranat.  Tewe  es  em 
Vkvsvmkv. 

Cehofv  toyetskat,  vnicvs  :  vnokecakat  pokepckv  ;  hero- 
makat  este  en  hopuetake  vpvkakvtet  sumecekv. 

2  Omvlkvt  mvkerretvn  ’setempunvyake  vlket  os ;  e 
cukhvrpe  eslopicusen,  momen  e  feke  hokkolen  es  opuna- 
hoyet  os. 

3  Ecukhvrpe  eoke  este  vrakkuecakan,  mv  tulaswv  nake 
rakrvken  opunayan,  Cehofvt  warvres. 

4  Pu  tulaswvn  es  ohfvnkey  vres ;  pu  cukhvrpe  punaket 
omakes;  Pucase  ep  olifvnke  likat  esti  te  ?  makakvten 
warvres . 

5  Estemerrakat  nak  svpenkvlecvkhoyat  moraen  enkusvp- 
kakat  hihhokat  vrahkvn  hiyomat  ahuerares ;  huerctv 
vcake  eyacusan  mv  ofvn  huericares,  Cehofvt  maket  os. 

6  Cehofv  era  opunvkv  hvsvthvket  omes;  cvtokunap- 
hvtke  rekkickv  hute  ekvnv  oh  ocat  ofvn  rekiket,  hvsvteckv 
kolvpake  hvsvthihocvte  omakat. 

7  Cehofv  toyetskat,  cemet  entaken  vcayecetskvres ;  hey  v 
este  honvpse  fullat  enkvpvken  meyuksv-sekon  vcayecets¬ 
kvres. 

8  Este  holwvyecvlket  hvlwehocof,  holwvyecvlket  hvmkv 
vfulotken  yvkvpaket  os. 

ESVKVSVMKV  13. 

Yvhikv  Enhomaktv  en  liahoyat.  Tewe  es  em  Vkvsvmkv. 

Cehofv  toyetskat,  cv  hoset  en  hofnne  estomomusen 
hueretskvre  te  ?  meyuksv-sekon  ?  En  hofune  estomomii' 
sen  ce  turofvn  vm  ehetskvre  te  ? 

2  Cv  feke  ofv  feknokketvn  nettv  vtekaten  ocit,  en  hofune 
estomomusen  vm  puyvfekcv  ofvn  vkerrickv  cahmeliken 
ocare  te  ?  en  hofune  estomomusen  vnrapvt  vn  homahten 
e  huericvre  te  ? 

3  Vc  oh  hecet  vm  vyoposkvs,  Cehofv  vn  Hesaketvmese 
toyetskat,  cv  turwvn  vn  hvyayvkuecvs,  elkv  ofvn  cv  noce- 
karen. 

4  Vn  horret,  Vnrvpen  ohfvnikis,  makekaren  ;  vc 
vkueyihocof,  vnrapvlket  afvckvkekaren. 

5  Momis  vntat  cem  vnokeckvn  em  enhonrvyet  os;  cv 
feket  cen  hesayeckvn  es  afvcke  tares. 

6  Cehofvn  vyvhikares,  esfvcken  vn  lopicvtet  omekv. 

ESVKVSVMKV  14. 

Yvhikv  Enhomaktv  en  hahoyat.  Tewe  es  em  Vkvsvmkv. 

Este  hoporrenekat,  Hesaketvmese  sahsekos,  e  feke  ofvn 
maket  os.  Vhopvnhoket  os;  vtotketv  en  homechoye 
tavan  raomecakvtet  os ;  here  momecat  sekos. 

2  Cehofvt  hvlwen  a  vfvnnaket,  este  en  hopuetaken 
hecvtes,  hoporrenvke  sasen  omat  hecet,  Hesaketvmese 
hopoyakat  fallen  omat  hecvret. 

3  Omvlkvt  fiyiket  vpeyet  os;  etohkvlket  vhopvnhoke 
haket  os ;  here  momecat  hvmkis,  henka,  hvmkis  sekos. 

4  Holwvyeckv  vtotkvlke,  tvklike  lokake  etvpomen  vm 
esten  loket,  Cehofv  oh  huehkvkekat,  naken  kerrahkeko 
te  ? 

5  Mvn  penkvlkv  rakke  ofvn  vpoket  os :  Hesaketvmeset 
este  honvpse  fvccakat  vpvket  omekv. 

6  Estemerrvlke  em  vkerrickvn  ehvperkuecatsket  o  esto- 
mis,  Cehofvt  em  vrvnaketvt  os. 

7  Aeha,  Eslevl  hesayeckv  Sivn  aossate !  Cehofvt  em 
este  svlvfkvkvten  pvlken  resvlakof,  Cekvpe  afvcket  omet, 
Eslevl  afvcke  hervres. 

ESVKVSVMKV  15. 

Tewe  es  em  Vkvsvmkv. 

Cehofv  toyetskat,  estit  cem  escukohakv  ofvn  fekhon- 
nvre  te  ?  estimvt  cem  ekvnhvlwe  vcakan  likvre  te  ? 

2  Mv  fvccvn  aret,  fvccetvn  vtotket,  momet  e  feke  ofvn 
mehenwetvn  opunayat ; 

3  Mv  e  tulaswvn  este  es  ohlakset  vrekot,  holwakan 
esten  em  momecekot,  em  vwolicv  vnrvpen  vlesketvn  en 
hayekot  os. 

4  Erne  en  renakv  ehomvn  este  en  homecke  tayat  en 
homecket  os;  raomis  Hesaketvmese  em  penkvlakaten 

vrakkueeet  os.  Etemfvccetv  vcakan  es  etemfvciyet,  en 
holwakis,  mvrahkuecekot  os. 

5  Mv  en  cvtokunawv  svliere  rnahen  ohhontvren  est  em 
pvlekot,  este  em  mvtteko  vnrvpen  feketvn  esekot  os. 
Estimvt  heyv  nanvken  mornecat  estofvn  vkueyihocekares. 

ES  Y  K  V  S  V  M  K  V  16. 

Tewe  en  Yvhiketv  Vcakat.  Mektam. 

Hesaketvmese  toyetskat,  vc  vcayecvs ;  eem  enhonris. 

2  Ceraet  cv  Pucase  toyetskes,  makit,  cemet  senhoyanat 
nake  heran  ocvkot  os,  CehofVn  kicvyet  os. 

3  Mekusapvlke  ekvnv  fullat  ton  omat,  mvt  este  hervke 
mahet  omes,  mv  ofv  vm  afvcketv  omvlkv  ocvyat. 

4  Cehofv  vyoposken  hesaketvmese  etvn  vcvkvpeyat  e 
feknokketv  taket  tayen  ohvtvlakvkvres :  Hesaketvmese 
eliomv  pvlvtkv  emetv  catvn  emakat  emvkares,  mornet  e 
hocefhokv  taken  cv  cukhvrpcn  es  opunayvkares. 

5  Cehofvt  nake  epucasvyat  omes;  momet  vn  sesketv 
vcvnkat  omes  :  ekvnv  vn  tackvten  vcayecetsket  os. 

6  Vhopakv  like  tv  est  afvcecicvke  tayan  vn  latket  os  ; 
henka,  nak  pucasetv  lieren  ocis. 

7  Cehofv  vm  vcahnvten  vkvsvmares ;  henka,  nere  oketv 
ocakan  vc  ofvt  v’mvhayet  os. 

8  Cehofvn  estofis  cv  homvn  huericvyvtet  os :  vc 
vkueyihohcekos,  vm  vkvpervn  huerekv. 

9  Monkv  cv  feke  afvcket  on,  vm  vrakketvt  afvcket 
omes  ;  momen  cv  ’navpeswvt  vcaket  likvres. 

10  Vm  puyvfekcvn  pvsatkat  e  hute  ofvn  wikekot, 
cenake  Ycakat  hopvnketvn  hecvre  em  etektvnecctske- 
kares. 

11  Hesaketv  nenucen  cv  hecicetskvres ;  liketskan  afvc¬ 
ketv  esfvckat  oces;  ce’nkvperv  ofvn  afvcketvt  meyuksv- 
sekon  ocvket  os. 

ESVKVSVMKV  17. 

Tewe  em  Mekusvpkv. 

Fvccan  pohvs,  Cehofv  toyetskat,  huehkvyan  em 
vpohicvs ;  vm  mekusvpkv  cukhvrpe  eokakat  aossekan  em 
vpohicvs. 

2  Vm  fvcceckvt  liketskan  a  vtekvs ;  cen  renakvt  nak 
fvccakan  hecekvs. 

3  Cv  feken  eskerretskvtes  ;  neren  vn  cukopericetskvtes ; 
es  cv  kerretskvtes :  momet  naken  eshecetskekares :  Cv 
cukwvt  cem  vhahvn  tohwvlvpkekares,  komit,  vm  vkerric- 
kvn  hayvyet  os. 

4  Este  em  vtotketvt  on  omat,  vnet  ce  cukhvrpe  em 
opunvkv  eteropotten  svpenkvlecv  es  em  vpeyetv  enkv- 
pvken  e  vcayecvyet  os. 

5  Cv’le  vwiketvt  cen  nenucvlken  vhericet  yvkvpakvtet 
os ;  cv’let  vkueyihocekates. 

6  Vnet  ec  ohhuehkvyet  os,  cemet,  Hesaketvmese 
toyetskat,  vm  vyoposketskvret  ok :  ce  hvckon  a  vm 
wiyyet,  vm  opunvkvn  em  vpohicvs. 

7  Mv  cem  enhonrakat  mv  vnrvpen  vsvpvklat  enkvpvken 
ce’nkvpervn  es  hesahuecetskat,  cem  vnokeckvn  heckusen 
heckuecvs. 

8  Eturenlvste  vcayehocat  etvpomen  vc  vcayecet,  ce  tvrpv 
em  vpette  elecvn  vc  vrvnayet, 

9  Holwvyecvlke  yvmahkuecakat  enkvpvken,  vc  vnra- 
pvlke  sehoneckvke  vm  vfulotecat  enkvpvken  vc  vrvnvyvs. 

10  Efeke  taken  vkhottaket  os ;  e  cukwv  taken  ekvsvmet 
es  opunahoyet  os. 

1 1  Hiyomat  y vkapeyan  pu  fulotecaket  os :  ekvnvn  pu 
tvkpvlvtetvn  hornet ,  en  renakvn  ohhecicvket  os. 

12  Este-papv  nak  selahlecetvn  en  helvpke  omet,  este- 
papv  mvnette  ehketv  ocakan  mehake  etvpomet  os. 

13  Cehofv  toyetskat,  ahuervs ;  vnrahpet,  tvkwikvs ;  vm 
puyvfekcvn  cem  eslaf  kv-cvpko,  holwvyecvlke,  enkvpvken 
hesayecet, 

14  Cehofv  toyetskat,  este-hunvntake  enkvpvken,  yvmv 
ekvnv  este  en  nakockv  en  heckakat  yvmv  hesaketv  ofv 
ocen,  e  nvrke  taken  cenake  vcakan  es  fvcecetskat  enkv¬ 
pvken  ce’nken  es  cv  hesayecvs ;  hopnetaken  es  emahlvpvt- 
kaket,  en  nakockv  vhoskat  en  hopuetakncen  em  wikaket 
os. 

r  15  Ynet  on  omat,  fvccetv  ofvn  ee  turofvn  hecvyate  !  vc 
vhonecof,  cen  heckvn  es  cv  mahlvpvtke  tares. 

:  .  ESVKYSVMKV,  18.  . 

Xyhikv  Enliomatitv  en  hahoyat.  Tewe,  Gehofv  em  vtotkv  es  en  Yvhiketv  ; 

mvt  mv  nettv  Cehofvt  eme  vnrapvlke  omvlkve’nke  take  enkvpvken,  momen 
.  Sal  e’nke  enkvpvken  hesayecof  es  vy vhikvtet :  momet  makvtes, 

Cehofv,  vn  yekcetv  toyetskat,  ece  ’nokecares. 

2  Cehofvt  vn  cvto,  vn  tohopke  yekcat,  momet  nak 
holwvke  a  vc  ossicvt  oraCs;  vn  Hesaketvmese,  vn  cvto 
yekcat,  emen  em  enhonrvyat,  es  vm  evrvnvkv,  momet  cv 
hesayeckv  e  yvpet,  vm  vrvnaketvt. 

&  Cehofv,  mv  vkvsvmhoyvre  tetayan,  ohhuehkares : 
momen  vc  vnrapvlke  enkvpvken  cv  hesayehocvres. 

4  Elkv  en  nokketvt  vm  vfulotakvtes ;  holwvyeckv  en 
laulakat  cv  penkvlecakvtes. 

5  Elkv  hute  en  nokketvt  vm  vfulotke  ocakvtes ;  elkv 
senkvnhetvt  vc  oh  yicvtes. 

6  Vm  estemerketv  ofvn  Cehofvn  ohhuehkit,  vn  Hesa- 
kCtvmesen  ohhuehkvyvtes;  en  cuko  vcakat  aossen  vn 
haken  em  vpohicvtes,  momen  huehkvyat  ehomvn  ayet,  e 
hvckon  ceyvtes. 

7  Momof  ekvnvt  nekeyet,  fenoket*  momen  ekvnh vlhv we 
em  pvtakvt  nekeyet,  fenokakvtes,  emet  cvpvkket  omekv. 

8  E’yupohauke  aossen  ekkucet  kvwapkvtes,  momen  e 

cukwv  aossen  totkvt  nak  sumecicvtes ;  totkv  turawvn  mvn 
es  etkakvtet  os. 

9  Momen  ohvtvlakat  hvlhawan  kvncvpuehcet,  ahvtap- 
kvtes,  momen  e’le  elecv  yomucke  herat  ocvtes. 

10  Momen  celupen  ohliket,  tvmkvtes;  henka,  hotvle  e 

tvrpvn  ohliket,  pvfnek tvmkvtes.  ,  .  ,  . 

11  Yomuckan  em  ehketvn  hayvtes ;  uewv  en  yomucken, 
momen  sutv  vholoce  cekfakat  vpette  e  em  vfaloten  hayv¬ 
tes  ; 

12  Hvyayvke  ehomv  ocat  omecicen  em  vholoce  cekfa¬ 
kat  hoyvnecvtes,  hetute  nerkv  rvkrakat,  totkv  turawv 
esyomat. 

13  Momen  ohvtvlakat  Cehofvt  hvlhawat  ofvn  tenetket, 
Hvlwe  Mahat  en  haken  ossicvtes ;  hetute  nerkv  rakrvken 
momen  totkv  turawvn. 

14  Momet  em  eccv-kotakse  en  ren  es  ecihet,  vwahecvtes ; 
henka,  vtoyehvtte  sulsoken  vtotet  feksumhuccvtes. 

15  Momof  uewv  en  nenen  hecvkhoyvtes,  momen  yvmv 
ekvnv  em  pvtakvn  enrvmrakvtes,  cemet  vsehetskof,  Cehofv 
toyetskat,  ce  yupohauke  ahesaket  pofketskof. 

16  Hvlwen  avtet  atotvtes;  cv  yvpayvtes;  uewv  rakrv¬ 
ken  a  vc  vk  ossicvtes. 

17  Vc  vnrapv  yekcat  enkvpvken  cv  hesayecvtes,  momen 
vn  homecat  enkvpvken,  mvt  es  vn  yekcvket  omet,  vm 
muntvlvke  tayat  omekv. 

18  Cv  ’stemerke  nettv  omof  vc  vnrvpakvtes,  momis 
Cehofvt  yekcen  cv  huericat  omvtes. 

19  Momet  a  vc  ossihcet,  etektvnkusen  likaren  es  vc 
vlakvtes ;  cv  hesayecvtes,  vc  ofvn  afvcket  omekv. 

20  Vm  fvccetv  vcvkvyen  Cehofvt  vm  fekvtes ;  cv’nke 
h vsvtketv ,  vcvkvyen  vm  fekvtet  os. 

21  Cehofv  em  vyetvn  vfvstakit,  holwvyecit  vn  Hesa- 
ketvmesen  enkvpakit  omvkatet  ok. 

22  Em  fvcceckv  omvlkvt  cv  homvn  ocaken,  era  vhakvn 
v’nkvpvken  vhepvkhecvkatet  ok. 

23  Momet  eliomvn  temvpokit,  vn  holwvyeckv  enkv- 
pvken  e  vcayecayvtes. 

24  Monkv  Cehofvt  vm  fvccetv  vcvkvyen  vm  feket,  cv’nke 
hvsvtketv  en  renakv  ehomv  ocat  vcvkvyen  vm  fekvtet 

os. 

25  Merrat  merret  em  e  heckuecet,  temvpokat  temvpoket 
em  e  heckuecetsket  os. 

26  Efeke  ofv  hvsvtkat  hvsvtket  em  e  heckuecet,  este 
mvkerrat  hoporrenet  em  e  heckuecetskvres. 

27  Cemet  este  estemerkakan  hesaliuecet,  momis  eturwv 
ekvsvmakan  kvncvpuecetsket  omekv. 

28  Vn  kulken  kulecetskvret  ok;  Cehofv  vn  Hesaketv- 
meset  vn  yomuckan  hvyvyicvres. 

29  Vm  vnicetskat  etehoyvnen  suletawvlke  etohkvlkat 
eteropotten  letkit,  vn  Hesaketvmese  vm  vnicat  etehoyvnen 
tohopke  hvlwan  tohtaskvye  tayet  omekv. 

30  Hesaketvmeset  on  omat,  ein  vyetv  temvpoket  omes : 
Cehofv  em  opunvkvn  eskerhoyvtet  os  :  emen  oh  pefatkat* 
omvlkvn  ’sem  evrvnakvt  omes. 

31  Hiyornet  omekv,  estimvt  Hesaketvmeset  ome  te, 
Cehofv  mv  tvlkusat  tokon  omat  ?  momen  estimvt  cvtot 
ome  te,  pun  Hesaketvmeset  mv  tvlkusat  tokon  omat  ? 

Mv  Hesaketvmese  yekcetvn  es  cv  wvnayet,  vm  vyetv 
temvpoken  hayat : 

33  Cv’len  eco  e’/e  omvken  hayet,  vn  liketv  hvlhawan  vc 
oh  licet  os. 

34  Emet  cv’nke  tepoyetvn  mvhayet  os,  momat  cv’nket 
cvto*lane  eccv-kotaksen  kotaksecet  os. 

35  Momen  hesayeckv  sevrvnvkv  ocetskan  a’metskvtes: 
momen  ce’nkvpervt  cv  yekcicen,  cen  yvmvskvt  rakken  cv 
hayet  os. 

36  Cv’le  vwiketv  vm  elecvn  rakrvken  hayetsken,  cv’let 
fekvkekot  os. 

37  Vc  vnrapvlken  assecakit  cakkvyet  os :  momet  pokeko 
emunken  rafulkvkos.  . 

38  Nvfkakvye  emunken  asvpvkleko  taye  haket  os; 
cv’le  elecvn  tvkpvlatket  os. 

39  Horre  tepokv  ohfvccvn  yekcetvn  es  cv  wvnvkuecet, 
vc  vnrvpen  asvpaklvten  cv’lecvn  svpaklecetsket  os. 

40  Momet  vc  vnrapvlket  era  taken  vc  oh  fulothuecaken 
hayetskvtes. 

41  Huehkakis,  hesahuecvre  sekates;  vn  homecakan  sum- 
huecaren,  Oehofv  tisem  ohhuehkakis,  em  vyoposkekates. 

42  Momof  ekvnv  em  mokke  hotvle  ehomv  etvpomen 
telekmen  hocvyvtes :  vklewvhe  tehoyvnkv  ocat  etvpomen 
vpvlvtvyvtes. 

43  Este  em  etenrvpueckv  take  enkvpvken  cv  hesaye- 
cetsket  os  ;  etvlwv  cahmelikv  e’kvn  cv  hayetsket  os ;  este 
kerrvkatet  cv’lecvn  svpvklvres. 

44  Yc  ohfvccvn  pohakat  vpakusen  vm  vpohicvkvres : 
tvleporvlket  cv’lecvn  e  svpvklecvkvres. 

45  Tvleporvlket  sumecet  os ;  momet  fekeket  em  ehketv 
yekcakat  asossen  yicet  os. 

46  Cehofvt  hesaket  likes ;  momen  vn  cvtot  vkvsvmhoyet 
omekvs:  momen  cv  hesayeckv  en  Hesaketvmeset  vrak- 
kuehocet  omekvs. 

47  Hesaketvmese  est  em  pvleckvn  vn  hayat  tat,  momet 
etvlwv  cahmelikvn  cv’lecvn  svpvklecat, 

48  Mvt  vc  vnrapvlke  enkvpvken  cv  hesayecet  os;  henka, 
vc  vnrvpen  asvpvklat  senhvlwen  cv  kvwapetsket  os ;  este 
holwvyecat  enkvpvken  cv  hesayecetsket  os. 

49  Monkv,  Cehofv  toyetskat,  etvlwv  cahmelikv  vpvka- 
kit  vkvsvmkvn  ce’mares,  momet  vkvsvmkvn  ce  hocefkvn 
es  vyvhikares. 

50  Hesayeckv  rakken  em  mekkon  emet  os ;  momet  em 
vfehoyvte  Tewen  en  honvpse  esyoman,  meyuksv-sekon 
vnokecet  os. 

ESVKVSVMKV*  19. 

Tvhiky  Enhomatitv  en  hahoyat  Tewe  es  em  Ykysvmkv. 

IIvlha wat  Hesaketvmese  en  rakketvn  kerkuecen,  tek- 
tvnkat  e’nke  em  vtdtketvn  hecicet  os. 

2  Nettvt  opunvkvn  nettvn  em  punayen,  neret  nak- 
kerretvn  neren  kerkuecet  os. 

3  Opunvkv  sekon,  empunvkv  tis  sekot  os;  en  hake 
taken  pohkekot  os. 

4  Mornis  en  bake  take  ekvnvn  hvmecicet  ayen,  em 
opunvkv  taken  ekvnv  em  eyuksvn  oricvket  omes;  erne 
take  em  etenrvwvn  escukohakvn  hvsen  en  huericvtet  os. 

5  Mvt  hokte  epayvranat  en  nvthofv  aosse  omet  ot,  este- 
hunvnwr  yekce  temvrkv  letkvrane  es  afvckat  omet  afvc- 
ket  os. 

6  Em  vyetv  hvlwat  e  yuksvn  avtet  omen,  fulotke  ayat 
mv  em  eyuksvn  oret  omes:  momen  en  hiyyet  naket  em 
ehkekot  os. 

7:  Gehofv  em  vhakv  temvpoket  omet;  est  em  puyvfekcvn 
ohfulecicet  omes ;  CehotV  en  kerkueckvt,  mehenwet  omet,. 
hoporrenvkekan  hoporrenvkuecet  os. 

8  Cehofv  nanvke  komvtet  estefeken  afvcecicet,  fvccvt 
omakes :  Celiofv  nak  makvtet  hvsatkuset  omet,  est  en 
renakvn  ohhvyvyicet  os. 

9  Cehofv  em  penkvlkvt,  hvsvtket  omet,  estofis  aye 
etnunkvt  omen ;  Cehofv  em  fvcceckv  mehenwvket  omet, 
esfackusen  fvccvket  omes. 

10  Cvtokunaplane  semuntvlen ,  henka,  cvtokunaplane 
siilke  semuntvlen  eyahocvre  tayet  omes;  momen  fo  en 
cvmpe  momen  fo  en  cvmpe  e  hute  a  pvlatkat  sencvm- 
pvket  omes. 


ESVKVSVMKV,  20. 


23 


1 1  Erohvtvlakat  cem  vtotkvt  mvn  es  em  vcalilionet  oraes, 
momen  rav  vfvstetv  ofvn  feketv  rakket  oces. 

12  Estimvt  em etehbskakat  kerre  taya?  vm  mvtte  ehkv- 
ken  vm  vkueyicet  cv  hvsvtccvs. 

13  Momen  ohvtvlakat  mebcvre  kome  naorketv  enkv- 
pvken  cem  vtotkvn  vcavecvs ;  vc  ohfvnket  ohrnvkates; 
momof  temvpoket  omit,  naorketv  rakkat  ohfvccvn  vm 
mvttekot  huerares. 

14  Aeha,  Celrofv,  vn  cvto  momet  cv  nesv  toyetskat,  cv 
cukwv  em  opunvkv,  momen  cv  feke  em  vkerrickvt  cen 
renakv  ehomvn  es  ece  ’fvcecice  tayet  omvkekvs. 

ESVKVSVMKV  20. 

YvhikvEnliomahtv  en  hahoyat.  Tewe  es  em  Ykvsvmkv. 

Cehofvt  estemerketv  nettv  omof  cem  vpohicekvs ;  Ce- 
kvpe  en  Hesaketvmese  e  kocefkvt  hvlwen,  vcaken  ce 
huericekvs. 

2  Em  escukohakv  vcakat  aossen  vnickvn  ec  ohtohtet, 
Sivn  aossen  ce  yekcicekvs; 

3  Cen  nak  emetv  omvlkvn  vkerricekvs,  momet  ohne- 
krickv  e’metskan  cenakiiecekvs : 

4  Ce  feke  em  eyackv  vcvkvyen  ce’met,  nake  ohvkerricets- 
kat  omvlkvn  esfvcecekvs. 

5  Hesayeckv  esvlaketskat  es  epu  ’fvckvres,  momet  pun 
Hesaketvmese  e  hocefkv  ofvn  pun  tvlelennvn  svpvkleceyV- 
res :  Cehofvt  nan vke  em  ’pohetskat  omvlkvn  esfvcece¬ 
kvs. 

6  Hiyomat  Cehofvt  em  vfehoyvten  liesayecaten  kerris ; 
e’nkvperv  en  yekce  hesayecat  eteropotten  hvlwe  tvlofv 
vcakat  aossen  em  vyoposkvres. 

7  Escvlleckv-pvfnvn  em  enhonral  sasen,  corakko  em 
enhonrat  sases,  raomis  pumet  Cehofv  pun  Hesaketvmese 
e  hocefkvn  vkvsameyet  os. 

8  Entaket  potokaket,  tvkpvlatket  os:  mom  is  pumct 
akvwvpiket,  fvccvn  svpakleyet  os. 

9  Cehofa,  pu  hesahuecvs;  huehkeyof,  Mekkot  pum 
vpohicekvs. 

ESVKVSVMKV  21. 

Yvhikv  Enhomahtv  en  halioyat.  Tewe  es  em  Vkvsvmkv. 

Cehofv  toyetskat,  mekkot  cen  yekcen  es  afvckvres, 
momet  liesayeckv  svlaketskat  mvtawvvvt  es  afveke 
tares ! 

2  E  feke  em  eyackvn  emetskvtes*  momet  e  cukhvrpe 
nak  cem  ’pohan  enkvpvken  hvlvtetskekates.  Sela. 

3  Este  nanvke  es  en  herakan  es  vnrapetskekv ;  cvto- 
kunaplane  mahhe  kvtvlvkv  e’kvn  em  ohlicetsket  os. 

4  Ilesaketvn  cem  ’pohen,  emetskvtes,  nettv  en  sulke 
meyuksv-sekon  etecvkvpeyen. 

5  Hesayeckv  svlaketskat  ofvn  em  vrakketvt  rakket  os : 
rakketv  vrakketv  tepakan  oh  wvkecetsket  os. 

6  Meyuksv-sekon  esestafvcecickvn  hayetskekv  :  vpakets- 
kat  afvcketvn  es  afvcken  hayetsket  os. 

7  Mekkot  Cehofvn  em  enhonret  omekv,  momet  Hvlwe 
Mahat  em  vnokeckv  eteropotten  vkueyihocekot  huervres. 

8  Ce’nket  ce’nrapvlke  omvlkvn  eshecvres :  cen  homeca- 
katen  ce’nkvpervt  eshecvres. 

9  Cvpakketskof,  rekkickv  hute  totkv  fenke  ocat  omvken 
liayetskvres.  Cehofvt,  cvpvkket  omof,  nokmelvkvres, 
momen  totkvt  lokvkvres. 

10  Em  ette.  take  ekvnv  enkvpvken  yvmahkuecet,  e 
nerkv  taken  este  en  hopuetake  vpvkakvte  enkvpvken 
yvmahkuecetskvres. 

11  Ece’nrvpen  nak  holwvken  komakvtet  ok :  naken 
vkerricakvtes,  mv  momecvkeko  tayat. 

12  E’ra  taken  yefulecicvkvren  hayetskvret  ok,  e  turofv 

take  vnrvpen  eem  eccv-kotakse  e  fvkvn  es  emetetakuecets- 
kvres. 

13  Celiofv  toyetskat,  cen  yekce  ofvn  ce  kvwvpkekvs; 
mom  at  yvhiket,  cen  yekcen  vkvsvmeyvres. 

ESVKVSVMKV  22. 

Yvhikv  Enhomahtv  en  liahoyat:  Iceler  has  Seha.  Tewe  es  em  Ykvsvmkv. 

Vn  Hesaketvmese,  vn  Hesaketvmese,  estoman  cv  wih- 
ketske  haks?  estomaten  vrn  vnicetv  en  hopvyen  hueret, 
hihkvyat  em  opunvkv  en  hopvyen  hueretske  te? 

2  Aeha,  vn  Hesaketvmese,  nettvn  huehkvyis,  vm 
vyoposketskekos ;  momen  neren  vn  cvyayvketv  sekos. 

3  Momis  ceme,  Eslevl  vkvsvmkv  vpvken  liketskat, 
hvsvtke  toyetskes. 

4  Pu’rkvlket  cemen  cem  enlionrakvtes,  momen  hesa- 
liuecetskvtes. 

5  Cemen  ec  ohhuehkaket,  kesahokvtes;  cem  enhonra- 
kvtes,  momen  vlsvkuehocekates. 

6  Momis  vnet  cuntv  toyit,  este  toy vkos ;  vlesketv  est  en 
huerit ;  este  en  homecke  toyis. 

7  Cv  hecakat  omvlkvt  vc  vpelicaket  os;  e  cukhvrpen 
weleksecakes  ;  ekvn  norotticaket  os. 

8  Cehofvn  em  enhonrvtes,  ent  hesayecekvs ;  emen  es 
afvcket  omekv,  hesayecekvs,  makaket . 

9  Momis  cemet  hopuetakhuten  a  Vc  ossicvte  toyets¬ 
kes  :  cvcke  e  hokpen  oh  wakkvyof  enhonraren  hayets- 
kvtes. 

10  Hopuetakhute  aossvy an  vteken  ec  oh  wihokvyvtes ; 
cv’cke  e  nvrke  aossvyan  vteken  cemet  vn  Hesaketvmese 
toyetskes. 

11  Vn  hopvyen  huyiretskvs,  estemerketvt  vwolet 
omekv ;  estit  vnicv  sekot  omekv. 

12  \yakv-hunvntake  sulket  vm  vfulotaket  os;  wakv- 

hunvntake  yekcvke,  Pesvn  fullat,  vm  vfulotken  e  svpvk- 
lecaket  os. 

13  Este-papv  nakselahlece  hehke  omet  e  cukwv  taken 
rakken  es  vc  oh  hvwecaket  os. 

14  Uewv  omet  cv  pvlatket  os,  momen  cv  fane  omvlkvt 
etetekkekvn  asossaket  os :  cv  feke  foneha  omet  cv  ’nvco- 
fvn  rekikes. 

15  Vn  yekce  vrkvswv  tvkocke  omet  kvrpet  omes; 
momen  cv  tulaswvt  cv  nutvkhvn  vlokpet  Os:  momen  elkv 
cm  mokken  vwolicen  cv  hayetsket  os. 

16  Efvt  vm  vfuloten,  holwvyecvlke  nvkaftat  e  svpvk- 
lecaket  omekv :  cv’nke  cv’le  esyoman  sekeyahkes. 

1 7  Cv  fune  omvlkvn  vhonkvtvye  tayes ;  mv  holwvyeca- 
kat  cv  hecet,  es  afvcket  vc  oh  hecaket  os : 

18  Vm  vccvken  etekvpicet,  vn  kapv  estit  omvre  esker- 
raket  omes. 

19  Momis  cemet,,  Cehofv  toyetskat,  hopvyen  huyirets- 
kvs :  vn  yekce  toyetskat,  vm  vnicetvn  lvpecvs. 

20  Eslafkv-cvpko  enkvpvken  vm  puyvfekcvn  hesayecet, 
encakvyan  efv  en  yekce  enkvpvken  hesayecvs. 

21  Este-papv  e  cukwv  enkvpvken  cv  hesayecet,  wakv 
semvnolvlke  e  yvpe  a  vc  ossicvs  :  momet  vm  vpohicets- 
kate! 

22  Ce  hocefkvn  tecakkakvyvten  en  kerkuecares :  este 
nvkaftat  em  etenrvwvn  ecO  ’kvsvmares. 

23  Hesaketvmese  em  penkalatskat,  vkvsvmvkes;  Ce- 
kvpe  en  honvpse  omvlkatskat  vrakkuecvkes ;  momet 
Eslevl  en  honvpse  omvlkatskat,  em  penkvlkv  ofvn  svpvk- 
Ivkes. 

24  Estemerkakat  em  estemerketvt  vmoskomekot  huere- 
kot,  en  homecekot ;  momet  e  turofvn  em  ehekot,  momis 
ohhuehkof,  em  vpohicet  omekv. 

25  Vkvsvmkv  es  cem  vlakvyat,  nvkaftetv  rakkat  ofvn, 

cemen  avtet  times :  empenkvlakat  ehomvn  nanvke  etem- 
fvccetv  vcacvke  hayvyvtet  fekares. 

26  Eyaskakat  homipet,  fvcecvkvres :  mv  hopoyakat 
Cehofvn  vkvsvmvkvres :  ce  feke  taket  mevuksv-sekon 
hesaket  omekvs. 

27  Ekvnyuksvlke  omvlkvt  vkerricet,  Cehofvn  oh  fule- 
cvkekvs;  raomen  etvlwv  cahmelikv  en  cuko-hvmecvlke 
omvlkvt  ce  homvn  tokkeket,  ece  ’rakkuecvkvres. 

28  Ohraekketvt  Cehofv  enaket  omen,  etvlwv  cahmelikv 
ohfvnket,  es  em  evpayvt  omekv. 

29  Ekvnv  em  este  nehakat  omvlkvt  homipet,  tokkeket, 
vrakkuecvkvres :  ekvnv  em  mokken  vkhvtvpecat  ehomvn 
potokakvres,  mv  em  puyvfekcv  wefiaken  vcayeceko  tayat. 

30  Este  honvpset  em  vtotkvres;  Pucasen  opunvyecet 
honvpse  yicvranat  en  kerkuehocvres. 

31  Yihcet,  em  fvccetvn,  emet  momecvten,  este  heckv- 
kvranan  en  kerkuecvkvres. 

ESVKYSVMKV  23. 

Tewe  es  em  Ykvsymkv. 

Cehofv  yvpefikvhecicvt  vc  vhecicvt  os ;  naken  v’nkusvp- 
kekares. 

2  Nanopkv  lanan  cv  wvkecet  os ;  newv  vfopke  fekvpkv 
ocan  cv  yvpayet  es  vc  ayet  os. 

3  Vm  puyvfekcvn  yohfulecicet  os:  fvccetv  en  nenucvl- 
ken  cv  yvpayet  es  vc  ayet  os,  e  hocefkv  vrahkvn. 

4  Henka,  elkv  em  vpette  em  pvnen  ropottvye  estomis, 
nak  holwvke  hvmkusis  em  penkvlvkares,  cemet  vc  vpa- 
ketsken,  es  cem  fvyatkv,  momen  es  cem  etekkekvt,  mvt 
v’mahlvpvtaket  ok. 

5  Cv  homvn  ohhompetvn  etetakuecetsket  os ;  vc  vnra- 
pvlke  ehomvn ;  cv’kvn  olefv  nehan  es  vm  vfeyetsken,  es 
vm  esketvt  es  em  pvlatket  !os. 

6  Mehenwvn  heromkv  vnokeckv  tepakat  vn  hesaketv 
nettv  omvlkvn  vc  vcvkvhoy vres ;  momen  Cehofv  en  cukon 
meyuksv-sekon  likares. 

ESVKVSVMKV  24. 

Tewe  es  em  Vkvsvmkv. 

Ekvnvt  Cehofv  enake  tes,  momen  es  em  fvcketvt ; 
ekvnvt  momen  mv  ohvpokat. 

2  Emet  uehvtkv  ocakan  ohlicet,  uewv  rakrvken  ohhueri- 
evtet  omekv. 

3  Cehofv  em  ekvnhvlwen  estimvt  ohcemkvre  te  ?  momen 
en  liketv  vcakan  estimvt  huervre  te  ? 

4  Mv  este  enke  hvsvthakan  momen  efeke  hvsvtkan  ocet, 
ehvperketvn  era  puyvfekcvn  ohkvwapekot,  emvkerret 
etemfvccetv  vcakan  es  etemfvccekatet. 

5  Mvt  ohmerkv  Cehofv  avten  en  hecket,  erne  hesayeckv 
en  Hesaketvmese  avten  fvccetvn  en  heckvres. 

6  Erne  hopoyvke  estet,  Cekvpe  en  Hesaketvmese ,  ce 
tnrofv  hopoyakat,  heyvt  omakes. 

7  Tvlofv  em  vhauke  toyatskat,  ce’kv  taken  kvwvpvkes, 
momen  cuko  ’mvhauke  oce  emunkv  toyatskat,  ce  kvwvp- 
kvkekvs,  momen  Mekko  vrakke  likat  ecey  vres. 

8  Heyv  Mekko  vrakkat  estimv  te?  Cehofv  yekce, 
yekcetv  es  fvckat,  Cehofv  horre  tepokv  ofv  yekce  mahat. 

9  Tvlofv  mvhauke  toyatskat,  ce’kvtaken  kvwvpvkes, 
henka,  cuko  mvhauke  oce  emunkv  toyatskat,  mvn  kvwv¬ 
pvkes,  momen  Mekko  vrakke  likat  ecey  vres. 

10  Heyv  Mekko  vrakkat  estimv  te?  Suletawvlke  sulso- 
kat  en  Cehofvt  omes ,  mvt  Mekko  vrakket  omes.  Sela. 

ESVKVSVMKV  25. 

Tewe  es  em  Vkvsvmkv. 

Cemen,  Cehofv  toyetskat,  vm  puyvfekcvn  ece  ’kvwapis. 

2  Vn  Hesaketvmese  toyetskat,  ceraen  cem  enkonrvyet 
os ;  vc  vlisates :  vc  vnrapvlke  vc  ohfvniket  ekvsvmah- 
kates. 

3  Henka,  ec  ohhecet  cem  ehakakat  hvmkusis  vlsekares; 
mv  nake  ornecicat  sekon  mvkerretvn  es  vtotkakat  vlsv- 
kvres. 

4  Cehofv  toyetskat,  cem  vyetvn  cv  kerrvkuecvs ;  cen 
nenucvlken  v’mvhay  vs. 

5  Cem  mehenwetv  ofvn  cv  yvpayet,  v’mvhayvs,  cemct 
cv  liesayecetskat  toyetskekv :  ec  oh  hecet  cem  ehakin 
nettvt  hoyvnet  omekv. 

6  Cehofv  toyetskat,  cem  merkv  heromvke,  mo  men  cen 
lieromkv  vnokeckv  esfvcfakan  vkerricvs,  enhvteceskv  seko 
vteken  ocakvtet  omekv. 

7  Ym  mvnettetv  omof  naorkakvyvten  vkerricekot,  vhakv 
tohwvlvpkvyvte  ocakan  vkerrihcetskvs :  Aeha,  Cehofv 
toyetskat,  cem  vnokeckv  vcvkvyen,  cen  heretv  vrahkvn 
vc  vkerricvs. 

8  Cehofvt  here  momet  fvccvt  omes ;  monkv  vyetv  ofvn 
naorkvlken  emvhayvres. 

9  Eyaskakusan  vkerrickv  hayetv  ofvn  em  fvyatet,  eyas- 
kakusan  em  vyetvn  emvhayvres. 

10  Cehofv  em  vyetv,  mv  es  em  etemfvccetv  em  vhakv 
esyome  vcayecakat  ohfvccv  ocat,  omvlkvt  merkv  mehenwv 
tepakat  omvket  os. 

11  Cehofv  toyetskat,  ce  hocefkv  vrahkvn  vn  naorketvn 
es  vm  wikvs,  rakket  omekv. 

12  Este  Cehofv  em  penkalat  estimv  te  %  mvn  nene 
enhopoyvranan  emvhayvres. 

13  Em  puyvfekcvt  heren  likvres;  momen  en  honvpset 
ekvnvn  epucasvkvres. 

14  Cehofv  em  etekerretv  mv  em  penkvlakan  vpaketos; 
momat  em  etemfvccetvn  kerrvkuecvres. 

15  Vn  renakvt  estofis  Cehofvn  vhece  emunkvt  os  ;  cv’le 
senkvnhetvn  awolhuecvret  omekv. 

16  Vc  ohfuliket,  vm  merrvs ;  cv  pohyakuset,  cv  ’stemer- 
ket  omekv. 

17  Cv  feke  en  nokketvt  rakrvke  haket  os;  Aeha,  vm 
estemerketv  ocakan  vc  ossicvs. 

18  Ym  estemerketv  momen  cv  feknokketvn  oh  hecet, 
vn  naorketv  omvlkvn  es  vm  wikvs. 

19  Vc  vnrapvlken  hecvs,  sulket  omekv;  momet  enho- 
meckv  holwvyecan  es  vn  homecaket  os. 

20  Aeha,  vm  puyvfekcvn  vcayecet,  cv  hesayecvs  ;  vc 
vlisates,  cemen  ec  oh  letkikv. 

21  Temvpoketv  fvccetv  tepakat  vc  vcayecvkekvs,  ec  oh 
hecit  ce  ’mehakikv, 

22  Aeha,  Hesaketvmese,  Eslevl  em  estemerketv  omvl¬ 
kvn  ossicvs. 

ESVKVSVMKV  26. 

Tewe  es  em  Vkvsvmkv. 

Cehofv  toyetskat,  vm  fvccecvs,  etemvpoketv  ofvn 
y vkapvyet  ok :  momet  vm  vkerrickv  melohlekot  Cehofvn 
em  enhonris. 

2  Cehofv  toyetskat,  vc  vketecet  es  cv  kerrvs ;  cv  nvcofvn 
momen  cv  feken  eskerrvkvs. 

3  Cem  vnokeckvt  vn  renakv  ekomvn  ocet  omen,  cem 
mehenwetv  ofvn  yvkapvyet  ok. 

4  Este  ehvperkvke  vpakit  likvkot  omekv;  momet  este 
mvkerrvlke  nvkaftan  esceyvkares. 

5  Holwvyeckv  vtotkvlke  en  nvkaftetvn  en  homecit, 
naorkvlken  vpakit  likvkares. 

6  Hvsvtketvn  cv’nken  es  okkosares,  momet  momen  cem 
altvn  vfnlotares,  Cehofv  toyetskat. 

7  Momat  vkvsvmkv  emetv  en  haken  pohken  hay  it,  cem 
vtotketv  estomahakat  omvlkvn  kerkuecares. 


ESYRVSVMKV,  27,  31 

8  Cehofa,  cen  cuko  likan  vnokecit,  cen  hvyayvke  likan 
vnokecvyet  os. 

9  Yra  puyvfekcv  naorkvlke  vpvken  vteloyekot,  vn  hesa- 
ketvn  catv  pvlatkv  este-hunvntake  vpvken  vtelohyetskvs. 

10  E’nke  ofv  take  holwvyeckvt  ocen,  holwvyeckv  es 
feketv  e’nkvpervt  es  fvcket  os. 

11  Momis  vntat  vm  etemvpoketv  ofvn  yvkvpares;  cv 
liesayecet,  vm  merrvs. 

12  Tvpeksaten  cv’let  oh  hueret  os;  nvkaftetv  ocakan 
Cehofvn  vkvsvmares. 

ESYKYSVMKV  27. 

Tewe  es  em  Vkvsvmkv. 

Cehofvt  vn  hvyay  vket  omet,  cv  hesayeckvt  omes ;  esti- 
ravn  em  penkvlare  te  ?  Cehofvt  vn  hesaketv  en  yekcet 
omes ;  estimvn  em  penkalet  huerare  te  ? 

2  Holwvyecvlke,  vc  vnrapvlke  vn  horre  esyomat  cv 
’liavpeswvn  lokvranet  vc  oh  yicof,  elentappet  pvlatkvtes. 

3  Suletawvlke  snlke  etohkvlkat  vc  vnrvpen  hvpon  haya- 
ket  o  estomis,  cv  feket  penkvlekares :  horre  etepokv  vc 
vnrvpen  kvwapke  estomis,  mv  omof  tis  fekhvmket  hue- 
rare  s. 

4  Nak  hvmken  Cehofvn  em  ’pohvy vtes ;  mvn  hopoyares  ; 
vn  hesaketv  nettv  omvlkvn  Cehofv  en  cukon  likaren, 
momat  Cehofv  herusan  hecit,  en  cuko  vcakat  ofvn  vpo- 
haren. 

5  Cv  ’stemerke  nettv  omof  em  escuko-hakv  ehken  vc 
vcayecet,  em  escukohakv  ofv  ehketv  ocan  vc  ehvret  ok ; 
cv  kvwahpet,  cvton  Vc  oh  huericvres. 

6  Momen  hiyomat  vm  vfulotakat  senhvlwen  cv’kvt 
kvwvpkvres;  momen  em  escukohakv  ofvn  afvcketv  nake- 
metvn  Cehofvn  emvkares ;  yvliikares,  henka,  vkvsvmkvn 
Cehofvn  es  vyvhikares. 

*7  Cehofv  toyetskat,  vn  haken  es  huehkvyof,  vpohicvs : 
mo  met  vra  meriyet,  vrn  vyoposkvs. 

8  Cv  turofvn  hopoyvkes,  maketslcof  \  cv  feke  cem  puna- 
yet,  Ce  turofvn  hopoyares,  Cehofv  toyetskat,  ki<?et  os. 

9  Ce  turofvn  vm  ehhetskvs ;  cvpvkketv  ofvn  cem  vtot- 
kvn  era  e  fuliketskvs ;  vm  vnicv  toyetskes  ;  cv  hesayeckv 
en  Hesaketvmese  toyetskat,  vc  vtohkekot,  v’nkvpahkets- 
kvs. 

19  Cv’rke  cv’cke  tepakat  cv  wikaket  o  estomis,  Cehofvt 
cv  y vpayvres. 

11  Cehofv  toyetskat,  cem  vyetvn  v’mvhayvs,  momet 
vc  vnrapvlket  omecicen  nenuce  tvpeksan  cv  yvpvyvs. 

12  Yc  vnrapvlke  nak  komakat  elecvn  cv  wihketskvs; 
akerrvlke  laksakat  momet  holwvyeckv  vhesakat  vc  vnrv- 
pen  akvwvpkvkvtet  ok. 

13  Cehofv  en  heretvn  wenahokat  em  ekvnvn  hecares, 
komit,  mehenwvn  vkvsamvyet  os. 

14  Cehofvn  oh  hecet  emehakvs :  ce  yekcekvs,  momen 
ce  fekhvmket  omekvs;  henka,  Cehofvn  oh  hecet  emeha¬ 
kvs. 

ESVKVSYMKV  28. 

Tewe  es  em  Vkvsvmkv. 

Cehofv  toyetskat,  ec  ohhuehkares;  vn  cvto  toyetskat, 
vc  ohfvccvn  hvcko  pohekot  huyiretskvs;  vc  ohfvccvn 
cvyayvket  hueretsken  omat,  mv  vksufkan  vkhvtvpece 
omvye  witvret  ok. 

2  Ec  ohhuehkvyof,  cv’nken  cen  cuko  vcake  ofv  vcake 
mahat  vfvccvn  kvwapvyof,  vm  mekusvpkv  en  haken  em. 
vpohicvs. 

3  Holwvyecvlke,  holwvyeckv  vtotkvlke  esyomat  vpvken 
etvn  vc  vkueyihcetskvs ;  mvt  em  vwolicvlken  herkvn 
’scm  punayakis,  nak  holwvket  e  feke  taken  vpiket  omes. 

4  Em  vtotketvtake  vcvkvyen,  momen  nak  momecakat 
en  holwvyeckv  vcvkvyen  emvkvs ;  e’nketake  em  vtot- 
ketv  vcvkvyen  emvkvs ;  nake  momecakvten  pvlken  fekv- 
kvs. 

5  Cehofv  em  vtotketvn  moskomekot,  e’nke  nak  raome- 
cakan  stoskornvkekat  omecicen  tohtvrticekot,  lekaflecvres. 

6  Cehofvt  .vkvsvmket  omekvs,  vm  mekusvpkv  en  haken 
em  vpoliicvtet  ok. 

7  Cehofvt  vn  yekcet,  vn  sevrvnvkvt  omes ;  cv  feket  em 
enhoniren,.vra  vnicet  os;  monkv  cv  feke  afvcke  estvma- 
het  os,  momen  es  vn  yvhiketvn  es  vkvsvmares. 

8  Cehofvt  en  yekcetv  taket  omet,  em  vfekvte  hesayeckv 
tohopke  yekcat  em  ocet  omes. 

9  Cem  esten  hesahuecet,  pucasetskat  ohmerrvs :  momen 
yvpefikvhecicv  omet  vhecicet,  meyuksv-sekon  kvwvpv- 
kvs. 

ESVKVSVMKV  29. 

Tewe  es  em  Vkvsymkv. 

Yekcakat  e’ppucetake  toyatskat,  Cehofvn  emet,  Cehofvn 
vrakketvn  momen  yekcetvn  emvkes. 

2  Cehofvn  e  hocefkv  vrakketv  emhoyvre  tetayan  emv¬ 
kes  ;  efeke  hvsvtketv  en  herusetvn  Cehofvn  es  vrakkue- 
cvkes. 

3  Cehofv  en  haket  uewv  sulkan  oh  ocet  os:  rakketv  en 
Hesaketvmese  tcnetket  omes ;  Cehofvt  uewv  sulkan  oh 
tenetJcet  os. 

4  Cehofv  en  hake  yekcet  omes ;  Cehofv  en  haket  rak¬ 
ketv  es  fvcket  os. , 

5  Cehofv  en  haket  vcenvn  kvceyet  omes ;  henka,  Ceho¬ 
fvt  vccuv  Lepenvnen  ocakan  wokucet  os. 

6  Momet  wakuce  omen  taskvkuecet,  Lepenvne  Selevne 
tepakat  wakv  semvnole  mvnette  omen  taskvkuecet  os. 

7  Cehofv  en  liaket  totkv  fenken  tekvpicet  os. 

8  Cehofv  en  haket  vnrvwvn  fvmoyicet  os;  Cehofvt 
Ketes  vnrvwvn  fvmoyicet  os. 

9  Cehofv  en  haket  eco-hoktvken  kayvkuecet,  etovlkan 
rohkaken  hayet  omes ;  mo  men  en  cuko  vcakat  ofvn  este 
vtekat  Cehofv  em  vrakketvn  opunvyecet  os. 

10  Cehofvt  uelauke-rakko  omof  Mekkot  likvtes  ;  henka, 
Cehofvt  meyuksv-sekon  Mekkot  liket  omes. 

11  Cehofvt  em  esten  yekcetvn  emet,  Cehofvt  herkvn  em 
estcn  es  ohmerrvres. 

ESVKVSVMKV  30. 

Esvkvsvmkv  momet  Esyvhiketv  Cuko  Hesaketvmese  emhoyof  yvhihokvte. 

Tewe  es  em  Vkvsvmkv. 

Cehofv  toyetskat,  ece  ’rakkuecares,  a  cv  kvwahpet,  vc 
vnrapvlke  vc  oh  afvckvken  hayetskekatet  ok. 

2  Cehofv  vn  Hesaketvmese  toyetskat,  ec  ohhuehkvyvtes, 
momen  cv  cvfeknicetskvtes. 

!  3  Cehofv  toyetskat,  vm  puyvfekcvn  elkv  hute  aossen 
kvvvapetskvtes :  vksufkan  vkhvtvpkvkaren  wenaken  vc 
vcayecetskvtes. 

4  Em  vnokeckakat  toyatskat,  vkvsvmkvn  Cehofvn  vyvhi- 
kvkes,  momet  e  hocefkv  vcakan  vkvsvmkvn  emvkes. 

5  En  cvpvkketvt  vkocoknusen  ocet  omes  ;  en  hcromkv 
ofv  hesaketvt  oces :  turopuswv  pvlvtketvt  oce  munken 
ohlivyvtke  witvres,  momis  momof  afvcketvt  vlaket  os. 

6  Vntat,  estonkon  likvyof,  Estofvn  vc  vkueyihohcekos, 
cv  feke  ofvn  makvyvtes. 

7  Cemet,  Cehofv  toyetskat,  cen  heromkv  eteropottcn 
vm  ekvnhvlwe  yekcet  hueren  hayetskvtes :  ce  turofvn 
ehetskcn,  cv  penkvle  tates. 

8  Ec  ohhuehkvyvtes,  Cehofv  toyetskat,  momet  enkusvp- 
ketvn  Cehofv  en  hayvyvtes. 

9  Yksufkan  vkhvtapkvyof,  cv  catvt  naken  lopice  haks  ? 
ekvnv  em  mokkat  ece  ’kvsvmvre  te?  mvt  cem  mehen- 
wetvn  kerkuecvre  te  ? 

10  Cehofv  toyetskat,  pohet,  vm  merrvs:  Cehofv  toyets- 
kat,  vm  vnicvt  omvs. 

11  Yn  waketvn  opvnkvn  vn  hayetskvtes ;  vn  sukev 
liakvn  vm  enrecohpet,  afvcketvn  es  cv  wvnayetskvtes : 

12  Es  vm  vkvsvmkvt  cvyayvkekot,  vkvsvmkvn  ece 
’yvhikvren.  Cehofv,  vn  Hesaketvmese  toyetskat,  estofis 
meyuksv  sekon  vkvsvmkvn  ce’mares. 

ESVKVSVMKV  31. 

Yvkikv  Enhomahtv  en  hahoyat.  Tewe  es  em  Vkvsvmkv. 

Cehofv  toyetskat,  ec  ofvn  vm  ehketvn  hay vyet  os :  vc 
vli sates,  meyuksv-sekon :  cem  fvccetv  ofvn  cv  hesayecvs. 

2  Ce  hvckon  a  vm  wiyyvs :  lvpkusen  cv  hesayecvs : 
cvto  yekce  vn  hueret,  cuko  tohopke  cv  hesayeckvn 

omvs. 

3  Cemet  vn  cvto  momet  vn  tohopke  toyetskekv ;  monkv 
ce  hocefkv  vrahkvn  cv  yvpayet,  vm  fvyvtvs. 

4  Senkvnhetv  ehken  vm  etetakuecakvten  a  vc  ossicvs ; 
vn  yekcetv  toyetskekv. 

5  Ce’nke  ofvn  vm  puyvfekcvn  cem  wikis ;  Cehofv, 
mehenwetv  en  Hesaketvmese  toyetskat,  pvlken  cv  nesets- 

kvtet  os. 

6  Mv  ehvperketv  laksvke  vrakkuecakan  enhomecis ; 
momis  Cehofvn  em  enhonrvyet  os. 

1  Cem  vnokeckvn  es  vc  afvcket,  vc  afvcke  here  tares : 
vm  estemerketvn  hecet,  vc  vnrvpkv  ocakof,  vm  puyv¬ 
fekcvn  kerretskvtes : 

8  Momet  vn  horre  e’nke  ofvn  vm  vkhottekot,  cv’len 
taphaten  sehoyicetskvtes. 

9  Aeha,  Cehofv  toyetskat,  vm  merrvs,  estemerketv  ofvn 

likikv:  feknokketvt  omecicen  cv  turwvt  yvmahket  os, 
henka ,  vm  puyvfekcv  cv’na  tepakateu. 

10  Yn  hesaketvn  feknokketvt  yvmahkuecen,  vm  ohrolo- 
pen  hihketvt  yvmahkuecekv :  vn  holwvyeckvt  omecicen 
vn  yekcet  sumiken,  cv  funet  yvmahkvket  os. 

11  Yc  vnrapvlke  omvlkvt  omecicen  vlesketv  cv  haket 
os;  henka,  vm  vwolicvlke  ehomv  malivkvu,  momet  vm 
etekerhoyetv  eliomv  nake  penkvlhoye  tayat :  fettvn  arin, 
cv  hecakat  vm  pefatkvtes. 

12  Este  elvte  vkerrikoceko  omit  cv  hoshoyet  os:  nakv- 
cvnkv  tvkocke  omit  omis. 

13  Este  snlkat  holwvken  vc  opunvyecaken  pohvyvtet  ok, 
estvmv  estomis  penkvlkvt  ocen :  vc  vnrvpen  etemopu- 
nvyecakof,  vn  hesaketv  sumecicetvn  komet  vkerricakvtes. 

14  Mo  mis,  Cehofv  toyetskat,  cem  enhonrvyet  os :  cemet 
vn  Hesaketvmese  toyetskes,  makvyet  os. 

15  Ym  oketv  ce’nke  ofvt  ocakes :  vn  horre  e’nketake 
enkvpvken  cv  hesayecvs,  vc  assecakateu  enkvpvken. 

16  Ce  turofvt  cem  vtotkvn  oh  hvyvyicekvs;  cem  vno- 
keckv  ofvn  cv  hesayecvs. 

17  Cehofv  toyetskat,  vc  vlisates,  ec  ohhuehkvyvtet  ok: 
hoiwvyecakat  vlsvkekvs  :  elkvhute  ofvn  cvyayvkekvs. 

18  Cukhvrpe  laksakat  punayeko  taye  hakvkekvs;  mv, 
ek^vmet  ekvsvmkv  enhomeckv  tepakat  es  opunayet,  este 
faccvlke  vnrvpen  opunvyecakat. 

19  Cen  heretv,  mv  cem  penkvlakat  en  hericetskvte 
mvtawwvt  rakket  os,  este  e’ppucetake  ehomvn  mv  cem 
enhonrakat  em  vtotketskvtet ! 

20  Estvpaketskat  ohrvnkvt  omen,  este  mv  vnrvpen 
etemopunayakat  enkvpvken  mvn  es  ohranetskvtes;  tulaswv 
etehvnkv  enkvpvken  escukohakv  ofvn  vcayecvketskvres. 

21  Cehofvt  vkvsvmkekvs,  tvlofv  yekce  ofvn  em  vnokec- 
kv  estomahan  es  vc  vfastvtet  ok. 

22  Vnet  on  omat,  vyvkhvmketv  ofvn  opunayit,  cen 
renakv  ehomv  enkvpvken  es  vn  tvcket  os,  makvyvtes : 
mome  estomis  ec  oh  huehkvyof,  vm  mekusvpkv  en  liaken 
em  vpohicetskvtes. 

23  Cehofvn  vnokecvkes,  em  vnokeckvke  omvlkatskat: 
este  heromakat  Cehofvt  vcayecet,  mv  ekvsvmkv  es 
momecat  esfvcken  em  feket  os. 

24  Yekcet  omvkes,  momen  ce  feke  taket  fekhvmketvn 
ocvkekvs,  Cehofvn  oh  hecet  e’mehake  omvlkatskat. 

ESVKVSVMKV  32. 

Tewe  es  em  Vkvsvmkv.  Maskel. 

Mv  este ,  en  naorketv  es  em  wikvten,  en  holwvyeckv  em 
ohrvnkvten  en  heret  os. 

2  Mv  este-hunvnwv,  Cehofv  holwvyeckv  em  oh  vker- 
ricekon,  em  puyvfekcv  ofv  mvkerretv  sekat,  en  heret  os. 

3  Punayvkot  arvyof,  hihkvye  munken  nettv  hoy  an  at 
omecicen  cv  fune  vhassvke  hakvtes. 

4  Nettvn  nereu  ce’nket  vc  oh  honnet  omvtet  ok ;  cv’na- 
vpeswv  hiyo  en  kvrpetv  haket  os.  Sela. 

5  Vn  naorketv  ce  homvn  kerkuecit,  vn  holwvyeckvn 
ehvkatet  os ;  vn  holwvyeckvn  Cehofvn  eu  kerkvkuecares, 
mahkin  ;  vn  naorketv  en  holwakan  v’nkvpvyecicetskvtes. 
Sela. 

6  Heyv  vrahkvn  emekusapv  vtekat  ce  hechoye  taye 
oketv  omof  ce  mekusvpekvs :  mehenwvn,  uelauke  rakrvket 
kvwapkakof,  oricvkekares. 

7  Vm  ehketv  toyetskes ;  estemerkv  enkvpvken  vc  vcaye- 
cetskvres ;  hesayeckv  esyvhiketv  ’svm  vfulotetskvres. 

8  Ce  mvhayit,  vyetv  ayvranetskan  cen  kerkuecares :  cv 
turwv  es  ec  oh  hecit,  ce  mvhayares. 

9  Corakko  monkat  corakkopihkv  hoporrenkv  ocvke- 
kat  omet  ohmatskvs ;  mv  e  cukwv  take  cuksakkv,  cvto 

momen  cuksakkv  fvkv  es  hvlvtkvranet  os,  ece  ’wolicvke- 
karen0 

10  Feknokketv  sulket  holwvyecakat  em  ocvket  os: 
inomis  Cehofvn  em  enhonrat  merkvt  em  vfulotvres. 

11  Este  faccvlke  toyatskat,  Cehofv  ofvn  afvcket,  afvc- 
kvkes :  momen  ce  feke  take  ofv  fvccvke  omvlkatskat, 
afvcketvt  omecicen  afvcket  huehkvkes. 

ESYKVSYMKV  33. 

Este  faccvlke  toyatskat,  Cehofv  ofvn  afvcket  yvhikvkes, 
este  faccvket  vkvsvmvkvre  momvre  beret  omekv. 

2  Kervlvn  hayecet,  Cehofvn  vkvsvmkvn  emvkes ; 
eshayeckv  fvkv  pale  ocat  hayecet,  vkvsvmkvn  vyvhi- 
kvkes. 

3  Yvliiketv  mucvsen  ’svyvhikvkes ;  eslopicuset  en  hake 
yekcen  hayecvkes. 

4  Cehofv  em  opunvkv  fvccvt  omen,  em  vtotketv  omvl- 
kvn  mehenwetv  ofvn  mom  ece  t  omekv. 

5  Fvccetv  momen  fvcceckvn  vnokecet  os;  ekvnvt  Ce¬ 
hofv  em  vnokeckvn  es  fvcket  os. 

6  Cehofv  em  opunvkv  eteropotten  hvlhawat  hahakvtes, 
momen  hvlwe  ofv  sulsokat  omvlkvn  e’cukwv  vhesaketv 
eteropotten. 

7  Uehvtkv  uewv  ocakan  nake  vteloke  hvlwe  omen 
etohvteloyet,  laulakan  herickv-cuko  ofvn  hericvket  os. 

8  Ekvnv  omvlkvt  Cehofvn  em  penkvlvkekvs ;  yvmv 
ekvnv  vpokat  omvlkvt  emen  em  penkvlvkekvs. 

9  Emet  opunahyen,  haket  on ;  mahken,  yekcen  huervtet 
omekv. 

10  Cehofvt  etvlwv  cahmelikv  ohvkerricakat  ehvperken 
hayet  os ;  etvlwv  cahmelikv  em  vkerrickvtake  estometv 
sekon  hayet  omes. 

11  Cehofv  em  vkerrickvt  estofis  yekcet  hueren,  e  feke 

nak  komat  estehonvpse  erhonvpsetvjomvlkv  etehoyvnen 
yekcet  hueret  omvres. 

12  Mv  etvlwv  en  Hesaketvmese  Cehofvt  omat,  momet 
mv  este  eme  mahusat  epucasetvn  Cehofvt  enhopoyvkvte, 
en  heret  omes. 

13  Cehofvt  hvlwen  avfvnnaket  omes ;  este  en  hopuetake 
omvlkvn  hecet  os. 

14  En  liketv  avfvnnaket,  ekvnv  oh  vpokat  omvlkvn 
hecet  os ; 

15  Mv  omvlkv  e  feketaken  hahicet,  em  vtotketv  omvl¬ 
kvn  vketecet  omes. 

16  Mekko  suletawvlke  en  sulkat  etehoyvnen  hesaye- 
hocat  sahsekos;  este-hanvnwv  yekcat  en  yekce  rakkat 
etehoyvnen  hesahokekot  os. 

17  Corakkot  esohfvnketv  ohfvccv  ehvperkvt  omet,  en 
yekce  rakke  etehoyvnen  este  estomen  hesayehcekot  os. 

18  Hecvs,  Cehofv  en  renakvt  em  penkvlakat  oh  ocen, 
em  vnokeckvt  hopoyakaten  oh  oces : 

19  Em  puyvfekcv  elkv  enkvpvken  hesayecet,  elauko 
omof  hesahoken  vcayecvret. 

20  Pam  puy vfekcvt  Cehofvn  e’mehaket  os ;  emet  pum 
vnickv  momet  sevrvnvkv  punaket  os. 

21  Pu  feke  emen  es  afvckvret  ok,  e  liocefkv  vcakaten 
em  enhonreyet  ok. 

22  Cehofv  toyetskat,  cem  merkvt  ep  oh  ocekvs,  cem 
enhonreyat  vcvkvyen. 

ESVKVSYMKY  34. 

Esvkvsvmkv  Tewe  coyvte,  Epemelek  ehomvn  hoporreneko  e  omecet,  mvt 
vtohiken,  enkvpakvte  omof. 

Oketv  estomis  omvlkvn  Cehofvn  vkvsvmares ;  cv  cukwvt 
em  vkvsvmkvn  opunaye  munkv  tares. 

2  Vm  puyvfekcvt  Cehofvn  es  ekvsamet  opunay vres ; 
oyaskakat  pohhet,  afvckvke  tares. 

3  Vc  vpaket  Cehofvn  vrakkuecet,  etohkvlket  e  hocefkvn 
hvlwecvkeres. 

4  Cehofvn  hopoyvyvtes,  inomen  vra  vyoposiket,  vm 
penkvlkv  omvlkvn  vc  ossicvtet  os. 

5  Oh  hecakvtes,  momen  e  turofheckv  take  hayvyakvtes, 
raomen  e  turofv  taket  vlsvkekares. 

6  Heyv  este  estemerrat  huehkvtes,  momen  Cehofvt  cm 
vpohicet,  em  estemerketv  omvlkv  aossen  hesayecvtes. 

7  Cehofv  em  penkvlakat  em  encel  vfulotke  hvpon  hayet, 
hesahuecet  os. 

8  Eskerret,  Cehofv  heret  omen  kerrvkes ;  estehunvnwv 
em  enhonrat  en  heret  os. 

9  Em  vnokeckatskat,  Cehofvn  em  penkvlvkes,  em 
penkvlakat  enkusvpketv  en  sekot  omekv. 

10  Este  pap v  mvnettakat  nake  enkusvpket,  elawvkvres, 
momis  Cehofv  hopoyakat  nake  here  estomis  enkusvpke- 
kares. 

11  Hopuetake  toyatskat,  ahwet  vm  vpohicvkes:  Cehofv 
em  penkvlkvn  ce  mvhayvkares. 

12  Este  hunvnwv  hesaketvn  eyacet,  heran  hecvret,  nettv 
sulkan  vnokecat,  estimvt  o  haks  ? 

13  Ce  tulaswv  holwakat  enkvpvken  vcayecet,  ce  cuk- 
hvrpe  mvkerretv  opunvkv  enkvpvken  vcayecvs. 

14  Holwakan  enkvpahket,  heran  momecvs;  herkvn 
hopoyet,  vcvkvyvs. 

15  Cehofv  en  renakvt  este  faccvlken  vketecet,  e  hvckot 
en  huehketv  taken  vketecet  os. 

16  Cehofv  e  turofvt  holwvke  momecakan  vnrvpet  omes, 
ekvnvn  svnvcomvn  vkerrihocekaren  hayvret. 

17  Faccvlket  huehkaken,  Cehofvt  em  vpohicet,  em 
estemerketv  omvlkvn  asossicet  omes. 

18  Cehofvt  mv  este  efeke  kvcke  ocakat  em  vwolet,  mv 
pnyvfekcv  kvncvpuse  ocakan  hesahuecet  os. 

19  Este  fvccakat  em  estemerketv  salket  omakes,  momis 
Cehofvt  mv  omvlkvn  asossicet  omes. 

20  E  fune  omvlkvn  vcayecen,  mv  hvmkis  kvckekot  os. 

21  Nak  holwakat  holwvyecvn  clecet  os,  momen  este 
faccv  en  liomecat  ohfvccehocvres. 

22  Cehofvt  em  vtotkvlke  em  puyvfekcvn  pvlken  neset 
os,  momen  emen  em  enhonrakat  hvmkis  ohfvccehoce- 
kares. 


ESYKVSVMKV  35. 

Tewe  es  em  Vkvsvmkv. 

Cehofv  toyetskat,  mv  cv  tenrvpuecakat  etenrvpueevs ; 
mv  vc  vnrvpen  tcpoyakat  vnrvpen  tepoyvs. 

2  Sevrvnvkv  momen  sevrvnvkv-rakkon  hvlahtet,  vm 
vnicetskvret  ahuervs. 

3  Momet  cufunfvsken  aossihcet,  mv  vc  assecakat  vnrvpen 
nenen  vkhottvs :  vm  puyvfekcvn  em  punayet,  Ce  hesa- 
yeckv  toyis,  kicvs. 

4  Mv  vm  puyvfekcv  hopoyakat  vlsvke  hahken,  vlesketvn 
en  hay vkhoyekvs ;  mv  vn  holwakvren  vkerricakat  pvlken 
fulecihocet,  vlesketvn  en  hayvkhoyekvs. 

5  Nak  en  tvleesse  hotvle  ehomv  vtohkat  omet  omvkekvs, 
Cehofv  em  encel  vtohtet  vpeyeeicen. 

6  Em  vyetv  taket  yomucket,  tenaspet  omekvs ;  momet 
Cehofv  em  encel  assecen. 

7  Naket  omecice  sekon  em  ekvnsufke  taken  senkvnhetv 
vk  vm  ehakvtet  ok;  nake  omecice  sekon  vksufkan  vm 
puyvfekcvn  en  korrakvtes. 

8  Kerreko  munken  sumecickvt  oh  vlvkekvs,  momen 
senkvnhetv  ehvtet  erne  mahusan  esekvs ;  mv  sumecickv 
mahusan  vk  lvtkekvs, 

9  Momen  vm  puyvfekcvt  Cehofv  ofvn  afvckvres ;  hesa- 
yeckv  est  em  ocan  es  afvcke  tares. 


42 


ESVKVSVMKV,  85. 


10  Cehofa,  ceme  omat  estimvt  like  haks?  mv  este  este- 
merran  yekcetv  es  emuntalat  enkvpvken  hesayecet,  henka, 
estemerre  momen  enkusapkan  svpenkvlecat  e’nken  ossicat, 
cv  fane  omvlkvt  makvkvres. 

11  Akerrvlke  fvccvkekat  akvwvpkaket  os,  nanvke  ker- 
rvkan  vm  ’pohaket  os. 

12  Holwakan  keran  vyoposken  fekaket  os,  mom  at 
enkusvpketvt  vm  puyvfekcvn  oh  vlvket  os. 

13  Momis  vnet  on  omat,  entaket  enokliokof,  vm  vccvke 
sukcvhakvt  omvtes;  eelvweckv  vm  puyvfekcvn  es  este- 
merrievyvtes ;  momen  vm  mekusvpkv  cv  liokpe  maliusan 
oh  fulkvtes. 

14  Yn  hesset  omet,  monkat  tecakkvyvte  tis  omit 
arvyvtes:  este  e’cke  oh  wakat  omit  waket,  cunekit 
arvyvtes. 

15  Momis  vnet  cv  ’lentappof,  afvckvket  e  vteloyakvtes : 
vhakv-kacvlket  vc  vnrvpen  e  vteloyakvtes,  momen  kerrv- 
kates ;  fekhonnekot  cv  selahlecakvtes. 

16  Ypelkv-hayvlke  hompetv-rakkon  fulle  omvket  e  nuten 
’svc  oh  etetekkakvtes. 

17  Pucase  toyetskat,  en  hofune  estomomusen  heyvn 
hecetskvre  te  ?  en  sumecickv  take  vm  puyvfekcvn  a  vc 
ossicet,  cvnake  hvmkusan  este-papv  enkvpvken  hesayecvs. 

18  Nvkaftetv  rakke  ofvn  vkvsvmkvn  ce’mares :  este 
sulkat  vpvken  ece  ’kvsvmares. 

19  Fvcceko  vc  vnrvpakat  vc  oh  afvckahkates ;  naket 
otnecice  sekon  vn  homecakat  eturwvn  mesetticahkates. 

20  Herkvn  opunahoyekot,  momis  este  ekvnv  ofv 
mahivpvtkvke  vnrvpen  opunvkv  mvkerrakan  vkerricvket 
omekv. 

21  Momet  e  cukwv  taken  vc  vnrvpen  rakken  hvweca* 
kvtes ;  Es  en  lopic,  es  en  lopic,  pun  renakvn  es  hehces, 
makakvtes. 

22  Cehofv  toyetskat,  cemet  hecetsket  os :  cvyayahkets- 
kvs  :  Pucase  toyetskat,  vn  hopvyehcetskvs. 

23  E  nekeyicet,  vm  fvcceckvn  ahonehcet,  nak  vm 
fvccehtcvre  vrahkvn  ahonecvs,  vn  Hesaketvmese,  momet 
cv  Pucase  toyetskat. 

24  Cehofv,  vn  Hesaketvmese  toyetskat,  cem  fvccetv 
vcvkvyen  vm  fvccecvs,  momen  vc  oh  afvckahkates. 

25  Efeke  take  ofvn,  Es  lopic,  momen  pn  yacet  os,  ma- 
kahkates :  Nokmeleyvtes,  makahkates. 

26  Yn  holwakat  es  afvckakat  etohkvlket  vlsakuse  hah- 
ket,  vlesketvn  en  hayvkhoyekvs ;  mv  vc  vnrvpuece  e 
hvlwecakat  vlesketv  momen  hocefkv  hopvnketvn  vchoyv- 
kekvs. 

27  Nake  vm  fvccat  es  afvckakat,  afvckaket  ahuehkvke- 
kvs :  momet  Cehofv,  mv  em  vtotkv  en  lopickv  es  afvckat, 
vrakkuehocekvs,  makake  emunkvt  ornekvs. 

28  Momen  cv  tulaswvt  cem  fvccetv  momen  ece  ’kvsvmkvn 
onaye  munken  nettvt  hoyvnvres. 

ESVKYSVMKY  36. 

Yvhikv  Enhomahtv  en  hahoyat.  Cehofv  em  vtotkv  Tewe  es  em  Vkvsvmkv. 

Este  holwvyecv  en  naorketvt  cv  feke  ofvn  opunayet,  En 
renakv  ehomv  Hesaketvmese  em  penkvlkv  sekot  os, 
maket  os. 

2  HesaJcetvmeset  vn  naorketvn  eshecekot  en  homece- 
kares,  komet,  erne  mahusat  en  renakv  ehomvn  e  emahlv- 
patet  omekv. 

3  E  cukwv  em  opunvkvt  holwvyeckv  mvkerretv  tepa- 
kat  omakes :  hoporrene  vretvn  momen  here  momeckvn 
wikvtet  os. 

4  En  topvn  wakket,  holwvyeckvn  vkerricet  os;  vyetv 
herekon  e  huericet  os :  nak  holwakan  en  homecekot  os. 

5  Cehofv  toyetskat,  cem  vnokeckv  hvlhawan  oces ;  cem 
mehenwetvt  sutvn  oret  omes. 

6  Cem  fvccetvt  Hesaketvmese  em  ekvnv  hvlhawat  omet 
os;  cem  fvcceckvt  uehvtkv  rakket  omakes:  Cekofv 
toyetskat,  este  moraen  nak  wenahokan  vcayecetsket  os. 

7  Hesaketvmese  toyetskat,  cem  vnokeckv  mvtawwvt 
vcaket  os ;  mom  at  este  en  hopuetaket  ce  tvrpv  em  vpette 
elecv  ehketv  heren  eshecaket  omes. 

8  Nehetv  cen  cuko  ocan  esfvcken  es  fvcecvkvrcs; 
raomen  com  afvcketv  ocakat  em  uerakkon  es  eskvkuecets- 
kvres. 

9  Hesaketv  uekiwv  ece  ’pakekv;  cen  hvyayvke  ofvn 
livyayvken  heceyet  os. 

10  Aetia,  este  ce  kerrakat  cem  vnokeckvn  em  vyecicet, 
efeke  ofv  fvccakat  cem  fvccetvn  em  vyecicvkvs. 

11  Ekvsvmkv  elet  vc  vnrvpen  vlakkates,  momen  este 
holwvyecat  e’nket  vc  vtohikates. 

12  Mvn  liolwvyeckv  vtotkvlket  pvlatkvtet  os :  tvkpvlvt- 
lioyvtet  on,  asvpvkletv  umvkekares. 

ESVKVSVMKV  37. 

Tewe  es  em  Vkvsvmkv. 

Holwvykcvlke  es  e  naorihcetskvs,  raomet  holwvyeckv 
vtotkakat  em  vleskahpetskvs. 

2  Pvhe  omen  lvpken  wocuthoyen,  nak  lane  omet  yuknv- 
kvret  ok. 

3  Celiofvn  em  enhonret,  heren  momecvs,  momet 
ekvnvn  liket,  em  mehenwetvn  ’se  hompicetskvres. 

4  Cehofv  ofvn  e  afvcecicvs,  momen  ce  feke  em  eyackvn 
ce’mvkvres. 

5  Cem  vyetvn  Cehofvn  era  wikvs ;  momet  emen  cm 
enhonrvs,  momen  emet  sohfvcecvres. 

6  Momet  cem  fvccetvt  hvyayvke  omet  aossvren  hayet, 
cem  fvcceckvn  fvccvlike  omen  hayvres. 

7  Cehofv  ofvn  fekapet,  momis  komet  em  ehakvs :  este 

nak  omvl  heren  era  ay  at  ohfvccvn  ’se  naoribcetskvs  ;  rav 
este  nak  holwvhoken  momehocvren  em  vkerrickvn  hahyet, 
sohfvcecat  oraecicen  ’se  naorihcetskvs. 

8  Cvpvkketvn  wiket,  enhomeckvn  enkvpvkvs :  nake 
estomis  ’senaorihcetskvs ;  holwvke  momeckv  tvlken  oh  ayet 
omeJcv . 

9  Holwvyecvlke  warhoyen,  momis  Cehofvn  oh  hecet 
e’mehakakat,  mvt  ekvnvn  epucasvkvret  ok. 

10  Oketv  kocuknusat  hoyanof,  holwvyecvt  sekaret  ok  : 
momen,  likvten  heren  vketecetskis,  sekares. 

11  Momis  eyaskakat  ekvnvn  epucaset,  herkv  es  em 
fvcketvn  ’se  afvcecicvkvres. 

12  Este  holwvyecvt  este  faccv  vnrvpen  nanvken  ohvker- 
ricet,  e  nuten  es  oh  etetekket  os. 

13  Pucaset  vpclicet  os,  en  nettvt  vlvkvranan  hecet 
omekv. 

14  Holwvyecakat  estemerrvlke  nake  enkusvpkakat 
esyoman  tvkwiket,  mv  vvetv  ofv  fvccvn  yvkvpaJcan 
pvsvtvkvret  eslafkv-cvpkon  aehset,  momet  em  eccvko- 
takse  taken  kunhicaket  omis, 

1 5  Em  eslafkv-cvpko  taket  e  feke  mahusan  sekeyen,  em 
eccvkotakse  taket  kvcekvres. 

16  Estomuse  este  faccv  ocat  holwvyecvlke  sulke  en 
naksuleckv  es  en  heret  os. 

17  Holwvyecakat  e  sakpv  take  kvceken,  momis  Cehofvt 
este  fvccakan  hvlatet  omekv. 

18  Temvpoke  fullat  en  nettv  taken  Cehofvt  kerret  os, 
momen  nake  epucasakat  meyuksv-sekon  ocvres. 

19  Oketv  holwakat  omof  vlsvkekot,  elanko  nettv  omof 
fvcecvke  tares. 

20  Momis  holwvyecakat  sumhoket  os :  momen  Cehofv 
vnrapvlket  yvpefikuce  e  neha  omvket  os:  sumeces;  ek- 
kuce  hahket,  sumecet  os. 

21  Naorkvt  est  em  pahlet,  pvlken  fekekot  os;  rooinis 
este  faccvt  herome  emunket  nak  estemet  os. 

22  Mv  Cehofv  ohmerrvtet  ekvnvn  epucasaken,  mv 
ohtvhikvten  warhoyvres. 

23  Cehofvt  este-hunvnwv  ele  vwikelvn  yekcicet  os, 
momet  em  vyetvn  es  afvcket  os. 

24  Latke  estomis,  tvkwihoke  maliet  omekares,  Cehofvt 
e’nken  hvlatet  ok. 

25  Cv  mvnette  arvyvtet,  momet  hiyomat  vc  vculet  os, 
mo  mis  este  faccvn  wihoken  heevkot,  en  honvpset  tvklike 
vpohaken  hecvkates. 

26  Estofis  est  en  heromet,  est  em  palet  os :  momen  en 
lionvpsen  ohmerkvt  oh  ocet  os. 

27  Holwakan  enkvpaket,  heren  moinecvs  ;  momet  estofis 
liketskvres. 

28  Cehofvt  fvcceckvn  vnokecet,  em  vnokeckakan  wike- 
kot  omekv;  meyuksv-sekon  vcayecvkhoyet  os;  momis 
holwvyecakat  en  honvpsen  warhoyet  os. 

29  Este-faccvt  ekvnvn  pucaset,  mv  ofvn  meyuksv-sekon 
likvres. 

30  Este-faccv  e  cukwvt  hoporrenkvn  opunayet  os  • 
momen  e  tulasvvvt  fvcceckvn  opunayet  os. 

31  En  Hesaketvmese  em  vhakvt  e  feken  vpiket  omen, 
e’le-vwiketv  hvmkusis  elentapiyekos. 

32  Holwvyecvt  este-faccvn  vketecet,  elecetvn  hopoyet 
os. 

33  Cehofvt  e’nke  ofvn  wikekot,  em  fvccehocof  ohfvcce- 
cekares. 

34  Cehofvn  oh  hecet,  e’mehakvs,  momet  em  vyetvn 
vfvstvs,  momen  ekvnv  epucasetskvren  ce  hvlwecvres ; 
holwvyecakan  warhoyof,  emahlvpvtket  hecetskvres. 

35  Holwvyecv  vekcetv  rakke  ofvn  hueret,  eto  lane 
vkuehoyvte  seko  here  honte  omet  e  pvticen  hecvyvtes. 

36  Morais  sumkvtes,  moraen  hecvs,  sekates:  henka, 
hopoyvyvtes,  mom  is  heckeko  tayvtes. 

37  Este  temvpokan  vketecet,  este  faccvn  hecvs,  mv  este- 
hunvnwv  em  eyuksvt  herkvt  omekv. 

38  Momis  vhakv-kacvlken  etohkvlken  yvmahkueho- 
cvres ;  holwvyecakat  em  eyuksvn  warkvres. 

39  Momis  este-faccvlke  hesayeckvt  Cehofv  avtet  os; 
estemerketv  oketv  omof  em  vrvnaketv  yekcet  os. 

40  Momen  Cehofvt  em  vnicet,  hesahuecet  os  :  holwvye- 
cvlke  e’nlce  taken  asossicet,  hesahuecet  os ;  em  enhonrv- 
ket  omekv. 

ESVKVSVMKV  38. 

Tewe  es  em  Vkvsvmkv,  vkerricepueckvn. 

Cehofv  toy et skat,  cvpvkket  vm  vsehekot,  cen  cvpvkketv 
hiyyat  ofvn  cv  ’stemerrihcetskvs. 

2  Cem  eccvkotakse  en  ret  cv  sekehyet,  vfekhonnaken, 
ce’nket  yekcen  vc  ohwetenket  omekv. 

3  Cvpakketskat  omecicen  cvfeknetvt  cv  ’navpeswv  ofv 
sahsekos;  momen  vn  naorketvt  omecicen  fekvpkvt  cv  fane 
ofv  sekos. 

4  Vn  naorketvt  cv’kv  onvpvn  kvwapkekv ;  nake  karon- 
hoyvre  honne  mahat  omet,  en  honnet  vc  ohfvnket  os. 

5  Cv  hoporrenekatet  omecicen  rukafkv  es  cv  tonufkvte 
fvmpepet  okumvket  os. 

6  Vn  nokket,  tayen  cv  potoket  os,  wakvyet  emunken 
nettvt  hoyanet  omekv. 

7  Cv  tetackv  nekretv  es  fvcket  omen,  cv  ’navpeswv  ofv 
cvfeknetv  sahsekot  omekv. 

8  Cv  yekcekot,  tayen  cv  tonufket  os :  cv  feke  fekhere- 
kat  omecicen  hihkvyvtet  os. 

9  Pucase,  vm  eyackv  omvlkvt  ce  homvn  oces;  momen 
hihkvyat  cem  ehkekot  os. 

10  Cv  feket  tasken,  vn  yekcetvt  vc  vnaliet  os;  vn 
renakv  tisem  en  bvyayvke  tat  v’nkvpaket  os. 

11  Vc  vnokecvlke  vn  hessvlke  esyomat  vn  nokkickv  en 
hopvyen  svpaklet  os. 

12  Mv  vn  hesaketvn  kopoyakateu  cv'svkvret  senkvnhetvn 
etetakuecaket  os;  rnomen  vn  nokkickvn  hopoyakate 
nanvke  estenaoricvke  tayan  opunayet,  mvkerretvn  vker- 
ricaken  nettvt  hoyanet  omes. 

13  Momis  vnet,  este  hvcko-poheko  omit  pohvkot  os; 
mo  met  este  punayeko  taye  e  cukwv  hvweceko  omet 
omis. 

14  llenka,  este-hunvnwv  poheko,  momen  mv  e  cukwv 
ofv  opunvkv  es  est  em  vyoposketv  seko  omet  omis. 

15  Pucase  vn  Hesaketvmese  toyetskat,  vm  vyoposkvs, 
cernen,  Cehofv  toyetskat,  cem  enhonrikv.  . 

16  Opunayitr  Vc  oh  afvckahkates,  cv’le  en  tenaspof,  vc 
vnrvpen  e  rakkuecahkates,  makikv. 

17  Cv  cekunnvranusin,  cv  feknokkat  cv  homv  oce  raun- 
kvt  omekv. 

18  Vn  holwvyeckvn  kerkuecit,  vn  naorketvn  cv  feken 
es  nokkicaret  okv. 

19  Momis  vc  vnrapvlke  tahopket  omet,  yekcvket  omes  ; 
momen  naket  omecice  sekon  vn  homecakat  sulket 
omakes. 

20  Ilolwakan  herat  vyoposken  emakat  vc  vnrapvlke 
haliakes ;  nake  heret  oman  vcvkayikv. 

21  Cehofv  toyetskat,  cv  wihketskvs;  vn  hopvyehcets* 
kvs,  vn  Hesaketvmese. 

22  Pucase,  cv  hesayeckv  toyetskat,  vm  vnickvn  Ivpc- 


cicvs. 

ESVKVSVMKV  39. 

Yvhikv  Enhomahtv,  Ceturvne  en  hahoyat .  Tewe  es  em  Ykvsvmkv. 

Vm  vretvn  vketecares,  cv  tulaswvn  es  naorkvkaren: 
holwvyecvt  cv  horavn  arof,  cv  cukwvn  cuksakkuecvye 
tares,  makvyvtes. 

2  Cvyvyaliket,  opunayvko  hahkit,  nak  herat  tisem  e  en 
hvlatit,  opunayvkates,  momen  cv  feknokketvt  tekyvmke 
tates. 

3  Cv  feke  vc  ofvt  hiyye  haket  os ;  vkerricvyof  totkvt 
etikes:  momof  livmmakit  cv  tulaswvn  es  opunayvyet  os  : 

4  Cehofv  toyetskat,  vn  hesaketv  em  eyuksvn  cv  kerre- 
puecet,  vn  nettv  em  vhopakv  naket  omen,  cv  kerrepuecvs, 
estomvteken  vn  yekce  sekan  kerraren. 

5  Hecvs,  vn  nettv  estenke  en  taphe  omen  hayetskvtes ; 
vm  vculkv  ce  liomvn  nake  toko  omet  os :  mehenwvn  este 
vtekat  en  hueretv  here  mahat  to  estomis,  ehvperketv 
tvlket  os. 

6  Mehenwvn  este  vtekat  heckv  ehvperkvn  es  yvkapet  os: 
mehenwvn  ehvperkvn  fekhervkeko  haket  os ;  naksulecet, 
estimvt  cvwvranaten  kerrekot  os. 

7  Momen  hiyomat,  Pucase  toyetskat,  naken  e’mehakvya  ? 
vm  enhonrkv  ec  ofvt  os. 

8  Yn  naorketv  omvlkv  enkvpvken  cv  hesayecvs :  hopor- 
renekvlke  em  en  tvkleckvn  cv  hahyetskvs. 

9  Punayvkot  omit,  cv  cukwvn  hvwecvkates,  cemet  mo- 
mecetskvtet  ok. 

10  Cv  ’stemerricetskan  vm  vkueyicvs :  ce’nke  es  cv 
nafketskat  etehoyvnen  cv  yvmahke  haket  ok. 

11  Este  em  vsehet  holwvyeckv  vrahkvn  estemerricets- 
kof,  sukehtv  omet  en  herusetv  yvmahkvren  hayetsket 
os :  mehenwvn  este  vtekat  ehvperketvt  os.  Scla. 

12  Cehofv  toyetskat,  ce  mekusapvyan  em  vpohicet,  ec 

ohhuehkvyan  ce  hvckon  vwiyyvs  :  cv  turopuswv  pvlatkan 
cvyayvket  huyiretskvs:  cv’rkvlke  tate  omvlkv  omet,  estQ 
kerkekot,  tvleporvt  ce  homvn  hnerikv. 

13  Aeha,  yvmvn  enkvpakit,  seko  hakvko  munken,  yek- 
cetvt  vc  oh  fulkvren  vm  merrvs. 

ESVKYSVMKY  40. 

Yvhikv  Enhomalitv  en  hahoyat.  Tewe  es  em  Vkvsvmkv. 

Momis  komet  Cehofvn  e’mehakvyvtes,  momen  cuneket, 
huehkvyan  em  vpohicvtes. 

2  Yksufke  penkvlkv  es  fvcke  momen  fakke  vklewvhe  vc 
vkossihcet,  cv’len  cvton  oh  sehoyihcet,  cv’le  vwiketvn 
yekcvkuecvtes. 

3  Momet  esyvhiketv  mucvse,  pun  Hesaketvmese  vkv- 
svmkvn,  cv  cukwvn  vpikvtet  os ;  sulket  hecaket,  penkvlv- 
kvres,  momet  Cehofvn  em  enhonrvkvres. 

4  Mv  este  Cehofvn  em  enhonrkvn  hayet,  ekvsvmakat 
momen  mv  fiyiket,  Ivksetvn  vcvkvpeyakan  vrakkuecekat 
en  heret  omes. 

5  Cehofv  vn  Hesaketvmese  toyetskat,  cem  vtotketv 
estomahvke  cemet  momecetskvtet,  momen  vkerrickv  ep 
ohfvccv  ocetskat  sulket  omakes :  ce  homvn  etelilvken 
vpopuehoceko  tayes:  kerkuecit,  opunvyecetvn  komin 
omat,  vhonkvthoye  tayat  senlioyvnet  omakes. 

6  Nake  ce  homv  elehocvre,  momen  nakemetv  eti  es  ece 
’fvckekot  os :  cv  hvckon  hauhicetskvtes :  ohnekrickvn 
momen  nake  naorketv  vrahkv  ce’mhoy  vren  est  em  ’pohets- 
kekatet  os. 

V  Momof  vnet,  Hecvs,  vlakis;  nakhocce  polpokat  ofv  vc 
ohfvccvn  cohoyet  os ; 

8  Nake  kometskan  momecetv  es  vc  afvcket  os,  vn  Hesa¬ 
ketvmese  toyetskat;  henka,  cem  vhakvt  cv  feke  ofvt  os, 
makvvvtes. 

9  Nvkaftetv  rakke  ofvn  fvccetvn  tvlemicvyvtes;  hecvs, 
cv  cukhvrpen  vkhottvkates,  Cehofv  toyetskat,  kerretskes. 

10  Cem  fvccetvn  cv  feke  ofvn  ehvkates;  cem  mehen- 
wetvn  mo  met  cen  hesayeckvn  kerkuecvy  vtes :  cem  vno- 
keckvn,  momen  cem  mehenwetvn  nvkaftetv  rakkan  em 
ehvkatet  os. 

11  Celiofv  toyetskat,  cem  merkv  herakan  vnkvpvken 
hvlahtetskvs ;  cem  vnokeckv  cem  mehenwetv  tepakat 
estofis  vc  vcayecvkekvs. 

1 2  Nak  holwvhoke  vhonkvtesko  tayat  vm  vfulotecakekv ; 
vn  holwvyeckvt  cv  cakkaket  os,  momat  hecvko  tayes : 
cv’kv-esse  sensulket  omaken,  cv  feke  en  yekcet  sumket  os. 

1 3  Cehofv  toyetskat,  cv  hesayecetv  es  ece  ’fackate ! 
Cekofa,  vm  vnickvn  lvpecicvs. 

14  Mv  vm  puyvfekcv  sumecicetv  hopoyakat  vlsvke  hah- 
ket,  tayen  vlsvke  hakvkekvs ;  vn  holwakat  es  afvckakat 
pvlken  fulecihocet,  vlesketvn  en  hayvkhoyekvs. 

15  Es  ce  lopic,  es  ce  lopic !  cv  kicakat,  vlesketv  en 
liakvkat  omecicen  em  estomahvkekvs. 

16  Ce  hopoyakat  omvlkvt  afackakuset,  ec  ofvn  afvckv- 
kekvs ;  cen  hesayeckv  vnokecakat,  Cehofvn  vrakkuehoce- 
kvs,  estofis  makvkekvs. 

17  Momis  vnet,  cv  ’stemerket,  v’nkusvpket  os;  momis 
Pucaset  vc  oh  vkerricet  os :  vm  vnickvt  omet,  cv  hesayecv 
toyetskes  :  vn  Ilesaketvmese,  vcewihcetskvs. 

ESVKVSVMKV  41. 

Yvhikv  Enkomahtv  en  hahoyat.  Tewe  es  em  Vkvsvmkv. 

Este  estemerrusan  vkerricat  en  heret  os:  en  holwake 
oraof  Cehofvt  hesayecvres. 

2  Cehofvt  vhecicet,  hesaken  vcayecvres,  momen  en 
heret  ekvnvn  oh  arvres ;  momen  en  horre  nak  komakat 
em  wiketskekares. 

3  Enokket  topvn  wakkof,  Cehofvt  yekcicvrcs :  em 
enokketv  ofvn  em  pvtakv  omvlkvn  em  mvhericetsket  os. 

4  Ynet,  Cehofa,  vm  merrvs;  vm  puyvfekcvn  cvfeknicvs, 
ece  ’naorkvy  vtet  ok,  makvyet  os. 

5  Yn  horre  vc  vnrvpe  holwvken  vc  opunvyecaket  os, 
Estofvn  ehlen,  e  hocefkvt  sumkvr  haks  ?  makaket. 

6  Momen  hvmket  cv  hecvranet  vlaken  omat,  lvksetvn 
opunayet  os ;  e  feket  holwvyeckvn  e  em  vteloyet  os : 
estvmvn  arof,  mvn  onayet  os. 

7  Yn  homecakat  omvlkvt  vc  vnrvpen  etewvswvhoket 
os:  vc  vnrvpen  vn  holwakvren  vkerricaket  os. 

8  Enanokketv  holwakat  vliket  os ;  momen  mucv  wak- 
kat  alike  sekares,  makaket  os. 

9  Henka,  vn  hesse  etekerruseyat  maliusat,  mv  em  en- 
honrin,  vn  tvkliken  vn  hompvtet,  e’leceskvn  vc  vnrvpen 
kvwapvtet  os. 

10  Morais  cemet,  Cehofv  toyetskat,  merkvn  vm  ocet,  cv 
kvwvpvs,  em  pvlecvkaren. 

11  Es  vc  afvcketskat  hey  vn  eskerrvyet  os,  vc  vnrapvt  vc 
ohfvniket  ’sekvsvmekok. 

12  Vnet  on  omat,  vm  mehenwetv  ofvn  vc  vpvyecetsket 
os :  ce  turofv  ehomvn  meynksv-sekon  cv  huericetskes. 

13  Cehofv,  Eslevl  en  Hesaketvmesen  vrakkuehocekvs, 
enhvteceskv  seko  vteken  meynksv-sekat  eroren.  Eiiien 
momen  Emen. 

ESVKVSVMKV  42. 

Kolv  e’ppucetake  em  Maskel ;  Yvkikv  Enhomahty  en  hahoyat. 

Eco  uewv  fihnakan  eyacusat  etvpomet  vm  puyvfekcvt 
cemen  eyacuset  os,  Hesaketvmese  toyetskat. 

2  Vm  puyvfekcvt  Hesaketvmesen  ewvnhkuset  os; 
Hesaketvmese  wenakat  tat:  estofvn  Hesaketvmese  eho¬ 
mvn  rorare  te  ? 

3  ^ettvn  nereu  cv  turopuswvt  vn  liompetvt  omvnkes, 
Cen  Hesaketvmese  ta  ?  cv  kicake  emunkof. 

4  Heyv  nanvken  vkerricit,  vc  ofvn  vm  puyvfekcvn 
pvlatis ;  este  sulkan  evpayet,  Hesaketvmese  en  cnkon 
ay  it,  afvcketv  vkvsvmkv  tepakat  en  haket  ocen,  este  sulke 
nettv  vcake  vcayecakat  vpvket  ayvyvtet  ok. 

5  Vm  puyvfekcv  toyetskat,  estomaten  tvkpotoketske 
haks  ?  momet  estomaten  vc  ofvn  ce  fekhereko  ?  Hesaketv- 
mesen  em  enhonrvs,  nettvt  ocen,  e  turofheckv  vm  vnicat 
vrahkvn  emen  vkvsvmaret  ok. 

6  Aeha,  vn  Hesaketvmese,  vm  puyvfekcvt  vc  ofvn  tvk- 
potokes:  monkv  Cotvne  ekvnv,  Hvmvnvlke  em  ekvnv, 
momen  Misv  ekvnhvlwan  akvpvken  ece  ’kerricares. 

7  Vklaukat  vklankan  ohhuehket  os,  cem  ueohlatkv  en 
haken  pohkof ;  cem  uemelohlv  uemelohlv  rakrakat  esyo- 
mat  omvlkvt  vc  ohranes. 

8  Home  estomis  Cell  of vt  em  vnokeckv  nettvn  vc  oh 
ocvren  makvres,  momen  neren  vn  yvhiketv  momet  vm 
mekusvpkv  vn  hesaketv  en  Hesaketvmesen  vkvwapket  vc 
vpakvres. 

9  Hesaketvmese  vn  cvton  em  pun  ay  it,  Estomaten  cv 
hohsetske  te?  estomaten  horre  vc  ohwetenkat  omecicen 
waket  ari  haks  ?  kicares. 

10  Cv  fune  wokuce  omet,  vc  vnrapvlket  cv  tvklecaket 
os,  Cen  Hesaketvmese  ta  ?  makake  emunkof. 

11  Ym  puyvfekcv  toyetskat,  estomaten  tvkpotoketske 
haks?  momet  estomaten  vc  ofv  ce  fekhereko?  Hesaketv¬ 
mesen  em  enhonrvs,  nettvt  ocen,  mv  cv  turofheckv  vnic- 
kvt  omet,  vn  Hesaketvmeset  oman  vkvsvmaret  ok. 

ESVKVSYMKV  43. 

Cehofv  toyetskat,  vm  fvccecet,  vm  vpvyecet,  etvlwv 
vnokeckv  ocvkekan  vnrvpvs. 

2  Cemet  vn  yekce  en  Hesaketvmese  toyetskekv ;  £sto- 
raaten  vc  vwihketske  haks  ?  estomaten  liorre  vc  ohweten- 
kat  omecicen  waket  ari  haks  ? 

3  A eli a,  cen  hvyayvke  momen  cem  mehenwetvn  atotvs ; 
mvt  cv  yvpvyvkekvs;  cv  yvpayet  cem  ekvnlivlwe  vcakan 
momet  cem  escukohakv  vcacakan  es  vc  vhoyekvs. 

4  Momof  Hesaketvmese  em  altvn  oh  ay  it,  Hesaketv¬ 
mese  vm  afvcketv  rakke  estvmahen  oh  ahyvrs,  momat 
kervlvn  hayecit,  ece  ’kvsvmares,  Hesaketvmese,  vn  Hesa¬ 
ketvmese  toyetskat. 

5  Vm  puyvfekcv  toyetskat,  estomaten  tvk  potoketske 
haks  ?  momen  estomaten  vc  ofv  ce  fekhereko  ?  Hesaketv- 
mesen  em  enhonrvs,  nettvt  ocen,  mv  cv  turofheckv  vnic- 
kvt  omety  vn  Hesaketvmeset  oman  vkvsvmaret  ok. 

ESVKVSVMKV  44. 

Yvliiky  Enhomaktv  en  hahoyat;  Kolv  e’ppucetake  es  em  VkvsvmkvL 
Maskel. 

Hesaketvmese  toyetskat,  pu  hvckotaken  es  pohen, 
pu’rkvlket  en  nettvtake  omof,  nettv  hofunof  ocakvten, 
vtotketv  momecetskvten  pum  onayakvtet  os ; 

2  Ce’nken  etvlwv  cahmelikvn  esossicetskvtet  omis, 
pu’rkvlken  vhocaketskvtes ;  etvlwv  cahmelikvn  estemer- 
rvkuecetskvtet  omis,  pu’rkvlken  mv  eJcvnvn  hvmecicv- 
kuecetskvtes. 

3  Eme  mahusat  em  eslafkv-cvpko  etehoyvnen  epucasv- 
kekon,  e’nke  take  mahusat  ohfvnketvn  e  en  heckuecvke- 
kates;  momis  ce’nkvpervt,  ce’nket  momen  ce  turofheckv 
en  hvyayvket  momecvtes ,  heromkvn  em  ocetskvtet  ok. 

4  Cemet,  Hesaketvmese  toyetskat,  vm  Mekko  toyetskes, 
Cekvpet  ohfvnkvkvren  makvs. 

5  Ceme  ce  teropotten  pu’nrapylken  tvkpvlvteyvres :  ce 
hocefkv  eteropotten  mv  epu’nrvpet  akvwvpkakan  ohsv- 
pakleyvres. 

6  Ym  eccv-kotaksen  em  enhonrvkon,  vra  eslafkv-cvpkot 
cv  hesayecekaret  ok. 

7  Momis  cemet  pu’nrapvlke  enkvpvken  pu  hesahuecet, 
rav  pun  homecakan  vlesketvn  en  hayvketskvtes. 

8  Ilesaketymesen  es  ekvsame  munken  nettvt  hoyanvtes, 
momen  ineyuksv-sekon  ce  hocefkvn  vkvsvmkvn  emeyv- 
res.  Sela. 

9  Momis  etvn  pu  pvlahtet,  vlesketvn  es  ep  oil  vlakets- 
kvtes :  momet  pun  suletawvlke  etohkvlkakat  esossof, ’ 
vcvkayetskekot  os. 

10  Ynrapv  ehomvn  pvlken  pu  fulhuecetsket  os;  mo¬ 
men  pun  homecakat  e  komakat  vcvkvycn  svpenkvlecaket 
os. 

11  Yvpefikv  homhopvrane  omen  pu ’stemetskvtet  os; 
etvlwv  cahmelikv  em  etenrvwvn  epu  ’wahecetskvtes. 

12  Enrahkv  sekon  cem  esten  wiyyetsket  os ;  enralikv 
take  etehoyvnen  cen  nakockvn  ohvtvlayetskekates. 

13  Pum  vwolicvlke  ehomvn  vlesketvn  pu  hayet,  pum 
vfulotke  vpokat  ehomvn  esvpelickvn  momen  esvtvkleckvn 
pu  hayetsket  os. 

14  Ekvnv  etvlwv  cahmelikv  em  etenrvwvn  este  estomis 
em  opunvkvn  pu  hayet,  ekv  es  nekattetvn  etvlwv  cah¬ 
melikv  em  etenrvwvn  pu  hayetsket  os. 

15  Vm  vlesketv  cv  homvn  oce  emunken  nettvt  hoyanen, 
cv  turofv  vlsat  vc  ohranet  os, 

16  Mv  tvhike  tvklecat  en  haket  omecicen;  vnrapv 
momen  estempvlecvt  omecicen. 

17  Heyv  omvlkvt  ep  oh  vlvkes;  momis  ce  ho^ekot,  cem 
etemfvccetv  ofvn  emvkerret  momecekates. 

18  Pu  feket  pvlken  fulkekon,  pu’le-vwiketvt  cem  vyetvn 
fikvkekates ; 

19  Nakwenahoke  sehoneckvke  vpokat  ofvn  pu  kvceyet, 
elkv  em  vpetten  es  ep  ohranetskvtet  o  estomis. 

20  Pan  Hesaketvmese  e  hocefkvn  pu  hosvten  omat, 
monkat  pu’nken  hesaketvmese  etimvn  oh  rvtoseceyvten 
omat ; 

21  Hesaketvmeset  heyvn  hopoye  emunket  eshecekare 
te?  estefeke  enake  ehkakan  kerret  omekv. 

22  Henka,  ece  ’rahkvn  pu  pvsvthoye  emunken,  nettvt 
hoyanet  os;  yvpefikv  pvsvthoyvrane  omen  pu  komhoyet 
omes. 

23  Pucase  toyetskat,  vhonecvs :  estomaten  nocetske  te? 
ahuervs,  meyuksv-sekon  epu  pvlahtetskvs. 

24  Estomaten  ce  turofvn  ehet,  pum  estemerketvn  mo- 
men  pum  vwetenkan  ce  hose  te  ? 

25  Pum  puyvfekcv  taket  ekvnv  em  mokken  tvkpotoken, 
pu’na  taket  ekvnvn  vlokpet  omekv. 

26  Pum  vnickvn  ahuyirct,  cem  vnokeckv  vrahkvn 
pvlken  pu  nesvs. 

ESYKVSYMKV  45. 

Yvh  kv  Enhomahtv  en  hahoyat;  Sosanem  oh  hayehocvrcinat ;  Kolv  e’ppuce- 
take  es  em  Vkvsvmkv.  Maskel.  Vnokeckv  Esyvhiketv. 

Cv  feket  nake  herat  es  fvcket  es  em  pvlatket  os :  vm 
vtotketv  mekko  ohfvccvn  opunvyecis;  cv  tulaswvt  hoc- 
cicv  mvnvcke  em  escokvt  omes. 

2  Cen  heckv  este  en  hopuetake  en  heckv  senheret 
omes ;  herkv  ce  cukhvrpen  oh-  kvlket  omes :  monkv 
Hesaketvmeset  meyuksv-sekon  ec  ohmerrvtet  os. 

3  Este  yekcetskat,  cem  eslafkv-cvpkon  ce  hvfen  svwv- 
nayet,  cen  rakketvn  momen  cem  vrakketvn  ’se  wvnakvs. 

4  Momet  nak  omvl  cen  heren  ayen,  cem  vrakketv  ofvn 
ohliket  vyvs,  mehenwetv,  eyasketv  fvccetv  esyomat 
vrahkvn :  momen  ce’nkvpervt  nake  senhonechokan  ce 
mvhayvres. 

5  Cem  eccvkotakse  en  re  fvsfvket  omet,  mekko  vnra- 

pvlke  e  feke  taken  vcvkcahet  oraes ;  etvlwv  cakmelikv  ceni 
elecvn  pvlatkvren. 

6  Hesaketvmese  toyetskat,  mekko  em  ohliketv  cenaket 
estofis  meyuksv-sekot  omes :  septv  cenaket  fvccetv  en 
septvt  omes. 

7  Fvccetvn  vnokecet,  holwvyeckvn  enhomecetsket  os; 
monkv  Hesaketvmese,  cen  Hesaketvmeset,  cem  etoh- 
kvlketv  senhoyvnen  afvcketv  vfekvn  es  cem  vfeyvtet  os. 

8  Cem  vccvke  omvlkvt  smvnv  helukwv ,  alo  helukwv 
momen  kasv  eto-hvrpe fvmecan  es  fvmecaket  os;  mekko 
en  cuko  herakat  ifvle  es  nehihocvte  ofv  eshayeckv  efvkv 
ocakat  ece  ’fvcecicvket  os. 

9  Hoktvke  em  wiketv  sehoyetskat  mekkvlke  e’cbustvlke 
svset  omes :  cem  vkvpervn  mekko-hokte,  Ofv  ekvnv  cvto- 
knnaplanen  ’se  nehicet,  hueret  os. 

10  Estechuste  toyetskat,  pohet,  vketecvs,  momet  ce 
bvckon  awiyyvs ;  cem  este  matiusan,  momen  ce’rke  en 
cukon  ehosvkvs; 

11  Momat  Mekkot  cen  herusetvn  tayen  em  vlostvres, 
emet  ce  Pucaset  omekv,  momen  cemet  emen  vrakkuecvs. 

12  Momen  Tilv  tvlofv  e’chuswvt  mvn  arvres ;  este  em 
etenrvwv  nake-ocvlket  nakemetvn  es  cen  lopvkuecetvn 
komvkvres. 

13  Mekko  e’chuste  mekko  en  cuko  ofvn,  em  vccvke 
herus  mahen  vccet  omes :  em  vccvket  cvtokunaplanen  es 
tvrhoyet  os. 

14  Yccvke  en  hoccv  cahmelike  svhorvkvten  vccen  mek- 
kon  es  yihocvres  ;  em  etobkvlketv  hoktvke  mvnettvke 
vcvkfnllat  es  cen  yihocvres. 

15  Afackakuset,  afvcketv  heren  es  evpaboyen,  mekko  en 
cuko-bervn  esceboyvres. 

16  Cen  hopuetaket  ce’rkvlke  vyoposkvkvres,  mvn  ekvnv 
hvmkvn  mekkvlken  bayetskvres. 

17  Este  en  honvpse  ’ren  honvpsetv  take  etehoyvnen  ce 
hocefkv  vkerrihocen  hayvres ;  monkv  etvlwv  cahmelikvt 
estofis  meyuksv-sekon  vkvsvmkvn  ce’mvkvres. 

ESYKVSYMKY  46. 

Yvliikv  Enhomahtv  en  hahoyat;  Kolv  e’ppucetake  es  em  Vkvsvmkv ;  Ale- 
mor  oh  hayehocvranat.  Esyvhiketv. 

Hesaketvmeset  pum  vrvnaketv  yekcetv  tepakat  omet, 
estcmerketv  ofv  vnickv  pum  etetake  emunkvt  omes. 

2  Monkv  ekvnvt  nekeyen,  ekvnhvlhawat  uehvtkv  em 
etenrvwvn  vkueyicvkhoye  estomis ; 

3  Uehvtkv  em  uewvt  hahoket  fekhervkeko  hake  esto¬ 
mis,  momen  uemelohlvt  omecicen  ekvnhvlhawat  fvmokake 
estomis,  penkvlekares.  Sela. 

4  Hvccet  oces,  fihhonat  Hesaketvraese  em  etvlofv, 
Hvlwe  Mahat  en  liketv  vcake  em  escukohakv  vcakat 
afvcecicakat. 

5  Hesaketvmeset  mv  tvlofv  en  nvrkvpvn  liket  os; 
vkueyihocekares :  Hesaketvmeset  em  vnicvres,  hvthvy vt- 
kusen. 

6  Etvlwv  cahmelikvt  cvpvkhoket  os:  em  ohmekketvt 
nekeyaket  os:  Cehofvt  en  haken  kvwahpet,  ekvnvt  kaf- 
ket  os. 

7  Suletawvlke  etohkvlkakat  en  Hesaketvmeset  epu  ’pa- 
ket  os:  Cekvpe  en  Hesaketvmeset  pum  vrvnaketvt  os. 
Sela. 

8  Ahwet,  Cehofv  era  vtotketvn  hecvkes,  tvlvhasse  ekvnv 
oh  hahicvten. 

9  Ekvnv  yuksv  oren  horre  tepokvn  fekhonnvkuecet  os : 
eccv-kotaksen  kacet,  cufunfvsken  etetacet  os:  horre  escvl- 
leckv-pvfnvn  totkvn  tvk  nekrvkuecet  os . 

10  Fekhoniyet,  Hesaketvraese  toyvyaten  kerrvkes  .* 
etvlwv  cahmelikv  em  etenrvwvn  cv  hvlwehocvres :  ekvnv 
ofvn  cv  hvlwehocvres. 

1 1  SuleiawvlJce  etohkvlkakat  en  Cehofvt  epu  ’pakes ; 
Cekvpe  en  Hesaketvmeset  pum  vrvnaketvt  omes.  Sela. 

ESVKVSVMKV  47. 

Yvhikv  Enhomahtv  en  hahoyat ;  Koly  e’ppucetake  es  em  Vkvsvmkv. 

Etvlwv  cahmelikv  omvlkatskat,  ce’nken  etetepkvkes; 
ohfvnketv  en  haken  Hesaketvmesen  es  vhuehkvkes. 

2  Cehofv  Hvlwe  Mahat  em  penkvlvke  tayet  omekv ; 
Mekko  rakke  ekvnv  omvlkv  oh  mekkat  os. 

3  Etvlwv  cahmelikvn  pnm  elecvn  svpvklecet,  este  em 
vliketv  pu’le  elecvn  svpvklecet  os. 

4  Ekvnv  epncasvraneyvte,  em  vnokecke  Cekvpe  es  em 
ekvsvmkvn  pum  enhopoyet  os.  Sela. 

5  Hesaketvmeset  huehketvn  es  vkvwapket,  Cehofvt, 
pofketv-rakkot  haken,  vkvwapket  os. 

6  Vkvsvmkvn  Hesaketvmesen  es  vyvhikvkes,  vkvsvm- 
kvn  y vhikvkes ;  pum  Mekkon  vkvsvmkvn  ’svy vhikvkes, 
vkvsvmkvn  yvhikvkes. 

7  Hesaketvmeset  ekvnv  omvlkv  em  Mekkot  omekv : 
centalcet,  kerretv  vpvken,  vkvsvmkvn  ’svyvhikvkes. 

8  Hesaketvmeset  etvlwv  cahmelikvn  ohmekket  os : 
Hesaketvmeset  meJcTcet  em  ohliketv  vcakan  ohliket  os. 

9  Etvlwv  cahmelikv  en  rvkrakvt,  Eplehame  en  Hesa- 
ketvmese  em  estet  omvkvret,  etohvteloket  os :  sevrvnvkv 
yvmv  ekvnv  enanvken  Hesaketvmeset  pucaset  omekv; 
emen  tayen  hvlwehocet  os. 

ESVKVSVMKV  48. 

Esy  vhiketv ;  Kolv  e’ppucetake  es  em  Vkvsvmkv. 

Cehofvt  rakket  omet,  rakken  vkvsvmhoyvranet  os,  pun 
Hesaketvmese  em  etvlofv  rakkat  ofvn,  em  ekvn hvlwe 
vcakan. 

2  Sivn  ekvnhvlwe,  honerv  vfvccv  ocakan  hueret,  Mekko 

rakkat  em  etvlofvt,  en  hvlwe  ohfvccv  heruset  omet,  ekvnv 
omvlkv  es  em  afvcketvt  os. 

3  En  cuko-herv  ocakat  ofvn  Hesaketvmeset  vrvnaketvn 
e  kerkuecet  os. 

4  Hecvs,  mekkvlket  e  vteloyaket,  etohkvlket  hoyvne- 
cvtet  ok. 

5  Hecakvtes,  momof  em  estomahakvtes ;  feksumecct, 
etvn  pefatkvtes. 

6  Mvn  fekeketvt  hvlvtakvtes;  rnomen  nokketv  hokte 
heckuecvranuse  en  nokke  omat. 

7  Hvsossv  hotvlen  Tases  tvlofv  em  perro-cukon  es 
lekaflecetsket  os. 

8  SuletawvlJce  etohkvlkaket  en  Cekofv  em  etvlofv,  pun 
Ilesaketvmese  em  etvlofv  ofvn  poheyvte  etvpomet  he- 
ceyvtet  os ;  Hesaketvmeset  meyuksv-sekon  mvn  yekcen 
huericet  os.  Sela. 

9  Hesaketvmese  toyetskat,  cen  cuko  vcakat  en  nvrkvpv 
ofvn  cem  vnokeckvn  ohvkerriceyvtet  os. 

10  Hesaketvmese,  ekvnv  em  eyuksv  ocakat  vteken  ece 
’kvsvmkv  ce  kocefkv  etvpomet  os :  ce’nkvpervt  fvccetv  es 
fvcket  os. 

11  Cem  fvcceckvt  omecicaken  Sivn  ekvnhvlwet  afvcke- 
kvs ;  Cutv  e’chnstvlket  afvckvkekvs. 

12  Sivn  vfulotken  yvkvpvkes,  momet  vfnlotecet  vful- 
Ivkes ;  en  cuko  hvlhawan  vhonkvtvkes. 

13  Em  vtohopke  rvkrakan  heren  vketecet,  en  cuko 
herakan  hvmecicvkes,  este  honvpsvke  yicvranaten  em 
onayatskvret. 

14  Heyvt  Hesaketvmeset  omet,  meyuksv-sekon  pun 
Hesaketvmeset  omekv ;  elkv  vteken  emet  pum  fvyatv 
tares. 


ESVKVSVMKV,  49. 

ESVKVSVMKV  49. 

Yvhikv  Enhomahtv  en  haJioyat ;  Kolv  e’ppucetake  es  em  Vkvsvmkv. 

Etvlwv  cahmelikv  omvlkatskat,  heyvn  pohvkes ;  ekvnv 
vpokat  omvlkatskat,  vpohicvkes : 

2  Kvncvpakatskat  momen  hvlhawatskat,  nake-ocvlke 
toyatskat  momen  enknsvpkatskat,  etohkvlket  pohvkes. 

3  Cv  cukwvt  hoporrenkvn  opunayen,  cv  feke  em  vker- 
rickvt  nakkerretvt  omvkvres. 

4  Cv  hvckon  opunvkv-svhopakvn  a  em  wiyyares ;  mo- 
met  maketv  yomuckan  kervlvn  es  hayecit  enrvmares. 

5  Nettv  holwvhokan,  holvvvyeckvt  cv  ’leceskvn  vm 
vfnlotof,  estomaten  penkvlare  te  ? 

6  Mv  este  en  nakockv  taken  em  enhonret,  en  nakockv 
take  sulkan  es  ekvsamet  opunayakat, 

7  Hvmkusis  etecakkate  en  hesaketvn  vcayeceko  tayet, 
en  hesaketv  enrahkvn  Hesaketvmesen  emeko  tayes : 

8  (Em  puyvfekcv  take  hesayeckv  vcaket  omet,  me* 
yuksv-sekon  fekhonnet  omekv :) 

9  Momat  meyuksv-sekon  wenaket,  hopvnketvn  hecekaret. 

10  Hecvret  ok,  este  hoporrenvket  pvsvtkvranet  omen, 
este  hoporreneko  momen  este  nak  kerreko  tayat  etepvket 
snmhokvranet  os,  en  nakockv  taken  este  vpvltaken  em 
wikaket  os. 

11  Ykerrickv  eme  4ofv  ocaJcat  heyvt  os:  Pun  cukot 
ocvke  emunken,  pum  vpoketvt  este  honvpse  erhonvpse 
omvlkv  etehoy vnen  ocvkvres ;  ekvnv  enanvke  eliocefhokv 
mahusan  es  vliocefaket  os. 

12  Momis  estet  vrakketv  ofv  huerat  like  emunkvt  ome- 
kot  os  :  nakwenahoke  yvmahkat  omet  os. 

13  Heyvt  em  vpeyetvt  os,  momet  en  hacohaketvt  os ; 
momis  enyupv  yicakat,  Nak  makakat  herakes,  komvket 
os.  Sela. 

14  Yvpefikv  omvken  elkv  huten  vtohhoket  os  :  elkvt  es 
em  evpayv  tares:  raomen  hvthvyvtken  este  fvccakat 
emuntvlvkvres :  momen  en  heckv  take  elkv  liutet  su- 
mecicvre  tares,  liketv  em  ocekaren. 

15  Momis  Hesaketvmeset  vm  puvvfekcvn  elkv  hute  en 
yekce  enkvpvken  hesayecvres :  cv  y vpay vret  ok.  Sela. 

16  Estet  enakoce  hakof,  en  cuko  em  vrakketvt  ok vtvla- 
kof,  ce  penkaklates. 

17  Elof,  naken  sayekaret  ok;  em  vrakketvt  vcvkayet 
hvtvpkekares. 

18  Wenake  emunkof,  em  puyvfekcvn  afvcecicet  o 
estomis,  (momen  e  en  lopicetskof,  estet  ece  ’kysvmaket 
os ;) 

19  Erkvlke  tate,  momen  mv  vpvke  fullvten  oh  ayvres; 
hvyayvken  estofis  hecvkekares. 

20  Estet,  vrakkuehocis,  hoporrenekot  omat,  nakwena- 
hoke  sumecvrane  etvpomet  os. 

ESVKVSVMKV  50. 

Esvfe  es  em  Vkvsvmkv. 

Hesaketvmeset,  Hesaketvmese  Cehofvt,  opunayvtet  os, 
momet  kvse-aossan  vtet  hvse-vklatkv  eroren  ekvnvn  en- 
huehket  os. 

2  Herusetv  temvpokat,  Sivn,  aossen  Hesaketvmeset 
hvyvyaket  os. 

3  Pun  Hesaketvmeset  vlahket,  evyayvket  omekares; 
totkvt  ehornvn  nak  sumecicet,  hotvle-rakko  vtohke  etv¬ 
pomet  em  vfulotket  os. 

4  Ilvlwat  onvpv  ocan  ohhuehket,  ekvnvn  ohhuehket 
os,  em  esten  em  fvccecvkvret ; 

5  Opunayat ,  Vm  vnokeckakan  vm  etohvteloyvkes,  nake 
cv  homv  elehocvte  etehoyvne  etemfvccetvn  cv  tenhayv- 
kvten,  maket  os. 

6  Momen  hvlhawat  em  fvccetvn  kerkuecaket  os,  Hesa¬ 
ketvmeset  eme  mahusat  fvccecvt  omekv.  Sela. 

7  Ym  este  toyatskat,  pohvkes,  momen  opunayares : 
Eslevl  toyetskat,  momen  ece’nrvpen  kerkuecares  :  vnet 
Hesaketvmeset,  cen  Hesaketvmese,  toy  is. 

8  Nake  cv  homv  pvsvthoyvte  cenaken  es  cem  vsehhv- 
kos ;  cen  nak  emetv  ohnekrickvt  cv  homv  ocake  emnn- 
kvt  omekv. 

9  Wakv  en  hunvnwv  cen  cuko  aossen  esvkot,  momet 
cowatv  en  ban vn take  cem  vpuekv  hute  asossen  cvwv- 
kares. 

10  Nake  wenahoke  eto  ofv  fnlle  vtekat  cvnaket  omen, 
vpuekv  ekvnhvlhvwe  cukpe-rakko  hvmken  fullat  cvnaket 
omekv. 

11  Fuswv  ekvnhvlhawat  fullat  omvlkvn  kerris :  momen 
vnrvwv  nakwenahokat  cvnaket  omakes. 

12  Cv  ’Ivwet  on  omat,  cem  onahyvkos;  ekvnvt  cvnaket 
on,  esfackat  em  fvcketvu  cvnaket  omekv. 

13  Wakv  en  hunvntake  vpeswv  bom  pare  te?  monkat 
cowatv  en  hunvntake  e  catvn  eskare  te  ? 

14  Vkvsvmkv  emetv  emkvn  Hesaketvmesen  emvs,  mo¬ 
met  etemfvccetv  hayetskvten  Hvlwe  Mahaten  em  fekvs  : 

15  Momet  estemerketv  nettv  omof,  vc  oh  huebkvs ;  ce 
hesayecares,  momen  cemet  vc  vrakkuecetskvres. 

16  Momis  bolwvyecvn  Hesaketvmeset  em  pun  ay  at, 
Cemet,  vm  vhakvn  kerkuecetskvret,  momet  vm  etemfvc- 
cetvn  ce  cukwvn  vpiketskvtet,  naken  estomecetska  ? 

17  Cemet,  mvbayetvn  enhomecet,  vm  opunvkv  ce  to- 
pvrvn  vwiketsket  omat. 

18  Horkopvn  becetskof,  etemvkvsametskvtes,  momet 
boktarvlke  vpvken  cenaken  ocetskvtes. 

19  Nak  bolwvken  ce  cukwvn  emetsken,  ce  tulaswvt 
mvkerretvn  etetakuecet  os. 

20  Liket,  tecakketskat  vnrvpen  opunvyecetskes ;  ce’cke 
mahusat  e’chushunvnwvn  liolwvken  opunvyecetsket  os. 

21  Heyv  nanvken  momecetskvtes,  raomen  cvyayvkvyv- 
tes;  Yne  etvpomuset  os,  cv  kometskvtes :  cem  vsehares, 
moraet  etelilvken  cen  renakv  ehomvn  vpoyares. 

22  Hiyomat,  Hesaketvmese  ehosatskat,  heyvn  vkerri- 
cvkes,  monkon  omat,  ce  selahlecin,  ce  hesahuece  tayat 
hvmkusis  seko  witvret  ok  : 

23  Estimvt  o  estomet  vkvsvmkv  emetv  emkv  a’mat  vc 
vrakkuecet  os:  in  omen  mv  ern  vretvn  fvccvn  vyecican 
Hesaketvmese  en  hesayeckvn  hecicares. 

ESYKYSYMKY  51. 

Yvliikv  Enhomahtv  en  hahoyat.  Tewe  es  em  Vkvsvmkv,  Parsepven  ceyvte 
renyupyn,  owalv  Nervnet  em  vlakof . 

Aeha,  Hesaketvmese,  cem  vnokeckv  vcvkvyen  vm 
merrvs ;  cem  merretv  heromvke  en  sulkat  vcvkvyen  vn 
holwvyeck'vn  vm  vslecvkvs. 

2  Vn  holwvyeckv  enkvpvken  esfvcken  vc  okkosvs,  mo- 
met  vn  naorketv  enkvpvken  cv  hvsvtecvs. 

3  Vnet  vhakv  kacvyvtet  kerkuecin,  vn  naorketvt  estofis 
cv  homvn  ocet  ok. 

4  Cemen,  cerae  tvlken  ece  ’naorkit,  keyv  nake  cen 
renakv  ehomv  holwakan  momecvyvnkes :  opunayetskof, 
fvccvt  hueret,  ohfvccecetskof,  cem  mvttekot  hueretskvren. 

5  Hecvs,  holwvyeckv  ofvn  cv  haken,  naorketv  ofvn 
cv’cket  es  cv  nvrkesvtes. 

6  Hecvs,  nanvke  ofv  ocakan  mehenwetvn  kometsket 
os,  monkv  ofv  ehke  ocat  ofvn  hoporrenkvn  cv  kerre- 
puecvs. 

7  Hesvpen  es  cv  hvsvtecvs,  momen  cv  hvsvtke  tares: 
vc  okkosvs,  momen  hetute-rakko  esenhvtke  toyares. 

8  Afvcketv  momen  mahlvpvtketv  poharen  cv  hay  vs, 
fane  kvceyetskvtet  afvckvke  taren. 

9  Ce  turofvn  vn  naorketvn  era  ehvkvs,  raomet  vn 
holwvyeckv  omvlkvn  vslecvs. 

10  Hesaketvmese  toyetskat,  efeke  hvsvtken  vc  ofvn 
hayvs,  raomet  vkerrickv  fvccan  vc  ofvn  mucvseevs. 

11  Ce  komv  enkvpvken  vc  vwikekot,  cem  Puyvfekcv 
Vcakan  v’nkvpvyecihcetskvs. 

1*2  Cen  hesayeckv  em  afvcketvn  vc  ohfulecicvs  ;  moraefc 
cem  Puyvfekcv  vkvsamusat  etehoyvnen  yekcen  cv  huericvs. 

13  Momof  vhakv-kacvlken  cem  vyetvn  ravkayvkares, 
raoraen  naorkvlket  ec  ohfulecvres. 

14  Hesaketvmese,  cv  hesayeckv  en  Hesaketvmese  toyets¬ 
kat,  catv  ohfvccv  vm  mvttvten  v’nkvpvyecicvs ;  momen  cv 
cukwvt  cem  vkvsvmkvn  kerkuecvres. 

15  Pucase  toyetskat,  cv  cukhvrpen  hvwecvs ;  momen 
cv  cukwvt  cem  vkvsvmkvn  kerkuecvres. 

16  Nake  ce  homv  elehocvre  es  ece  ’fvckekot  omekv ; 
mon  omat  ce’mvyes ;  nake  ohnekrickv  es  ece  ’fvckekot  os. 

17  Nake  Hesaketvmese  ehomv  pvsvthovvre  emhoyv- 
ranat  puyvfekcv  kvckat  os;  Hesaketvmese  toyetskat, 
efeke  kackuse  momet  kvncapusan  ehvperkuecetskekares. 

18  Cem  eyackv  herat  vcvkvyen  Sivn  en  lopicvs ;  cvto- 
tohopke-rakko  Celuslvme  vfulotken  hahicvs. 

19  Momof  fvccetv  nakohnekrickv,  momen  ohnekrickv 
temvpokakan  es  ece  ’fvckvres ;  momof  wakv  en  hunvn- 
take  mvnettakan  cem  altvn  ohlumhicet,  ce’mvkvres. 

ESVKVSVMKV  52, 

Yvhlkv  EnhomaMv  en  hahoyat;  Maskel  Tewe  coyvte;  Toek  Etvmvlke 
vlahket,  Tewet  Ehemelek  en  cukon  vlvkes,  maket,  Sal  em  onayof. 

Este  yekcetskat,  estomaten  nak  holwakan  es  ekvsamet 
opunayetske  te  ?  Hesaketvmese  em  vnokeckvt  aye  mun- 
kvt  os. 

2  Ce  tulaswvt  holwvyeckv  mahhen  etetakuecet  os,  sv- 
kaskv  fvske  ornet  emvkerretvn  vtotket. 

3  Heretv  senhoyvnen  holwvyeekvn  cem  vlostet,  fvccetv 
punayetvn  cem  vlostekot,  lvksetvmin  cem  vlostet  os.  Sela. 

4  Etulaswv  mvkerretskat,  opunvkv  nak  lokakat  omvlkvn 

es  cem  vlostet  os. 

5  Momen  Hesaketvmeset  meyuksv-sekon  ce  sumecicvres, 
ce  kvvvapet,  cem  escukohakvn  ec  ossihcet,  wenahokat  em 
ekvnv  aossen  ce  lemvres.  Sela. 

6  Este-faccvlket  mvn  hecet,  penkvlvkvres  :  momet  vpe- 
licvkvres ; 

7  Hecvs,  este-bunvnwvt  en  yekcen  Hesaketvmesen 
hayekot,  mom  is  en  nakockv  en  sulken  em  enlionret, 
holwvyeckv  ofv  e  yekcicat  heyvt  omes,  maJcaket. 

8  Momis  vnet  on  omat,  olefv  eto  lane  omit,  Hesaketv¬ 
mese  en  cuko  ofvn  huervyet  os.  Hesaketvmese  em 
vnokeckvn  meyuksv-sekon  em  enhonrvyet  os. 

9  Meynksv-sekon  vkvsvmkvn  ce’mares,  cemet  mome- 
cetskekv :  momet  ce  mekusapvlke  ehomvn  ce  hocefkvn 
oh  hecit  mehakares,  mvt  heret  omekv. 

ESVKYSVMKV  53. 

Yvhikv  Enliomahtv  en  halioyat;  Maskel  Tewe  coyvte,  Mekeler  oil 
hayehocvranat. 

PTesaketvmese  sahsekos,  este  hoporrenekat  e  feke  ofvn 
makvtet  os.  Vhopvnhoket  os,  momet  holwvyeckv  en- 
homecvkhoyvre  tetayan  momecakvtes:  here  momecat 
sekos. 

2  Hesaketvmeset  hvlwen  avfvnnaket,  este  en  hopuetaken 
oh  hecvtes,  este  hoporrene,  Hesaketvmese  hopoyat  ocen 
omat  hecvret. 

3  Este  vtekat  yefulkvtet  os;  etohkvlket  vhopvnhoke 
liaket  os;  here  momecat  hvmkis,  henka  hvmkis,  sekos. 

4  Holwvyeckv  vtotkvlke,  tvklike  lokakat  etvpomen  vrn 
esten  loket,  Hesaketvmesen  ohhuehkvkekat  naken  ker- 
rahkeko  tc  ? 

5  Penkvlkv  sekaten,  mvn  penkvlkv  rakke  ofvn  fullvtes, 
mv  ece’nrvpuece  hvpon  hayakat  e  fane  taken  Hesaketv- 
meset  vwahecvtet  omekv ;  vlsvkuecetskvtes,  Hesaketv- 
meset  vpvlatvtet  ok. 

6  Aeha,  Eslevl  hesayeckv  Sivn  aossate!  Hesaketv- 
meset  em  este  svlvfkvkvten  resvlakof,  Cekvpet  afvcket 
omet,  Eslevl  afvcke  tares. 

ESVKVSVMKV  54. 

Yvhikv  Enhomahtv  en  hahoyat ;  eshayeckv  efvkv  ocakat  es  hayehocvranat. 

Maskel  Tewe  coyvtet,  Sefvlke  Sal  en  yihcet,  Tewe  epu  ’paket  ehket  omeko  ? 

kicakof. 

Aeha,  Hesaketvmese,  ce  hocefkvn  es  cvjiesayecvs,  mo* 
met  cen  yekcetv  ofvn  vm  fvccecvs. 

2  Hesaketvmese  toyetskat,  vm  mekusvpkvn  polivs,  mo- 
met  cv  eukwv  em  opunvkvn  em  vpohicvs. 

3  Tvleporvlket  vc  vnrvpen  asvpalden,  vc  ohwetenvlket 
vn  hesaketvn  hopoyaket  os:  Hesaketvmesen  ehomv  taken 
huericvkekot  os.  Sela. 

4  Hecvs,  Hesaketvmeset  vm  vnicvt  os :  mv  vm  pay v- 
fekcv  yekcicakan  vpvket  omes. 

5  Emet  vc  vnrapvlken  holwakan  fekvkvres :  cemet  cem 
mehenwetv  ofvn  sumhuecvs. 

6  Vkvsamusit  nake  ce  homv  elekocvren  es  cem  vlv- 
kares ;  ce  hocefkvn  vkvsvmkvn  emares,  Cehofv  toyetskat, 
mvt  heret  omekv. 

7  Estemerketv  omvlkvn  a  vc  ossicvtet  on,  vn  renakvt  vc 
vnrapvlke  ohfvccvn  vm  eyackvn  hecvtes. 

ESVKVSVMKV  55. 

Yvhikv  Enhomahtv  en  hahoyat ;  eshayeckv  efvkv  ocakan  es  hayehocvranat. 

Maskel  Tewe  coyvte. 

Aeha,  Hesaketvmese,  vm  mekusvpkvn  em  vpohicet, 
ce’nkusapvyan  e  vm  ehhetskvs. 


68  ESVKVSVMKV,  55. 

2  Vin  vpohicet,  vm  vyoposkvs ;  vm  estemerkvn  opu- 
nvyecvyof,  cv  fekherekot  os,  mornet  hihkis ; 

3  Ynrapvlke  era  opunvkv  en  hake  omecicen,  momen 
holwvyeevlke  vc  ohwetenakat  omecicen;  holwvyeckvn  vc 
oh  wiket,  cvpvkketv  ofvn  vc  assecakekv. 

4  Yc  ofvn  cv  feke  tayen  en  nokkes:  moraen  elkv  era 
penkvlkvt  vc  oh  pvlatkvtes. 

5  Penkvlkv  fekeketv  tepakat  vc  oh  vlahohkes ;  momen 
ehotkvt  vc  ohranes. 

6  Momen  raakvyvtes,  Aelia,  pvce  howe  e  tvrpv  oce  omit 
ocvyate  !  raomof  etimvn  tvmiket,  fekapvyes. 

7  Hecvs,  raomof  hopvyen  ayit,  vnrvwvn  fekhonnvyes. 
Sela. 

8  Lvpecicit  hotvle-rakko  momen  hvnvcofelvn  en  let- 
kvyes. 

9  Pucase  toyetskat,  e  tulaswv  taken  etekvpicet,  same- 
cicvs:  svpenkvleckv  etepokv  tepakan  tvlofv-rakko  ofvn 
hecvyvtet  ok. 

10  Nettvn  momen  neren  era  vtohopke-rakkon  oh  yvka- 
pet  fulotken  fullet  os:  holwvyeckv  moraen  vtotketv 
liolwakat  tvlofv  en  nvrkvpvn  ocakes. 

11  Holwvyeckvt  en  nvrkvpv  taken  oces;  svpenkvlec¬ 
kv  mvkerretv  tepakat  etenvkaftetv  ocan  enkvpakvkekot 
os. 

12  Hiyomet  omekv,  mv  cv  tvklecat  vnrapv  tokot  omen, 
mv  taten  omat,  kvwapvyvnt  os  ;  henka,  mv  vc  vnrvpen  e 
rakkuecat  vn  homecat  omekates  ;  mon  omat,  era  ehkvyvnt 
omekv. 

13  Momis  cemet  ometskes,  este-hunvnwv  vm  etetavuse, 
vn  horkasv  mornet  vn  hesse  vm  etekerhoyat. 

14  Opunvkv  cvmpvkuse  etetayan  ’setempunahoyet,  este 
sulkat  vcvkvhoyet,  Hesaketvmese  en  cukon  vhoyeyvtes. 

1 5  Elkvt  vy vkhvmkvn  oh  cakkvkekvs ;  vksuf kan  hesa- 

hoke  munket  vkhvtvpecekvs ;  holwvyeckvt  em  vpoketv 
era  etenrvwvn  ocet,  e  feken  vpiket  omekv. 

16  Vnet  on  oraat,  Hesaketvmesen  ohhuehkares,  moraen 
Cehofvt  cv  hesayecvres. 

17  Yafke,  hvthvyvtke  momet  fvccv-likan  vkerricit  e  em 
punayit,  yekcicet  huehkares ;  moraen  vn  haken  pohvres. 

18  Horre  etepokv  vc  vnrvpe  ocvte  enkvpvken  vm 
puyvfekcvn  herkv  ofvn  hesayecvtes,  sulket  vc  vnrvpuece 
estomis. 

19  Hesaketvmeset,  mv  liofune  vteken  like  eraunkvt 
oraat,  pohvres ;  Sela ;  momet  my  emvrahketvn  ocvkekat 
omecicen  Hesaketvmesen  em  penkvlvkekan  estemerrv- 
kuecvres. 

»  20  Herkv  etemocvte  vnrvpen  e’nken  rvtoshuecvtes :  em 
etemfvccetvn  kaevtet  os : 

21  Wakvpese  neha  tenepat  etvpomen  e  cukwvt  tenepet 
os  :  momis  e  feket  horre  tepokvt  oraes :  era  opunvkv 
olefv  neha  senlowvcloket  omis,  eslafkv-cvpko  e  hute  aossi- 
hocet  omakes. 

22  Nake  cen  honnan  Cehofvn  oh  wikvs,  moraen  emet  ce 
yekcicvres;  este  fvccakat  vkuehocvre  estofis  em  etektv* 
nece  sekares. 

23  Momis  cemet,  Hesaketvmese  toy etskat,  en taken  sum- 
ketv  vksufkan  vkhvtvphuecetskvres ;  este-hunvntake  catv 
pvlvtetv  em  vlostvke,  mvkerrvlket,  en  nettvtake  en 
nvrkvpvn  wenahoket  oricvkekares ;  momis  vnet  cera 
enhonrares. 

ESVKVSVMKV  56. 

Y vhikv  Enhomahtv  en  hahoyat ;  Conar  elem  lehokem  en  hake  ocvranat.  Tewe 
es  em  Vkvsvmkv :  Mektam :  Felestvlket  Kar  tvlofv  ofvn  esakof. 

Aeha,  Hesaketvmese,  vm  merrvs,  estet  cv  nokmeletvn 
koraakekv :  tepoyet  vc  ohwetenet  emunken  nettvt  hoyv- 
net  os. 

2  Yc  vnrvpakat  cv  nokmeletvn  eyacakat  emunken 
nettvt  hoyvnet  os :  ekvsamet  cv  tepoyakat  sulket  omekv. 

3  Estofvn  penkalvyof,  ec  ofvn  cem  enhonrares. 

4  Hesaketvmese  ofvn,  era  opunvkvn  vkvsvmares :  Hesa- 
ketvmese  ofvn  vm  enlionrkvn  hayis,  cv  penkahlekos; 
estet  naken  cv  momece  taye  liaks  ? 

5  Ym  opunvkvn  mvrahkuecaket  emunken  nettvt  hoyv- 
net  os :  em  vkerrickv  take  omvlkvt  vc  vnrvpvket  os,  vn 
holwakvren. 

6  E  vteloyaket  omes,  ehkaket  os,  cv  ’levwiketvn  vkete- 
caket  os,  vn  hesaketvn  em  ehakvket  omekv. 

7  Holwvyeckv  eteropotten  emvnvttvkvre  te  ?  Hesaketv¬ 
mese,  cen  cvpvkketv  ofvn  etvlwv  cahmelikvn  tvkpvlvtvs. 

8  Ehose  arvyat  omvlkvn  cemet  vhonkatetsket  os ;  cv 
turopuswvn  cem  fvlaskon  vcvnvs ;  cen  nakcokv  vhoccv- 
ket  omeko  ? 

9  Momof,  mv  nettvn  huehkvyof,  vn  horret  fulecvres: 
heyvn  kerris,  Hesaketvmeset  vm  vpvyecekv. 

10  Hesaketvmese  ofvn,  em  opunvkvn  vkvsvmares,  Ce- 
hofv  ofvn  em  opunvkvn  vkvsvmares. 

11  Hesaketvmese  ofvn  vm  enlionrkvn  liayis,  cv  penkah¬ 
lekos  :  estet  naken  cv  momece  taye  te  ? 

12  Hesaketvmese  toyetskat,  nanvke  es  ce  temfaccvyvte 
vc  oh  ocvket  os :  vkvsvmkv  nakemetvn  cem  fekares  : 

13  Vm  puyvfekcvn  elkv  enkvpvken  hesayecetskvtet  ok: 
Hesaketvmese  ehomvn  wenahokat  en  hvyayvke  ofvn 
yvkvparen  cv’le  yorkekaren  vcayecetsJcvtet  omekv. 

ESVKYSVMKY  57. 

Yviaikv  Enhomahtv  en  hahoyat ;  Altaser  en  hake.  Tewe  es  em  Vkvsvmkv  ; 

Mektame ;  ekvnhauke  ofvn,  Sal  en  letkof. 

Ym  merrvs,  Hesaketvmese  toyetskat,  vm  merrvs ;  vm 
puyvfekcvt  em  vrvnaketvn  ce  hayet  omekv;  henka,  ce 

tvrpv  ern  vpette  ofvn  vm  vrvnaketvn  hayvye  emunken 
heyv  nanvke  holwvhokat  hoyvnecvres. 

2  Hesaketvmese  Hvlwe  Mahan  ohhuehkit,  Hesaketv- 
mese  vc  ohfvccv  nanvke  omvlkv  vm  momecan  ohhuehkares. 

3  Mv  cv  nokmeletvn  komat  cv  tvklecof,  hvlvven  atohtet, 
cv  hesayecvres :  Hesaketvmeset  era  merkvn  in  omen  era 
mehenwetvn  atotvres. 

4  Ym  puy  vfekcvt  este-papv  cm  etenrvwvn  hueres :  etka- 
kan  vpvket  wakkit,  este  e’ppucetake,  mv  e  nutetaket  cu- 
funfvsket,  eccv-kotakse  en  ret  omakan,  e  tulaswv  taket 
eslafkv-cvpko  fvsket  omen,  vpvket  wakkvyet  os. 

5  Hesaketvmese  toyetskat,  hvlwe  onvpvn  ce  hvlwehoce- 
kvs ;  cem  vrakketvt  ekvnv  hvmkv  onvpvn  ocekvs. 

6  Senkvnhetvn  cv  ’levwiketvn  era  etetakuecakvtes ; 
mvt  vm  puyvfekcvn  potoyicet  os :  cv  homvn  ekvnv  suf- 
kan  korrakvtet  os :  emetake  mahusat  mvn  vkpvlatket  os. 

7  Cv  feket  yekcen  hueret  os,  Hesaketvmese  toyetskat, 
cv  feket  yekcen  hueres:  yvhikares,  henka,  vkvsvmkvn 
yvhikares. 

8  Yn  rakketa,  vhonecvs ;  saltvle  kervlv  tepakatskat, 
vhonecvkes :  vne  mahusat  hvthvyvtkusen  vhonecares. 

9  Pucase  toyetskat,  etvlwv  cahmelikv  era  etenrvwvn 
vkvsvmkvn  ce’mares :  etvlwv  cahmelikv  era  etenrvwvn 
vkvsvmkvn  ’sece  ’yvhikares. 

10  Cem  vnokeckv  rakket  omet,  hvlhawan  oret  on,  cem 
mehenwetvt  vholocen  oret  omekv. 

11  Hesaketvmese  toyetskat,  hvlhawat  onvpvn  ce  hvl- 
wehocekvs  :  cen  rakketvt  ekvnv  hvmkv  onvpvn  ocekvs . 

ESVKVSYMKV  58. 

Yvhikv  Enhomahtv  en  hahoyat ;  Altaser  en  hake.  Tewc  es  em  Vkvsvmkv  : 

Mektame. 

Este  e’ppucetake,  fvccetvn  opunayet,  fvccvn  fvccecv- 
ranatskvte  toyatskat,  cvyay  vkatske  te  ? 

2  Mehenwvt’s,  ce  feke  take  ofvn  holwvyeckvn  vtotkats- 
ket  os ;  ekvnv  ofvn  ce’nketake  esvpenkvleckvn  ’svtar- 
kuecatsket  os. 

3  Este  holwvyecakat  hopuetakhute  vteken  ehosvket  os : 
heckakan  vpaken  lvksetvn  opunayet,  ehosvket  os. 

4  En  fenenv  take  cetto  en  fenenv  take  omet  os  :  cetto 
atv  kicetv  hvcko-poheko  e  hvcko  vkhottat  omvket  os : 

5  Mvt  cetto  vyvhikvlke  hoporrene  mahen  vyvhikake 
estorais,  en  haken  era  vpohicekot  os. 

6  Hesaketvmese  toyetskat,  e  nutetake  e  cukwv  ofvn 
kvceyvs :  Cehofv  toyetskat,  este-papv  mvnettakat  e  nute 
rvkrakan  kvceyvs. 

7  Uewv  fihne  emunkat  omet  kafket  sumhokekvs :  era 
eccv-kotakse  en  ren  es  eehet  o  estorais,  warhoye  omet 
omvkekvs. 

8  Ytv  kafke  ayat  etvpomet  omvkekvs :  hopuewv  oketv 
em  orekon  heckuece  livse  hecekate  omvket . 

9  Cem  eleocvtake  etofvske  es  celahoyvkeko  taye  emun- 
ken,  en  cvpvkketv  ofvn  emetaken  hesahoken  hvnvcofelvn 
etvn  sayvres. 

1 0  Este  faccvt,  mv  empvlecvkhoyan  hecof,  afvcke  tares : 
e’len  holwvyecakat  e  catvn  es  okkoshuecvres. 

11  Moraat,  Mehenwusan  feketvt  este  faccv  em  oces : 
melienwusan  emet  Hesaketvmese  ekvnv  ofvn  fvccecat 
omes,  estet  mahokvres. 

ESVKVSVMKV  59. 

Yvhikv  Enhomahtv  en  hahoyat;  Altaser  en  hakat.  Tewe  es  em  Vkvsvmkv  ; 

Mektame :  Sal  vtohten,  elecvkvret  cukon  vketecakof. 

Vnt  Hesaketvmese  toyetskat,  vc  vnrapvlke  enkvpvken  cv 
hesayecvs ;  vc  vnrvpe  asvpaklan  enkvpvken  cv  kvwvpvs. 

2  Holwvyeckv  vtotkvlke  enkvpvken  cv  hesayecvs;  momet 
este-hunvntake  catv  ewvnhkakat  enkvpvken  vc  vcayecvs. 

3  Hecvs,  ehkaket  vn  hesaketvn  emehaket,  este  yekcakat 

vc  vnrvpen  etohvteloket  omekv :  Cehofv  toyetskat,  cem 
vhakv  kacvyat  otnecice,  monkat  vti  naorketvt  omecice 
tokon  omakekv. 

4  Vm  mvttat  sekon,  letket  e  emetetakuecaket  os ;  vm 
vnicetvn  vhonecvs,  momet  hecvs. 

5  Cemet,  Cehofa,  suletawvlke  etohkvlkakat  en  Hesaketv- 
mese,  Eslevl  en  Hesaketvmese  toyetskat,  etvlwv  cahme- 
likv  omvlkv  ohfvccecetvn  vhonecvs ;  vhakv-kacvlke  hoi- 
wvyecvke  hvmknsis  em  meriyetskvs.  Sela. 

6  Yafkofv  rafulecet  os;  efv  en  hake  omen  estokemahe- 
caket  tvlofv  hvmkvn  vfulotket  fullet  os. 

7  Hecvs,  e  cukwv  taket  holwvyeckvn  sossicaket  os ; 
Eslafkv-cvpkot  e  cukhvrpen  afvnnanvkes :  Estimvt  pohe 
te  ?  makaket  omekv. 

8  Momis  cemet,  Cehofv  toyetskat,  entaken  vpelicets- 
kvres  ;  etvlwv  cahmelikv  omvlkvn  ehvperknecetskvres. 

9  Yn  yekcetv  toyetskat,  ec  oh  hecit  ce’mehakares ;  He- 
saketvmeset  vm  vrvnaketvt  omekv. 

10  Yn  Ilesaketvmeset  merkv  vm  ocat  es  vc  vnrvpvres : 
Hesaketvmeset  vc  vnrapvlke  ohfvccv  vm  eyackvn  hecaren 
hayvres. 

1 1  Pvsahtetskvs,  vm  estet  ehosvkekaren :  Pucase  pun 
sevrvnvkv  toyetskat,  cen  yekcetv  etehoyvnen  vwahecvs, 
momet  kvncvpuecvkvs. 

12  E  cukwv  take  en  naorketv  momen  e  cukhvrpe  em 
opunvkv  taket  omecicen  em  ekvsvmkv  take  ofvn  svlvf- 
kuehocen,  tvhiketv  Ivksetv  tepake  opunayakat  omecicen 
svlvfkuecvkhoyekvs. 

13  Cvpvkketv  ofvn  sumhuecvs,  sumhuecvs,  svnvcomvn 
fullekaren :  momen  Cekvpe  ofvn  ekvnv  eyuksv  ocakat 
vteken  Hesaketvmeset  mekket  omaten  kerrvkekvs. 

14  Momet  yafkofvn  rafulecvkekvs :  efv  en  hake  omen 
estokemahecet  tvlofv  hvmkvn  vfulotket  fullekvs. 

15  Hompetv  vrahkvn  estomis  tohfullvres,  momen  fvcecv- 
kekon  omat,  mvn  fallen  neret  hoyanvres. 

16  Momis  vnet  cen  yekcetv  ohfvccvn  yvhikares;  henka, 
cem  vnokeckv  ohfvccvn  hvthvyvtken  yekcicet  yvhikares  : 
ceraet  vm  vrvnaketvt  omet,  cv  ’stemerke  nettv  omof,  vm 
ohletketv  toyetskvtet  omekv. 

17  Yn  yekcetv  toyetskat,  vkvsvmkvn  ’sece  ’yvhikares: 
Hesaketvmeset  vm  vrvnaketvt  omet,  vn  Hesaketvmese 
vnokeckv  es  fvcket  omes. 

ESVKYSYMKY  60. 

Yvhikv  Enhomahtv  en  hahoyat;  Tewe  en  Mektam  estemvhayetvn ;  Susan 

EtvrenMfce:  Elem-nelielem  Elem-sopv  tepakan  etepoyen,  Covp  rafuliket, 

Okcvnwv  em  pvne  ofvn  Etvmvlke  cukpe-rakko  palen  hokkololikan  pvsatof . 

Hesaketvmese  toyetskat,  epu  pvlatetskvtes,  epu  ’wahe- 
cetskvtes :  cvpvkket  ometskvtes :  Aeha,  hvtvm  a  pu 
fulhuecetskate ! 

2  Ekvnvn  fvmoyicetskvtes :  mvn  selahlecetskvtes ;  se- 
lahlvken  mvhericvs,  fvmokakekv. 

3  Cem  este  nak  yekcvken  hecvkuecetskvtes :  pvrko- 
opuswvn  pu’sknecet,  hacohakvke  omen  pu  hayetskvtet 
os. 

4  Tvlelennvn  cem  penkvlakat  emetskvtes,  mehenwetv 
vrahkvn  hecken  kvwvphoyvren.  Sela. 

5  Ce’nkvpervn  es  hesahuecet,  pum  vyoposkvs,  cem  vno- 
keckakan  hesahuehocvren. 

6  Hesaketvmeset  en  hvsvtketv  ofvn  opunayvtet  os : 
tayen  vc  afvcke  tares:  Sekem  ekvnvn  tekvpicit,  Svkor 
em  pvnen  vhopayit,  tekvpicares. 

7  Kelevt  cvnaket  os :  momen  Menasvt  cvnaket’s  :  Eflev- 
meu  cv’kv  svrvnvkvt  os :  Cutv  vhakv-emv  cvnaket’s. 

8  Moap  es  vm  eokkosetvt  os :  vm  estelepikvn  Etvmen 
oh  wikares :  Felestev  toyetskat,  vc  vrahkvn  afvcke t 
huehkvs. 

9  Estimvt  Etvmen  es  vc  ayvre  te  ?  estimvt,  cv  hvlatet, 
tvlofv  yekcan  es  cv  ceyvre  te? 

10  Hesaketvmese  toyetskat,  cemet  pu  wihket,  pun  sule- 
tawvlke  etohkvlkakan  evpvyetvn  komekot,  ometskeko  te? 

11  Estemerketv  enkvpvken  vnickvn  pu’mvs,  vnickv  este 
estemat  elivperket  omekv. 

12  Hesaketvmese  eteropotten  fekhvmket  momeceyvres: 
emet  pu’nrapvlke  ohhuervkvranat  mvt  omekv. 

ESYKYSYMKY  61. 

Yvhikv  Enhomahtv  en  hahoyat;  eskayeckv  efvkv  ocat  es  hayehocvranat. 

Tewe  es  em  VkvsvmTcv. 

Aeha,  Hesaketvmese,  huehkvyan  pohvs ;  vm  meku- 
svpkvn  em  vpohicvs. 

2  Cv  feket  ohrvnkof,  ekvnv  yuksvn  a  ec  oh  huehkares : 
cv  yvpayet,  mv  Cvto  es  vn  hvlwan  es  vc  vyvs. 

3  Ym  vrvnaketvt  omet,  tohopke  yekce  horre  enkvpvken 
vc  vcayecat  hueretskvtet  ok. 

4  Cem  escukohakv  ofvn  meyuksv-sekon  likares :  ce 
tvrpv  em  vpette  elecvn  ehkares.  Sela. 

5  Cemet,  Hesaketvmese  toyetskat,  nanvke  ce  temfac- 
cvyvten  pohetskvtet  omekv;  ce  hocefkv  em  penkvlakat 
vpvken  nakpucasetvn  a’metskvtet  os. 

6  Mekko  en  hesaketvn  ohvtvlayetskvres :  em  ohrolopet 
honvpse  erohhonvpse  sulke  etvpomvke  tares. 

7  Hesaketvmese  ehomvn  meyuksv-sekon  fekhonnvres: 
Aeha,  vnokeckv  mehenwetv  tepakan  etetakuecvs,  emen 
vcayecvkvren. 

8  Momat  meyuksv-sekon  vkvsvmkvn  ce  hocefkvn  ’svyv- 
hikares,  nettv  vtekaten  nanvke  ce  temfaccvyvten  mo¬ 
rn  ecaret. 

ESVKVSVMKV  62. 

Yvhikv  Enhomahtv  en  hahoyat ;  Ceturvne  momecat  vevkvye.  Tewe  es  em 
Vkvsvmkv, 

Mehenwvn  vm  puyvfekcvt  momis  komet  Hesaketvmese 
tvlken  emehaket  os :  cv  hesayeckv  emen  avtet  os. 

2  Erne  tvlkuset  vn  cvtot,  momet  cv  hesayeckvt  omes : 
vn  tohopke  yekce  hvlwat  omes ;  tayen  cv  nekeyihoce- 
kares. 

3  En  hofane  estoman  omvlkatskat,  este  cvto-tohopke 
cuneke  momen  tohopke  Ivtkvranuse  ornan,  elecetvn  ko¬ 
met,  ohpefatkatskvre  te  ? 

4  En  hvlwetv  ahvtvpecicetv  tvlken  etemopunvyecaket 
os ;  Ivksetvn  em  vlostvket  os ;  e  cukwv  take  ohmerkv 
opunvkvn  es  opunayakis,  ofv  tvhikaket  os.  Sela. 

5  Ym  puyvfekcv  toyetskat,  Hesaketvmese  tvlkusen  mo¬ 
mis  komet  emehakvs,  nak  en  nene  hecvyat  emen  avtet 
omekv. 

6  Eme  tvlkuset  vn  cvtot,  momet  cv  hesayeckvt  omes ; 
vn  tohopke  yekce  hvlwat  omes  ;  cv  nekeyihocekares. 

7  Cv  hesayeckv  momen  vm  vrakketvt  Hesaketvmese 
ofvt  os :  vn  yekcetv  cvtot  momen  vm  vrvnaketvt  Hesa¬ 
ketvmese  ofvt  os. 

8  Este  toyatskat,  estofvt  o  estomis  em  enhonrvkes ;  ce 
feke  taken  ehomvn  pvlvtvkes:  Hesaketvmeset  pum  vrv¬ 
naketvt  omes.  Sela. 

9  Mehenwvn  este  kvncvpakat  ehvperketvt  omen,  este 
hvlwecvkhoyat  lvksetvt  omakes:  svtarkueckv  oh  lumhi- 
hocen  omat,  kvwvpkvkvres ;  etohkvlket  ehvperketv  sen- 
hvlwen  kvwvpkaket  os. 

10  Estohwenetvn  em  enhonrekot,  naksestvpenkvleckvn 
es  ekvsvmet  ohmatskvs:  nakockvt  ohvtvlaken  omat,  ce 
feke  taket  oh  fekhoniyates. 

11  Hesaketvmeset  vhvmkvn  opunayvtet  os;  heyvn 

vhokkolvn  pohvyvtet  os ;  yekcetvt  Hesaketvmese  enaket 
os. 

12  Momen  vnokeckvt  cenaket  omes,  Pucase  toyetskat, 
este  vtekaten  em  vtotketv  vcvkvyen  feketsket  omekv. 

ESVKVSVMKV  63. 

Tewe  es  em  Vkvsvmkv,  Cutv  vnrvwvn  arof. 

Hesaketvmese  toyetskat,  vn  Hesaketvmese  toyetskes ; 
hvthvyvtkusen  ce  hopoyares :  vm  puyvfekcvt  cemen 
ewvnhket  on,  cv  ’navpeswvt  cemen  eyacuset  os,  hotoskv 
ekvnv,  ekvnv  kvrpe  uewv  sekat  ofvn ; 

2  Escukohakv  vcakat  ofv  hecvyvte  omen  cen  yekcetv 
momen  cen  hvyayvke  hecaren. 

3  Cv  cukhvrpet  ece  ’kvsvmvkvres,  cem  vnokeckvt  liesa- 
ketv  senheret  omekv. 

4  Hiyomen,  cv  hesake  emunkof,  ece  ’kvsvmares :  ce 
hocefkv  ofvn  cv’nke  hokkolvn  kvwvpares. 

5  Falowv  neha  tepakan  este  ’ semahlvpvtke  omen  vm 
puyvfekcvt  emahlvpvtke  tares,  momen  cv  cukwvt  ecuk- 
livrpe  afackakusen  ’sece  ’kvsvmvres. 

6  Vn  topvn  wakkit  ece  ’kerricit,  nere  vketeckv  omof  ec 
oh  vkerricvyof. 

7  Ce  tvrpv  em  vpetten  es  vc  afvcke  hervres,  cemet  vm 
vnickvt  ometskvtet  ok. 

8  Vm  puyvfekcvt  ce  livlatet,  ece  ’cvkayet  os;  ce’nkv- 
pervt  Ivtkvkaren  cv  livlatet  os. 

9  Momis  rav  vm  puyvfekcv  hopoyaket  sumecicvkvre 
ekvnv  sufsokan  vkhvtvpecvres. 

10  Eslafkv-cvpko  en  yekce  eteropotten  tvkpvlvtkvres : 
culv  enaket  omvkvres. 

11  Momis  mekkot  Hesaketvmese  ofvn  afvckvres:  emen 
esvliocefe  temfaccat  vtekat  es  afvckvres;  mv  lvksetvn 
opunayakat  e  cukwv  taket  vkhothokvret  ok. 

ESVKVSVMKV  64. 

Yvhikv  Enhomahtv  en  hahoyat.  Tewe  es  em  Ykvsvmkv. 

Hebaketvmese  toyetskat,  vra  estemerkv  onayvyat  en 
taken  poll  vs :  vnrapv  era  penkvlkv  enkvpvken  vn  hesa- 
ketvn  vcayecvs. 

2  Holwvyecvlke  ehken  nake  vkerricet  etemopunvyeca- 
kat  enkvpvken  vc  ehvs,  holwvyeckv  vtotkvlke  era  etek- 
yvmketv  enkvpvken : 

3  Mv  e  tulaswv  take  eslafkv-cvpko  omen  fvsehcet,  em 
eccv-kotakse  en  ren  etetakuehcet ;  mvt  opunvkv  homvket 
omen: 

4  Ehken  este  temvpokaten  rahvkvret :  penkvlekot  vyvk- 
hvmkvn  rahvket  os. 

5  Nakkoraetv  holwakat  ofvn  e  yekcvkuecaket  os:  nak 
senkvnhetvn  ehke  etetakueckvn  etemopnnvyecaket  os : 
Estimvt  hecvkvre  te  ?  makaket  os. 

6  Holwvyeckvn  hopoyaket  os ;  vliericet  kopohyet,  eteta- 
yusen  eskeceyvtet  os,  makaket  os:  momen  entake  vtekat 
em  ofv  vkerrickvt,  momen  efeket  snfket  omekv. 

7  Momis  Hesaketvmeset  entaken  echvres :  eccv-kotakse 
en  ren  vyvkhvmkvn  es  vnvttvkvres. 

8  Hiyomen  elentappvkvren  hahoyvres,  eme  etulaswv 
mahusat  vnrvpet  vtotket  omen  ;  hecakat  omvlkvt  nekattv- 
kvres : 

9  Momen  este  omvlkvt  penkvlvkvres  ;  momet  Hesaketv- 
mese  em  vtotketvn  kerkuecvkvres ;  momet  nak  momecv- 
ten  hoporrenet  ohvkerricvkvres. 

10  Este  fvccakat  Cehofv  ofvn  afvcket,  em  entonrvkvres ; 
momen  e  feke  ofv  fvccakat  omvlkvt  es  e  afvcecicvkvres. 

ESVKVSYMKV  65. 

Yvhikv  Enhomahtv  en  hahoyat;  Esvkvsvmkv.  Tewe  es  en  Yvhiketv. 

Hesaketvmese  toyetskat,  vkvsvmkvt  Sivn  ofvn  ce’me- 
haket  os :  momen  temfvccetv  vcakan  cem  momehocv- 
ranet  os. 

2  Mekusvpkv  em  vpohicetskat,  cemen  enavpeswv  omvl- 
kvt  cen  yicvres. 

3  Holwvyeckvt  vc  vnrvpen  vc  olifvnkaket  os  :  vhakv 
kaceyvte  tat,  rnvn  cemet  pun  hvsvthicetskvres. 

4  My  este  ensatketskat,  momet  cen  cuko  ofvn  ece 
’wolice  likvren  hayetskat,  en  heret  omes :  cen  cuko  em 
afvcketvn  es  pu  mahlvpvtket,  cen  cuko  vcakan  es  pu 
mahlvpvtkvres. 

5  Hesaketvmese,  pu  hesayeckv  avte  toyetskat,  fvccetv 
ofvn  nanvke  sehoneckvke  etehoyvnen  purn  vyoposkets- 
kvres :  cemet,  ekvnv  yuksvlke  em  enhonrkvt  omet,  mv 
hopvye  uehvtkv  vkfullateu  em  enhonrJcv  toyetskat. 

6  Emet  yekcetvn  es  wvnvket  omet,  en  yekcetv  etero- 
potten  ekvnv-hvlhawan  yekcen  svpaklecet  os. 

7  Emet  uehvtkv  ocakat  en  haken,  em  uemelohlv  take 
en  haken  momen  etvlwv  cahmelikv  em  este-etekyvm- 
ketvn  cvyayvkuecet  os. 

8  Momen  ekvnv  hopvyvke  mahe  vpokakat  cem  eskerkv- 
taken  es  penkvlvkuehocet  os :  hvthvy vtke  yafke  tepakat 
em  ossetvtake  afvckvkuecetsket  os. 

9  Ekvnvn  en  cukopericet,  otohicetsket  os ;  esfvcken 
etetakuecetsket  os;  Hesaketvmese  en  hvccet  uewv  es 
fvcket  os :  ekvnvn  momen  etetakuecetskof,  telekon  eteta¬ 
kuecetsket  os. 

10  Escvpvyeckv  en  nenucvlken  esfvcken  otohicetsket  os: 
en  cvnvnvkucen  pvtapicetsket  os  :  osken  es  lowvcecicet ; 
nake  hvte  hontakan  ohmerretsket  os. 

11  Cen  heretvn  ohrolopen  es  kvtvpuecetsken,  cen  nenu- 
cvlket  nehetvn  seplecaket  os. 

12  Nanopkv  vnrvwv  ocakan  oh  seplecaket  os,  momen 
rvnet  afvcketvn  es  wvnawvket  os. 

1 3  Nanopkv  ocakat  vpuekv  fnlle  sulket  vyokkofaket  os : 
pvnevlkat  telekot  ohranet  omes :  afvcket  huehkakes,  mo¬ 
rn  et  yvhikaket  os. 

ESVKVSVMKV  66. 

Yvhikv  Enhomahtv  en  hahoyat.  Esyvhiketv.  Esvkvsvmkv. 

Ekvnv  omvlkatskat,  Hesaketvmese  ehomvn  afvcket 
huehkvkes : 

2  E  hocefkv  vrakketvn  y vhikvkes :  em  vkvsvmkvn  vrak- 
kuehocen  hayvkes. 

3  Hesaketvmesen  em  punayet,  Mvtawwvt  cem  vtotketvt 
sehoneckvket  os !  cen  yekce  en  rakketv  ece’nrapvlket  cem 
elecvn  e  svpvklecvkvres,  kicvkes. 

4  Ekvnv  omvlkvt  ece  ’rakkuecvkvres:  momet  ece  ’yvhi- 
kvkvres:  ce  hocefkvn  vyvhikvkvres.  Sela. 

5  Akwet,  Hesaketvmese  em  vtotketvn  hecvkes :  este  en 
hopuetake  ohfvccv  momecat  ofvn  tayen  em  penkvlhoyvre 
tetayet  omes . 

6  Uehvtkvn  ekvnv  kvrpen  hayvtes :  yvkapet,  uerakkon 
ropottecvtes :  mvn  emen  es  epu  ’fvcket  omvtes. 

7  En  yekcetv  etehoyvnen  meyuksv-sekon  mekket  os: 
en  renakvt  ekvnv  etvlwv  cahmelikvn  vketecet  os :  mv  em 
vpoliicetv  komvkekat  e  hvlwecahkates.  Sela. 

8  Etvlwv  cahmelikv  toyatskat,  pun  Hesaketvmesen  vkv- 
svmvkes,  momen  vkvsamatskat  en  hake  pohken  hayvkes. 

9  Mv  pum  puyvfekcvn  hesaketv  ofvn  vcayecet,  pu’letake 
vkuehuecvkhoyvre  etektvnecekat. 

10  Cemet, Hesaketvmese  toyetskat,es  pu  kerretskvtet  os : 
cvtokunaphvtke  eskerhoyat  etvpomen  es  pu  kerretskvtes. 

11  Senkvnhetvn  es  pu  ’ceyicetskvtes  :  nak  honne  mahen 
pa  tetackvn  es  oh  wetenetskvtes. 

12  Estet  corakkon  ohkaket  pu’kvtake  onvpvn  vpeyvren 
bayetskvtes :  totkvn  esceyet,  uewvn  esceyeyvtes:  mom  is 
es  epu’ssicet,  nanvke  sulke  ocakan  es  pu  ’ceyicetskvtes. 

1 3  Nakemetv  ce  homv  n ekrvkuehoc vren  sarit,  cen  cukon 
eceyares,  nak  ce  temfaccvyvtet, 

14  Estemerketv  ofvn  huervyof,  cv  cukhvrpet  opunaya- 
ken,  cv  cukwvt  makvten,  cem  fekares. 

15  Nakemetv  nehicvkvte  ce  homv  nekrvkuehocvren, 
yvpefikhunvntake  neJcrvke  en  fvmeckv  vpvken  es  cem 
vlvkares ;  wakv  en  hunvntake  cowatv  esyoman  svlvkares. 
Sela. 

16  Hesaketvmese  em  penkvlvke  omvlkatskat,  ahwet, 
pohvkes,  momen  vm  puyvfekcvn  nak  em  momecvten  ker- 
kuecares. 

17  Cv  cukwvn  es  ohhuehkvyvtes,  momen  cv  tulaswvt 
lieren  vkvsamvtes. 

18  Cv  feke  ofvn  holwvyeckvn  vmoskomin  omat,  Puca- 
set  vm  vpohicekares : 

19  Momis  mehenwvn  Hesaketvmeset  vm  vpohicvtet  os: 
vm  mekusvpkv  en  haken  em  vpohicvtet  os. 

20  Hesaketvmeset  vkvsvmket  omekvs,  mv  vm  mekusvp- 
kvn  em  merkvu  vn  hvlvtekatet. 

ESVKVSVMKV  67. 

Yvhikv  Enhomahtv  en  hahoyat ,  eshayeckv  efvkv  ocakat  es  hayehocvranat. 

Esy vhiketv :  Esvkvsvmkv. 

Hesaketvmeset  pnm  merret,  ep  ohmerret  ornate !  mo- 
met  eturofvt  ep  oh  hvyay  vkvren  hay  ate  ! 

2  Cem  vyetvn  ekvnvn  oh  kerken,  hesayeckv  estemetskat 
etvlwv  cahmelikv  omvlkv  em  etenrvwvn  kerkvren. 

3  Hesaketvmese,  etvlwv  cahmelikvt  ece  ’kvsvmvkekvs ; 
etvlwv  cahmelikv  omvlkvt  ece  ’kvsvmvkekvs. 

6 

4  Ekvnv  etvlwv  cahmelikvt  afvcket,  afvcketv  omecicen 
yvhikvkekvs :  etvlwv  cahmelikvn  fvccvn  em  fvccecet, 
etvlwvvlke  ekvnv  vpokan  evpayetskvres. 

5  Hesaketvmese,  etvlwv  cahmelikvt  ece  ’kvsvmvkekvs ; 
etvlwv  cahmelikv  omvlkvt  ece  ’kvsvmvkekvs. 

6  Ekvnvt  en  lokcen  hay vtet  os :  Hesaketvmeset,  pume 
mahusat  tis  pun  Hesaketvmeset,  pum  merrvres. 

7  Hesaketvmeset  pum  merren,  ekvnyuksvlke  omvlkvt 
em  penkvlvkvres. 

ESVKVSVMKV  68. 

Yvbikv  Enbomabtv  en  hahoyat.  Tewe  es  em  Vkvsvmkv ;  Esyvbiketv. 

Hesaketvmeset  ahuerekvs:  en  horret  vwahvkekvs  :  mv 
en  homecakateu  ehomvn  em  pefatkvkekvs. 

2  Ekkuce  etvn  vtohhokat  etvpomen  en  taken  etvn  vtoh- 
kvs :  fo-neha  totkv  ehomv  rekkat  etvpomen  holwvyecakat 
Hesaketvmese  ehomvn  sumecekvs. 

3  Momis  fvccakat  afvckvkekvs :  Hesaketvmese  ehomvn 
tayen  afvckvkekvs;  henka,  afvcketv  heren  es  afvckvke¬ 
kvs. 

4  Hesaketvmesen  vyvhikvkes;  e  hocefkvn  vkvsvmkvn 
es  vy vhikvkes :  ohlike  vnrvwv  etehoyanat  ehomvn  nene 
livlwen  em  etetakuecvkes :  e  hocefkv  Cat  omes,  momen 
erne  ehomvn  tayen  afvckvkes. 

5  Erke  ocvkekat  e’rket,  momet  oyevlke  em  fvccecvt 
Hesaketvmese  en  liketv  vcake  likat  omes. 

6  Entvlkuse  vhoskakan  Hesaketvmeset  ehutvlke  vpvken 
vpoyicet  os :  emet  cuko-yekcv  vtehkvlken  sossihcet,  nak 
omvlkv  en  hervkvren  vpoyicet  os :  momis  em  vpohicetv 
komvkekat  ekvnv  kvrpan  vpoket  os. 

7  Hesaketvmese  toyetskat,  cem  esten  evpayet  ayet, 
vnrvwv  eteropotten  tvkhaket,  vnrvwvn  teropottetskof ; 
Sela : 

8  Ekvnvt  fenokvtes,  Hesaketvmeset  vpakekv;  ehomvn 
livlhawat  akvncvpuecvtes ;  mi  Sini  tis  fvmokvtes ,  Hesa¬ 
ketvmese,  Eslevl  en  Hesaketvmeset,  vpakekv. 

9  Cemet  Hesaketvmese  toyetskat,  oske  en  sulke  eteta- 
yen  vtotetskvtes,  mv  eteropotten  ekvnv  epucasetskvtet 
hotosof,  yekcicetskvtes. 

10  Cem  este  etohvtelokat  mv  ofvn  vpoketos:  cemet, 
Hesaketvmese  toyetskat,  cen  heretv  aossen  este  estemer- 
rvlken  em  etetakuecetskvtes. 

11  Pucaset  opunvkvn  emet  os;  mv  hoktvke  ohonvkv 
tvlemicakat  etohkvlketv  rakket  os. 

12  Suletawvlke  etohkvlkakat  em  mekkvlket  pefatket  os : 
momen  hokte  ehute  fekhonnat  nak  svpenkvlechoyvten 
etekvpicvres. 

13  Hiyomat  yvpefikv-hute  em  etenrvwvn  lumbatsket  o 
estomis  pvce-howe  e  tvrpv  cvto-kunaphvtke  es  ohrvnrvke, 
e  tafv  cvto-kunaplane  bololoccusen  es  ohrvnrvke  omet 
omatskvres,  makaket  os. 

14  Yekcetv  Omvlecat  mv  ofvn  mekkvlken  vwabecof, 
hetute-rakko  Salmvn  oh  lice  ome  haket  os. 

15  Pesvne  em  ekvnhvlwe  Hesaketvmese  em  ekvnhvl- 
wet  omes:  Pesvne  em  ekvnhvlwe  rvne  hvlwe  mahet  omes. 

16  Ekvnhvlwe  hvlhawatskat,  estomaten  es  afvckekot 
mv  ekvnhvlwe  Hesaketvmeset  en  liketvn  hayvre  enho- 
poy  vten  hecatske  te  ?  henka,  Cehofvt  meyuksv-sekon  mvn 
likvres. 

1*7  Hesaketvmese  em  escvlleckv-pvfnv  cukpe-rakko 
pale  sulket  os :  cukpe-rakko  sulkat  cukpe-rakko  sulkes : 
Sini  en  liketv  vcakat  omen,  Cehofvt  mv  vpvket  omvtes. 

18  Hvlwen  vkvwvpketskvtes,  svlvfketvn  svlvfkuehcet : 
este  vpvken  nakemetvn  svlaketskvtes :  henka,  vpohicetv 
komvkekateu  vpvken,  Cehofv  Hesaketvmeset  vpvket 
likvret. 

19  Pacaset  nettv  vrahrvkvn  nak  pun  kvwapet,  mv 
Hesaketvmese,  pu  hesayeckvt  omat,  vkvsvmkekvs.  Sela. 

20  Hesaketvmeset,  pun  Hesaketvmese,  pu  hesayeckvt 
omes:  momen  elkv  ossickvt  Cehofv  Pucase  enanvket  omes. 

21  Momis  Hesaketvmeset,  en  horre  e’kv  taken  em  eteta- 
cet,  mv  en  holwvyeckv  ofvn  aye  munkat  em  ekv-onvpv 
e’kvesse  vlkan  em  etetvcvres. 

22  Pucaset  opunayet,  Pesvne  enkvpvken  resvlvkvkares ; 
uekvtkv  vklaulakan  vm  este  es  vk  ossicit  resvlvkvkares : 

23  Ce’len  catvn  vkpiketskvren,  momen  cem  efv  e  tulas- 
wvt  cen  horre  avten  enaken  ocvren,  makvtet  os. 

24  Hesaketvmese  toyetskat,  cem  vyetv  sulken  hecakvtes ; 
vn  Hesaketvmese  vm  Mekko  em  vyetv  sulJcan  en  liketv 
vcakat  esceyen  hecakvtet  os. 

25  Yvhikvlke  homvn  vpeyen,  eshayeckv  hayecvlket, 
hoktvke  mvnettvke  eshayeckv  templel  kicetv  oh  nvfkakat 
vpvket,  yupvn  vpeyet  os. 

26  Este  nvkaftetv  ofvn  Hesaketvmesen  vkvsvmvkes  ;  Es- 
levl  vhonvpse  toy  at  skat,  Pucasen  vkvsvmvkes. 

27  Pencemen  cutke  ’sem  evpayv  taket  mvn  aret  os, 
Cutv  em  mekkvlket  en  nvkaftetv  esyomat,  Sepulvne  em 
mekkvlke,  Nafteli  em  mekkvlkeu. 

28  Cen  Hesaketvmeset,  cen  yekcet  ocekvs  komel ,  makv¬ 
tet  os :  Hesaketvmese  toyetskat,  nake  pum  momecets- 
kvten  yekcicvs. 

29  Cen  cuko-vcake  Celuslvme  ocat  vrahkvn  mekkvlket 
nak  emetvn  es  cen  ylcvres. 

30  Etvlwv  cahmelikv  horre  em  vlostakat  vwahecvtes; 
punvttv  kohvvlke  aran  em  vsehet,  wakvhunvntake  sulkan, 
este  em  wakucvlke  vpvken  em  vsehvkvs;  cvto-kunap- 
hvtke  warken  esyicet  cem  vpohicvkvren  hayet. 

31  Este  en  rvkrakvt  Ecepse  asossen  yicvres:  Ereopev 
ekvnvt  e’nke  Hesaketvmesen  oh  rvtosecetvn  Ivpecicvres. 

32  Ekvnv  em  ohmekketv  toyatskat,  Hesaketvraesen 
vyvhikvkes :  vkvsvmkvn  Pucasen  vyvhikvkes :  Sela. 

33  Mv  hvlhawat  en  hvlhvwe  nake  hofanof  ocakvten 
ohliket  ay  an  vyvhikvkes  ;  hecvs,  en  haken  ’sopunayet  os, 
en  hake  yekcan. 

34  Yekcetv  Iiesaketvmese  enaket’s,  maket  kerkuecvkes; 
en  hvlwetvt  Eslevl  oh  ocet  on,  en  yekce  sutv  ofvt  os. 

35  Hesaketvmese  toyetskat,  cen  liketv  vcacakat  aossen 
cemen  cem  penkvlhoye  tetayet  omes;  Eslevl  en  Hesaketv- 
meset,  mvt  yekce  mo  men  yekcetvn  em  esten  emvket  os. 
Hesaketvmeset  vkvsvmket  omekvs. 

ESVKVSVMKV  69. 

Yvhikv  Enhomahtv  en  hahoyat;  Sosanem  en  hake.  Tewe  es  em  Vkvsvmkv. 

Aeha,  Hesaketvmese,  cv  hesayecvs,  uewvt  vm  puyv- 
fekcvn  a  oh  ceyet  omekv. 

2  Vklewvhe  lauke  estvn  hueresko  tayan  vc  vk  ceyes : 
uewv-lauke  laulakan  vk  vlakis,  momen  uelaulakat  vc  oh 
lauket  omes. 

3  Huehkvyat  es  cv  hotoses ;  es  vn  nokmelkvt  kvrpes : 
vn  Hesaketvmesen  emehakvyof,  cv  turwvt  hotosaken 
renayvkeko  haket  os. 

4  Nake  omecice  seko  vn  homecakat  cv  ’kvesse  sensul- 
ket  omes :  fvcceko  vc  vnrapvlke  cv  sumecicetvn  koma- 
kat  yekcvket  omes:  naken  vkonahvkatet  emvranvyat 
tvlkvtes. 

5  Hesaketvmese  toyetskat,  cemet  cv  hoporrenekan  ker- 
retskes  ;  momen  vm  mvttakvtet  cem  vrvnakekot  os. 

6  Pucase,  suletawvlke  etohkvlkakat  en  Cehofv  toyetskat, 
vnet  omecicvyen  mv  ec  oh  hecet  cem  ehakakat  eyvtue- 
cahkates :  Eslevl  en  Hesaketvmese,  vnet  omecicen  ce 
hopoyakat  vlesketv  en  hakahkates. 

7  Vnet  ece  ’rahkvn  vlesketvn  kvwapvyet  omekv:  vles- 
ketvt  cv  turofvn  ohranvtet  os. 

8  Tecvkkakvyat  eliomvn  estekerkeko  toyit,  cv’cke 
e’chustake  ehomvn  tvleporv  cv  hakes. 

9  Cen  cuko  encakvye  vfekrakketvt  cv  lokvtet  ok :  mo- 
men  rav  ce  tvklecakat  en  tvkleckv  vc  oh  pvlatket  os. 

10  Cv  turopuswvt  pvlatken,  vm  puyvfekcvn  eelaweckvn 
es  estemerricvyof,  mvt  vlesketvt  vn  hakvtes. 

11  Sukcvhakvn  vm  vccvken  hayvyof,  opunvkv-svhopa- 
kvt  en  hakakvyvtes. 

1 2  Tvlofv  mvhauke  vpokat  vc  vnrvpen  vc  opunvyecaket 
os :  hacvlke  en  yvhiketv  toyis. 

13  Momis  vnet  on  omat,  Cehofv  toyetskat,  oketv  ece 
’fvcecice  tetayat  ofvn  vm  mekusvpkvt  ec  oh  kvwapJcet  os : 
Hesaketvmese  toyetskat,  cem  vnokeckv  en  sulkafc  ofvn 
cen  hesayeckv  em  mehenwetv  ofvn  vm  vyoposkvs. 

14  Yklewvhen  a  vc  ossicet,  vc  vksumkvre  vm  etektv- 
nehcetskvs :  mv  vn  homecakat  enkvpvken  cv  hesayecet, 
uewv  laulakan  a  vc  vk  ossihocekvs. 

15  Uelaukat  vc  oh  lvwikates ;  momen  laukat  cv  nok- 
mehlates :  momen  vksufkat  em  vhauket  vc  oh  vkhotiyates. 

16  Cehofv  toyetskat,  vm  vyoposkvs,  cem  vnokeckv  he¬ 
re!  omekv :  cem  merkv  heromakat  en  sulke  vcvkvyen  vc 
oh  ftilkvs. 

17  Momet  ce  turofvn  cem  vtotkvn  em  ehhetskvs,  este- 
merketv  ofvn  huerikv:  lvpecicet  vm  vyoposkvs. 

18  Vm  puyvfekcvn  vwolicet,  pvlken  nesvs :  pvlken  cv 
nesvs,  vc  vnrapvlket  fullekv. 

19  Cemet  cv  tvklehocaten,  vm  vlesketvn,  momen  cv 
nakhahoyekan  kerretskes :  vn  horre  omvlkvt  ce  homvn 
fillies. 

20  Tvkleckvfc  cv  feken  kacvtet  os,  momen  cv  nokke 
mahes ;  momet  merkv  heckuecvke  tayat  en  nene  hecv- 
y  vtes,  momen  sahsekos :  mahlvpatvlken  en  nene  hecit, 
eshecvkates. 

21  Momen  kolakcuwvn  vn  hompetvn  vpayet,  cv  wvnh- 
kat  vrahkvn  uetuksen  esketvn  es  vra  wiyyaket  os. 

22  Em  ohhompetv  taket  senkvnhetv  ehoravn  haken, 
herkv  em  oeakat  senkvnhetv  en  hakekvs . 

23  E  turwvtaket  oh  yomuckekvs,  hecvkekaren,  momen 
etetackv  estofis  fekekvkvren  hayvkvs. 

24  Cert  cvpvkketvn  entaken  oh  kvlvs,  momen  cen 
cvpvkketv  hiyyat  ohcakkvkekvs. 

25  Em  vpoketv  taket  tvlvhassekvs ;  momen  estimvt  em 
escukohakv  take  ofvn  Hhkates. 

26  Mv  cemet  nafketskvten  assecaket,  raomct  mv  vnvt- 
tuecetskvte  efeknokhokan  opunvyeeaket  omekv. 

27  Holwvyeekvn  en  holwvyeckv  taken  ohvpvyvs,  mo- 
met  cem  fvccetvn  escehyates. 

28  Hesaketv  nakcokv  asossen  vslecvkhoyekvs,  momet 
este  faccvlke  vpvken  coyvkhohyvkates. 

29  Momis  vnet  v’nkusvpket,  cv  feknokket  os :  Hesa¬ 
ketvmese  toyetskat,  cv  hesayecetskat  hvlwen  cv  huerice- 
kvs. 

30  Hesaketvmese  e  hocefkvn  esyvhiketvn  es  vkvsv- 
mares,  momet  vkvsvmkv  emetvn  emeu  ’svrakkuecares. 

31  Momen  mvt  wakvteho  monkat  wakv-hunvnwv  eyvpe 
momen  elvksv  ocat  senhoyvnen  Hesaketvmesen  afvceci- 
cvres. 

32  Eyaskakat  hehcetf  afvckvkekvs.  Hesaketvmese  ho- 
poyatskat  ce  feke  taket  hesakate ! 

33  Cehofvt  enkusvpkakan  em  vpohicet,  en  svlvfkvlken 
em  ehvperkuecekot  omekv. 

34  Hvlwe  ekvnvu  emen  vkvsvmvkekvs ;  uehvtkv  omvlJcv 
tis,  momen  nake  vkfullateu  vtekat. 

35  Hesaketvmeset  Bivn  hesayecet,  Cutv  em  etvlofv 
ocakan  hahicvret  ok ;  momen  mvn  vpoket  epucasv- 
kvres. 

36  Momen  cm  vtotkvlke  en  honvpset,  mvn  epucasvkv- 
res,  momen  e  hocefkv  vnokecakat  mvn  vpokvres. 

ESYKYSYMKY  70. 

Yvhikv  Enhomahtv  en  hahoyat.  Tewe  es  em  Vkvsvmkv.  Esvkerricepueckv. 

Aeha,  Hesaketvmese,  cv  hesayecetvn  Ivpecicvs ;  vm 
vnicetvn  Ivpecicvs. 

2  Mv  vm  puyvfekcv  kopoyakat,  vlsvke  hahket,  vlesketvn 
en  hayvkhoyekvs :  mv  vn  holwakan  em  vlostakat  vupvk- 
latket,  vlesketvn  en  hayvkhoyekvs. 

3  Es  ce  lopic,  es  ce  lopic,  makakat,  em  vlesketv  taket 
omecicen  yefulecicvkhoyekvs. 

4  Ce  hopoyakat  omvlkvt  ec  ofvn  afvcket,  afvckvkekvs : 
momen  cen  hesayeckv  vnokecakat,  Hesaketvmesen  vrak- 
kuehocekvs,  makake  emunkekvs. 

5  Mom  is  vntat  cv  ’stemerret,  vnkusvpket  os;  Aeha, 
Hesaketvmese,  vc  oh  vtetvn  Ivpecicvs :  vm  vnickv  momet 
cv  hesayecv  toyetskes ;  Cehofv  toyetskat,  vcewihcetskvs. 

ESVKYSVMKY  71. 

Cehofv  toyetskat,  ec  ofvn  ehkvyet  os ;  estofis  vc  vlisats. 

2  Cem  fvccetv  ofvn  holwakan  a  vc  ossicet;  ce  hvckon 
a  vm  wiyyet,  cv  hesayecvs. 

3  Liketv  cvtot,  oh  ayvye  taye  emunkv  taren,  vn  huervs  : 
cv  hesayehocvren  vhakvn  ossicetskvtet  os  :  cemet  vn  cv¬ 
tot  momet  vn  tohopke  toyetskekv. 

4  Aeha,  vn  Hesaketvmese,  holwvyecvlke  e’nke  taken 
a  vc  ossicet,  este  fvcceko  momet  este  holwvyecat  e’nken 
a  vc  ossicvs. 

5  Pucase  Cehofv  toyetskat,  cemet  mv  oh  hecvyvtet 
omet,  vm  mvnettetv  vteken  vm  enhonrkv  toyetskekv . 

6  Cemet  cv  heckvte  vteke  cv  kvwapvte  toyetskes:  ce¬ 
met  cv’cke  e  nvrke  a  vc  ossicvte  toyetskes :  vm  vkvsvm- 
kvt  ec  ohfvccv  oce  emunkv  tares. 

7  Nak  estomaliat  este  sulke  es  em  momvyet  os :  momis 
cemet  vm  vrvnaketv  yekcat  toyetskes. 

8  Cv  eukwvt  cem  vkvsvmkv  momen  ece  ’rakkueckvt  es 
fvcket  emunken  nettvt  hoyvnvres. 

9  Vculkv  vc  orof,  vc  vwihketskvs ;  vn  yekcet  sumkof 
v’nkvpahketskvs. 

10  Yn  horret  vc  opunvyecakekv :  momen  vm  puyv- 
fekcv  esetv  vketecakat  etempunahoyet  os, 

1 1  Hesaketvmeset  enkvpvkvtet  os  :  assecet,  esvkes,  ke- 
sayecvranat  sekokv,  makaket. 

12  Hesaketvmese  toyetskat,  vn  hopvyen  huyiretskvs : 
Aeha,  vn  Hesaketvmese,  vm  vnicetvn  lvpecicvs. 

13  Vm  puyvfekcv  vnrapvlket,  vlsvke  hahket,  sumece- 
kvs:  mv  vn  holwakvre  hopoyakat  tvkleckv  vlesketv  te- 
pakan  es  ohrvnkvkekvs. 

14  Momis  vnet  enhonrvye  munkv  tares :  mo  met  obvtv- 
lake  emunken  ece  ’kvsvmares. 

15  Cv  eukwvt  cem  fvccetvn  momet  cen  hesayeckvn 
kerkuecet  emunken  nettvt  hoyvnvres:  em  vhonkvtkvn 
kerrvkok. 

16  Pucase  Cehofv  en  yekeetv  ofvn  vlvkares:  cem  fvc¬ 
cetvn  onayet,  fvccetv  cenake  tvlkusen  onayares. 

17  Hesaketvmese  toyetskat,  vm  mvnettetv  vteken 
v’mvliayetskvtes ;  momen  hiyomat  oren  cem  vtotketv 
estomahvken  kerkuecvyvntot  arvyvtet  os. 

18  Momen  vc  vculet,  cv’kvesse  supakhvthvke  hakof  tis, 
Hesaketvmese  toyetskat,  v’nkvpaketskeko  emunken, 
ce’nke  nak  momeevten  este  honvpsen  em  onayet,  cen  yek- 
cen  este  honvpse  yievranat  este  vtekan  em  onayvkares. 

1 9  Hesaketvmese,  nanvke  rakrvke  momecetskvte  toyets¬ 
kat,  cem  fvccetvt  hvlwetvn  oret  os:  Hesaketvmese  to¬ 
yetskat,  estimvt  ceme  omet  ome  haks  ? 

20  Cemet  estemerketv  sulke  momet  holwvhokan  cv 

hecicetskvte  toyetskat,  a  cv  hesayecet,  ekvnv  en  sufsokan 
ra  vc  ossicetskvres. 

21  Vn  rakketvn  vm  okvtvlvyvs,  momet  vc  ok  fuliket, 
v’maklvpvtecicvs. 

22  Momen  vneu,  vn  Hesaketvmese  toyetskat,  eshayeckv 
saltvle  kicetvn  es  ece  ’kvsvmares :  cem  rnehenwetvn  es 
vJcvsvmares ;  Eslevl  enake  Ycaketskat,  kervlvn  es  cen 
hayecit,  vkvsvmkvn  yvkikares. 

23  Ykvsvmkvn  ece  ’yvkikvyof,  cv  cukhvrpet  tayen 
afvckvke  tares ;  momen  vm  puyvfekcv  nesetskvtet  ofvcke 
tares . 

24  Cv  tulaswvu  cem  fvccetvn  opunvyecet  emunken  net- 
tvt  hoyvnvres :  vn  holwakan  hopoyakat,  vlsvke  haket, 
vlsvkuehocet  omekv. 

ESVKVSVMKV  12. 

Esvkvsvmkv  Salvmv  ohfvccv. 

Hesaketvmese  toyetskat,  cem  fvcceckvn  mekkon  emet, 
cem  fvccetvn  mekko  e’ppucen  emvkvs. 

2  Emet  cem  esten  fvccetv  ofvn  fvccecet,  cem  este  este- 
merrvlken  fvcceckvn  es  fvccvkuecekvs. 

3  Ekvnhvlhawat  kerkvn  esten  es  en  yicekvs,  momen 
rvne  kvlhawat  fvccetv  ofvn. 

4  Este  em  estemerrvlken  fvccvkuecekvs,  momet  nak  en- 
kusvpkakat  en  hopuetaken  kesahuecet,  este  okwetenvn 
wokucekvs. 

.  5  Hvset  fekkonne  vtekat  cem  penkalet,  kvresset  like 
emunkan  konvpse  erokhonvpse  omvlkv  etekoyvnen  cem 
penkalvkekvs. 

6  Pvke  tvckvte  ekvnvn  oskole  omet  kvtvpkekvs,  momet 
oske  ekvnv  otokice  omet. 

1  En  nettv  omof  este  fvccakat  keren  kontvkekvs,  mo¬ 
men  kerkv  esfvcken  ocekvsy  kvresset  like  vtekat. 

8  Momen  eraet  uehvtkv  vteke  uehvtkv  etv  eroren,  mo- 
met  hvcce  rakkat  vteke  ekvnyuksv  ocakat  oren  ohmekket 
omekvs. 

9  Eme  ehomvn  vnrvwv  vpokvlket  potokvkekvs,  momen 
en  horret  ekvnv  em  mokken  lasvkekvs. 

10  Tases  tvlofv  ote  ocakat  esyomat  em  mekkvlket  nak- 
ernetvn  esyicvkekvs :  Eshepv  Sepv  tepakat  em  mekkvlket 
nakemetvn  esyicvkekvs. 

1 1  Henka,  mekkvlke  omvlkvt  ehomvn  tvkpvlatken, 
etvlwv  cahmelikv  omvlkvt  em  elecvn  svpvklekvs. 

12  Este  enkusvpke  vnickvn  komet  huehkan  hesayecet, 
este  estemerre  vnicv  ocekan  hesayecvret  ok. 

13  Este  estemerre  momen  este  enkusvpkan  em 
merret,  enkusvpkakat  em  puyvfekcv  taken  hesahue- 
cvres. 

14  Em  puyvfekcv  taken  ohwetenketv  holwvyeckv  tepa- 
kat  enkvpvken  hesayecet,  momen  e  catv  taket  en  renakv 
ehomvn  vcakekvs : 

15  Momen  hesakekvs,  momen  Eshepv  cvto-kunaplanen 
estet  emvkekvs :  momen  estet  estofis  emekusapvkekvs : 
vkvsvmake  emunken  nettvt  hoyvnekvs. 

16  Teleko  estenke  esfveke  hvmket  ekvnhvlhawat  eyuksv 
ekvnvn  oce  estomis,  em  ettet  Lepenvne  omvket  fvmokv- 
res;  momen  tvlofv  vpokat  ekvnv  nak  ohhontvke  omet 
pvkpvkvres. 

1 7  E  hocefkvt  meyuksv-sekon  ocekvs,  momet  hvset  like 
vtekat  e  ohvtvlayvkekvs :  momen  estet  eme  etehoyvnen  e 
afvckvkuecvkekvs :  etvlwv  cahmelikv  omvlkvt  emen  opu- 
nvyecet,  Afvcket  os,  makvkekvs. 

18  Cehofv  Hesaketvmeset  vkvsvmket  omekvs,  Eslevl 
en  Hesaketvmeset,  eme  tvlkuse  nak  estomahvken  raome- 
cat : 

19  E  hocefkv  vrakket  meyuksv-sekon  vrakkuehocekvs, 

momen  ern  vrakketvt  ekvnv  hvmkvn  fvcecekvs.  Ernen 
momen  Ernen. 

20  Tewe,  Cvse  e’ppuce  em  mekusvpkv  esohfvcfvbvres. 
ESVKYSVMKY  73. 

Esvfe  es  em  Vkvsvmkw 

Mehenwvn  Hesaketvmeset  Eslevl  en  keromet  os,  rnv 
efeke  ofv  hvsvtkakaten. 

2  Momis  vnet  on  omat,  cv’let  vn  tenaspvranusvtes :  cv 
’levwiketv  vn  solotkvrannsvtes. 

3  Este  holwvyecvlke  em  emahlvpvtketvn  hecvyof,  ekvsv- 
met  opunayakat  em  vleskapvyvtet  ok 

4  Em  elkv  take  olivkerrickvt  estemerrueevkekot  os ;  en 
yekcet  oce  munkvt  os. 

5  Este  em  estemerketv  ofvn  svpaklekot  os,  momen  este 
vpvltake  vpvken  estemerrvkuehocekot  os : 

6  Monkv  ekvsvmkvt  telacv  omet  enocicvket  os;  svpenkv- 
leckvt  vccvke  omet  ohranet  omes. 

7  Eturwv  take  nehetvn  es  pololaket  os;  estefeke  vker- 
rice  tayat  senhoyvnen  ocvket  os. 

8  Tvklecaket  os;  holwvyeckv  ofvn  ohwetenetvn  opu- 
nayaket  os :  ekvsvmet  opunayaket  os. 

9  E  cukwv  taken  hvlhawat  vnrvpen  ocvket  os ;  e  tulas- 
wv  taket  ekvnvn  estomis  yvkapet  os. 

10  Monkv  em  estet  yefulecet  os,  momet  sesketv  esfvckat 
a  en  cvfcvlecet  os. 

11  Momen,  Hesaketvmeset  estomen  kerre  te?  momen 
kerretvt  Hvlwe  Mahat  vpvke  te  ?  makaket  os. 

12  Hecvs,  heyvt  este  holwvyecvlket  omakes,  momet, 
Meyuksv  sekon  herkv  ofvn  vpokeyvres,  komet,  naksuele- 
caket  os. 

13  Mehenwvn  ehvperkvn  cv  feken  hvsvtecit,  cv’nken 
fvccetv  ofvn  okkosvyvtet  os. 

14  Cv’stemerrihoce  emunken  nettvt  boyanen,  hvtbvyvt- 
komvlkvn  cv  ’stemerket  omekv. 

15  Hiyomen  opunayares,  makvyvten  omat,  hecvs,  cen 
hopuetake  hiyome  vpokat  emvkerret  em  momecakvyvnt 
os. 

16  Heyvn  kerretvn  komet  vkerricvyof,  vn  renakv  ehomvn 
yekce  maliet  emunken, 

17  Hesaketvmese  en  cuko  vcakan  eeeyit,  nake  espoken 
ohcakkvranan  vkerricvyvtes. 

18  Mehenwvn  tenaspakan  svpvldeeetskes :  sumketvn 
tvkpvlatetsket  os. 

19  Mvtawwvt  yvmahketvn  vyvkhvmkusen  eroricet  os: 
penkvlkvt  omecicen  ore  heren  sumecet  os. 

20  Este  vpueckvn  a  vhonecat  etvpomet,  Pucase  toyets- 
kat,  vhoneeetskof,  vbake  enake  taken  ehvperkuecets- 
kvres. 

21  Cv  feket  vn  nokken,  vra  vkerrickv  ofvn  vc  vnattv- 
tet  ok. 

22  Ypuekv  omit,  nak  kerrekot  omvy vtes ;  punvttv  omit 
ce  liomvn  liuervyvtes. 

23  Mome  estomis  estofis  eee  ’pakvyet  os  ;  ev’rikvpervn 
vn  hvlatetsket  os. 

24  V’mvhayet  vm  fvyatetskvres,  raomet  erenyupvn 
hvlwe  vrakketv  ofvn  cv  yvpayetskvres. 

2  5  Hvlwe  tvlofv  ofvn  estimvn  oci  baks  ?  momen  vc  vpa- 
ketsket  omen,  estimv  cv  yacat  yvmv  ekvnvn  arekos. 

26  Cv  Tnavpeswv  momen  cv  feke  botosen  omis,  Ilesa- 
ketvmeset  cv  feke  en  cvtot  omet,  vm  enakockvt  os,  me- 
yuksv-sekon. 

27  Hecvs,  mv  cen  bopvyen  fullat  estemerkaken,  ce’n- 
kvpvkaket  etimvn  hopoyakat  vtekat  sumbuecetskvtet 
ok. 

28  Momis  vnet  on  omat,  Hesaketvmese  vwolicetvt  vn 

lieret  os;  Pucase  Cehofvn  vm  enhonrkvn  hayvyvtes,  cem 
vtotketv  omvlkvn  kerkuecaret. 

ESVKVSVMKV  74. 

Esvfe  em  Maskel. 

Hesaketvmese  toyetskat,  estomaten  meyuksv-sekon 
etvn  epu  ’pvlatetske  te  ?  estomaten  cen  cvpvkke  y  vpefikv 
fulle  vhecicetskat  vnrvpen  era  ekkucet  kvwapka  ? 

2  Cem  este  etohkvlke  kvmke  hofune  nesetskvte,  etvhvv 
hvraecvlke,  mv  epucasetskvret  enrecopetskvtet  vkerricet, 
heyv  Sivn  hvlwe  mv  liketskvtet  vkerricvs. 

3  Yvm  alike  tv  oce  munkan  oh  vyetvn ,  mv  cuko  vcake 
ofv  vnrapv  nak  holwvke  momecvte  omvlkv  oh  vyetvn 
ce’len  kvwvpvs. 

4  Ce’nrapvlket  cem  este  etohkvlkakat  em  etenrvwvn 
hehkakvtet  os:  entake  en  tvlelennvn  eskerkvn  svpvkle- 
cakvtet  os. 

5  Este  kerket  omvtes,  eto  cekfat  pucuswv  oh  kvwapat 
vcvkvyen. 

6  Hiyomat  es  en  nehickv  kvlvfhoyvte  omvlkvn  pucus- 
wuce  esvtokuce  esyoman  es  kvceyaket  os. 

7  Cen  cuko  vcakan  vhetecakvtet  os:  ce  hocefkv  en 
liketvn  ekvnv  tis  eroren  vhopvnakvtet  os. 

8  Vyvkhvmkvn  yvmahkuecvkeres,  e  feke  take  ofvn  ma- 
kakvtet  os :  Hesaketvmese  en  senekake  heyv  ekvnv  ocakat 
omvlkvn  nekricakvtet  os. 

9  Pun  tvlelennvn  hecekot  os ;  owalvt  svnvcomvn  sekot 
os :  momen  estet  en  hofune  estomen  kerre  epu  ’pvke 
huerat  sekos. 

10  Hesaketvmese  toyetskat,  en  hofune  estoman  vnrapvt 
tvklecvr  haks  ?  est  en  horre  meyuksv-sekon  ce  hocefkvn 
tvklecvre  te  ? 

11  Estomaten  ce’nke,  ce’nkvpervn  rafulecicetske  te?  ce 
hokpe  aossen  mvn  arvtosecet,  entalcen  es  poyvs. 

12  Hesaketvmeset,  kofune  vteJcen  ekvnv  era  ofv  k e sa¬ 
il  ueckvn  vtotkvtet,  vra  Mekkot  omekv. 

13  Cemet  cen  yekce  etehoyvnen  uehvtkvn  etekvpicets- 
kvtes :  uekvtkv  nakwenahoke  rvkrakat  e’kvtaken  uewvn 
vk  kvceyetskvtes. 

14  Lefivrvne  e’kvtaken  en  kvceyetskvtes;  este  vnrvwv 
fullan  hompetvn  eraetskvtes. 

15  Cemet  cvton  etekvpicet,  uekiwv  rnomen  hvccen  afihne- 
cetskvtes :  hvcce  fihhone  emunkvten  kvrkvpecetskvtes. 

16  Nettvt  cenaket  omen,  nereu  cenaket’s :  hvyayvke 
rnomen  hvsen  etetakuecetskvtes. 

17  Ekvnv  em  vteke  omvlkvn  hayetskvtes :  meske  rvfo 
tepakan  cemet  hahicetskvtes. 

18  Cehofv  toyetskat,  heyvn  ce  hohsates,  vnrapvt  tvkle- 
caten  :  etvlwv  hoporrenekat  ce  hocefkvn  ehvperkuecet  os. 

19  Cem  pvce-liowe  em  puyvfekcvn  punvttvn  emvkekot, 
cern  este  estemerrvlke  en  hesaketvn  meyuksv-sekon  ce 
hohsates. 

20  Etemfvccetvn  vketecvs,  yvmv  ekvnv  en  yomucyokat 
esvpenkvleckv  hute  es  fvcfvket  omekv. 

2 1  Este  ohwetenkokat  vlsvkuehocen  fnlikates :  este  este- 
merrat  momen  enkusapkat  ce  hocefkvn  vkvsvmvkekvs. 

22  Hesaketvmese  toyetskat,  ahuervs;  estvnrvpkv  ocets- 
kat  vpvyecet  fvccecvs ;  este  hoporrenekat  ce  tvklece 
emunken  nettvt  hoy  an  an  vkerricvs. 

23  Ce’nrapvlke  en  haken  ce  hosekot,  ece’nrapvlke  asv- 
paklat  em  estokemahetv  kvwapke  emunkan  ce  hohsates. 

ESYKYSVMKY  75. 

Yvliikv  Enhomahtv  en  hahoyat ;  Altaser  oh  hayehocvraiiat.  Esvfe  es  em 
Vkvsvmkv.  Esyvhikety. 

Hesaketvmese  toyetskat,  vkvsvmkvn  ce’meyet  os,  vkv- 
svmkvn  ce’meyet  os ;  ce  hocefkv  vwolet  omen  cem  vtot- 
ketv  estomahakat  kerkuecaket  omekv. 

2  Oketv  mellvyvtet  cakkof,  vnet  fvccvn  fvccecares. 

3  Ekvnvt  momen  ohvpokat  omvlkvt  kafkvkekvs:  vnet 
en  cukelen  svpvklecvyet  os.  Sela. 

4  Ekvsvme  opunayakan  em  punayet,  Ekvsvmet  opu- 
nahyatskvs,  raoraet  holwvyecvlken,  Eyvpen  kvwahpats- 
kvs : 

5  Ce  y vpe  taken  hvlwen  kvwahpatskvs ;  enokwv  yekcen 
es  opunahyatskvs,  kicakvyvtes. 

6  Hvlweckv  livsossv  raonkat  hvsvklatkv  aosset  vtekot 
omekv. 

7  Mo  mis  Hesaketvmeset  fvccecvt  os ;  emet  hvmken 
kvncvpnecet,  hvmkan  kvvvapet  omes. 

8  Cehofv  e’nke  ofvn  sesketvt  esliken,  pvrko-opuswv 
vcvnkat  pvkpaket  omekv :  nake  cahmelikv  teky vmkat  es 
fvcket  omes,  momen  mvn  avcanet  os ;  mehenwvn  vhoske 
vk  oean  ekvnv  este  holwvyecakat  omvlkvt,  omvlkusen 
avcanet,  eskvkvres : 

9  Momis  meyuksv-sekon  kerkuecares  ;  vnet  vkvsvmkvn 
Cekvpe  en  Hesaketvmesen  vyvhikares. 

10  Momen  holwvyecakat  e  yvpetake  omvlkvn  em  wa- 
rares ;  momis  fvccakat  e  y  vpe  taket  kvwvpvkhovvres. 

ESYKVSVMKY  76. 

Yvhikv  EnhomatLtv  en  hahoyat ;  eshayeckv  efykv  ocakat  es  hayehocvranat. 

Esvfe  es  em  Vkvsvmkv,  Esyvliiketv. 

Cuty  ofvn  Hesaketvmesen  kerket  os :  Eslevl  em  eten- 
rvwvn  e  hocefkvt  rakket  omes. 

2  Selem  tvlofvn  em  escukohakv  hueren,  Sivn  ofvn  en 
liketvt  oces. 

3  Mvn  eccv-kotakse  en  re  pvfpanan,  sevrvnvkv,  eslafkv- 
cvpko  horre-tepokv  esyoman  kvceyvtet  os.  Sela. 

4  Hvyayvke  momet  vrakkuehocvre  tetayat  toyetskes, 
ekvnhvlhvwe  punvttv  sehoneckvke  nanopkv  hopoyake 
fullat  senhoyvnen. 

5  Efeke  yekcakat  nake  svpenkvlecvkhoyaket  os;  en 
nockv  taken  nocicakvtet  os  ;  momen  este  yekcakat  livm- 
liusis  e’nketaken  eshecvkekatet  os. 

6  Cekvpe  en  Hesaketvmese  toyetskat,  em  vsehaketskof, 
escvlleckv-pvfnv  corakko  tepakat  nockv  sufken  nocicaket 
os. 

1  Cemet?  come  malm  sat,  cem  penkvlhoyvre  tetayet  os  • 
mornen  ce  cvpvkke  habkof,  estimvt  ce  homvn  Iiuere 
taya? 

8  Hvlwe  vten  ohfvcceckvt  pohken  hayetskvtes ; 

9  Hesaketvraeset  eyaskvke  ekvnvn  full  at  omvlkvn  hesa- 
buec vret,  fvccack vn  ahuerof,  ekvnvt  penkalet*  cvyayvke 
tates.  Sela. 

10  Mehenwvn  este  en  cvpvkketvt  ece  ’kvsvmvres,  mo¬ 
men  cvpvkketv  vkoskan  *se  wvnayetskvres. 

11  Naken  ce’mares,  kicet,  Cehofv  cen  Hesaketvmesen 
e.temfvccvkes,  momet  fekvkes ;  eme  em  vfulotakat  mv  em 
penkvlhoyvre  tetayan  nakemetvn  ’sen  yicvkekvs. 

12  Mekkvlke  em  puyvfekcv  taken  warvres ;  emet  ekvnv 
inekkvlke  ehomvn  sebonecket  os. 

ESVKVSVMKV  11. 

Yvliikv  Enhomahtv  en  hahoyat ;  Ceturvne  yvhikat  vcvkvyen.  Esvfe  es  em 
'Vkvsvmkv. 

Y n  kaken  Hesaketvmesen  es  obhuehkares ;  Hesaketv¬ 
mesen  vn  kaken  es  htiebkin,  ent  vm  vpohicvres. 

2  Ov  ’stemerke  nettv  omof,  Pucascn.hopoyvyvtes ;  neren 
cv’nken  rvtosecit,  fekfaonnvkates ;  vm  puy.vfekcvt  inablv- 
pvtkvre  korovronkates. 

3  Hesaketvmesen  vkerricit,  cv  fekhereko  haket  os ;  vm 
estemerkvn  onayis,  momen  vm  puyvfekcvt  muntvlket  os, 
Sela.  .....  .  . ,p  ' v  ;  y  V  " 

4  Cv  turwv  vboneeaken  hvlateisket  m ;  tayen  cv  fekiiok; 
kat  punavvko  taye  cv  hakat  oret  os. 

5  Nettv  hofonof  ocakvten  vkerricit,  ohrolope  hofonof 
hoyvnakvten  vkerricvyet  os. 

6  Neren  vn  yvhiketvn  vkerricvranvyet  os:  cv  feken 
etempunayis;  momen  vra  puyvfekcvt  vhericet  hopoyvtes. 

7  Pucaset  meyuksv-sekon  etvn  vwikvre  te  ?  momet 
svnvcomvn  est  en  heromekare  te? 

8  Em  vnokeckvt  meyuksv-sekon  sumke  te?  em  etem- 
fvccetv  meyuksv-sekon  ehvperkvre  te  ? 

9  Hesaketvmeset  est  en  herometvn  ehosvte  te  ?  cvpvk- 
ketv  ofvn  em  vnokeckvn  vkhottvte  te  ?  Sela. 

10  Momen,  Heyvt  cv  feknokkickvt  os ;  momis ,  Hvlwe 
Makat  e’nkvperv  em  obrolopen  vlcerricares ,  makvyvtes. 

1 1  Cehofv  em  vtotketvn  opunvyecares ;  nak  estomahvke 
liofunof  momecetskvten  vkerricaret  ok. 

12  Momet  cem  vtotketv  omvlkvn  ohvkerricit,  nanvke 
momecetskvten  ohvkerricares. 

13  Hesaketvmese  toyetskat,  nanvke  momecetskat  hvsvt- 
livket  omes:  estimvt  pun  Hesaketymese  etvpomat  hesa¬ 
ketvmese  rakket  like  te  ? 

14  Hesaketvmese  nak  estomahvke  momeeat  toyetskes ; 
etvlwv  cahmelikv  em  etenrvwvn  cen  yekcen  kerkuecets- 
kvtes. 

15  Cem  este,  Cekvpe  Cosef  tepakat  e’ppucetaken  ce’n- 
ken  es  hesahuecetskvtet  os.  Sela. 

16  Hesaketvmese  toyetskat,  uewvt  ce  hecakvtes:  uewvt 
ce  hecakvtes ;  momen  laulakat  nekeyvtes. 

17  Yholocet  uewvn  apvlvtakvtes ;  sutvt  en  haken  haya- 
kvtes :  momen  cem  ecev-kotakse  en  ret  vwahakvtes. 

18  Cen  tenetketv  en  haket  hvnvcofelv  ofv  tales;  vtoye- 
hvttet  ekvnvn  hvyvyicakvtes ;  ekvnvt  fenoket,  nekeyvtes. 

19  Cem  vyetvt  uehvtkvn  vk  ocet  os,  momen  cen  nenu- 
cvlket  uewv  rvkrakan  vk  ocaket  os :  momen  ce  ’levwiketvn 
kerhohoyekot  os. 


ESVKVSVMKY,  78. 

20  Moses  Elvnc  tepakat  e’nke  take  etehoy  vnen  cem  esten 
yvpefikv  falle  omen  evpayetskvtes. 

ESVKVSVMKY  78. 

Esvfe  em  Maskel. 

Vm  este  toyatskat,  vm  vhakvn  em  vpohicvkes :  cv  cukwv 
em  opunvkvn  ce  hvckon  a  em  wiyyvkes. 

2  Opunvkv-svhopakvn  cv  cukwvn  es  hvwecares :  hofo- 
nof  nak  makakvte  yomucyokan  opunayares : 

3  Mv  poke  kerreyvtet,  mv  pu’rkvlket  opunayakvten. 

4  En  hopuetake  taken  mvn  em  ehekot,  Cehofv  vkvsvm- 
kv,  en  yekce  in  omen  vtotketv  estomahvke  eme  mome- 
cvten  honvpse  yicvranan  em  onayeyvres. 

5  Cekvpe  ofvn  akerkueckvn  yekcicet,  Eslevl  ofvn  vha¬ 
kvn  mellvtet  ok,  mvn  en  hopuetaken  kerrvkuecvkvren 
vhakvn  pu’rkvlken  emvtet : 

6  Momet  honvpse  yicvrane,  mv  hopuetake  heckuecvk- 
lioyvranet  kerrvkvret,  momet  asvpvkilet,  en  hopuetaken 
onayvkvret : 

7  Mv  em  enhonrkvn  Hesaketvmese  ofvn  hayet,  Hesa- 
ketvmese  era  vtotketvn  ehosekot,  momis  eni  vhakvn 
vfvstvkvren : 

8  Moraet  e’rkvlke  take,  honvpse  ekv-yekce,  vpohicetv 
komvkeko,  honvpse,  e  feke  take  fvccvn  hayvkekot,  momen 
era  puyvfekcv  take  Hesaketvmese  vpvket  yekcen  huere- 
kate  omvkekarpn. 

9  Eflevra  en  hopuetaket,  eccvkotakse  esfullvlket  em 
eccvkotaksen  es  fullet,  horre-tepokv  nettv  omof  pvlken 
fulecvtes. 

10  Hesaketvmese  era  etemfvccetvn  vfvstvkekates,  mo¬ 
met,  Em  vhakv  ofvn  fuliyekos,  makakvtes; 

11  Momet  nanvke  momec.vte,  momen  era  vtotketv  esto¬ 
mahvke  heevkueevten  ehosakvtes. 

12  E’rkvlke  take  en  renakv  ehomvn,  Ecepse  ekvnvn, 
Sovn  ekvnv  ofvn,  nanvke  estomahakan  momecvtes. 

13  Uehvtkvn  etekvpihcet,  tihueevtes ;  momet  uewvn 
cvnvnanicvtes. 

14  Momet  ohvtvlakat  nettvn  vholocen  es  em  fvyatet, 
neren  totkv  hvyayvken  es  em  fvyvthuecen  ohhvyvtkvtes. 

15  Vnrvwvn  cvton  fvlahlecet,  uelaulakat  es  eskake  omen 
eskvkuecvtes. 

16  Uewvn  cvton  afikhonicvtes,  momet  uewvn  hvcce 
omen  fihhonicvtes. 

17  Momis  erne  vnaorke  munket,  ekvnv  kvrpat  ofvn 
Hvlwe  Mali  at  vnrvpake  munkvtes. 

18  Momet  e  feke  take  ofvn  Hesaketvmesen  eskerrakvtes, 
em  eyackv  take  ohfvccvn  hompetvn  vpohaket. 

19  Henka,  Hesaketvmese  vnrvpen  opunahoyvtes ;  He- 
saketvmeset  vnrvwv  ofvn  ohhompetvn  etetakuece,  taye  te  ? 

20  Hecvs,  cvton  nafkvtes,  momat  uewvt  vyvkhvmkvn 
afihhonvtes,  momen  uefihhonat  es  em  pvlatet  fihnvtes, 
ohvtvlaken  tvkliken  esteme  taye  te?  em  esten  vpeswvn 
em  etetakuece  taye  te  ?  makakvtes. 

21  Monkv  Cehofvt  pohhet,  cvpvkke  tates,  momen  Ce- 
kvpe  vnrvpen  totkvt  etkvtes,  momen  en  cvpvkketvu 
Eslevl  vnrvpen  kvwapkvtes ; 

22  Hesaketvmesen  ohvkvsvmekot,  en  hesahueckvn  em 
enhonrvkekok ; 

23  Emet  sutv  onvpv  ocakan  vhakvn  emet,  hvlwe  em 
vhauken  hauhicet, 

24  Momet  manvn  hompetvn  ohoskolicet  hvlwe  telekon 
ernakvtet  o  estomis. 

25  Estet  encelvlke  en  hompetvn  hompakvtes :  em  ete- 
tayusen  hompetvn  em  vtotakvtes. 

26  Hvsossv  hotvlet  hvlwe  ofv  hotvlecvtes;  momet  en 
yekce  eteropotten  wahvlv  hotvlen  hotvlecvtes. 

27  Okvtvlakat  ekvnv  em  raokke  omen  vpeswvn  ’sohos- 
kolicet,  fuswv  etvrpv  ocakan  uehvtkv  oktahv  en  sulke 
omen  ’sohoskolicvtes : 

28  Momet  e  hvpo  take  em  etenrvwvn,  em  vpoketv  vfu- 
loten  pvlatvtes  : 

29  Monkv  hompaket  fvceeakvtes,  momen  mv  eyaca- 
kvten  emakvtes. 

30  Em  eyackv  taken  enkvpievkhoyekates ;  vpeswv  e 
eukwvn  pikvke  emunken 

31  Hesaketvmese  en  cvpvkket  vnrvpen  kvwvpiket,  en 
nehakat  asossen  pvsatvtes,  momet  Eslevl  em  mvnettakan 
tvknvfnakvtes. 

32  Heyv  omvlkvt  momvten  omis,  naorkake  emun- 
kvtes,  momet  em  vtotketv  estomaliakan  vkvsvmvke- 
kates. 

33  Monkv  en  nettv taken  ehvperketv  ofvn  yvmahkuecet, 
em  ohrolopetaken  feksumketv  ofvn  yvmahkuecvtes. 

34  Emet  pvsatof,  emen  hopovakvnt  os;  momet  rafa- 
lehcet,  vhericet  hopoyakvnt  os. 

35  Momet  Hesaketvmeset  en  cvto  taket  omen  vkerricet, 
Hesaketvmese  Hvlwe  Mahat  en  hesayecv  taket  omen 
vkerricakvtes. 

36  Momis  emvkerret  e  eukwvn  vkvsvmkvn  es  em  pu- 
nayakvtes,  momet  e  tulaswvtaken  Ivksetvn  es  em  puna- 
yak  vtes. 

37  Momen  eme  ohfvccv  tat  e  feke  taket  keromekot,  em 
etemfvccetv  ofvn  heromvkekatet  ok. 

38  Momis  emet,  merkv  es  fveket  omet,  holwvyeckvn 
este  es  em  wikaket  os  ;  momet  sumhuecekot  os ;  henka, 
etewolen  en  cvpvkketvn  etvn  vkuevicet  os;  momet  en 
evpvkketv  omvlkvn  hvlwecekot  os. 

39  Momet  entaket  enavpeswv  tvlket  omvket,  hotvle 
ahyet,  hvtvm  rafulkekat  omvket  on  vkerricvtes. 

40  Mvtawwvt  tewolen  vnrvwv  ofvn  cvpvkkuecet,  ekvnv 
kvrpat  ofvn  feknokkicakvtes  ! 

41  Momet  kvtvm  Hesaketvmesen  eskerret,  EslevI  en 
Hvlwe  Malian  cvpvkkuecakvtes. 

42  E’nken  vkerricekot,  mv  nettv  vnrapv  enkvpvke  en- 
taken  nesvten  vkerrievkekates  : 

48  Es  en  kerkvn  Ecepse  ofvn  vpoyet,  nak  estomahvke 
momecat  Sovn  ekvnvn  vpoyvten  ; 

44  Momet  en  hvcce  taken  catvn  hayet,  em  nefihnakateu 
eskvkeko  tayan  hayakvtes. 

45  Em  etenrvwv  taken  rono  mvrahrvke,  nake  lokakan, 
momen  kute  nak  yvmahkuecakan,  vtotvtes. 

46  Momet  ekvnv  em  ette  taken  etoessepapvn  emet,  em 
vtotketv  taken  tvffo-noksvn  emakvtes. 

47  Nakefvkv  hvllecakan  hetute-nerkvn  es  en  yvrnah- 
kuecet,  en  naklokce  em  vpe  sekvmo  kicetvn  hetute-nerkv 
rakrvken  es  yvmahkuecvtes. 

48  Em  vpuekvtakeu  hetute-nerkvn  emet,  em  vpuekv 
take  fullakan  vtoyehvtte  hiyyakan  emakvtes. 

49  En  cvpvkketv  yekcan  oh  wiket,  cvpvkketv,  komeckv, 
estemerketv  esyoman  oh  wikakvtes;  encelvlke  nak  est 
en  holwvke  esfullan  em  etenrvwv  taken  vtotet. 

50  Nenucen  en  cvpvkketvn  em  etetakuecvtes ;  em  puyv- 
fekcv  taken  elkv  enkvpvken  hesahuecekot,  momis  en  he- 
saketv  taken  enanokketv  yekcan  emvtes; 

51  Momet  Ecepse  ofv  homv-heckvkvte  omvlkvn,  Ham 
em  escukohakv  ofvn,  en  yekce  take  em  vliceckvn,  pvsa- 
tvtes : 

52  Momis  em  este  mahusan  yvpefikv  omvken  sossi- 
cvtes,  momet  yvpefikv  fulle  omvken  vnrvwv  ofvn  fvyvta- 
kvtes. 

53  Momet  vcacvken  evpayakvtes,  momat  penkvlvke- 
kates :  momis  en  horre  taken  uehvtkvt  ohrvnricvtes. 

54  Motnen  em  ekvnv  vcaken  svlaket,  heyv  rvne  e’nkv* 
pervt  nesvtet  svlakvtes. 

55  Etvlwv  cahmelikvn  ehorav  taken  sossicvtes,  mo  met 
epucasvkvren  eskcrkvn  ekvnvn  es  em  etekvpakicvtes, 
inomet  Eslevl  em  vliketv  palen  kokkolohkakan  em  es- 
cukohakv  take  ofvn  vpoken  hayvtes. 

56  Mome  estomis  Hesaketvmese  Hvlwe  Mahan  esker- 
ret,  cvpvkkuecakvtes ;  momet  em  ohkerkueekv  vfvstvke- 
kates ; 

57  Momis  vcekellet,  e’rkvlke  tate  omvket  emvkerret 
momecakvtes:  eccv-kotakse  estenhonricat  omet  fiye- 
cvkhoyvtet  os. 

58  Em  ekvnv  hvlhvwen  es  cvpvkkuecaket,  mekusvpkv 
nakvhake  kvlvfhoyakvten  fekcakhetvn  es  ohnekeyicakv- 
tot  omekv. 

59  Hesaketvmeset  heyvn  pohof,  cvpvkke  tates,  momet 
Eslevl  tayen  en  homecvtes : 

60  Momat  Silo  escukohakv,  mv  escukohakv  emet  este 
em  etenrvwvn  huericvtet,  wikvtes ; 

61  Momet  en  yekcen  svlvfketvn  em  wiket,  em  vrak- 
ketvn  vnrapv  e’nken  em  wikvtes. 

62  Ohvtvlakat  em  esten  eslafkv-cvpkon  emakvtes ;  mo¬ 
met  este  epucasvtet  es  en  homecakvtes. 

63  Totkvt  en  hunvntake  mvnettakan  en  nekrvkuecvtes : 
mo  men  hoktvke  mvnettakan  etepvyetv  vrakkueckvn  em* 
hoyvkekates. 

64  Em  plestvlke  taket  eslafkv-cvpko  etehoyvnen  pvlat- 
kvtes:  momen  em  oyevlke  taket  waketvn  hayvkekates. 

65  Momof  Pucaset  este  nocvte  omet  vhonecvtes ;  este- 
hunvnwv  yekce,  pvrko-opuswvt  omecicen,  yekcicet  huehke 
omet. 

66  Momet  vnrapvlken  eratopvrvn  nvfnakvtes,  vlesketv 
mevuksv-sekon  en  bayakvtes. 

67  Momet  ohvtvlakat  Cosef  em  escukohakvn  wiket, 
Eflevra  em  vliketvn  enhopoyekates ; 

68  Momis  Cutv  em  vliketv,  rvne  Sivn  vnokecat  enlio- 
poyvtes. 

69  Momet  en  liketv  vcake  hvlhawat  omen  hayet,  ekvnv 
mv  meyuksv-sekon  yekcicvte  omen  hayvtes. 

70  Momet  em  vtotkv  Tewen  ensatkvtes,  momet  yvpe- 
fikv-hute  enkvpvken  esvtes : 

71  Yvpefikv  koktvke  coyicakan  vcvkayat  enkvpvken, 
em  este  Cekvpe  momet  Eslevl  epucasat  vhecicvren  sv- 
lakvtes. 

72  Monkv  e  feke  em  mehenwetv  vcvkvyen  vhecicaket 
os ;  momet  e’nke  mvnvcketv  eteropotten  em  fvy  vtaket  os. 

ESYKVSVMKV  79. 

Esvfe  es  em  Vkvsvmkv. 

Hesaketvmese  toyetskat,  etvlwv  cahmelikvt  ekvnv 
epueasetskan  esceyvtes;  cen  cuko  vcakan  svkolwvyeca- 
kvtet  os ;  Celuslvmen  lekafken  vpoyakvtet  omes. 

2  Cem  vtotkvlke  em  ena  pvsatkan  hvlwe  fnswvn  horn- 
petvn  emet,  cem  vnokeckakat  em  enavpeswvn  ekvnv 
punvttvt  hompvkvren  emakvtet  os. 

3  E  catv  taken  uewv  omen  Celuslvmen  hvmkvn  pvlvta- 
kvtet  os ;  momen  estet  em  ena  take  hericvkvre  sekates. 

4  Pum  vwolicvlke  ehomvn  vlesketvn  pu  hahket,  pum 
vfulotke  vpokat  em  vpelickvt  momet  em  vtvkleckvt  pu 
haket  os. 

5  Cehofv  toyetskat,  en  hofune  estomen  meyuksv-sekon 
ce  cvpvkke  tare  te?  cem  vfekcakhetvt  totkv  omet  nekrvre 
te? 

6  Cen  cvpvkketvn  etvlwv  cahmelikv  ce  kerrvkekaten 
ohkalet,  mv  mekkvlke  em  ekvnv  ce  hocefkv  ohhuehkv- 
kekateu  mvn  ohkvlvs. 

7  Mvt  Cekvpen  loket,  en  liketvn  yvmahkuecakvtet 
omekv. 

8  Pu’rkvlke  tale  en  naorketv  taken  epu’nrvpen  vker- 
rihcetskvs ;  cem  merkv  heromakat  lvpken  pu  tenrvpetvn 
yicvkekvs  :  tayen  pu  kvncvpuehocet  omekv. 

9  Hesaketvmese  pu  hesahuecv  toyetskat,  pum  vnicvs,  ce 
liocefkv  vrakketv  vrahkvn :  inomet  ce  hocefkv  vrahkvn 
pu  hesahuecet,  pun  naorketv  enkvpvken  pun  hvsvthicvs. 

10  Estoman  etvlwv  cahinelikvt,  En  Hesaketvmese  taket 
estvmvn  lika  ?  makvkvre  te  ?  cem  vtotkvlke  e  catv  pvlat- 
kat  em  pvleckvn  etvlwv  cahmelikv  vpvken  kerhoyekvs, 
pun  renakv  ehomvn. 

11  Este  svlvfke  en  hihketvt  ce  homvn  vlvkekvs ;  cen 
yekce  en  rakketv  vcvkvyen  elkv  em  mellvkhoyvten  vcv- 
yecvkvs ; 

12  Momet,  Cehofv  toyetskat,  mv  tvkleckv  es  ce  tvkle- 
cakvten  pum  vwolicvlke  e  hokpe  take  mahusan  kolv- 
paken  pvlken  emvkvs. 

13  Momof  pumet,  cem  este,  momet  yvpefikv  nanopkv 
cenake  ofv  fulleyat  meyuksv-sekon  vkvsvmkvn  ce’meyv- 
res ;  este  honvpse  erhonvpse  omvlkv  etehoyvnen  ece 
’kvsvmkvn  onayeyvret. 

ESVKVSVMKV  80. 

Yvhikv  Enhomahtv  en  hcihoyat;  Sosanem  Etvr  en  hake .  Esvfe  es  em 
Vkvsvmkv. 

Yvpefikv  vhecicv  Eslevl  vhecicvt  omet,  yvpefikv  fulle 
om§n  Cosef  evpayetskat,  vpohicvs ;  cemet  celupvlkc 
onvpvn  liketskat,  hvyvyaken  e  heckuecv9. 

2  Eflevm,  Pencemen,  Menasv  esyomat  eliomvn  cen 
yekcen  vhonecihcet,  pu  besahuecetskvret  vtes. 

3  Hesaketvmese  toyetskat,  pu  rafulhuecvs,  momet  ce 
turofvt  hvyay  vkvren  hay  vs ;  pu  hesahokvres. 

4  Cehofv,  hvlwe  ocakat  omvlkv  en  sulsokat  en  Hesa- 

ketvmese  toyetskat,  en  hofune  cstomen  cera  este  era  me- 
kusvpkv  take  vnrvpen  ce  cvpvkkvre  te  ? 

5  Turopuswv  tvkliken  hompvkuecetskvtes,  turopuswv 
svkerkv  rakke  es  fvcken  eskvkuecetskvtes. 

6  Pum  vwolicvlken  etepokv  omecickvn  pu  hayetsket 
os ;  momen  pun  horre  erne  era  etenrvwvn  vpelhoyaket 
os. 

7  Suletawvlke  sulsokat  en  Hesaketvmese  toyetskat, 
livtvm  pu  rafulhuecvs,  raomet  ce  turofvt  hvyayvkekvs,  pu 
hesahokvren. 

8  Pvrko  era  vpen  Ecepse  ofvn  lehmet,  svlaketskvtes ; 
este  etvlwvvlken  sossihcet,  ravn  vhocetskvtes. 

9  Etektvnken  ehomvn  en  hayetskvtes,  raoraen  sufken 
yvlonkvn  hayet,  ekvnvn  fvcecvtes. 

10  Em  vpettet  ekvnhvlhawan  ohrvnricvtes,  momen 
e’lvccvket  Hesaketvmese  em  vcenv  omvke  tates. 

11  Elvcce  uehvtkv  eroricen  hayvtes ;  momet  elvcce  lo- 
pueken  Hvcce  eroricen. 

12  Estomaten  em  vtohopken  lekaflecetskvt  haks,  mo¬ 
men  este  hoyvnakat  omvlkvt  mvmaket  os? 

13  Sukhv-hunvnwvt  etovlkan  aosiyet,  yvmabkuecen,  vn- 
rvwv  punvttvt  mvn  es  hompaket  os. 

14  Suletawvlke  sulsokat  en  Hesaketvmese  toyetskat, 
livtvm  afulkvs,  ce’nkusapeyet  os;  hvlwen  avfvnnaket, 
liecvs,  momet  heyv  pvrko  em  vpen  en  cukopericvs, 

15  Momet  heyv  pvrko  em  vpe  ce’nkvpervt  vhocvtet, 
momet  ece  ’rahkvn  yekcioetskvtet,  vcayecvs. 

16  Totkvn  es  nekrvtet  os,  a  tvcket  os;  ce  turofheckv 
vsehat  omecicen  estemerkaket  os. 

17  Ce’nket  ce’nkvperv  esten  oh  ocet,  este  e’ppuce  e  en 
yekcicetskvten  oh  ocekvs. 

18  Momof  ce’nkvpaket  pvlken  vpeyekares;  pu  wena- 
huecvs,  momen  ce  hocefkvn  ohhuehkeyvres. 

19  Cehofv,  suletawvlke  sulsokat  en  Hesaketvmese  to- 
yetskat,  livtvra  pu  fulhuecvs ;  ce  turofvt  hvyayvkvren 
hay  vs,  pu  hesahokvren. 

ESVKVSVMKV  81. 

Yvliikv  Enhomahtv  en  hahoyat ;  Keter  oh  hayehocvranat.  Esvfe  es  em 
Vkvsvmkv. 

Pun  yekce  Hesaketvmesen  yekcicet  vyvhikvkes ;  afvc- 
ketv  en  haken  Cekvpe  en  Hesaketvmesen  en  hayvkes. 

2  Esvkvsvmkvn  kvwvpvkes,  momet  towvtulkv,  kervlv 
eslopicuse  saltvle  esyoman  hayecvkes. 

3  Hvresse  mucasof  pofketvn  pofket,  hvresset  poloksof, 
pun  hompetv-rakko  nettv  vcakat  omof  pofkvkes. 

4  Mvt  vhakv  Eslevl  em  ocat  omet,  nake  Cekvpe  en  He- 
saketvmeset  mellvtet  omekv. 

5  Oosef  em  etenrvwvn  es  en  kerkueckvn  mellvtes, 
Eeepse  ekvnvn  hvmecicet  arof;  estempunvkv  kerrvkatet 
polivyvtes. 

6  Nakhonne  enkvpvken  e  fulowvn  vkueyicvy vtes :  e’nket 
svmpv-rakkon  wikakvtes. 

I  Estemerketv  ofvn  huehketskvtes,  momen  ec  ossi- 
cvy vtes ;  tenetke  em  ehketv  ofvn  cem  vyoposkvy vtes : 
Melepv  uewv  ocakan  es  ce  kerrvyvtes.  Sela. 

8  Pohvkes,  vm  este  toyatskat,  a  cen  kerkuecvkares  •’ 
Eslevl  toyetskat,  vm  vpohicetskate  ! 

9  Yne  tokon,  hesaketvraese  etimvt  ec  ofv  sekon,  momen 
tvleporv  en  hesaketvmesen  vrakkuehcetskvs. 

10  Vnet  Cehofv  cen  Hesaketvmese  Eeepse  ekvnv  a  ec 
ossievte  toyis :  ce  cukwvn  rakken  hvwecvs,  momen  fvee- 
cares. 

II  Momis  vm  estet  vm  opunvkv  en  haken  em  vpohiev- 
kekates ;  momet  Eslevl  cv  yacvkekates. 

12  Monkv  e  feke  en  yekce  vcvkvye  vpeyvre  em  etektv- 
neevyvtes;  erne  em  vkerrickv  take  ofvn  yvkvpvkvren. 

13  Aelia,  vm  estet  vm  vpohicakate!  vm  vyetv  ofvn  Es- 
levl  y  vkvpakate ! 

14  En  horre  taken  Ivpken  ohfvnkakvyes,  momet  eme- 
take  vnrapvlke  vnrvpen  cv’nken  rvtosecvyes. . 

15  Cehofv  en  homecakat  em  elecvn  e  svpvklecvkekvs, 
momen  em  oketvt  meyuksv-sekon  ocekvs. 

16  Momen  teleko  Here  rnahan  es  liompvkuecvtet  os, 
momet  mv  etvpomen  fo  en  cvmpe  cvto  aossen  es  ce  cvpo- 
ricvyes. 

ESVKVSYMKY  82. 

Esvfe  es  em  Vkvsvmkv. 

Hesaketvmeset  nvkaftetv  Yekce  Maliat  enake  ofvn 
hueret  os,  este  en  rvkrakv  em  etenrvwv  taken  fvcceevret. 

2  En  hofune  estomen  fvccekon  fvccecet,  estetemetuecet, 
holwvyecvlken  vrakkuecatskvre  te  ?  Sela. 

3  Estemerrvlke  momen  eckemelvlken  fvccecet,  estemer- 
kvke  momen  nake  enkusvpkakan  fvccvn  em  fvccecvkes. 

4  Estemerrvlke,  nake  enkusvpkakan  hesahuecvkes : 
holwvyecakat  e’nken  asossicvkes. 

5  Kerrekot,  kerrvkekot  os :  yomuckofvn  tohfullet  os : 
momen  ekvnv  en  likv  omvlkvt  fvmokaket  os. 

6  Hesaketvmesetaket  omatskes,  momet  omvlkatskat 
Ilvlwe  Mahat  en  hopuetake  toyatskes ,  makvyvtes. 

7  Mome  estomis  este  omet  pvsatkatskvres,  momet 
mekkvlke  kvmke  omvket  pvlatkatskvres. 

8  Hesaketvmese  toyetskat,  ahuervs,  ekvnvn  fvcceevs; 
etvlwv  cahmelikv  omvlkvn  epucasetskvret  ok. 

ESVKVSYMKY  83. 

Esy vhiketv :  Esvfe  es  em  Vkvsvmkv. 

Hesaketvmese  toyetskat,  cvyayahketskvs ;  Aelia,  He¬ 
saketvmese,  punayekot  lihketskvs,  momet  cvyayahkets¬ 
kvs. 

2  Heyvt  omeciccn  ce'nJcusapis ;  hecvs,  cen  horret  este- 
tekyvmketvn  hayaket  os :  raomen  cen  homecakat  ekvn 
livlwecakvtet  os. 

3  Cem  este  ehkakat  vnrvpen  etempunayvkvret,  mvkerret 
cem  este  vnrvpen  etenvkaftaket  os. 

4  Tokvs,  este  etvlwv  hakat  awarvkeres,  momat  Eslevl 
hocefkvt  ohvtvlaken  vkerrihocekaren,  raakakvtet  os. 

5  Vkerrickv  hvmkusen  ocet,  etempunahoyakvtet  ok : 
ece’nrvpen  etemfvccetvn  hayaket  os : 

6  Etvme  em  escukohakv,  Esmevlvlke  esyomat:  Moap 
Hekvlvlke  esyomat : 

7  Kvpale,  Amvne,  Arnelek  esyomat:  Felestev  Tilvlke 
esyomat; 

8  Yselevu  etohkvlket  os;  Lat  en  hopuetaken  emvnica- 
kvtet  os.  Sela. 

9  Metevnen  momeeetskvte  omen  entaken  momecvkvs ; 
Seselvn  momen  Cepenen  hvcce  Kisvnen  momeeetskvte 
etvpomen  : 

10  Mv  Entvle  tvlofvn  sumhokvtet ;  ekvnv  esvlekwickv 
ome  hakvtet  os. 

11  Entake  en  rvkrakvn  Olepe  Seepe  tepakat  omvken 
hayvkvs ;  henka,  em  mekkvlke  omvlkv  Sepv  Salmvnv  te¬ 
pakat  omvken : 

12  Mv,  Hesaketvmese  en  liketv  ocakan  eenakuecvkeres, 
makakvtet. 

13  Yn  Hesaketvmese  toyetskat,  hvnvcofelv  omvken, 
nak  entvleesse  hotvle  ehomvn  vtohke  omvken  hayvkvs. 

14  Totkv  etovlkan  nekrat,  momet  totkv  fenke  ekvnhvl- 
hawan  hopotkat  omet ; 

15  Momen  cemet  cen  hotvle-rakkon  es  assecet,  cen 
hvnvcofelv  rakken  es  penkvlvkuecvs. 

16  E  turofv  taken  vlseckvn  es  fvcficvs ;  ce  hocefkvn,  Ce¬ 
ll  ofv  toyetskat,  hopoyvkvren. 

17  Meyuksv-sekon  vlsvke  momet  feksumecet  omvkekvs; 
henka,  enhonrihocvket,  sumhokvkekvs : 

18  Ceme  tvlkuse,  mv  e  hocefkv  CEHOFVT  omat, 
Hvlwe  Makat  ekvnv  omvlkv  ohfvnkat  toyetsket  on  ker- 
rvkvren. 

ESVKVSVMKV  84. 

Yvliikv  Enhomahtv  cn  hahoyat ;  Keter  oh  hayehocvranat.  Kolv  e’ppucctake 
es  em  Ykvsvmkv. 

Suletawvllce  sulsokat  en  Cehofv  toyetskat,  mvtawwvt 
cem  escukohakv  vnokecvke  tayet  os ! 

2  Vm  puyvfekcvt  Cehofv  en  cuko-ofvtake  em  pohyaku* 
set,  cv  yace  herat  omecicen  hotosuse  haket  os :  cv  feke 
ev  ’navpeswv  tepakat  Hesaketvmese  wenakai  eyaeet 
lmehkaket  os. 

3  Henka,  cutkucet  cukon  eshecet  os,  momen  tvkpucuce 
estvmvn  e’chustaken  kay vkvret  e  es  en  becet  os,  cem 
altvt  mvt  omen,  suletawvllce  sulsokat  en  Cehofv,  vm  Mek- 
ko,  momet  vn  Hesaketvmese  toyetskat. 

4  Mv  cen  cuko  vpokat  en  heraket  os ;  ece  ’kvsvmake 
emunkvres.  Sela. 

5  Mv  este  en  yekce  ec  ofv  ocat  en  heret  os:  mv  e  feke 
ofv  nene  Sivti  erorice  ocakat. 

6  Mvt  Turopuswv-pvlvtketv  pvne  etehoyanet,  uekiwv 
ocakan  hayaket  os ;  oskateu  vkhvsucvlken  ohmerkvn  es 
fvcficet  os. 

7  Yekcetvn  avtet  yekcetvn  oh  vpeyet  os;  mv  este 
vtekat  Hesaketvmese  ehomv  Sivn  ofvn  e  heckuecet  os. 

8  Suletawvllce  sulsokat  en  Cehofv  toyetskat,  vm  meku- 
svpkvn  em  vpohicvs;  Cekvpe  en  Hesaketvmese  toyets¬ 
kat,  ce  livckon  awiyyvs.  Sela^ 

9  Hecvs,  Hesaketvmese,  es.  pum  evrvnakv  toyetskat, 
momet  cem  em  vfehoyvte  e  turofvn  hecvs., 

10  Nettv  hvmkusis  cen  cuko  ofvtake  ofvn  nettv  etv 

cnkpe-rakko  hvmkis  senheret  oraekv.  Holwvyeckv  cs- 
cukohakv  ofvn  likvkot,  vn  Hesaketvmese  en  cuko  ofv 
vhauke-vhecicv  bueretv  inin  cv  yacet  omekv. 

1 1  Cehofv  Hesaketvmeset  hvset  omet,  este  es  cm  evrv- 
nakvt  omekv :  Cehofvt  heromkvn  momen  vrakketvn 
estemvres ;  fvccv  yvkvpakat  cnkvpvken  nak  heran  livlv- 
tekares. 

12  Suletawvlke  sulsokat  en  Cehofv  toyetskat,  mv  este 
cem  enhonrat  en  beret  os. 

ESYKYSYMKV  85. 

Yvliikv  Enhomalitv  en  hahoyat ;  Kolv  e’ppucetake  es  emVkvsvmkv. 

Cehofv  toyetskat,  pum  ekvnvn  en  herometskvtet  os  : 
Cekvpe  em  este  svlvfkuehocvten  rasfulketskvtet  os. 

2  Cem  este  en  holwvyeckv  taken  enkvpakicetskvtet  os ; 
en  naorketv  omvlkvn  ohranctskvtes.  Sela. 

8  Cen  cvpvkketv  omvlkvn  vkueyicetskvtes :  cen  cvpvk- 
ketv  biyyan  wiketskvtes. 

4  Aeha,  pu  besalmeckv  en  Hesaketvmese  toyetskat,  pu 
fulhuecvs,  momet  cen  cvpvkketv  ep  ohfvccv  ocan  fekbon- 
nicvs. 

5  Meyuksv-sekon  pun  cvpvkketskvre  te  ?  cen  cvpvk- 
ketvn  este-honvpse  erhonvpse  omvlkv  eteboyvnen  ayeT 
cicetskvre  te  ? 

6  Cem  estet  ec  ofvn  afvckvkvren  cemet  a  pu  hesabue- 
cetskekare  te  ? 

7  Aeha  Cehofv  toyetskat,  cem  vnokeckvn  pu  hecv- 
kuecvs,  momet  cen  hesahueckvn  pu’mvs. 

8  Nake  Hesaketvmese  Cehofvt  opunay  vranan  pohares  i 
cm  esten  momet  em  vnokeckakan  herkvn  era  punayvn 
kvret  ok:  momis  hoporrenkv  tokan  hvtvm  .ohfulehdates. 

0  Mehenwvn  hesayeckv  erne  estemat  em  penkylakat  em 
vwolet  omes ;  mom  at  vrakketvt  pum  ekvnv  ofvn  likvren. 

10  Vnokeckv  mehenwetv  tepakat  etepvkepvtet  on,  fvc- 
cetv  herkv  tepakat  etefvnkakvtet  os. 

11  Mehenwetvt  ekvnv  aossen  liontetos;  raomen  fvc- 
cetvt  livlwen  avfvnnakvtet  os. 

12  Henka,  Cekofvt  mv  nake  heran  estemvres,  momen 
ekvnvt  en  lokce  esfvcken  hayvres. 

13  Fvccetvt  ehomvn  ayvres,  momet  e’levwiketv  en  ne- 
nen  svpvklecvres. 

ESYKVSVMKY  86. 

Tewe  em  Mekusvpkv. 

Cehofv  toyetskat,  ce  hvckon  a  vm  wiyiyet,  vm  vyo- 
poskvs  :  cv  ’stemerret,  v’nkusvpket  ok. 

2  Vm  puyvfekcvn  vcayeevs,  ece  ’nokecv  toyikv ;  Aeha, 
vn  Hesaketvmese  toyetskat,  cem  vtotkv  cem  enhonrv- 
yan  hesayecvs. 

3  Vm  merrvs,  Cehofv  toyetskat,  ec  ohhuehkvye  mun- 
ken  nettvt  hoyanekv. 

4  Cem  vtotkv  em  puyvfekcvn  afvcecicvs ;  cemen,  Pu- 
case  toyetskat,  vm  puyvfekcvn  ec  oh  kvwapit  omikv. 

5  Cemet,  Pucase  toyetskat,  heret  omet,  momet  naorketv 
enkvpvyecicetv  emetetaket,  ec  ohhuehkakat  omvlkv 
ohfvccvn  vnokeckv  es  fvcket  hueretsket  omekv. 

6  Cehofv  toyetskat,  vm  mekusvpkvn  ce  hvckon  a  em 
wiyyvs,  momet  ce’nkusapvyat  en  haken  em  vpohicvs. 

7  Cv  ’stemerke  nettv  ofvn  ec  ohhuehkares,  vm  vyo- 
posketskvret  ok. 

8  Hesaketvmese  toyetskat,  hesaketvmesetake  vpvkakat 
hvrakis  ceme  omat  sekos,  momen  vtotketv  cem  vtotketv 
omakat  sekot  os. 

9  Etvlwv  cahmelikv  hahicetskvte  omvlkvt  yicet,  ce 
homvn  mekusapvkvres ;  momet  ce  hocefkvn  vrakkuecv- 
kekvs. 

10  Ceraet  rakket  omet,  nake  estomalivken  momecetsket 
omekv :  cerae  tvlkuset  Hesaketvmeset.  liketsket  omes. 

11  Cehofv  toyetskat,  cem  vyetvn  v’mvhayvs :  cem  rae- 
henwetv  ofvn  yvkvpares :  cv  feken  temvpoken  hay  vs,  ce 
hocefkvn  em  penkvlvren. 

12  Vn  Hesaketvmese  Pucase  toyetskat,  cv  feke  es  orrivl- 
kvn  ece  ’kvsvmares :  rnomet  meyuksv-sekon  ce  hocefkvn 
vkvsvmares. 

13  Vnokeckv  vc  ohfvccv  ocetskat  rakket  omekv;  mo- 
men  vksufke  mahan  vra  puyvfekcvn  vkossicetskvtet  os. 

14  Aeha,  Hesaketvmese,  ekvsvmakat  vc  vnrvpen  asvpak- 
let  os,  rnomen  este  holwvyecvke  nvkaftat  vm  puyvfekcv 
hopoyet,  ehomv  taken  ce  huericvkekot  os. 

15  Momis  cemet,  Pncase  toyetskat,  Hesaketvmese  mer- 
kv  es  fvcke,  heroine,  cvpvkketv  yulohuset,  mornet  merkv 
mehenvvetv  tepakat  es  fvcket  ometskes. 

16  Aeha,  vc  oh  fulkvs,  momet  vn  heromvs ;  cem  vtot- 
kvn  cen  yekcen  emet,  cem  vtotkv-hokte  e’chushunvnwvn 
hesayecvs. 

17  Hervre  eskerkvn  cv  hecicvs:  mom  at  mv  vn  home- 
cakat  hecet,  vlsvke  hakvren,  cemet,  Cehofv  toyetskat,  vm 
vnicet,  v’mahlvpatetskvtet  omekv. 

ESVKVSVMKV  87. 

Kolv  e’ppucetake  es  em  Ykvsvmkv ;  Esyvhiketv. 

En  liketv  em  wakkvt  ekvnhvlhvwe  vcacakan  ocet  os. 

2  Cehofvt  Sivn  em  vtohopke-mvhauke  ocakan  Cekvpe 
em  v  poke  tv  omvlkv  semuntvlen  vnokecet  os. 

3  Hesaketvmese  em  etvlwv  toyetskat,  vkvsvmkv  opunv- 
kvn  es  ec  opunvyehocvket  os.  Sela. 

4  Mv  cv  kerrakate  vpvkaken  Ecepse  Papelvne  tepakan 
opunvyecares ;  hecvkes  Felestev,  Tilv,  Ereopev  esyoman  : 
Heyvt  mvn  heckvtet  omes,  maket 

5  Henka,  Sivn  ohfvccvn,  Heyv  estet  momen  mv  estet 
mvn  heckvtet  omes,  maket  opunvy  ehocvres ;  momen  Hvl- 
we  Mahat  erne  mahusat  yekcen  mvn  hnericvres. 

6  Cehofvt,  etvlwv  cahmelikv  e  hocefholcvn  coy  of,  Heyv 
este  mvn  heckvtes,  maket  coyvres.  Sela. 

7  Yvhikvlke  momen  hayecvlket,  TJekiwv  cvnake  omvl- 
kvt  ec  ofvn  ocvket  os,  makvkvres. 

ESVKVSVMKV  88. 

Kolv  e’ppucetake  es  en  Yvhiketv  ;  Esvkvsvmkv:  Yvhikv  Enhomahtv  en 
hahoyat ;  Mehelar  Leanor  en  hake .  Hemvne  Eslehvlke  em  Maskel. 

Aeha,  Cekofv  cv  hesayeckv  en  Hesaketvmese  toyetskat 
nettvn  momet  neren  ce  homvn  huehkvyvtes. 

2  Ym  mekusvpkvt  liketskan  eceyekvs:  huehkvyan  ce 
hvckon  a  em  wiyyvs. 

3  Vm  pnyvfekcvt  nake  vn  holwvhokat  es  fvcket  omen, 
vn  hesaketvt  este-herickvn  vwolicet  omekv. 

4  Mv  vksufke  vkhvtvpecat  vpvke  tes,  cv  komhoyen, 
este-hunvnwv  en  yekce  seko  etvpomvyet  os : 

5  Este  pvsatkvte  vpvke  pucassekot,  pvsvthoyvte  este- 
herickv  ofvn  lumhe,  svnvcomv  vkerricetskekat  omit  omis : 
momen  ce’nke  enkvpvken  warhoyet  os. 

6  Yksufke  mahan,  liketv  yomucyokan,  sufsokan  vc 
vkwvkecetskvtes. 

7  Cen  cvpvkketvt  yekcen  vc  oh  wakket  os,  momen  ueme- 
lohlv  cenanvke  omvlkvn  es  cv  ’stemerricetskvtes.  Sela. 

8  Vm  etekerhoyetvn  vn  hopvyen  svpvklecetskvtet  os  : 
nak  enhomeckvn  en  cv  hayetskvtes:  vm  vkhotkes,  mo¬ 
men  ossvko  tayes. 

9  Estemerketvt  omecicen  cv  turwvt  yvmahket  os :  Ce- 
hofv  toyetskat,  nettv  vrahkvn  ec  ohhuehkvyvtes,  cv’nken 
ec  ohfvccvn  rvtosecvyvtes. 

10  Pvsatkvten  nak  estomahvken  em  momecetskvre  te  ? 
pvsvtkvtet  akvwvpiket,  ece  ’kvsvmvkvre  te  ?  Sela. 

11  Cem  vnokeckvn  este-herickv  ofvn  kerkuehocen, 
monkat  sumketv  ofvn  cem  mehenwetvn  kerkuehocvre  te  ? 

12  Nake  estomahvke  cenaket  yomuckofvn  kerrvk- 
hoyan,  ehoskv  ekvnvn  cem  fvccetvt  kerkvre  te  ? 

13  Momis  vntat,  Cehofv  toyetskat,  ec  ohhuehkvyvtes, 
momen  bvtlivyvtken  vm  mekusvpkvt  ce  homvn  vlvkvres. 

14  Cehofa,  estoman  vm  puyvfekcvn  vwiketske  te?  esto- 
man  ce  turofvn  vm  ehetske  te  ? 

15  Cv  mvnettvte  vteken  cv  ’stemerket,  cv  ’lvranuset  os; 
nanvke  es  cv  penkvlecetskat  kvwapvyvtet  omecicen  cv 
fekhereko  haket  os. 

16  Cen  cvpvkketv  hiyyat  vc  ohfvnikes:  nanvke  es  cv 
penkvlecetskat  cv  sumecicet  os. 

17  Uewv  omvket  vm  vfulote  emnnken  nettvt  hoyanvtes : 
etohkvlket  vm  vfulotakvtes. 

18  Ynokecv  estenhesse  tepakan  vn  hopvyen  vkuehuecet, 
vm  etekerhoyetvn  yomuckofvn  vkuehuecetskvtes. 

ESVKYSVMKY  89. 

Ervne  Eslehvlke  em  Maskel. 

Cehofv  em  vnokeckvn  opunvyecit  meyuksv-sekon  yvhi- 
kares :  cem  mehenwetv  este-honvpse  erhonvpse  omvlkvn 
cv  cukwvn  es  en  kerkuecares. 

2  Merkvt  meyuksv-sekon  hvlwen  hahoyvres :  cem  me¬ 
henwetvn  hvlhvwe  mahusat  ofvn  yekcicetskvres,  makvyv- 
tet  ok. 

3  V’nsatkvy vten  etemfvccetvn  etenhayvyvtes,  vm  vtotkv 
Tewen  etemfvccetv  vcakan  ’setemfaccvy vtet  os ; 

4  Ece’nhonvpsen  meyuksv-sekon  yekcen  svpaklecares, 
momet  mekko  em  ohliketv  cenaken  este-honvpse  erho¬ 
nvpse  omvlkv  etehoyvnen  etohtvrares,  maJcetsJcvtes.  Sela. 

5  Momen,  Cehofv  toyetskat,  hvlhawat  nak  estomahvke 
cenanvken  vkvsvmaket,  efeke  ofv  hvsvthakat  cem  mehen¬ 
wetvn  en  nvkaftetv  ofvn  vkvsvmvkvres. 

6  Hiyomet  omekv,  sutv  ofvn  estimvt  Cehofvn  etehopake 
taye  haks  ?  mv  yekcat  e’ppucetake  vpvkakat  estiravt  Ce¬ 
hofv  omet  ome  haks  ? 

7  Hesaketvmeset  em  vnokeckakat  en  nvkaftetv  ofvn 
tayen  em  penkvlhoyvre  tetayes :  momet  mv  em  vfulota- 
kat  omvlkvt  em  penkvlvkvranet  os. 

8  Cehofv,  suletawvlke  sulsokat  en  Hesaketvmese  toyets- 
kat,  estimvt  ceme  omet,  Cehofv  toyetskat,  yekce  mahet 
ome  te?  momen  cem  mehenwetvt  cem  vfulotket  oces. 

9  Uehvtkv  em  ekvsvmkvn  cemet  ohmekket  liketsket  os : 
em  uemelohlvt  kvwapkof,  cemet  cvyayvkuecetsket  os. 

10  Este  elehocvte  omen  Lehape  em  ohmekketvn  tvko- 
cetskvtet  os :  cen  horre  cen  yekcetv  e’nken  es  vwahe- 
cetskvtet  os. 

11  Hvlhawat  cenaket  omakes:  ekvnvu  cenaket’s  :  ekvnv 
momen  es  em  fvcketvn  cemet  em  wakkvn  hayetskvtes. 

12  Honerv  wvhvlv  tepakan  hahicetskvtes :  Tepvle  Hv- 
mvne  tepakat  ce  hocefkvn  es  afvckvket  os. 

13  Enke  yekcen  ocetsket  os:  ce’nket  yekcet  omen, 
ce’nkvpervt  hvlwet  os. 

14  Fvccetv  fvcceckv  tepakat  mekko  em  ohliketv  cenake 
em  wakkvt  os :  vnokeckv  mehenwetv  tepakat  ce  turofv 
ehomvn  vhoyet  os. 

15  Mv  este  etvlwv  mv  en  hake  estafvcecice  tayan  kerra- 
kat  en  heret  os;  Cehofv  toyetskat,  ce  turofheckv  en  hv- 
yayvke  ofvn  yvkvpvkvres. 

16  Ce  hocefkv  es  afvckvket  on  nettvt  hoyvnvres;  mo¬ 
men  cem  fvccetv  ofvn  hvlwecvkhoyvres. 

17  Cemet  en  yekce  take  em  vrakketv  toyetskekv;  mo¬ 
men  cen  heromkv  pu  yvpen  es  pun  hvlwecetskvres. 

18  Es  pum  evrvnvkv  Cehofv  enaket  omen,  pum  mekkot 
EslevI  em  Ycakat  enaket  omekv. 

19  Momof  nakheckekat  ofvn  cem  vnokeckakan  em  pu- 


ESVKVSVMKV,  89. 


117 


nayvketskvtes,  momet  hvmmalcetskvtes ,  Hvmke  yekcet 
oman  vnickvn  oh  wvkecit,  este  vpvkakat  hvmke  ensat- 
kvten  hvlwecvyvtet  os. 

20  Tewe  vm  vtotkvn  eshehcit,  vm  olefv-neha  vcakan  es 
em  vfeyvyvtet  os. 

21  Mv  vpvket  cv’nket  yekce  hakvres;  momet  cv’nket 
emen  yekcicvres. 

22  Est  en  horret  emen  muntvlet.  ohfvnkekares ;  holwv- 
yeckv  e’ppucet  estemerrieekares. 

23  Momen  ehomvn  erne  vnrapvlken  tvknvfkvkares,  mo¬ 
met  emen  en  homecakan  nvfkvkares. 

24  Momis  vn  heromkv  vm  vnokeckv  tepakat  vpvkvke 
tares ;  momen  cv  hocefkv  ofvn  e  yvpet  hvlwehocvres. 

25  Momen  e’nken  uehvtkvn  oh  wvkecit,  e’nkvpervn 
hvcce  sulkan  oh  wvkecares. 

26  Emet,  Cv’rket  omet,  vn  Hesaketvmese  momet  cv 
hesayeckv  en  Cvto  toyetskes,  maket,  vc  ohhnehkvres. 

27  Momen  vneu  emen  homv-heckvten  hayit,  ekvnv 
mekkvlke  vpvke  hvlwe  mahaten  hayares. 

28  Vm  vnokeckvn  meyuksv-sekon  em  vcayecares,  mo¬ 
men  etemfvccetv  ete’m  ocvyat  yekcet  huervres. 

29  En  honvpseu  meyuksv-sekon  vpokvren  hayit,  mek- 
ket  em  ohliketvn  ohlikat  hvlwe  en  nettv  ocake  etvpomen 
hayares. 

30  En  hopuetaket,  vm  vhakvn  wiket,  vm  fvcceckv  ofvn 
yvkvpvkekon  omat; 

31  Vm  vhakvn  kacet,  nanvke  makvyvten  momecvkekon 
omat ; 

32  Momof  em  vhakv-kackv  taket  omecicen  estepketvn 
es  en  cukopericit,  en  holwvyeckv  taket  omecicen  rukaf- 
kvn  es  en  cukopericvkares. 

33  Momis  vm  vnokeckvn  em  esvyat  omvlkusen  esvkot, 
vm  mehenwetvt  pokepvre  etektvnecvkares. 

34  Etemfvccetv  hayvyvtet  kvcvkot,  mv  nake  cv  cukwv 
ossvten  mvrahkuecvkares. 

35  Vhvmkvn,  vn  hvsvtketvn  hocefit,  etemfvccetv  vcakan 
’setemfaccvy  vtes ;  Tewen  en  laksvkares ; 

36  En  honvpset  mey  uksv- sekon  likvres,momet  hvse  omet 
mekko  em  ohliketv  enaket  cv  homvn  huere  emunkvres. 

37  Mvthvresse  omen  mey  uksv- sekon  yekcihoce,  sutv  ofv 
akerrv  fvccat  omet  omvres,  maketskvtes.  Sela. 

38  Momis  cemet  vwihket,  etvn  vhepaketskvtet  os  :  niv 
em  vfeyetskvtet  es  cvpvkketskvtet  os. 

39  Gem  vtotkv  em  etemfvccetvn  ehvperkuecetskvtes : 
en  kvtvlvkv  vcakan  ekvnvn  tvkwiket,  hopanetskvtet  os. 

40  En  tohopke  omvlkvn  lekaflecetskvtes ;  em  ohletketv 
yekcvken  hopvnketvn  resoricetskvtes. 

41  Nenen  vpeye  hoyvnecat  omvlkvt  hopvnaket  os;  em 
vwolicvlke  ehomvn  vtvkleckv  hakvtet  os. 

42  Erne  vnrapvlke  e’nkvpervn  hvlwecetskvtet  os ;  en 
horre  omvlkvn  afvckvkuecetskvtet  omes. 

43  Henka,  em  eslafkv-cvpko  em  fvsken  en  rvkpalet, 
horre-tepokv  ofvn  hueren  hayetskekot  os. 

44  En  hvyayvken  wikepuehcet,  mekko-em-ohliketv  ena- 
ke  ekvnvn  tvkwiketskvtet  os. 

45  Em  mvnettetv  en  nettv  em  vhonkvtkvn  cotecicet, 
vlesketvn  es  em  ohranetskvtet  os.  Sela. 

46  Cehofv  toyetskat,  en  hofune  estomen  meyuksv-sekon 
ehketskvre  te  ?  totkv  omet  cen  cvpvkketvt  en  hofune 
estomen  nekrvre  te  ? 

47  Yn  hesaketv  en  kocukne  estomet  oman  vkerricvs : 
estoman  este  en  hopuetake  omvlkvn  ehvperken  kayets- 
kvte  te  ? 

48  Este  hesake  emunket  elkvn  hecvranekat  estimvt  like 
te,  mv  em  puyvfekcv  este-herickv  en  yekce  enkvpvken 
hesayece  tayat?  Sela. 

49  Pucase  toyetskat,  cem  vnokeckv  homv  etvwvn  ocet, 
cen  heromkv  ofvn  temfvccetv  veakan  Tewe  emetvn  es 
etemfaccetskvtet  estvmvn  oca  ? 

50  Pucase  toyetskat,  cem  vtotkvlke  em  vlesketvn  vker- 
ricet,  estomen  este  etvlwvvlke  yekcvke  omvlkv  en  tvJclec- 
kvn  cv  hokpe  ofv  sarvyan  vkerricvs : 

51  Mv  tvkleckv  cen  horret  es  vtvklecakvten ;  Pucase 
toyetskat,  mv  em  vfeyetskvte  e’levwiketvn  es  vtvkleca¬ 
kvten. 

52  Cehofvt  meyuksv-sekon  vkvsvmket  omekvs.  Emen 
momen  Emen. 

ESVKVSVMKV  90. 

Moses,  este-hunvnwv  Hesaketvmese  em  este  em  Mekusvpkv. 

Pucase  toyetskat,  este-honvpse  erhonvpse  omvlkv  ofvn 
cemet  pum  vpoketv  toyetskvtet  os. 

2  Ekvnhvlhawat  heckvkeko  emunkof,  momet  ekvnv 
momet  yvmv  ekvnvn  hayetskeko  emunkof,  henka,  me- 
yuksv-sekat  avten  meyuksv-sekat  eroren  cemet  Hesaketv¬ 
mese  toyetsket  omes. 

3  Cemet,  esten  ekvnv  em  mokken  ohfulecicetskvret, 
Este  en  hopuetake  toyatskat,  yefulecvkes,  maketsket  os. 

4  Ohrolope  cukpe-rakko  hvmket  cen  renakv  ehomvn 
pvksvnke  hoyanat  omet,  monkat  nere  vketeckv  hvmke 
omvket  omekv. 

5  Uelauke-rakko  etvn  esaye  omet  en  taken  etvn  esayets- 
ket  os ;  nockv  omvket  os :  hvthvy vtken  pvhe  heren  honte 
omvket  os. 

6  Mvt  hvthvyvtken  pvkpaket,  heren  hontet  os ;  yafkof 
tvchoyen,  yuknet  omes. 

7  Pumet  cen  cvpvkketv  ofvn  sumhuehocen,  cen  homec- 
kv  eteropotten  pu  fekekaket  omekv. 

8  Pun  holwvyeckvtaken  ce  homvn  svpvklecet,  pun 

naorketv  heckvkekon  ce  turofheckv  en  hvyayvke  ofvn 
svpvklecetskvtet  os. 

9  Cen  cvpvkketv  ofvn  pun  nettv  omvlkvt  hoyvnecet 
omekv :  hihketv  hvmkuse  omen  pum  ohrolopen  y  vmah- 
kueceyet  os. 

10  Pum  ohrolope  nettvt  ohrolope  pale  kolvpaket  o ma¬ 
kes  ;  momen  yekcetv  eteropotten  ohrolope  pale  cenvpa- 
ken  oricen  omis,  en  yekcet  vtotketv  yekce  feknokketv 
tepakat  omes ;  Ivpken  hoyanen,  etvn  tvmeceyet  omekv. 

11  Cen  cvpvkketv  en  yekcen  estimvt  Jcerret ,  cem  pen- 
kvlhoyvre  tetayat  vcvkvye  cen  cvpvkketvn  estimvt  kerre 
te? 

12  Pun  nettvn  vhonkvtetvn  pu  mvhayvs,  momat  efeke 
hoporrenen  e  en  heckueceyvren. 

13  Aeha,  Cehofa,  rafulkvs :  en  hofune  estomusa?  momet 
cem  vtotkvlken  em  merrvkvs. 

14  Aeha,  hvten  cem  merkvn  es  pu  cvporicvs,  epu  ’fvc- 
ket,  pun  nettv  omvlkvn  afvcketvn  oceyvren. 

15  Mv  nettv  pu  ’stemerrvkuecetskvte,  momen  ohrolope 
mv  em  ofvn  holwakan  heceyvte  vcvkvyen  epu  ’fvcecicvs. 

16  Cem  vtotketvt  cem  vtotkvlken  e  en  hecvkuecen,  cen 
rakketvt  en  hopuetake  taken  oh  heckvkekvs. 

17  Momen  Cehofv  pun  Hesaketvmese  en  heromkv 
herusat  ep  oh  ocekvs,  momet  pu’nketake  em  vtotketvn 
yekcicvs ;  henka,  pu’nketake  em  vtotketvn,  mvn  yckcicvs. 

ESVKVSVMKV  91. 

Hvlwe  Mahat  ofv  ehketv  ocan  likatet  Yekcetv  Omvle- 
cat  em  vpette  elecvn  fekhonne  tares. 

2  Cehofvn  opunvyecit,  Emet  vm  vrvnaketvt,  momet  vn 
cuko-hvlwe  yekcet  omet,  vn  Hesaketvmese  em  enhonrvyat 
omes,  makares. 

3  Emet  senkvnhetv  este-fayvt  etetakuecvte  enkvpvken 

ce  hesayecet,  enanokketv  este  sumecicat  enkvpvken  ce 
hesayecvret  ok. 

4  E  tvrpv  en  tafvn  es  ec  ohranen,  erne  e  tvrpv  elecvn 
ehketvt  cen  heckvres :  em  mehenwetvt  cen  hokpe-svrvnv- 
kvt,  raomet  es  cem  evrvnvkvt  omvres. 

5  Nakpenkvleckvt  nere  ocan,  monkat  eccv-kotakse  en 
re  nettvn  tvmkan  em  penkvlekot, 

6  Enanokketv  yekce  yomuckofvn  yvkapan,  monkat 
naksumeciekv  fvccvlikat  yvmahkuecan  em  penkvletske- 
kares. 

7  Cukpe-rakko  hvmket  cem  vtvkhvken  pvlatken,  cnkpe- 
rakko  palet  cem  vkvpervn  pvlatket  o  estomis,  ece  ’wolice- 
kares. 

8  Heyv  tvlken,  ce  turwvn  es  vfvnnaket,  holwvyecvlke  es 
em  feketvn  hecetskvres. 

9  Cehofv  toyetskat,  cemet  vm  vrvnaketv  toyetskekv ! 
Hvlwe  Mahan  cen  liketvn  hayetskvtet  omecicen, 

10  Nak  holwakat  ec  oh  lvtkekares;  momen  enanokketv 
yekcat  cem  escukohakvn  vwolicekares. 

11  Ec  ohfvccvn  em  encelvlken  yekcetvn  es  em  punayv- 
kvres,  cem  vyetv  omvlkv  ofvn  ece  ’cayecvkvren. 

12  E’nketaken  es  ce  kvwapet,  ’sec  vpeyvres,  cvton  ce’len 
es  oh  nafketskekaren. 

13  Este-papv  momen  cetto  atv  kicetvn  oh  yvkapets- 
kvres;  este-papv  mvnette  momen  cetto-rakkon  es  oh 
hueretskvres. 

14  Em  vnokeckvn  a’mvtet  ok,  monkv  hesayecares ; 
hvlwen  likvren  hay  ares,  cv  hocefkvn  kerret  ok. 

15  Yc  ohhuehkvres,  momen  em  vyoposkares ;  estemer- 
ketv  ofvn  vpakares :  hesayecit,  vrakketvn  emares. 

16  Hesaketv  cvpken  es  cvporicares,  momet  vn  hesayec- 
kvn  hecicares. 

ESVKVSVMKV  92. 

Esvkvsvmkv,  Esyvhiketv  Fekvpkv  nettv  ohfvccv. 

Y kvsvmkv  Cehofv  emetv  nake  heret  oraes,  momen, 
Hvlwe  Mahat  toyetskat,  vkvsvmkv  ce  hocefkv  vyvhiketv 
heret  on> 

2  Hvthvyvtken  cem  vnokeckvn,  momen  nere  vtekaten 
cen  keromkv  kerkuecetv  heret  os. 

3  Eshayeckv  efvkv  pale  oce,  momen  saltvlen  oh  hayecet, 
kervlv  en  hake  eslopicuse  vpvken. 

4  Cemet,  Cehofv  toyetskat,  cem  vtotketv  eteropotten,  vc 
afvcecicetskvtet  ok :  ce’nke  em  vtotketvn  ’se  afvcecicares. 

5  Cehofv  toyetskat,  ravtawwvt  cem  vtotketv  rakrvket 
os !  cem  vkerrickv  sufsuke  mahet  os. 

6  Estet  nakwenake  hoporrenkv  oceko  omat  kerreko 
tayes;  momen  este  hoporrenekat  heyvn  kerreko  tayes. 

7  Holwvyecvlket  pvhe  omet  mahakof,  momen  holwv- 
yeckv  vtotkvlke  omvlkvt  vrakketv  ofvn  vpeyof;  mvt 
meyuksv-sekon  estemerrvkuehocvre  vrahkvt  os  ; 

8  Momis  cemet,  Cehofv  toyetskat,  hvlwen  liketsket  os, 
meyuksv-sekon. 

9  Hecvs,  Cehofv  toyetskat,  cen  horret,  hecvs,  cen  hor- 
ret  estemerkvkvret  ok;  holwvyecvlke  omvlkvn  vwahec- 
hoyvres. 

10  Momis  cv  yvpen  wakv-honecv  e  yvpe  omen  hvlwe- 
cetskvtet  os  ;  olefv-neha  mucvsen  es  vm  vfehoyet  os. 

1 1  Momen  vn  renakv  vc  vnrapvlken  afvcket  hecvtet  os  ; 
momen  holwvyecvlke  vc  vnrvpe  svpaklvten  cv  hvckot 
afvcket  pohakvtet  os. 

12  Este-faccvt  talv-rakko  em  vpe  omet  pvkpvkvres; 
vcenv  Lepenvnen  huere  omet  mahvres. 

13  Cehofv  en  cuko-ofvtaken  vhochoyet,  Hesaketvmese 
en  cuko-ofvtaken  pvkpvkvres. 

14  Yculvke  mahof  tis  em  etten  hayvke  era  link  v  tares; 
eto-vpe  ’mopuswv  es  fvcket,  lanvket  omvres  : 

1 5  Cehofvt  fvccvt  omau  kerkuecetv  vrahkvn :  emet  vn 
Cvtot  omen,  nakfvccekat  erae  ofv  sahsekos. 

ESYKYSVMKV  93. 

Cehofvt  mekket  os :  rakketvn  vccet  omes :  vccet  omes: 
yekcetvn  es  e  wvnakvtet  os :  ekvnvu  yekcen  huericet  os, 
momat  vkueyihoceko  tayes. 

2  Mekko-em-ohliketv  cenaket  hofunat  vteken  yekcen 
hueret  os :  meyuksv-seko  vteken  liketsket  os. 

3  Cehofv  toyetskat,  uelaulakat  kvwapet,  uelaulakat  en 
haken  kvwvpakvtet  os :  en  haken  kvwvpecaket  os. 

4  Uewv  snlke  en  hake,  uewv  yekcakat  melohlv  uehvtkv 
vfopke  oce  en  hake  senhvlwen  Cehofv  hvlwen  liket  yek- 
cet  omes. 

5  Nanvke  akerkuecetskat  mehenwvke  mahet  omes : 
Cehofa,  hvsvtketvt  meyuksv-sekon  cen  cuko  ofv  ocvre 
momvre  here  tetayes. 

ESVKVSVMKV  94. 

Aeha,  Cehofv  Hesaketvmese,  empvleckv  cenaket  oraat 
toyetskat,  Hesaketvmese,  empvleckv  cenaket  omat  toyets¬ 
kat,  hecken  hvyayvkvs. 

2  Ekvnv  em  Fvccecv  toyetskat,  e  kvwvpvs :  ekvsvma- 
kan  nake  em  momehocvre  here  tetayen  emvkvs. 

3  Cehofv  toyetskat,  holwvyecvlket  en  hofune  estoma? 
holwvyecvlket  ohfvniket  afvckakat  en  hofune  estomvre 
te? 

4  Kanvke  sulken  opunayet,  ekvsvmet  opunayaket  os : 
holwvyeckv  vtotkvlke  omvlkvt  ’sekvsamet  opunayaket  os. 

5  Cehofv  toyetskat,  cem  esten  kvceyet  os ;  momet  epu- 
casetskan  estemerricaket  os. 

6  Oye  momen  tvleporvn  pvsatet,  eckemelvlken  pvsv- 
taket  os. 

7  Cehofvt  hecekares,  momet  Cekvpe  en  Hesaketvmeset 
vketecekares,  makaket  omekv. 

8  Nake  wenake  hoporrenkv  oceko  ome  este  vpvkvke 
toyatskat,  kerrvkes:  momet  este  hoporrenvkeko  toyatskat, 
estofvn  hoporrenvket  omatskvre  te  ? 

9  Ehvcko  vhocvtet,  mvt  pohekare  te  ?  eturvvv  hay vtet, 
mvt  hecekare  te  ? 

10  Etvlwv  cahmelikvn  estemerrvkuecat,  momet  nak- 
kerretvn  estemvhayat,  mvt  est  em  vsehekare  te  ? 

11  Este  em  vkerrickv,  ehvperketvt  omen,  Cehofvt  ker- 
ret  os. 

12  Cehofv  toyetskat,  mv  este  estemerricet,  cem  vhakv 
aossen  emvhayetskat,  en  heret  os  : 

13  Momat  esternerketv  nettv  enkvpvken  fekvpkvn  emets- 
ke  emunken,  vksufken  holwvyecvlken  en  korhoyvres. 

14  Cehofv  em  esten  vwikekot,  etvlwv  epucasat  wike- 
karet  ok. 

15  Momis  fvcceekvt  fvccetvn  ohfuliken,  efeke  ofv  fvc- 
cvke  omvlkvt  mvn  vcvkvpeyvres. 

16  Holwvke  momecvlke  vnrvpen  estimvt  vm  vpvlhvm- 
ken  kvwvpkvre  te  ?  holwvyeckv  vtotkvlke  vnrvpen  esti¬ 
mvt  a  vn  kvwvpkvre  te  ? 

17  Cehofvt  vm  vnicvt  omekaten  omat,  vm  puyvfekcvt 
Ivpken  cvyayvketv  ofvn  likvnt  os. 

18  Cv’let  vn  tenaspet  os,  makvyof,  eem  vnokeckvt,  Ce¬ 
hofv  toyetskat,  huerin  vc  vcayecvtet  os. 

19  Vm  vkerrickv  es  vn  naore  sulke  mahe  vc  ofv  ocakat 
ofvn  mahlvpvtketv  estemetskat  vm  puyvfekcvn  afvcecicv- 
ket  omes. 

20  Holwvyeckv  em  fvcceckv  ohliketv,  vhakv  etehoyvnen 
vhopvnketv  hayat,  ece  ’paket  etohkvlketv  ocvre  te ! 

21  Este  fvccat  em  puyvfekcv  vnrvpen  e  etohkalet,  catv 
em  mvttekan  ohfvcceevket  os. 

22  Momis  Cehofvt  vn  tohopke  yekcetos:  momet  vn 
Hesaketvmeset  vm  vrvnaketv  cvtot  omes. 

23  Momet  en  holwvyeckv  take  mahusan  oh  vlvkuecv- 
kvtet  os,  momet  en  naorketv  take  mahusat  ofvn  warvres ; 
CehofV  pun  Hesaketvmeset  entaken  warvres. 

ESVKVSVMKV  95. 

Vhwet,  Cehofvn  vyvhikvkeres ;  en  hake  estafvcecican 
pu  hesahueckv  cvton  en  hayvkeres. 

2  Likat  ehomvn  vkvsvmkv  emetvn  es  yicvkeres  :  esyvhi- 
ketv  vpvken  en  hake  estafvcecican  en  hayvkeres. 

3  Cehofvt  Hesaketvmese  rakket,  momet  Mekko  rakke 
hesaketvmese  omvlkv  senhviwat  omes. 

4  Ekvnv  sufsokat  e’nke  ofvt  omakes  :  ekvnhvlhawat  en 
hvlwetvu  enaket  os. 

5  Uehvtkvt  enaket  omen,  momen  emet  mvn  hayvtet 
omen,  momen  erne  e’nket  ekvnv  kvrpan  hayvtet  omekv. 

6  Vhwet,  vrakkuecet,  potokvkeres;  Cehofv  pu  Hayvte 
ehomvn  tokketokvkeres : 

7  Emet  pun  Hesaketvmeset  omen,  momen  pumet  este 
emet  vhecicat  omen,  e’nke  en  yvpefikv  toyeyet  omekv. 
Mucv  nettvn  en  haken  pohatsken  omat, 

8  Cvpvkkueckv  Melepv  ekvnv  ofvn,  momet  vnrvwv  ofv 
eskerretv  nettv  omof  momecakvte  omen  ce  feke  taken 
wvnhehcatskvs : 

9  Ce’rkvlke  tatet  vm  vtotketvn  hecet,  es  cv  kerret,  vc 
vketecakof. 

10  Ohrolope  pale  oste  etehoyvnen,  mv  este-honvpset 
omecicen,  cv  feknokke  tales,  momet,  Este  e  feke  take 
ofvn  fiyecat  omes,  vm  vyetvn  kerrvkekatet  ok,  makvyv- 
tes : 

11  Monkv  vn  cvpvkke  ofvn,  Mvt  vm  fekvpkv  esceyvke- 
kares,  temfvccetv  vcakan  es  fvccecvyvtes. 

ESYKVSVMKY  96. 

Cehofvn  esyvhiketv  mucvsen  ’svy  vhikvkes :  ekvnv  omvl- 
ketskat,  Cehofvn  vyvhikvs. 

2  Cehofvn  vy vhikvkes ;  e  hocefkvn  vkvsvmvkes ;  he- 
sayeckv  esteman  nettv  vrahrvkvn  est  en  kerkuecvkes. 

3  Em  vrakketvn  etvlwv  cahmelikv  omvlkv  em  eten- 
rvwvn  onayet,  em  vtotketv  estomahakan  etvlwv  omvlkv 
em  etenrvwvn  onayvkes. 

4  Cehofvt  rakket  omet,  rakken  vkvsvmhoyvre  tetayet 
omekv ;  hesaketvmesetake  omvlkv  senhoyvnen  em  pen- 
kvlhoyvre  tetayet  omes. 

5  Etvlwv  cahmelikv  en  hesaketvmese  omvlkvt  nakvha- 
kvket  omekv ;  momis  Cehofvt  hvlhawan  hayvtes. 

6  Yrakketv  rakketv  tepakat  ehomvn  ocakes :  yekcetv 
herusetv  tepakat  en  cuko  vcake  ofvn  ocvket  omes. 

7  Cehofvn  emvkes,  etvlwv  cahmelikv  em  enahvmkvlke 
toyatskat,  vrakketv  yekcetv  tepakan  Cehofvn  emvkes. 

8  Vrakketv  e  hocefkvn  emhoyvre  tetayan  Cehofvn 
emvkes:  nakemetvn  esyicet,  en  cnko  vcake  ofvtaken 
esceyvkes. 

9  Aeha,  efeke  hvsvtketv  herusat  ofvn  Cehofvn  vrak- 
kuecvkes :  ekvnv  omvlketskat,  ehomvn  fen  ok  vs. 

10  Cehofvt  mekket  os,  etvlwv  cahmelikv  em  etenrvwvn 
makvkes  :  ekvnvu  yekcicet  os,  vkueyihoceko  tay vren  : 
faccusen  etvlwv  cahmelikvn  fvccecvres. 

11  Hvlhawat  afvckvkekvs,  momen  ekvnvt  afvcket 
omekvs ;  nehvtkvt  momet  es  em  fvcketvt  wohkvkekvs ; 

12  Vnrvwvt  afvcket  huehkekvs,  momen  nake  ofv  ocat 
omvlkvt;  momof  etovlkat  em  vpe  omvlkvt  afvcketvt 
omecicen  yvhikvkvres ; 

13  Cehofv  ehomvn,  emet  vlakekv ;  ekvnvn  fvccecvranet 
vlakekv;  ekvnvn  fvccetvn  es  fvccecet,  etvlwv  cahmelikvn 
em  mehenwetvn  es  fvccecvres. 

ESVKVSVMKV  97. 

Cehofvt  mekket  likes;  ekvnvt  afvckekvs;  ote  sulkat 
mv  oraecicen  afvckvkekvs. 

2  Vholoce  yomucke  tepakat  em  vfulotkvket  os ;  fvccetv 
fvcceckv  tepakat  mekko-em-ohliketv  ohlikat  em  wakkvt 
omes. 

3  Totkv  ehomvn  ayet  os,  momet  erne  vnrapvlke  em 
vfulotakan  sumhuecet  os. 

4  Em  vtoyehvttet  ekvnvn  oh  hvy vyakvtes :  ekvnvt  he- 
cet,  fenokvtes, 

5  Cehofv  ehomvn,  ekvnv  omvlkv  e  Pucase  ehomvn, 
ekvnhvlhawat  foneha  omet  rekkakvtes. 

6  Hvlhawat  em  fvccetvn  kerkuecet  os,  momen  etvlwv 
cahmelikv  omvlkvt  en  hvyayvken  hecaket  os. 

7  Nakvhakvke  kvlvfhoyvte  em  vtotkakat  omvlkvt,  na- 
kvhakvke  emekusvpkvn  es  ekvsamet  opunayakat  vlsvke 
hakvkekvs :  emen  vrakkuecvkes,  hesaketvmese  omvlkats- 
kat. 

8  Cehofv  toyetskat,  cem  fvcceckvt  omecicen  Cutv 
e’chustvlket  afvckakvtes ;  Sivn  pohvtes,  momet  afvcke 
tates. 

9  Cemet,  Cehofv  toyetskat,  hvlwe  mahet,  ekvnv  omvlkv 
senhvlwen  liketsket  omekv ;  hesaketvmese  omvlkv  sen- 
hvlwe  estvmahen  ce  hvlwehocet  os. 

10  Cehofv  vnokecatskat,  holwakan  en  homecvkes :  em 
vnokeckakat  em  puyvfekcv  taken  vcayecet,  holwvyecakat 
e’nke  take  asossen  hesahuecet  os. 

11  Hvyayvken  fvccakan  en  fokahoyen,  efeke  ofv  fvcca- 
kat  afvcketvn  en  fokahoyet  omes. 

12  Este-faccvlke  toyatskat,  Cehofv  ofvn  afvckvkes ;  mo- 
met  e  hocefkv  vcakan  vkvsvmkvn  emvkes. 

ESVKYSVMKV  98. 

Esvkvsvmkv. 

Esvvhiketv  mucvsen  Cehofvn  ’svy  vhikvkes ;  nanvke 
estomahvken  momecvtet  omekv :  e’nkvpervt  momet  e’nke 
vcakat  ohfvnketvn  e  em  vtotkvtet  os. 

2  Cehofvt  hesayeckv  est  em  ocat  est  en  kerkuecvtet  os: 
etvlwv  cabmelikv  en  renakv  ehomvn  em  fvccetvn  hec- 
kusen  est  en  heevkuecvtet  os. 

3  Em  vnokeckv  momen  em  mehenwetv  Eslevl  en  cuko 
hvmecvllce  ocvtet  em  vkerricvtet  os :  ekvnv  yuksvlke 
omvlkvt  hesayeckvn  pun  Hesaketvmese  est  em  ocan  heca- 
kvtet  os. 

4  Ekvnv  omvlketskat,  en  bake  estafveecican  Cebofvn 
en  hayvkes :  afvcketvt  omecicen  vy vkbvmkvn  huehket, 
yvbikvkes :  henka,  vkvsvmkvn  yvhikvkes. 

5  Kervlvn  bayecet,  vkvsvmkvn  Cebofvn  vyvbikvkes; 
kervlvt  haken,  momen  en  hake  eslopicusat  vpaken. 

6  Pofketv  rakrvket  haboken,  momen  pofketv  kanet eJcicetv 
haken,  Mekko  Cehofv  ehomvn  en  hake  afvcecican  hayvkes. 

7  Uehvtkv  momen  es  em  fvcketvt  wobkaken;  ekvnvt 
momen  mv  oh  vpokateu. 

8  Uelaulakat  enken  etetepkvkekvs ;  ekvnhvlhawat  afvc¬ 
ketvt  omecicen  tohkvlket  y vbikvkekvs ; 

9  Cehofv  ehomvn,  ekvnvn  fvccecvranet  vlakekv  :  ekvnvn 
fvccetvn  es  fvececet,  etvlwv  cahmelikv  faccusen  fvcce- 
cvres. 

ESVKVSVMKV  99. 

Cehofvt  mekket  os ;  etvlwv  cahmelikvt  fekekvkekvs  : 
celupvlke  etennvrkvpvn  liket  mekket  os :  ekvnvt  nekeye- 
kvs. 

2  Cehofvt  Sivn  ofvn  rakket  omes ;  moraeu  etvlwv  cah- 
rnelikv  omvlkv  senhvlwet  likes. 

3  Ce  hocefkv  rakke  momet  em  penkvlhoyvre  tetayan 
vkvsvmvkekvs :  hvsvtket  omekv. 

4  Momen  mekko  en  yekcetvt  fvcceckvn  vnokecet  os : 
fvcceckv  fvccan  yekeen  huericetsket  os,  Cekvpe  ofvn 
fvcceckv  fvccetv  tepakan  vfastetsket  omes. 

5  Cehofv  pun  Hesaketvmesen  hvlwecvkes,  momet 
e’leohsehoyickv  ehomvn  vrakkuecvkes  :  hvsvtket  omelcv. 

6  Em  plestvlke  vpvkvket  Moses  Elvne  tepakat,  momen 
e  hocefkvn  olihuehkakat  Samyvl  vpvket  on  ;  Cehofv n 
ohliuehkakvtes,  momen  em  vyoposkakvtes. 

7  Vholoce  cukele  ofvn  em  punayakvtes :  nanvke  en 
kerkuecvten  momen  vhakv  emakvten  vfvstakvtes. 

8  Cehofv  pun  Hesaketvmese  toyetskat,  em  vyoposka- 
ketskvtes;  nanvke  momecakan  em  pvlecetskvtet  omis, 
Hesaketvmese  holwvyeckv  es  em  wikvkat  toyetskvtes. 

9  Cehofv  pun  Hesaketvmesen  hvlwecvkes,  momet  em 
ekvnhvlwe  vcakan  fullet,  vrakkuecvkes;  Cehofv  pun 
Hesaketvmeset  hvsvtket  omekv. 

ESVKVSVMKV  100. 

Vkvsvmkv-emetv  Esvkvsvmkv. 

Ekvnv  omvlketskat,  en  hake  estafvcecican  Cehofvn  en 
hayvkes. 

2  Cehofvn  afvcketvn  es  em  vtotkvkes :  likat  ehomvn 
yvliiketvn  es  yicvkes. 

3  Heyvn  kerrvkes,  Cehofvt,  mvt  Hesaketvmeset  omes : 
mvt  pu  hayvtes,  momen  enake  toyes ;  em  estet  omet, 
yvpefikv  emet  vhecicat  toyes. 

4  Tohopke  mvhauke  enanvken  vkvsvmkv  emetvn  esce- 
yet,  en  cuko  mvhauke  taken  vkvsvmkvn  esceyvkes :  vkv- 
svmkvn  emet,  e  hocefkvn  vkvsvmvkes. 

5  Cehofvt  heret  omekv ;  em  vnokeckvt  meyuksv-sekon 
oce  munJcvt  omes ;  momen  em  melienwetvt  este-horivpse 
erhonvpse  omvlkv  etehoyvnet  os. 

ESVKVSVMKV  101. 

Tewe  es  em  Vkvsvmkv. 

Vnokeckv  fvceeckv  tepakan  es  y vhikares :  ceraen  Ce¬ 
hofv  toyetskat,  vkvsvmkvn  ece  ’yvhikares. 

2  Vretv  temvpokat  ofvn  hoporrenet  e  em  fvyatares  : 
Aelia,  estofvn  vm  vlaketskvre  te  ?  cv  feke  temvpoken  vn 
cuko  ofvn  vrares. 

3  Nak  holwvke  estomis  vn  renakv  ehomvn  hnericvkares : 
mv  vyetv  fvccat  enkvpvke  fiyecakat  em  vtotketv  taken 
en  homecis;  mvt  vc  vlokpekares. 

4  Efeke  naorketv  vnokecat  v’nkvpvkvres ;  este  holwv- 
yecan  kerrvkares. 

5  Estimvt  em  vwolicvn  ehken  ok  laksat  mvn  sumeci- 
cares :  mv  en  heckv  hvlwen  momen  efeke  ekvsvmen  ocat 
era  etektvnecvkares. 

6  Este  heromvke  ekvnv  fullan  vn  renakvt  oh  ocvres,  vc 
vpaket  vpokvren ;  vyetv  temvpokat  ofvn  yvkapat,  mvt 
vm  vtotkvres. 

7  Estimvt  emvkerretvn  vtotkat  vn  cukon  likekares ; 
estet  lvksetvn  opunayat  vn  renakv  ehomvn  fekhonne- 
kares. 

8  Hvthvyvtke  vrahrvkvn  holwvyecvlke  ekvnv  fullat 
omvlkvn  sumhuecares,  momet  holwvyecvlke  omvlkvn 
Cehofv  em  etvlofv  warares. 

ESVKVSVMKV  102. 

Emekusvpkv  Este  Estemerke  hayat,  emuntvlkuse,  Cehofv  ehomvn  em  este* 
merkv  opunvyeckvn  pvlatof. 

Cehofv  toyetskat,  vm  mekusvpkvn  pohvs,  momen 
huehkvyat  ce  ho  mvn  vlvkekvs. 

2  Cv  ’stemerke  nettv  omof  ce  turofvn  vm  ekhetskvs ;  ce 
hvckon  a  vm  wiyyvs :  mv  nettv  huehkvyof,  Ivpken  vm 
vyoposkvs. 

3  Yn  nettvt  ekkuce  omvket  sumecen,  cv  fane  totkv  em 
pvtakv  omvket  nekrvket  omekv. 

4  Pvhe  omet  cv  feket  tvcket  momet  yuknet  os;  vn 
tvklike  hompetvn  cv  hoset  omekv. 

5  Hihkvye  en  kaket  omecicen  cv  funet  cv  ’navpeswvn 
vloklopet  os : 

6  Ynrvwv  noksukcv  omit,  opv  tvlvhasse  ocan  are  omit 
omis. 

7*Nocvkot,  cutkuce  cuko  onvpvn  entvlkuse  oh  like  omit 
omis. 

8  Vn  horret  cv  tvklece  emunken  nettvt  hoyanet  os ; 
m omen  mv  vn  homecakat  cv  hocefet,  Ilesaketvmeset 
lieyv  hunvnwv  momecat  omet  ce  momecekvs,  maka- 
ket  os. 

9  Essun  tvklike  omen  hompit,  vm  esketvn  turopuswv 
pvlatkat  vpvken  eteyamvy vtet  omekv ; 

10  Cen  cvpvkketv  cen  homeckv  tepakat  omecicen,  cv 
kvwahpet,  cv  tvkwiketskvtet  omekv. 

11  Vn  nettvt  nak  era  vpette  cvpke  hake  omvket  os ; 
momen  vnet  pvhe  omet  cv  yuknet  os. 

12  Momis  cemet,  Cehofv  toyetskat,  meyuksv-sekon 
liketskvres;  momen  ece  ’kerrickvt  este-honvpse  erho- 
nvpse  omvlkv  etehoyvnen  ocvres. 

13  Akvwvpiket,  Sivn  merretskvres :  em  merretv  oketvt 
vlakekv  :  henka,  oketv  melhoyvtet  vlvket  omes. 

14  Cem  vtotkvlket  en  cvton  es  afvckvket,  momet  em 
mokken  em  merrvket  omekv. 

15  Monkv  etvlwv  cahmelikvt  Cehofv  e  hocefkvn  em 
penkvlaken,  ekvnv  mekkvlke  omvlkvt  cem  vrakketvn 
em  penkvlvkvres ; 

16  Celiofvt  Sivn  etohtarvtet  ok,  en  hvyayvke  ofvn  e 
heckuecvtet  os ; 

17  Enkusvpkat  em  mekusvpkvn  em  vpoliicet,  em  me* 
kusvpkv  taken  etvn  vhepvkekatet  os. 

18  Heyvt  este-konvpse  yicvranat  en  cohoyvres:  momen 
este  liocvckvranat  Cehofvn  vkvsvmvkvres. 

19  En  liketv  vcake  hvlwan  a  vfvnnaket,  hecvtet  omekv ; 
livlwe  tvlofv  a  vfvnnaket  Cehofvt  ekvnvn  hecvtes ; 

20  Cuko-yekcv  vpikat  en^hihketvn  pohvret;  mv  elkvn 
ok  mellvkhoyvten  enrecopvret; 

21  Estet  Sivn  ofvn  Cehofv  e  hocefkvn  kerkuecet,  Celus- 
lvme  ofvn  em  vkvsvmkvn  kerkuecvkvren ; 

22  Etvlwv  cahmelikvt  etohnvkaften,  ohraekketv  ocaka- 
teu  Cehofv  em  vtotketvn  etohnvkaftof. 

23  Yyetv  ofvn  vn  yekcen  yvmahkuecet,  vn  nettv  em 
vlionlevtkvn  kocuknieet  os. 

24  HvmmaJcvyvtet  os;  Aeha,  vn  Hesaketvmese,  vn 
nettv  en  nvrkvpv  omof  yvmv  enkvpvken  ’svc  ahyetskvs  : 
cem  ohrolope  este-honvpse  erhonvpse  omvlkv  etehoyvnen 
vpeye  munkvt  omes. 

25  Hofunof  ekvnv  em  wakkvn  wvkecetskvtes ;  momen 
hvlhawat  ce’nketake  em  vtotketvt  omakes. 

26  Mvt  sumecvres,  momis  cemet  liketske  emunkvres; 
henka,  mv  omvlkvt  vccvke  omvket  leskvke  hakvres ;  mo¬ 
men  vccvke  omen  mvrahkuecetsken,  mvrahrvke  hakvres : 

27  Momis  cemet  mv  etvwv  toyetsket  os,  momen  cem 
ohrolope t  meyuksv-sekares. 

28  Cem  vtotkvlke  en  hopuetaket  vpoke  emunkvres,  mo¬ 
men  en  honvpse  taken  ce  homvn  yekcen  svpvklehocvres, 
kicvyvtet  os. 

Tewe  es  em  Vkvsvmkv. 

Ym  puyvfekcv  toyetskat,  Cehofvn  vkvsvmvs  :  raomen  vc 
ofv  omvlketskat,  e  hocefkv  vcakan  vkvsvmvs. 

2  Ym  puyvfekcv  toyetskat,  Cehofvn  vkvsvmvs,  momet 
nanvke  cen  lopicvte  omvlkvn  ce  hoh  sates: 

3  Cen  holwvyeckv  omvlkvn  es  cem  wikat,  cem  enanok- 
ketv  omvlkvn  cem  wicecat ; 

4  Cen  hesaketv  sumketv  enkvpvken  hesayecat ;  vnokec- 
kv  merkv  heromvke  esyoman  es  ce  kvtvlicat : 

5  Nanvke  herakan  ce  cukwvn  es  fvcecet  os,  momat 
lvmhe  omet  cem  mvnettetvt  e  mucvsecet  os. 

6  Celiofvt  nake  fvccvken  momecet,  ohwetenhokat  omvl¬ 
kvn  fvcceckvn  em  vfastet  os. 

7  Em  vyetvn  Moses  en  kerkuecvket,  nanvke  momecvtet 
Eslevl  en  hopuetaken  en  kerkuecvkvtet  os. 

8  Celiofvt  merkv  es  fvcket,  est  en  lieromet  os :  cvpvk- 
ketv  yulohuset,  vnokeckv  es  fackuset  os. 

9  Est  em  vsehe  emunket  omekares,  momet  meyuksv- 
sekon  cvpvlcketvn  ocekares. 

10  Pun  naorketv  take  vcvkvyen  pu  momecekot,  pun 
holwvyeckv  take  vcvkvyen  pum  fekvkekatet  os. 

11  Hvlwat  ekvnv  senkvlwet  omat  etvpomet  em  vnokec¬ 
kv  em  penkvlakat  ohfvccv  ocat  rakket  omekv. 

12  Hvsossv-fvccv  hvsvklatkv-fvccv  etenhopvye  etvpo- 
men  pun  holwvyeckv  epu’nkvpvken  vkuehuecvtet  os. 

13  Erke  en  hopuetake  em  merrat  etvpomet  mv  em  pen- 
kvlakan  Cehofvt  em  merrvket  omes. 

14  Pu’na  taken  emet  kerret  omekv;  ekvnv  em  mokke 
toyeyat  vkerricet  os. 

15  Estet  on  omat,  en  nettvt  pvlie  etvpomvket  os: 
vnrvwv  pvkpvke  omet  pvkpaket  omes. 

16  Hotvlet  oh  hoyahnen,  sumket  omen,  estvmv  huervtet 
svnvcomvn  kerrekaret  ok. 

17  Momis  Cehofv  em  vnokeckv  mv  em  penkvlakan  oh 
oeat,  momet  em  fvccetv  hopuetake  renhopuetake  ohfvccv 
ocat,  meyuksv-seko  vtet  meyuksv-sekon  ayet  os ; 

18  Mv  em  etemfvecetv  vcayecakat,  momet  em  vhakv 
momecvkvret  vkerricakat  ohfvccv  ocat. 

19  Cehofvt  em  ohliketv  mekke  ohlikat  hvlhawat  ofvn 
yekcicvtet  os;  momen  em  ohmekketvt  omvlkv  ohfvnket 
omes. 

20  Cehofvn  vkvsvmvkes,  em  encelvlke  toyatskat ;  yek- 
cetv  ofvn  yekcvket,  em  opunvkvn  momecet,  em  opunvkv 
en  haken  em  vpohicatskat. 

21  En  suletawvlJce  sulsoke  omvlkatskat,  em  vtotkvlke 
nake  koman  momecatskat,  Cehofvn  vkvsvmvkes. 

22  Em  vtotketv  em  ohmekketv  elecv  estvmv  estomis 
vpoJce  omvlkatskat,  Cehofvn  vkvsvmvkes;  vm  puyvfekcv 
toyetskat,  Cehofvn  vkvsvmvs. 

Vm  puyvfekcv  toyetskat,  Cehofvn  vkvsvmvs.  Cehofv 
vn  Hesaketvmese  toyetskat,  rakke  mahe  toyetsket  os. 

2  Vccvke  omen  hvyayvken  *se  ohkayetskat,  esohrvnkv 
vtarkat  omen  sutvn  vtvleksicetsket  os. 

3  En  nvthofv  hvlhawat  en  tohkakvn  uewvn  vk  lumhicets- 
ket  os :  vholocen  em  escvlleckv  pvfpvnen  havet,  hotvle  e 
tvrpvn  oh  y vkapet  os ; 

4  Hotvlen  em  encelvlken  hahicet,  totkv  fenken  em  vtot- 
kvlken  hahicet  omes. 

5  Ekvnv  meyuksv-sekon  vkueyihocekaren  em  wakkvn 
lumhicvtes. 

6  Vklaukat  ton  omat,  vccvke  omen  es  ohranetskvtes ; 
uewv  sulsokat  ekvnhvlhawat  onvpvn  ohfekhonnvtes. 

7  Mv  uewvt ,  em  vsebetskan,  pefatkvtes ;  tenetketskat  en 
haket  omecicen  Ivpecicet  etvn  vpeyvtes. 

8  Momet  ekvnbvlhawan  vkvwvpkaket  pvnen  vkbvtv- 
pecet,  estvmv  em  etetakuecetskvten  roricet  os. 

9  Esentvcken  tohwvlvpeceko  tayan  es  en  tvcecicetskvtet 
os.  Ekvnv  ohrvnvranet  rafuleceko  tayvren  liuericets- 
kvtet  os. 

10  Emet  uekiwvn  pvne  ofvn  vtotvket  omen,  ekvnhvl- 
hawat  em  etenrvwvn  fihkonet  omes. 

11  Mvt  ekvnv  nakwenahokat  vtekat  esketvn  emvket 
omes :  corakko-wakv  bonecakat  em  ewvnhketvn  fekbon- 
nicvket  omes. 

12  Mv  vfopken  hvlwe  fuswvt  em  vpoketvn  ocvket  os: 
mvt  eto-lvcce  vlkan  fnllet  haboket  os. 

1 3  En  nvtbofv  bvlbawat  aossen  ekvnhvlbawan  otoliicet 
omes :  ekvnvt  cem  vtotketv  em  etten  es  fvcecet  os. 

14  Pvben  vpuekvn  en  honticet,  este  em  vtotketv  vyo- 
posken  nakvbockvn  hayet  os,  hompetvn  ekvnvn  aossi- 
evret : 

1 5  Momet  pvrko-opuswv  estefeke  afvcecicat,  olefv-neha 
esteturofvn  bvyvyicat ;  momen  tvklike  estefeken  yekcicat 
ekvnvn  asossicvret. 

16  Cebofv  em  eto  opuswv  es  fvcfaket  os;  mv  vcenv  Le- 
penvnen  ocvke,  mv  emet  vhocvte : 

17  Fuswvt  em  puknvkvn  hayakan;  kokkv  yvmasvt  on 
omat,  vcenvbot  en  cukot  omakes*. 

1 8  Rvne  bvlhvwe  mahat  cowatv  bonecakat  em  ocvket 
on,  cvto  ocakat  kone  em  vrvnaketvt  omakes. 

19  Oketv  eskerkv  hvressen  mellvtes :  bvset  em  vklatkvn 
kerret  os. 

20  Yomucken  hayetsket  os,  momen  nere  tes;  mv  omof 
nakwenaboke  etovlke  fullat  yopecet  asosset  os. 

21  Este-papv  mvnettvket,  nak  elecvke  tayat  komet  beb» 

kvket  omet,  en  liompetvn  Hesaketvmese  avten  hopoyaket 
os. 

22  Hvset  aossen,  etvn  e  vpeyicet,  e  hutetake  ofvn  e 
lumhicet  os. 

23  Estet  aosiyet,  em  vtotketvn  raomen  en  nakvfvstetvn 
aren  oh  yafket  os. 

24  Cehofv  toyetskat,  mvtawwvt  cem  vtotketv  sulke  estv- 
mahet  os!  lioporrenkv  ofvn  mv  omvlkvn  hayetskvtet 
omes ;  ekvnvt  cen  nakockv  es  fvcket  os. 

25  Ysvn  uehvtkvt  rakke  momet  taphet  oces,  nanvke 
hvllecakat  vhonkvtesko  taye,  nakwenahoke  lopucke,  mo- 
men  rvkrakateu  mvn  vk  fullet  omes. 

26  Ysvn  perro-cukot  vkvpeyes ;  mvn  lefivrvnet  vk  ares, 
mv  vk  ahkopvnvren  hayetskvtet. 

27  Heyv  omvlkvt  ec  oh  hecet  cem  ehakvket  os,  oketv 
orof,  en  hompetvn  emvketskvren. 

28  Mv  emaketskan  vteloyvket  os ;  ce’nken  hvwccetsken, 
heran  es  fvcecvket  os. 

29  Ce  turofvn  ehetsketos;  fekhervkekot  os;  en  hesa- 
ketv  taken  em  esetsken,  pvsatket,  em  essun  ohfnlecaket  os. 

30  Cem  puy  vfekcvn  atotetsken,  hahaket  os ;  momen 
ekvnv  onvpvn  ohmucvsecetsket  os. 

31  Cehofv  em  vrakketvt  meyuksv-sekon  aye  munkekvs ; 
Cehofvt  em  vtotketvn  es  afvcket  omekvs. 

32  Mvt  ekvnvn  ohhecen,  fenoket  os;  ekvnhvlhawan  ce- 
layen,  ekkucaket  os. 

33  Hesakvye  vtekat  Celiofvn  vyvhikares ;  wenaketvn 
ocvye  vtekat  vkvsvmkvn  vn  Hesaketvmesen  vyvhikares. 

34  Vm  vkerrickvt  en  cvmpuset  omekvs;  vnet  Cehofv 
ofvn  vc  afvcke  tares. 

35  Naorkvlket  ekvnv  enkvpvken  sumecekvs,  momen 
holwvyecvlket  svnvcomvn  fuliyates.  Vm  puyvfekcv  to¬ 
yetskat,  Celiofvn  vkvsvmvs.  Cell  ofvn  vkvsvmvkes. 

Vkvsvmkvn  Cehofvn  emvkes ;  e  liocefkvn  ohhuehkvkes ; 
etvlwv  cahmelikv  em  etenrvwvn  nanvke  momecvten  ker- 
kuecvkes. 

2  Vyvhikvkes,  vkvsvmkvn  vyvhikvkes;  em  vtotketv 
estomahakat  omvlkvn  opunvyecvkes. 

3  E  hocefkv  vcakan  ’se  afvcecicvkes :  mv  Cehofv  hopo- 
yakat  e  feke  taket  afvckekvs. 

4  Cehofvn  en  yekcetv  tepakan  hopoyvkes;  fekhonnekot 
e  turofvn  hopoyvkes. 

5  Em  vtotketv  estomahvke  momecvten,  en  nakestomaha- 
kan,  moraen  e  cukwv  em  fvcceckvn  vkerricvkes ; 

6  Em  vtotkv  Eplehame  en  honvpse  toyatskat,  Cekvpe 
Cehofv  enhopoyvte  en  hopuetake  toyatskat. 

7  Emet  Cehofv  pun  Hesaketvmeset  omes :  em  fvcceekvt 
ekvnvn  hvmecicvket  os. 

8  Meyuksv-sekon  etemfvccetvn  vkerricet,  mv  opunvkv 
vhakvn  emvtet  honvpse  erhonvpse  cukpe-rakko  hvrnke 
etehoyvnen  vkerricvtet  os. 

9  Mv  etemfvccetv  Eplehame  etenhayvtet,  momen  etem¬ 
fvccetv  vcake  Iseke  etenhayvtet; 

10  Momet  matan  Cekvpen  etenhayet,  vhakv  omvren 
yekcicet,  etemfvccetv  meyuksv-seko  huervranan  Eslevl 
etenhayet : 

11  Cemen  Kenvne  ekvnv  mv  pucasvranetskat  eskerhoyv- 
ten  ce’mvkares,  maket : 

12  Este  vhonkvtkv  ohfvccv  nvcomuset  omof,  henka, 
nvcomuse  estvmahet,  momet  mv  ofv  tvleporvlket  fekhon- 
nakof. 

13  Momet  etvlwv  hvrnke  enkvpvken  etvlwv  hvmkan 
eroricet  fullet,  mekko  e  tvlwv  hvrnke  enkvpvken  etvlwv 
etvn  roricet  vpeyof. 

14  Este  livmkusis  nak  em  vhopanvkvre  era  etektv- 
necekates ;  raomet  entake  svrabkvn  raekkvlken  em 
vsebvtes ; 

15  Em  vfeyvkhoyvte  cvnaken  celayekot,  vm  owalvlken 
naken  em  vhopalinatskvs,  maket. 

16  Momet  elaukot  ekvnvn  ocvren  huehkvtes ;  tvklike 
este  ’sem  etekkekv  omvlkvn  kacvtes. 

17  Mv  ehomvn  este-hunvnwvn  vtotvtes ;  Coscf  vtotkv 
taranen  wihoy  vtes : 

18  E’len  semvlikv  es  en  nokbokicakvtes :  cvto -telacvn 
es  em  wvnayet  tvkwvkechoy vies  : 

19  Cebofv  em  opunvkvt  eskerret  emunken  em  opunvkv 
eslioyanat  em  oketvt  vlakvtes. 

20  Mekkot  vtotet,  enrecopvtes ;  etvlwv  sasat  em  evpayvt 
ot,  momet  epucassekot  arvren  em  etektvnecvtes. 

21  En  cuko  ohfvnken  epucasen  bayet,  nake  oeat  omvlkv 
es  em  evpayvn  hayvtes. 

22  Ekomat  vcvkvyen  en  rvkrakvn  wvnawicvren,  momet 
en  senetvlken  hoporrenkvn  emvhayvkvren. 

23  Momen  Eslevl  Ecepsen  eceyvtes;  momet  Gekvpet 
Ham  em  ekvnvn  tvleporvt  fekhonnvtes. 

24  Momen  Celiofvt  em  esten  tayen  ohvtvlayvtes,  momet 
en  liorre  take  senyekcvken  habicvtes. 

25  E  feke  taken  em  este  en  homecetvn  ob  fulothuecet, 
emvkerret  em  vtotkvlke  momeeetvn  e  feken  ob  fulotbue- 
cvtes. 

26  Em  vtotkv  Mosen  vtotet,  Elvne  ensatkvtet  vtotvtes. 

27  Mvt  mv  este  em  etenrvwvn  es  en  kerkvn  momecet, 
Ham  em  ekvnv  ofvn  nak  estomahakan  momecakvtes. 

28  Yomtieken  vtobtet,  yomucecicvtes;  momen  em  opu- 
nvkvn  vnrvpvkekates. 

29  Em  uewv  fihnakan  catvn  habyet,  en  rvro  taken  pvsa^ 
tvtes. 

30  Em  ekvnvn  kutet  cekfe  fallvtes,  em  mekkvlke  take  en 
nvthofv  take  ofvn  fullet. 

31  Opunayvtes,  raomen  rono  omakat  fulle  sulket  yicen, 
em  ekvnv  em  vteke  omvlkvn  eekvt  ocakvtes. 

32  Oske  vyoposken  lietute-nerkv  rakrvken  emet,  totkv 
fenke  em  ekvnv  ofvn  emakvtes. 

33  Em  pvrko-fvkvn  ke-rakko  vpe  esyoman  hopvnketvn 
es  celayet,  momet  eto  em  ekvnv  em  vteke  ocakan  kvceyv- 
tes. 

34  Emet  mahken,  tvffonoksvt  yicet,  etoesse-papvt  yicv- 
tes,  en  sulke  vhonkvtesko  tayet, 

35  Momet  nakhontvke  em  ekvnv  ofv  oce  vtekan  loket, 
em  ekvnv  em  etten  lokakvtes. 

36  Momen  em  ekvnv  take  ofvn  homv-heckvkvte  omvlkv, 
mv  en  yekcetv  take  omvlkv  enhomvhhotvn  pvsatvtes. 

37  Momet  em  este  cvtokunaphvtke  cvtokunaplane  tepa- 
kan  ocaken  asossicvtes :  momen  em  vliketv  vpvke  este 
yekceko  hvmkusis  sekates. 

38  Enkvpvkakof,  Ecepset  afvcke  tates,  em  penkvlkvt 
entaken  oh  latkvtet  ok. 

39  Vholoeen  esohrvnkvn  onvpvn  pvticvtes  ;  totkvu  neren 
hvyayvkvren. 

40  Em  ’pohaken,  kowiken  svlaket,  hvlwe  tvkliken  es 
fvcecvkuecvtes. 

41  Cvton  hvwehcet,  uewvt  vyvkhvmkvn  afihnecvtes : 
hvcce  omvJcet  kvrkapan  fihnecvtes. 

42  Em  etemfvccetv  vcakan  vkerricet,  em  vtotkv  Epleha- 
men  vkerricekv. 

43  Momet  em  esten  afvcketv  vpvken  Ecepsen  asossicet, 
enhopoyvten  y  vhiketv  vpvken  asossicvtes ; 

44  Momet  etvlwv  cahmelikv  em  ekvnvn  emakvtes,  mo¬ 
men  mv  em  etvlwv  ocakvte  em  vtotketvn  eenakueca- 
kvtes : 

45  Em  fvcceekvn  vfastet,  em  vhakvn  em  vpohievkvren 
Cehofvt  momecvtes.  Cehofvn  vkvsvmvkes. 

Cehofvn  vkvsvmvkes.  Vkvsvmkvn  Cehofvn  emvkes ; 
cmet  heret  omen,  em  vnokeckvt  meyuksv-sekon  oce  mun- 
Jcvt  omekv. 

2  Celiofv  em  vtotketv  yekcakat  omvlkvn  onayet,  raon- 
kat  vkvsvmkv  emhoyvre  tetayat  omvlkvn  estimvt  ker- 
kuece  taye  haks  ? 

3  Mv  fvcceckv  vfvstakat  en  heraken,  mv  estofv  tis 
omvlkv  fvccetvn  momecat  en  heret  os. 

4  Cehofv  toyetskat,  lieromkv  cem  este  em  ocetskan  es 
vc  vkerricvs ;  Aeha,  hesayeckv  es  hesayecetskan  es  vn 
cnkopericvs. 

5  Momat  ce’nhopokvte  nak  omvl  en  heraken  hecaren, 
cem  etvlwv  em  afvcketv  ofvn  vc  afvcke  taren,  etvlwv  epu- 
casetskat  vpvket  ’se  afvcecicaren. 

6  Pu’rkvlke  vpaket  naorkey vies ;  holwvken  momeceyv- 
tes ;  holwvyeckvn  momeceyvtet  os. 

7  Pu’rke  tatet  Ecepse  ofvn  nanvke  estomahvke  moine- 
cetskan  kerrvkekates ;  cem  vnokeckv  en  sulken  vkerricv- 
kekates ;  momis  uehvtkv  vfopkan  cem  vpohickvn  komv- 
kekates ;  Uehvtkv  Cate  vfopke  tis. 

8  Mome  estomis  e  hocefkv  vrahkvn  hesahuecvtes,  en 
yekcetvn  kerkuecvret. 

9  Momet  Uehvtkv  Caten  em  vsehcn,  vkarpvtes : 
momen  vnrvwv  etehoyvne  omen  laulakat  etehoyvnen 
evpayvtes. 

10  Momet  en  taken  mv  en  homecat  e’nke  enkvpvken 
hesahuecvtes,  momet  vnrapv  e’nke  enkvpvken  nesakvtes. 

11  Momen  uewvt  vnrapvlken  ohrvnrakvtes ;  mv  hvm- 
kusis  vhoskekates. 

1 2  Momof  em  opunvkvn  vkvsvmakvtes ;  vkvsvmkvn  es 
vyvhikakvtes. 

13  Em  vtotketv taken  lvpken  ehosakvtes;  em  vcalinetvn 
emehakvkekates: 

14  Momis  vnrvwv  ofvn  svheremahen  naken  eyacakvtes ; 
mo  met  ekvnv  kvrpat  ofvn  Hesaketvmesen  eskerra- 
kvtes. 

15  Momen  en  nakvpohkvn  emakvtes,  momis  em  puyv- 
fekcv  taken  oyoketvn  em  ohtotakvtes. 

16  Momen  hvpo  em  etenrvwvn  Mosen  em  vleskvpakvtes, 
Elvne,  Cehofv  em  este  encakat  tepakan. 

17  Ekvnvt  hvwiket,  Tervnen  nokmelvtes,  momet  Vpi- 
lvme  em  etohkvlketvn  oliranvtes. 

18  Momen  em  etohkvlketv  take  em  etenrvwvn  totkvt 
vhetkvtes ;  fenket  holwvyecakan  nekrvkuecvtes. 

19  Holepe  ofvn  wakucen  hayakvtes,  momet  nakvhake 
nakrekkvten  es  hahoyan  vrakkuecakvtes. 

20  Hiyomen  ’se  em  vrakkueckv  tate  vrakkuecekot,  mv 
vyoposken  wakv  pvhe  hompan  vrakkuecakvtes. 

21  Hesaketvmese  en  besahuecv  take,  mv  Ecepse  ofvn 
nake  rakrvken  momecvten,  ehoset, 

22  Ham  em  ekvnv  ofvn  vtotketv  estomahvken,  momen 
TJehvtkv  Cate  vfopkan  nake  sehoneckakan  momecvten 
ehosakvtes. 

23  Monkv,  Sumliuecares,  makvtes,  em  ensatkvte  Moset,  * 
en  cvpvkketvn  etvn  ayecicvret,  sumhuecekaren,  em  eten¬ 
rvwvn  huerekaten  omat. 

24  Henka,  mv  ekvnv  estafvcecice  tayan  ehvperkueca- 
kvtes ;  em  opunvkvn  vkvsvm vkekates ; 

25  Momis  em  escukohakvtake  ofvn  ecayakvtes,  momet 
Cehofv  em  opunvkv  en  haken  em  vpohicvkekates. 

26  Monkv  e’nken  kvwapet  kicvtes ,  Ynrvwv  ofvn  ce 
sumliuecares ; 


142 


ESVKVSVMKV,  106. 


27  Mo  met  ece  honvpsen  etvlwv  cahmelikv  em  eten- 
rvwvn  sumhuecit,  ekvnwarkv  ofvn  vwahecares,  maket . 

28  Momen  ohvtvlakat  Pevl-pevlen  evpvyecet,  nanvke 
wenahoke  sekan  em  wihoyvten  pvpakvtes. 

29  Hiyome  nanvke  momecakan  es  evpvkkueeakvtes: 
momen  enokketv  yekcat  vyvkhvmkvn  oh  vlvkakvtes. 

30  Momof  Fenehvset  ahuyiret,  fvcceckvn  vfastvtes,  mo¬ 
men  enokketvt  fekhonnvtes. 

31  Momen  mvn  fvccetv  vyoposken  Hesaketvmeset  emen 
oh  vkerricvtes;  honvpse  erhonvpse  omvlkv  meyuksv- 
sekon. 

32  Ohvtvlakat  Melepv  uewv  vfopkan  evpvkkueeakvtes, 
momat  entaket  omecicen  Moses  en  holwvke  tates : 

33  Em  puyvfekevn  vnrvpaken,  fvccekon  e  cukhvrpen  es 
opunayvtet  ok. 

34  Etvlwv  cahmelikvn  sumhueevkes,  maket,  Cehofvt 
vhakvn  emvkvtet  omis,  sumhueevkekates ; 

35  Momis  mv  etvlwv  cahmelikv  vpvkaket  etefullet,  em 
vtotketv  taken  en  kerrakvtes : 

36  Momet  em  mekusvpkv  nakvhakvken  vrakkueca- 
kvtes ;  mvt  esenkvnhetv  ome  en  hakakvtet : 

37  Henka,  e’ppucetake  e’chustvlke  esyoman  puyvfekcv 
holwvhokat  ehomvn  nakemetvn  pvsatet, 

38  Catv  em  mvttekaten  pvlvtakvtes,  e’ppucetake  e’chus- 
tvlkeu  e  catv  take,  mv  mekusvpkv  nakvhakvke  Kenvn 
ekvnv  ocakat  ehomvn  nakemetvn  pvsvtakat;  momen  mv 
ekvnv  catvn  ’svholwvke  tates. 

39  Hiyomen  em  vtotketvtake  eteropotten  svholwvhoke 
haket,  em  momeckvtake  ofvn  hoktaret  fullvtes. 

40  Monkv  Cehofv  en  cvpvkketvt  em  este  vnrvpen  vhet- 
kvtes,  momet  epucasvte  mahusan  en  homeevtes. 

41  Monkv  etvlwv  cahmelikv  e’nketake  ofvn  emakvtes ; 
momen  en  homecakat  olimekkakvtes. 

42  Momet  en  horret  ohwetenkakvtes,  momet  e’nketake 
elecvn  svpvklecakvtes. 

43  En  taken  etewolen  hesahuecvtes,  momis  nake  ohvker- 
ricakat  ofvn  em  vpohickvn  koravkvronkon,  en  holwvyeckv- 
take  ofvn  kvncvpuecvkhoyvtes. 

44  Mome  estomis,  era  enhuehketv  taken  poll  of,  era  este- 
merketvn  em  vpoliicvtes ; 

45  Momet  nake  em  etemfaccvtet  em  vkerricet,  em  vno- 
keckv  en  sulke  vcvkvyen  em  merrakusvtes. 

46  Momet  mv  svlvfkuehcet,  etvn  svpeyat  omvlkvt  em 
merrvkvren  hayvtes. 

47  Aeha,  Cehofv  pun  Hesaketvmese,  pu  hesahuecvs, 
momet  etvlvvv  cahmelikv  asossen  pu  tohkvlvs,  ce  hoeefkv 
vcakan  vkvsvmkvn  emeyvren,  raomen  ece  ’kvsvmkvn  ’se 
afvceciceyvren. 

48  Cehofv,  Eslevl  en  Hesaketvmeset  vkvsvmket  omekvs, 
meyuksv-seko  vten  meyuksv-seko  eroren.  Momen  este 
omvlkvt,  Emen,  makvkekvs.  Cehofvn  vkvsvmvkes. 

ESVKVSVMKV  107. 

Vkvsvmkvn  Cehofvn  emvkes ;  emet  heret  omen,  em 
vnokeckvt  meyuksv-sekon  oce  munkvt  omekv. 

2  Mv  este  Cehofvt  pvlken  neset,  vnrapv  e’nke  enkvpv- 
ken  asossicvtet, 

3  Ekvnv  ocakat  asossen,  hvsossv  asossen  momen  hvsvk- 
latkv  asossen,  honerv  asossen  momen  wvhvlv  asossen 
vteloyvtet,  mvn  makvkekvs. 

4  Vnrvwvn  fullet,  vyetv  vhassan  vpeyvtes ;  tvlofv  vpo- 
kvret  eshecvkekates. 

5  Elvwe,  ewvnhkvket  on,  em  pnyvfekcv  taket  ofvn 
yekce  seko  hakvtes. 

6  Momof  em  estemerketv  take  ofvn  Cehofvn  ohhuehka- 
kvtes,  momen  em  estemerkvn  asossicvtes. 

7  Momet  vyetv  Ivpotkan  sayet,  evpayakvtes,  tvlofv  vpo- 
ketvn  oh  vpeyvren. 

8  Em  vnokeckv  momen  em  vtotketv  estomahvke  este 
en  hopuetake  em  momecat  svrahkvn  estet  Cehofvn  vkvsv- 
makate ! 

9  Estempuyvfekcv  naken  eyacusan  fvcecet,  puyvfekcv 
elawan  keran  es  fvcecet  omekv. 

10  Mv  yomucke  momen  elkv  em  vpette  ofv  vpoke, 
estemerketv  momen  cvto  es  wvnawihocat ; 

11  Hesaketvmese  em  opunvkvn  vnrvpuecet,  Hvlwe 
Mah at  em  vcahnetvn  enhomecakekv  : 

12  Monkv  e  feke  taken  estemerketvn  es  kvncvpuecvtes  ; 
pvlatkvtes ;  momen  emvnice  tayat  sekates. 

13  Momof  em  estemerketv  take  ofvn  Cehofvn  ohhueli- 
kakvtes,  momen  em  estemerketv  asossen  liesahuecvtes. 

14  Yomucke  momen  elkv  em  vpette  asossicet,  eswvna- 
kvn  kvceyvtes. 

15  Em  vnokeckv  momen  em  vtotketv  estomahvke  este 
en  hopuetake  em  momecat  svrahkvn  estet  Cehofvn  vkvsv- 
makate ! 

16  Tohopke  mvhauke  cvto-lanakan  kvcehyet,  cvto 
svkhotkvn  etevvaret  omekv. 

17  Hoporrenekvlket,  vhakv  kvcakat  omecicen,  momen 
en  holwvyeckvtaket  omecicen,  estemerrvkuehocet  os. 

18  Em  puyvfekcv  taket  hompetv  cahmelike  omvlkvn 
weyaket  os ;  momet  elkv  em  vhauke  ocakan  vwolicaket  os. 

19  Momof  em  estemerketv  take  ofvn  Cehofvn  ohhueh- 
kaket  os,  momen  em  estemerketv  asossen  hesahuecet  os. 

20  Em  opunvkvn  atotet,  em  wicecet  os,  momet  nanvke 
sumhuece  tayan  asossicet  os. 

21  Em  vnokeckv  momen  em  vtotketv  estomahvke  este 
en  hopuetake  em  momecat  svrahkvn  estet  Cehofvn  vkvsv- 
m  ak  ate! 

22  Momet  nakwiyyetvn  vkvsvmkv  emetvn  esyicekvs, 
momet  em  vtotketvn  yvliiketvn  es  kerkuecvkekvs. 

23  Mv  perro-cukon  vtehket,  uehvtkvn  svkhvtvpecat,  mv 
uewv  rakrvken  en  nakvfvstetvn  vk  momecakat ; 

24  Heyvt  Cehofv  em  vtotketvn  hecaket,  nake  esto- 
mahvke  momecan  laukan  vk  hecaket  os. 

25  Emet  maket,  hotvle  yekce,  mv  uemelohlvn  hvlhvwe- 
can  akvwapet  omekv. 

26  Sutvn  vkvwvpiket,  hvtvm  laulakan  vkhvtvpecaket 
os :  nakkolwakat  omecicen  em  puyvfekcv  take  kafkvket  os. 

27  Yimvn  vpeyet,  pvlken  yicet  svkfullet,  este  hace  lvt- 
kvrane  ome  y vkapat  omvket  vkfullet  os,  momen  en  hoper- 
renkv  taket  sumkvranuse  omet  os. 

28  Mom  of  em  estemerketv  take  ofvn  Cehofvn  okhuek- 
kaket  os,  momen  em  estemerketvn  asossicet  os. 

29  Hotvle-rakkon  cvyayvkuecet  os,  mom  at  em  ueme- 
lohlvt  fekhonnvket  os. 

30  Momof  afvckvket  os,  nemelohlvt  fekhonnakekv;  mo¬ 
men  perro-cuko  em  vfekhonnetv  here  eyacakan  svlaket  os. 

31  Em  vnokeckv  momen  em  vtotketv  estomahvke  este 
en  hopuetake  em  momecat  svrahkvn  estet  Cehofvn  vkvsv- 
makate ! 

32  Momet  este  nvkaftetv  ofvn  emen  livlwecet,  este  em 
vculvke  en  nvkaftetv  ofvn  vkvsvmvkekvs. 

33  Emet  hvccen  vnrvwvn  hahicet,  uekiwvn  ekvnv 
ewvnhken  hahicet  omes. 

34  Ekvnv  naklokce  heckuecan  ekvnv  kvrpan  okcvnwvvl- 
kan  hayet  os;  mv  ofv  vpokat  en  hoi wvyeckv  taket  ome¬ 
cicen. 

35  Ynrvwvn  uewv  vkhvsucen  hayet,  ekvnv  kvrpan  uewv 
fihnvken  hayet  os. 

36  Momet  elawakat  mvn  vpokvren  hayet  os,  momat 
tvlofv  vpoketvn  etetakuecaket  os  ; 

37  Moraet  cvpofvn  fokayet,  pvrko-cvpofvn  vhocet,  era 
cite  heren  ohvtvlakvke  tayan  vteloyaket  os. 

38  Momen  rav  esten  ohmerrvket  os,  momat  sulke  mahe 
hahaket  os ;  momen  era  vpuekv  em  vhonkvtkv  yupvklat- 
kvre  em  etektvnecekot  os. 

39  Hvtvm  mv  este  nvcomuse  haket,  ohwetenketv,  este- 
merketv  feknokketv  esyomat  eteropotten  kvncvpuehocet 
os. 

40  Mekkvlken  enhomeckvn  ohkalet  os,  momet  vnrvwvn, 
vyetv  sekan,  fullvren  hayet  os. 

41  Mome  estomis  enkusvpkan  estemerketv  onvpvn 
huericet  os,  momet  cuko-vtehkvlken  vpuekv  fulle  hvmke 
omen  en  hayet  os. 

42  Fvccakat  hecet,  afvckvkvres;  momen  holwvyeckv 
omvlkvt  e  cukwvn  vkhottvres. 

43  Estimvt  hoporrenet  omet,  heyv  nanvken  vketecen 
omat,  mvt  Cehofv  em  vnokeckvn  kerrvkvres. 

ESYKYSYMKy  108. 

Esyvhiketv.  Tewe  es  em  Vkvsvmkv. 

Hesaketvmese  toyetskat,  cv  feket  yekcen  hueret  os; 
yvhikares,  henka,  vkvsvmkvn  yvkikares,  ’seafvcecicvyat 
vpvken. 

2  Saltvle  kervlv  tepakatskat,  vhonecvkes :  vne  mahusat 
hvthvyvtkusen  vhonecares. 

3  Cehofv  toyetskat,  etvlwv  cahmelikv  em  etenrvwvn 
vkvsvmkvn  ee’mares :  Centilvlke  e  tvlwv  em  etenrvwvn 
vkvsvmkvn  ’sece  ’yvhikares. 

4  Cem  vnokeckvt  hvlhawat  onvpvn  rakket  omen,  cem 
mehenwetvt  sutvn  oret  omekv. 

5  Hesaketvmese  toyetskat,  hvlhawat  onvpvn  ce  hvlwe- 
hocen,  cen  rakketvt  ekvnv  hvmkv  onvpvn  hvlwehoce- 
kvs. 

6  Ce’nkvpervn  es  hesayecet,  pum  vyoposkvs,  cem  vno- 
keckakat  hesayehocvren. 

7  Hesaketvmeset  en  hvsvtketv  ofvn  opunayvtet  os :  vc 
afvcke  tares :  Sekem  ekvnvn  tekvpicit,  Svkor  em  pvnen 
vhopayit,  etekvpicares. 

8  Kelevt  cvnake  tes;  Menasv  cvnaket’s ;  Eflevmeu 
cv’kv  svrvnvkvt  omes;  Cutv  vhakv-emv  cvnaket  os. 

9  Moap  eseokkosetv  cvnaket’s;  vm  estelepikvn  Etvmen 
oh  wikares ;  Felestev  ohfvccvn  vc  afvcket  huehkares. 

10  Estimvt  tvlofv  em  vtohopkan  es  cv  ceyvre  te?  esti- 
mvt  Etvmen  es  vc  ayvre  te  ? 

1 1  Hesaketvmese  toyetskat,  pu  wihket,  pun  suletawvlke 
etohkvlkakan  evpvyetvn  komekot,  ometskeko  te  ? 

12  Estemerketv  enkvpvken  vnickvn  pu’mvs :  vnickv 
este  estemat  ehvperket  omekv. 

13  Hesaketvmese  eteropotten  fekhvmket  momeceyvres, 
emet  pu’nrapvlke  ohhuervkvranat  mvt  omekv. 

ESVKVSVMKV  109. 

Yvhikv  Enhomahtv  en  hahoyat.  Tewe  es  em  Vkvsvmkv. 

Vm  vkvsvmkv  en  Hesaketvmese,  cvyayvket  fekhoniyets- 
kvs ; 

2  Ecukwv  holwvyece  momen  mvkerretv  cnkwv  vc 
vnrvpen  hvwecvket  omekv :  etulaswv  laksat  vc  vnrvpen  es 
opunavakvtet  omes. 

3  Momet  enhomeckv  opunvkvn  es  vm  vfulotet,  nake 
omecickv  sekon,  vc  vnrvpen  tepoyaket  os. 

4  Vm  vnokeckv  vyoposkat  vc  vnrapvlket  o makes :  mo- 
mis  vnet  emekusvpkvn  e  emvyet  os. 

5  Momen  holwakan  heren  vyoposken  a’met,  enhomec- 
kvn  vnokecakvyat  vyoposken  v’maket  os. 

6  Erne  ohfvnken  este  holwvyecvn  buericvs ;  momen 
vnrapvt  em  vkvpervn  huerekvs. 

7  Fvccehocof,  Em  mvttes,  Icihocen  ayen,  era  mekusvp- 
kvt  naorketv  hakekvs. 

8  En  nettvt  nvcomuset  omekvs ;  momen  este  etvt  em 
wiketvn  en  heckekvs. 

9  En  hopuetaket  erkemclvlket  omvkekvs,  momen  e  hi- 
wvt  oye  hakekvs. 

10  En  hopuetaket  estomis  fullvlket  omet,  nakvpohvke- 
kvs;  inomet  em  vpoketv  tvlvhassvke  en  Ivpvtken  nak 
hopoyvkekvs. 

11  Fvcceko  vkonahvt  nake  ocat  omvlkvn  vkonahekvs; 
momen  em  etekerhoyetv  tokat  em  vtotketvn  em  vhopvnv- 
kekvs. 

12  Vnokeckv  em  vyecicat  hvmkusis  ohcates:  momen 
estit  en  hopuetake  erke  seko  fullan  em  merrvke  tayat 
sekot  omekvs. 

18  En  honvpsetvt  warkekvs ;  honvpse  svhokkolat  ofvn  e 
hocefkv  take  vsle  hakekvs. 

14  E’rkvlke  en  holwvyeckv  taken  Cehofvt  vkerricekvs; 
momen  e’cke  en  naorketvt  vsle  hahkates. 

15  Cehofv  ehomv  estofis  ocvkekvs,  ohvkerrickvn  ekvnv 
enkvpvken  tvcvren. 

16  Emet  merretvn  vkerricekot,  momis  este  estemerre 
momet  enkusvpkakan  assecet,  e  feke  ofv  kvckan  pvsvtvret 
assecvtet  ok. 

17  Henka,  holwvke  sohopunvyetv  em  vlosten,  mvt  emen 
ohvlakvtes ;  momen  ohmerkv  sopunvyetv  em  vlostekon, 
mvt  en  hopvye  tates. 

18  Momen  em  vccvke  omen  holwvke  sohopunvyetvn  e 
vccecvtes ;  momen  mvt  uewv  omet  em  ena  ofv  ocakan 
eceyet,  neha  omet  e  funen  eceyvtes. 

19  Mvt  vccvke  mv  es  e  ohranat  omet,  em  ocen,  momet 
sewvnaketv  mv  sewvnake  emunket  em  ocekvs. 

20  Heyvt  vc  vnrapvlke  es  em  feketv  Cehofv  emakat 

omes,  momet  mv  vm  puyvfekcv  vnrvpen  holwvken  opunv- 
yecakat  es  em  feketvt. 

21  Momis  Cehofv  Pucase  toyetskat,  cemet  vm  mome- 
cvs,  ce  hocefkv  vrahkvn ;  cv  hesayecvs,  cem  vnokeckv 
heret  omekv, 

22  Cv  ’stemerket,  v’nkusapket  omen,  cv  feket  vc  ofvn 
vnattet  omekv. 

23  Nakemvpette  cvpke  hakat  omit  cv  sumket  os :  hotvlet 
tvfFonoksv  kvwape  kvncvpuecat  omvyet  os. 

24  Eelvweckv  eteropotten  cv  torkowvt  yekcvkeko 
hakes ;  momen  neha  cv  ’navpeswv  en  sumket  os. 

25  Momen  en  tvkleckv  take  cv  haket  os :  cv  hecakof, 
ekvn  norotticaket  os. 

26  Cehofv  vn  Hesaketvmese  toyetskat,  vm  vnicvs ;  aeha, 
cem  vnokeckv  vcvkvyen  cv  hesayecvs; 

27  Heyvt  ce’nket  omen  kerret,  cemet  momecetskvten 
kerrvkvren. 

28  Entaket  tvhikvkekvs,  momis  cemet  ohmerrvs :  asvpak- 
lof,  vlsvket  omvkekvs,  momis  cem  vtotkvt  afvckekvs. 

29  Vc  vnrapvlket  vlesketvn  vccvkekvs,  momet  erne 
mahusat  em  vlesketv  take  vccetv  omen  es  e  ohranvkekvs. 

30  Vkvsvmkv  rakrvken  cv  cukwvn  Cehofvn  es  emv- 
kares;  henka,  este  sulkat  em  etenrvwvn  emen  vkvsv- 
mares. 

31  Enkusapkat,  mv  em  puyvfekcv  ohfvccecakat  enkv- 
pvken  hesayecvret,  em  vkvpervn  huervrct  ok. 

ESVKVSVMKV  110. 

Tewe  es  em  Vkvsvmkv. 

Cehofvt  cv  Pucasen,  Vm  vkvpervn  liketske  munken 
cen  horren  ce  ’leohhuerickvn  hahyvrs,  kicet  os. 

2  Cehofvt  cen  yekce  en  septvn  Sivn  aossen  awiyyvres : 
cemet  cen  horre  em  etenrvwv  taken  mekkvs. 

3  Cen  yckce  nettv  ofvn  cem  estet  vkvsamuset  cem  e 
wikvkvres ;  hvsvtketv  herusan  vccet,  hvthvyvtke  e’chus- 
takhute  aossen  cem  mvnettetv  en  secun  ocetsket  os. 

4  Cehofvt  etemfvccetv  vcakan  es  opunahyet,  em  vker- 
rickvn  eticekares,  Cemet,  Melkesetek  plest  hakvte  vcv- 
kvyen  meyuksv-sekon  plest  toyetskes,  makvtet  os. 

5  Cehofvt  cem  vkvpervn  hueret ,  en  cvpvkke  nettv  omof 
mekkvlken  etewarvres. 

6  Etvlwv  cahmelikv  em  etenrvwvn  fvccecet,  mv  ekvnvn 
pvsvtkvte  e’nan  es  fvcficvres;  este  sulkat  ofvn  estekvn 
etefvlvpvres. 

7  Yyetv  ofVn  livccuce  aossen  eskvres;  monkv  ekvn 
kvwvpvres. 

ESYKYSYMKV  111. 

Cehofvn  vkvsvmvkes.  Cv  feke  ’somvlkvn  vkvsvmkvn 
Cehofvn  emares,  fvccakat  en  nvkaftetv  ofvn,  momet  este 
etohvtelokan. 

2  Cehofv  em  vtotketv  rakrvket  omen,  mv  es  afvckakat 
omvlkvt  ohelentet  kerretvn  hopoyaket  os. 

3  Em  vtotketvt  vrakketv  hvyayvke  tepakat  omes :  mo- 
men  em  fvccetvt  meyuksv-sekon  oce  munkvt  os. 

4  Em  vtotketv  estomahvke  vkerricvkhoyvren  liayvtet 
os :  Cehofvt  heromet,  merkv  es  fvcket  os. 

5  Mv  em  penkvlakan  hompetvn  emakvtet  os :  em  etera- 
fvccetvn  estofis  vkerricvres. 

6  Centilvlke  nanvke  epucasakvten  em  esten  emet,  em 
vtotketv  en  yekcetv  taken  hecvkuecvtet  os. 

7  E’nke  em  vtotketv  mehenwv  fvcceckv  tepakat  omes : 
em  vhakv  omvlkvt  mehenwvket  os. 

8  Estofis  meyuksv-sekon  yekcen  svpaklet  omes;  me¬ 
henwv  fvccetv  tepakat  ofvn  mvn  momecet  omes. 

9  Pvlke-neskvn  em  esten  ohtotvtet  os  ;  em  etemfvccetvn 

meyuksv-sekon  makvtet  os:  e  hocefkv  hvsvtke  momet 
vcaket  os. 

10  Cehofv  em  penkvlkvt  hoporrenkv  vliceckvt  omes ; 
mv  vcvkvyen  momecakat  omvlkvt  hoporrenkv  heren  ocv- 
ket  omes:  Cehofv  em  vkvsvmkvt  meyuksv-sekon  oce 
munkvt  omes. 

ESYKVSVMKV  112. 

Cehofvn  vkvsvmvkes.  Mv  este  Cehofv  em  penkalat, 
em  vhakv  es  afvcke  herat  en  beret  omes. 

2  En  honvpse  ekvnvn  ohfullat  yekevket  omvres :  este 
fvccakat  en  honvpse  ohmerke  tares. 

3  Nakockv  naksuleckv  esyomat  en  cuko  ofvn  ocakes : 
momen  em  fvccetvt  meyuksv-sekon  oce  munkvt  omes. 

4  Yomuckofvn  hvyayvket  este  fvccakan  ohkvwapket  os : 
heromet,  merkv  es  fvcket  momet  fvccet  os. 

5  Mv  este  heromet  vfastet,  nak  est  em  palat  en  heret 
os;  fvcceckv  ofvn  nak  em  fvccehocvren  yekcen  hueri- 
cvres. 

6  Estofis  nekeyihocekaret  ok;  este  fvccat  meyuksv- 
sekon  vkerrihocvres. 

7  Nakonvkv  holwakan  em  penkvlekares ;  e  feket,  Ce¬ 
hofvn  em  enhonret,  yekcen  hueret  omes. 

8  E  feke  yekcen  hueret  os;  em  penkvleko  emunket 
afvcket  vnrapvlken  hccvres. 

9  Nak  est  em  etekvpicvtet  os ;  enkusapkakan  nak  emv- 
tet  omes ;  em  fvccetvt  oce  munkvt  os  :  e  y  vpen  vrakkuec- 
kvn  es  hvlwehocvres. 

10  Este  holwvyecat  hecet,  eleske  tares;  e  nuten  etetek- 
kvres,  momet  kafket  sumkvres :  holwvyecakat  nak  em 
eyackvt  sumkvres. 

ESVKVSVMKV  113. 

Cehofvn  vkvsvmvkes.  Vkvsvmvkes,  Cehofv  em  vtot- 
kvlke  toyatskat,  Cehofv  e  hocefkvn  vkvsvmvkes. 

2  Mucv  vtekat  momen  meyuksv-sekon  Cehofv  e  hocef- 
kvt  vkvsvmket  omekvs. 

3  Hvse  aossat  avten  mata  em  vklatkv  oren  Cehofv  e 
hocefkvn  vkvsvmhoyvre  tetayet  os. 

4  Cehofvt  etvlwv  cahmelikv  omvlkv  onvpvn  hvlwet 
omen,  em  vrakketv  hvlhawat  onvpvn  oces. 

5  Cehofv  pun  Hesaketvmese  em  ohliketv  hvlwen  ocat, 

6  Mv  nanvke  hvlwe  ofv  ocaJcat  momen  ekvnvn  oh  oca- 
Jean  heevre  e  kvncvpuecat  estimvt  mv  omet  ome  haks? 

7  Emet  estemerran  ekvnv  em  mokke  aossen  kvwapet, 
enkusapkan  vlekwickv-vtelokv  enkvpvken  kvwapet  omes ; 

8  Este  vrakkueevkhoyat  vpvken  huericet,  em  este  vrak- 
kueevkhoyat  mahusat  vpvken  huerievret. 

9  Hokte  echusseko  cuko  ofv  vfvstvren  hayet,  hopue- 
take  e’eke  afvekan  hayet  os.  Cehofvn  vkvsvmvkes. 

ESVKVSVMKV  114. 

Eslevl  Ecepsen  asosset,  Cekvpe  en  cuko  hvmecat  este 
etvlwv  em  punvkv  en  kerkvkeko  ’sopunayakat  enkvpvken 
asossof, 

2  Cutvt  en  liketv  veake  haken,  Eslevl  Cehofv  em  oh- 
mekketv  hakvtes. 

3  Uehvtkvt  hecet,  en  letkvtes ;  Cotvne  hvcce  pvlken 
vtohhokvtes. 

4  Ekvnv  hvlhawat  yvpefikhunvntake  omvket  tasecen, 
rvne  lopuckat  yvpefikucvlke  omvket  taseevtes. 

5  Naket  cem  estoma,  uehvtkv  toyetskat,  letketskat? 
momen  Cotvne  toyetskat,  pvlken  fulketskat  ? 

6  Ekvnv  hvlhvwe  toyatskat,  yvpefikhunvntake  omvket 

tasecatskat;  rvne  lopockatskat,  yvpefikucvlke  omvket 
tasecatskat  ? 

7  Ekvnv  toyetskat,  fvmokvs,  Pucaset  vpakekv ;  Cekvpe 
en  Hesaketvmeset  vpakekv ; 

8  Cvton  uewv  vkhvsucen  hayet,  ronoton  nekiwvn 
hayvtet. 

ESVKVSVMKV  115. 

Pume  tqkon,  Cehofv  toyetskat,  pume  tokon,  momis  ce 
hocefkvn  vrakketvn  era  vs,  cem  vnokeckv  momen  cem 
mehenwetv  tepakat  svrahkvn. 

2  Estomaten  etvlvvv  cahmelikvt,  En  Hesaketvmese  taket 
estvmvn  lika  ?  makvkvre  te  ? 

3  Momis  pun  Hesaketvmeset  hvlhawan  likes ;  naket  o 
estpmen  komat  momecet  os. 

4  Em  mekusvpkv  nakvhakvke  take  cvtokunaphvtke  mo¬ 
men  cvtokun apian et  omet,  estenke  em  vtotketvt  omakes. 

5  Ecukwvn  ocakis,  opunay vkeko  tayes ;  eturwvn  ocvket 
omis,  hecvkeko  tayes ; 

6  Ekvckon  ocakis,  poh vkeko  tayes ;  eyupon  ocvke 
omis,  vwenay vkeko  tayes ; 

7  Enken  ocvket  omis,  naken  es  celay vkeko  tayes ;  elen 
ocvket  os ;  momis  y vkvpvkeko  tayes ;  momet  es  en 
nokmelkv  take  eteropotten  opunay  vkeko  tayes. 

8  Mv  hahicakat  mv  omvket  omvres;  henka,  mv  em 
enhonrakat  vtekat. 

9  Eslevl  toyetskat,  cem  et  Cehofvn  em  enhonrvs:  emetem 
vnickv  taket  omet,  es  em  evrvnvkvt  omes. 

10  Elvne  en  cuko  hvmecat  toyatskat,  centaket  Cehofvn 
em  enhonrvkes :  emet  em  vnickv  taket  omet,  es  em 
evrvnvkvt  omes. 

11  Cehofv  em  penkalatskat,  Cehofvn  em  enhonrvkes: 
emet  em  vnickv  taket  omet,  es  em  evrvnvkvt  omes. 

12  Oehofvt  ep  ohvkerricvtet  os;  ep  ohmerrvkvres.  Es- 
levl  en  cuko  hvmecan  ohmerrvres ;  Elvne  en  cuko  hvme- 
can  ohmerrvres. 

1 3  Mv  ein  penkvlakat,  lopucke  rakrvke  esyoman  Cehofvt 
ohmerrvkvres. 

14  Cehofvt  ohvtvlaken  hvtvm  ohvtvlaken  ec  ohvtvlaya- 
kate ! 

15  Cehofv  hvlwe  ekvnv  tepakan  hayvtet  cem  ohmerrv- 
ket  omes. 

16  Hvlhawat  Cehofv  en  hvlhawat  o makes  ;  momis  ekv- 
nvn  este  en  hopuetake  taken  emakvtet  os. 

17  Pvsatkvtet  Cehofvn  vkvsvmvkekon,  cvyayakan  vkhv- 
tvpecat  hvmkusis  vkvsvmekot  os; 

18  Momis  pumet  mucv  vtekat  momet  meyuksv-sekon 
Cehofvn  vkvsvmeyvres.  Cehofvn  vkvsvmvkes. 

ESVKVSVMKV  116. 

Cehofvn  vnokecis,  vm  opunvkv  en  haken  moraen  vm 
mekusvpkvn  em  vpohicet  ok. 

2  E  hvckon  a  vm  wiyyvtet  ok,  monkv  hesakvye  vtekat 
olihuehkares. 

3  Elkv  es  em  wvnakvt  vm  vfulotakvtes,  momen  elkv- 
hute  estemerketvt  cv  hvlvtaken,  estemerketv  feknokketv 
tepakat  vn  heckvtes. 

4  Momof  Cehofv  e  hocefkvn  ohhuehkvyvtes ;  Aeha, 
Cehofv  toyetskat,  vm  puyvfekcvn  hesayecvs,  ce’nku- 
sapis. 

5  Cehofv  heromet  os,  momet  fvccet ;  henka,  pun  Hesa- 
ketvmeset  est  em  merruset  omes. 

6  Este  lioporrene  mahekon  Cehofvt  vcayecet  os:  cv 
kvncvpuehocvtes,  momen  cv  hesayecvtet  os. 

7  Vm  puyvfekcv  toyetskat,  cem  fekvpkvn  fulkvs;  Ce¬ 
hofvt  heromet  cem  momecvtet  ok. 

8  Cemet  elkv  enkvpvken  vm  puyvfekcvn,  eturopuswv 
enkvpvken  cv  turwvn,  momet  cv’le  lvtketv  enkvpvken  ke- 
sayecetskvtet  ok. 

9  Wenahokat  em  ekvnv  ofvn  Cekofv  ehomvn  yvkv- 
pares. 

10  Vkvsamis,  monkv  opunayis;  tayen  cv  ’stemerriko- 
cvtes. 

11  Ym  vyvkhvmketv  ofvn  opunayit,  Este  omvlkvt 
laksvlket  omakes ,  makvyvtes. 

12  Nanvke  vn  lopickv  vm  momecvte  omvlkv  vralikvn 
Cehofvn  naken  es  fekare  te  ? 

1 3  Hesayeckv  sesketvn  sehsit,  Cekofv  e  kocefkvn 
okkuekkares. 

14  Nanvke  etemfaccvyvtet  melienwvn  em  este  omvlkv 
ekomvn  Cekofvn  em  fekares. 

15  Cekofv  en  renakv  ekomvn  em  este  vnokeckakat  em 
elkvt  vcaket  os. 

16  Cekofv  toyetskat,  melienwvn  cem  vtotkv  toyis;  cem 
vtotkv-kokte  e’ckuswvt  omit,  cem  vtotkv  toyis;  nanvke 
es  cv  wvnakvten  enrecopetskvtet  os. 

17  Yak  ce  komv  elekocvre  vkvsvmkv  emetvn  es  cem 
vlvkares,  momet  Cekofv  e  kocefkvn  okkuekkares. 

18  Nanvke  etemfaccvyvtet  mekenwvn  em  este  omvlkv 
ekomvn  Cekofvn  em  fekares ; 

19  Cekofv  en  cuko  ofv  taken,  Celuslvme  toyetskat,  cem 
etenrvwvn  fekares .  Cekofvn  vkvsvmvkes. 

ESYKVSVMKY  117. 

Centilvlke  omvlkatskat,  Cekofvn  vkvsvmvkes:  etvlwv 
cakmelikv  omvlkatskat,  vkvsvmvkes. 

2  Em  vnokeckv  ep  okfvccv  ocat  rakket  omen,  Cekofv 
em  mekenwetvt  meyuksv-sekon  oce  munkvt  omekv.  Ce¬ 
kofvn  vkvsvmvkes. 

ESVKVSVMKV  118. 

V KvsvMKV  emetvn  Cehofvn  emvkes ;  emet  heret  omen, 
em  vnokeckv  meyuksv-sekon  oce  munkvt  omekv. 

2  Momen  em  vnokeckv  meyuksv-sekon  oce  munkvt  os, 
Eslevl  makekvs. 

3  Eivne  en  cuko  hvmecat,  Em  vnokeckv  mevuksv-sekon 
oce  munkvt  os,  makvkekvs. 

4  Mv  Cehofv  em  penkvlakat,  Em  vnokeckv  meyuksv- 
sekon  oce  munkvt  os,  makvkekvs. 

5  Ym  estemerketv  aossen  Cehofvn  ohhuehkvy vtes : 
Cehofvt  vm  vyoposiket,  etektvnkusan  cv  huericvtes. 

6  Cehofvt  vm  vpvlhvmken  hueret  os ;  naken  en  cv  pen- 
kvlekares :  estet  naken  cv  ’stomece  taye  haks  ? 

7  Cehofvt  vm  vnicakat  vpvket  vm  vpvlhvmken  hueret 
os :  monkv  vnet  ve  afvcket  vn  homeeakan  hecares. 

8  Este  pum  enhonrkvn  hayekot,  Cehofv  em  ohletketv 
mit  heret  omes. 

9  Este  vrakkuecvkhoyat  enhonrkvn  hayekot,  Cehofv 
em  ohletketv  mit  heret  omes. 

10  Etvlwv  cahmelikv  omvlkvt  vm  vfulotaket  omis,  Ce¬ 
hofv  e  hocefkv  ofvn  warares. 

11  Ym  vfulotakis:  henka,  vm  vfulotakis:  momis  Ce¬ 
hofv  e  hocefkv  ofvn  warares. 

12  Fo  fulle  omvket  vm  vfulotaket  os;  tofvske  totkv 
omet  vslecvkhoyet  os ;  Cehofv  e  hocefkv  ofvn  wararet  ok. 

13  Lvtkaren  cv  sekeyvrane  omet  tayen  vc  vhepakets- 
kvtes,  momis  Cehofvt  vm  vnicvtes. 

14  Cehofvt  vn  yekcet  omet,  es  vn  y vhiketvt  omes ;  mo- 
met  cv  hesayeckv  hakvtet  os. 

15  Afvcketv  hesayeckv  tepakat  en  haket  fvccakat  em 
escukohakvtake  ofvn  pohket  omes;  Cehofv  e’nkvpervt 
fekhvmket  momecet  os. 

16  Cehofv  e’nkvpervt  kvwvpket  omes:  Cehofv  e’nkv- 
pervt  feklivmket  momecet  os. 

17  Ca’lekot,  momis  cv  hesakares,  momat  Cehofv  era 
vtotketvn  kerkuecares. 

18  Cehofvt  yekcen  cv ’stemerricvtet  os;  momis  elkvn 
cv  wikekates. 

19  Fvccetv  en  tohopkvhauken  vn  hauhicvkes :  mvn 
eceyares,  vkvsvmkv  emetvn  Cehofvn  emares. 

20  Hey vt  Cehofv  en  tohopkvhauket  os ;  fvccakat  mvn 
esceyvres. 

21  Ykvsvmkv  emetvn  ce’mares,  vm  vyoposiket,  hesayec- 
kv  vn  haketsket  ok. 

22  Mv  cvto  tohtarvlke  vwikvkvte  kvnowv  era  ekv  haket 
os. 

23  Heyvt  Cehofv  nake  momecat  tes;  pun  renakv  eho- 
mvn  estomahet  omes. 

24  Mv  nettv  Cehofv  havvte  heyvt  omes;  mvn  es  epu 
’fvcket,  afvcketvn  oceyvres. 

25  Cehofv  toyetskat,  hesahuecvs,  ce’nkusapevet  os; 
Aeha,  Cehofa,  here  es  pum  vyecickvn  atotvs,  ce’nkusa¬ 
peyet  os. 

26  Mv  Cehofv  e  hocefkv  ofvn  vlakat  vkvsvmket  ome- 
kvs :  Cehofv  en  cuko  aossen  ohmerkv  opunvkvn  ec  oho- 
punayeyet  os. 

27  Cehofvt  Hesaketvmese  tes,  momet  hvyayvken  pu- 
’mvtet  os :  nake  ohnekrickv  es  vwvnawicvkes,  altv  ey vpe 
ocakat  eroricen. 

28  Cemet  vn  Hesaketvmese  toyetskes,  momen  ece 
’k vs v mares :  cemet  vn  Hesaketvmese  toyetskes,  ce  hvlwe- 
cares. 

29  Ykvsvmkvn  Cehofvn  emvkes;  emet  heret  omekv; 
em  vnokeckv  mevuksv-sekon  oce  munkvt  ok. 

ESVKVSVMKV  119. 

ALKF. 

Vyetv  ofv  em  mvttvkekot,  Cehofv  em  vhakv  ofv  yvkv- 
pakat  en  beraket  omes. 

2  Em  ohkerkueckvtaken  vcayecet,  efeke  esomvlkvn 
hopoyakat  en  heraket  omes. 

3  Momet  mvt  fvccetv  tokon  momecekot,  Cebofv  em 
vyetv  ofvn  yvkvpaket  os. 

4  Vm  vhakvtaken  vhericet  vfvstvkes,  pu  kicetskvtet 
os. 

5  Aeha,  cem  vbakvtake  vfvstetvn  vm  vyetvt  yekce  ha- 
kate ! 

6  Momof  vc  vlsekares,  cem  vhakv  omvlkvn  vrakkue- 
cvyof. 

7  Efeke  fvccetv  ofvn  vkvsvmkvn  ce’mares,  cem  fvcceckv 
fvccakan  kerrvyof. 

8  Cem  vhakvtaken  vfvstares ;  Aeha,  cv  wike  mahhets- 
kvs. 

PER. 

9  Este-hunvnwv  mvnettat  nake  estomen  em  vyetvn  es 
hvsvtecvr  haks?  cem  opunvkv  vcvkvye  mvn  vketecat 
eteropotten  mvn  momecvres . 

10  Cv  feke  ’somvlkvn  ce  hopoyvyvtet  os:  Aeha,  cem 
vhakvtaken  fikaren  vm  etektvnehcetskvs. 

1 1  Cem  opunvkvn  cv  feke  ofvn  ehvyvtet  os,  ece  ’naorkv- 
karet. 

12  Vkvsvmket  ometskes,  Cehofv  toyetskat,  cem  vhakv¬ 
taken  v’mvhayvs. 

13  Ce  cukwv  em  fvcceckv  omvlkvn  cv  cukhvrpen  es 
opunayit,  kerkuecvyvtet  os. 

14  Nakockv  omvlkv  es  vc  vf aclcat  oren  cem  ohkerkuec- 
kvtake  em  vyetv  es  vc  afvcke  tates. 

15  Cem  vhakvtaken  vrakkuecares,  momet  cem  vyetvta- 
ken  vcayecares. 

16  Cem  vhakvtaken  es  e  afvcecicares :  cem  opunvkvn 
cv  hosekares. 

KEMEL. 

17  Vn  heromet  cem  vtotkvn  em  momecvs,  hesakaren  ; 
moman  cem  opunvkvn  vcayecares. 

18  Cemet  cv  turwvn  hauhicvs,  cem  vhakv  asossen  nake 
estomahvken  hecaren. 

19  Ekvnv  ofvn  tvleporvt  likvyetos;  cem  vhakvtaken 
vm  ehhetskvs. 

20  Vm  puyvfekcvt  oketv  estofis  cem  fvcceckvtaken  eya- 
cat  omecicen  kvcket  os. 

21  Ekvsvmvke,  ohtvhikvket  omet,  cem  vhakv  enkvpv- 
ken  fiyecakat  em  vsehetskvtet  omes. 

22  Ylesketv  enhomeckv  tepakan  vm  vkuehuecvs;  cem 
oh kerkueck v tak e n  vcayecvyvtet  ok. 

23  Mekkvlket  vpoket,  vc  vnrvpen  opunahoyet  ornis, 
cem  vtotkvt  cem  vhakvtaken  ohvkerricis. 

24  Momen  cem  oh  kerkueck  vtaket  vm  afvcketvt  omet, 
vm  vcahnvlket  omes. 

TELER. 

25  Vm  puyvfekcvt  ekvnv  em  mokken  vlokpet  os:  cem 
opunvkv  vcvkvyen  cv  wenayecvs. 

26  Vm  vyetvtaken  kerkuecvyvtes,  momen  vm  vyopos- 
ketskvtes :  cem  vhakvtaken  v’mvhay vs. 

27  Cem  vhakv  em  vyetvtaken  cv  kerrepuecvs:  moman 
cem  vtotketv  estomahakan  ohvkerricares. 

28  En  honnat  omecicen  vm  puyvfekcvt  kafket  os:  cem 
opunvkv  vcvkvyen  yekcen  cv  huericvs. 

29  Lvksetv  vyetvn  vm  vkueyicvs :  momet  vn  heromet 
cem  vhakvn  vmes. 

30  Mehenwv  vyetvn  ensatkvyet  os :  cem  fvcceckvn  cvr 
homvn  lumhicvyvtes. 

31  Cera  ohkerkueckvtaken  vlokpetomis:  Cehofv  to- 
yetskat,  vc  vlsepueheetskvs. 

32  Cv  feken  rakkuecetskof,  cera  vhakvtake  era  vyetv 
ofvn  letkares. 

HE. 

33  Ccliofv  toyetskat,  cera  vhakvtake  em  vyetvn  v*mv- 
hay vs ;  momen  vyecicit  meyuksicares. 

34  Hoporrenkvn  v’mes,  momen  cem  vhakvn  vfvstares ; 
henka,  cv  feke  ’somvlkvn  mvn  vketecares. 

35  Cem  vhakvtake  en  nene  ofvn  ayaren  cv  hayvs :  mvn 
es  vc  afvcket  omekv. 

36  Yleskvpkv  tokon,  cem  ohkerkueckvtaken  cv  feken 
ohfulecicvs. 

37  Ehvperketv  hecetv  enkvpvken  cv  turwvn  vkuehue- 
cvs,  momet  cem  vyetv  ofvn  cv  wenayecvs. 

38  Cem  opunvkvn  cem  vtotkvn  em  ohyekcicvs,  cem 
penkvlkvn  enaken  hayet  ok. 

39  Ym  vlesketv  mv  em  penkalvyan  vm  vkueyicvs ;  cera 
fvcceckv  herakekv. 

40  Hecvs,  cem  vhakvtaken  cv  yacusvtet  os  :  cem  fvccetv 
ofvn  cv  wenayecvs. 

FAU. 

41  Cehofv  toyetskat,  cem  vnokeckvt  a  vc  oh  vlvkekvs, 
cen  hesayeckvt,  cefn  opunvkv  vcvkvyen. 

42  Momat  mv  vlesketv  vn  hayan  em  vyoposketvn 
ocares ;  cem  opunvkvn  em  enhonrvyet  ok. 

43  Momet  mehenwetv  opunvkvn  cv  cukwvn  aossice 
mahhetskvs,  cem  fvcceckvtaken  em  enhonrvyet  ok. 

44  Moman  cem  vhakvn  vfastvye  emunkvres,  estofis 
meyuksv-sekon. 


ESVKVSVMKV,  119.  161 

45  Mornet  pucassekot  yvkvpares,  cem  vhakvtaken  hopo- 
yikv. 

46  Mornet  cem  ohkerkueckvtaken  mekkvlke  ehomvn 
opunvyecares,  momet  vc  vlsekares. 

47  Momet  cem  vhakvtaken  vnokecvyat  es  e  afvceci- 
cares. 

48  Momet  cem  vhakvtaken  vnokecvyat  cv’nken  vkvwv- 
pecares ;  momet  cem  vhakvtaken  ohvkerricares. 

SIN. 

49  Opunvkv  mv  ofv  enhonraren  hayetskvtet  cem  vtot- 
kvn  ern  vkerricvs. 

50  Ym  estemerketv  ofvn  heyvt  vra  mahlvpvtketvt  os ; 
cem  opunvkvt  cv  wenayecvtet  os. 

51  Ekvsvmakat  tayen  vc  vpelicakvtet  os ;  momis  cem 
vliakvn  em  fikvkot  os. 

52  Cehofv  toyetskat,  cem  fvcceckv  hofunof  ocakvten 
vkerricvyvtes,  momet  es  e  maklvpvtvyvtet  os. 

53  Holwvyecvlke  cem  vhakvn  enkvpvkakvtet  omecicen 
cvpvkketv  hiyyat  cv  hvlatvtet  os. 

54  Tvleporvt  yvravn  iikvyof,  cem  vhakvtaket  es  vn 
yvhiketvt  omvket  os. 

55  Gehofv  toyetskat,  neren  ce  hocefkvn  vkerricit,  cem 
vhakvn  vfastvyvtet  os. 

56  Cem  vhakvtaken  vfastvyat  omecicen  hey  vn  ocvyet  os. 

HER. 

57  Cehofv  toyetskat,  nake  epucasvyat  toyetskes:  Cem 
opunvkvn  vcayecares,  maket  opunayvyvtet  os. 

58  Cv  feke  ’somvlkvn  cen  heromkvn  ce’nkusapvyet  os : 
cem  opunvkv  vcvkvyen  vm  merruset  omvs. 

59  Vm  vretvtaken  oh  vkerricit,  cv’len  cem  ohkerkueckv¬ 
taken  oh  vhoyicvyvtes. 

60  Cem  vhakvtake  vfvstetvn  lvpecicit,  vcewicvkates. 

11 

61  Hohvvyecakat  es  vm  wvnakvt  vm  vfulotvket  omis, 
cem  vhakvn  cv  hosekot  os. 

62  Cem  fvcceckv  fvccakat  omecicen  nere  nvrkvpv  omof 
alihkit,  vkvsvmkvn  ee’mares. 

63  Cem  penkvlakat  omvlkv,  momen  cem  vhakvtake 
vfvstakat  omvlkv  em  etohkvlketv  toyis. 

64  Cehofv  toyetskat,  ekvnvt  cem  vnokeckv  es  fvcket 
omes :  cem  vhakvtaken  v’mvhayvs. 

TER. 

65  Cehofv  toyetskat,  cem  opunvkv  vcvkvyen  cem  vtot- 
kvn  heren  en  lopicetskvtes. 

66  Vkerrickv-hayetv  here  momen  nakkerretvn  v’mv¬ 
hayvs  ;  cem  vhakvtaken  vkvsamvyet  ok. 

67  Cv  ’stemerrihoceko  munkof,  ehoset  arvyvtet  os ; 
momis  hiyomat  cem  opunvkvn  vcayecvyet  os. 

68  Cemet  heret  omet,  nak  heren  momecetsket  os;  cem 
vhakvtaken  v’mvhayvs. 

69  Ekvsvmakat  lvksetvn  vc  vnrvpen  hayakvtet  os : 
vnet  cv  feke  ’somvlkvn  cem  vhakvtaken  vfvstares. 

70  E  feke  take  neha  etvpomet  nehet  omes ;  momis  cem 
vhakvn  es  vc  afvcket  os. 

71  Cv  ’steraerrihocvte  vn  heret  omes;  cem  vhakvtaken 
kerraren. 

72  Cvtokunaplane  momen  cvtoknnaphvtke  warkecukpe- 
rakko  vnvcomis,  ce  cukwv  em  vhakv  mit  esenheren  es  vn 
heret  omes. 

YOT. 

73  Ce’nket  cv  hayet,  cv  tetakuecvtet  os ;  hoporrenkvn 
v’mes,  cem  vhakvtaken  kerraren. 

74  Cem  penkvlakat  cv  hecet,  afvckvke  tares;  cem 
opunvkvn  enhonrvyet  ok. 

75  Cehofv  toyetskat,  cem  fvcceckvt  fvccvket  omen 
kerrit,  heromkv  ofvn  cv  ’stemerricetskvtet  omen  kerris. 

76  Ce’nkusapis,  cem  vtotkv  em  punayetskvte  vcvkvyen, 
cem  vnokeckvt  mahlvpvtketvt  vm  ocekvs. 

77  Cem  merkv  heromakat  a  vc  oh  yicekvs,  hesakaren  : 
cem  vhakvt  vm  afvcketvt  omekv. 

78  Ekvsvmakat  vlsvke  hakekvs,  mvkerret  cv  momeca- 
kvtet  ok ;  momis  vnet  cem  vhakvtaken  ohvkerricares. 

7 9  Cem  penkvlakat  vc  oh  fulecvkekvs ;  momet  m v  cem 
ohkerkueckvtaken  kerrakvtet. 

80  Cv  feket  cem  vhakvtake  ofvn  temvpoket  omekvs,  vc 
vlsekaren. 

KAF. 

81  Cen  hesayeckv  eyacat  vm  puyvfekcv  en  yekcet 
sumket  os :  momis  cem  opunvkv  ofvn  enhonrvyet  os. 

82  Cem  opunvkvn  cv  yacusat  vn  renakvn  hopanet  omes, 
Estofvn  v’mahlvpatetskvre  te  ?  maket  opunayvyof. 

83  Nakhvrpe  sukcv  ekkuce  ofv  omit  hakvyvtet  omis, 
cem  vhakvtaken  cv  hosekot  os. 

84  Cem  vtotkv  en  nettvt  nvcoma?  estofvn  mv  vc  asse- 
cakat  vnrvpen  fvcceckvn  momecetskvre  te  ? 

85  Ekvsvmakat,  mv  cem  vhakv  vcvkvpeyekat,  sufsuken 
vn  korrakvtet  os. 

86  Cem  vhakv  omvlkvt  mehenwvket  os :  emvkerret  vc 
assecaket  os :  cemet  vm  vnicvs. 

87  Ekvnv  ofvn  cv  sumecicvranuset  omakvtes;  momis 
cem  vhakvtaken  wikvkatet  os. 

88  Cem  vnokeckv  vcvkvyen  cv  wenayecvs;  mornan  ce 
eukwv  em  ohkerkueckvn  vcayecares. 

LAMET. 

89  Cehofv  toyetskat,  cem  opunvkvt  hvlwe  ofvn  me- 
yuksv-sekon  yekcen  hueret  os. 

90  Cem  mehenwetvt  este-honvpse  erhonvpse  omvlkv 
etehoyvrien  huere  emunkvt  omes  ;  cemet  ekvnvn  yekcen 
hayetskvtes,  momen  fekhonnet  os. 

91  Monkv  nanvke  melletskvte  vcvkvyen  heyv  nettvn 
fekkonnvket  os :  nanvke  omvlkvt  cem  vtotkvlket 
omakes. 

92  Cem  vhakvt  es  vm  afvcketv  tokaten  ornat,  vm  este- 
raerketv  ofvn  cv  sumkvnt  os. 

93  Cem  vhakvtaken  estofvn  cv  hosekares;  mv  etero- 
potten  cv  wenayecetskvtet  ok. 

94  Cenake  toyis,  cv  hesayecvs;  cem  vhakvtaken  ho- 
poyvyvtet  ok. 

95  Holwvyecakat  cv  ’lecvkvret  v’mehakakvtet  os ;  mo- 
mis  cem  ohkerkueckvtaken  ohvkerricares. 

96  Temvpoketv  omvlkv  em  eytiksvn  hecvvvtet  os;  mo- 
mis  cem  vhakvt  taphe  mahet  omes. 

MEM. 

97  Cem  vhakvn  ravtawwvt  vnokecvyet  os!  mvt  vm 
vkerrickvt  oce  emunken  nettvt  hoyvnet  omes. 

98  Cemet  cem  vhakvtake  eteropotten  vn  horre  esen- 
hoporrenen  cv  hayetsket  omes;  vc  vpvkake  emunkvt 
omekv. 

99  Hoporrenkv  v’mvhayvlke  omvlkv  ocakat  senho- 
yvnen  ocis ;  cem  ohkerkueckvtaket  nanvke  ohvkerricvyat 
omakekv. 

100  Este  vculvke  nakkerrakat  senhoyvnen  kerrvyet  os ; 
cem  vhakvtaken  vcayecvyet  ok, 

101  Yyetv  holwakat  vtekat  enkvpvken  cv’len  ahvlvtv- 
yvtet  os,  cem  opunvkvn  vcayecaret. 

102  Cem  fvcceckvtake  enkvpvken  fikvkatet  os;  cemet 
v’mvhayetskvtet  ok. 

103  Cem  opunvkv  lasvyat  cvmpe  mahet  omes;  henka, 
fo-en-cvmpe  sencvmpe  cv  cukwv  ’sem  momes. 

104  Cem  vhakvtake  eteropotten  hoporrenkvn  heckue- 
cvyet  omes ;  monkv  vyetv  fvccekat  vtekat  en  cv  home- 
cet  os. 

NUN. 

105  Cem  opunvkvt  cv’le  en  kulket  omet,  vn  nenuce  en 
hvyayvket  omes. 

106  Etemfvccetv  vcakan  es  etemfvccvyvtet  os,  Cem 
fvcceckv  fvccakan  vcayecares,  makit,  momet  ravn  mome- 
cares. 

107  Tayen  cv  ’stemerrihocet  os:  Cehofv  toyetskat,  cem 
opunvkv  vcvkvyen  cv  wenayecvs. 

108  Ce’nkusapis,  Cehofv  toyetskat,  cv  cukwv  en  nake- 
metvn,  vkvsamusit  es  cem  vlakvyat,  evpvyvs,  momet  cem 
fvcceckvtaken  v’mvhayvs. 

109  Ym  puyvfekcvt  cv’nke  ofv  emunkvt  os;  momis  cem 
vhakvn  cv  hosekos. 

110  Holwvyecakat  senkvnhetvn  vm  etetakuecakvtes; 
momis  cem  vhakvtake  enkvpvken  ehosit  arvkates. 

111  Cem  ohkerkueckvtake  raeyuksv-sekon  epucasvranv- 
yat  eenakuecvyvtet  os ;  mvt  cv  feke  esafvcecickvt  oma- 
kekv. 

112  Estofis  meynksv  vteken  cem  vhakvtaken  mome- 
caret  cv  feken  ohyekcicvyvtet  os. 

SAMEK. 

113  Vkerrickv  hokkolickvn  en  cv  homeces;  momis  cem 
vhakvn  vnokecis. 

114  Cemet  vm  ehketv  momet  vm  vrvnaketv  toyetskes: 
cem  opunvkvn  em  enhonris. 

115  Holwvyecvlke  toyatskat,  v’nkvpvkes,  vn  Hesaketv- 
mese  em  vhakvtaken  vfvstaret  ok. 

116  Cem  opunvkv  vcvkvyen  yekcet  hueren  cv  hay  vs 
hesakaren  :  momet  vm  enhonrkvn  es  vc  vlisates. 

117  Cemet  vc  vcayecvs,  mo  men  vc  vcaket  huerares,  mo¬ 
met  cem  vhakvtaken  vrakkuece  emunkv  tares. 

118  Mv  cem  vhakvtake  enkvpvken  fiyecat  omvlkvn 
ehvperkvkuecetskvtes ;  em  mvkerretvt  laksetvt  omekv. 

119  Ekvnv  en  holwvyecvlke  omvlkvn  nak  ehvperke 
omen  etvn  vhepaketsket  os :  monkv  cem  ohkerkueckv- 
taken  vnokecis. 

120  Cem  penkalat  omecicen  cv  ’navpeswvt  fekeket  os  ; 
raomen  cem  fvcceckvtake  en  cv  penkvlet  os. 

AEN. 

121  Fvcceckv  fvccetv  tepakan  momecvyet  os ;  vc  ohwe- 
tenakan  en  cv  wihketskvs. 

122  Cem  vtotkv  vyoposkvt  huervs,  vn  hervren  :  ekvsv- 
inakat  vc  ohwetenahkates. 

123  Cen  hesayeckvn  momen  cem  opunvkv  fvccan  cv  ya- 
cusat.  vn  renakvn  hopanet  os. 

124  Cem  vnokeckv  vcvkvyen  cem  vtotkvn  em  mome- 
evs,  momet  cem  vhakvtaken  v’mvhayvs. 

125  Cem  vtotkv  toy  is,  koporrenkvn  v’mes :  cem  ohker- 
kueckvtaken  kerraren. 

126  Cehofv  vtotkvre  oketvt  os;  com  vhakvn  kvcaketo&. 

127  Monkv  cem  vhakvtaken  cvtokunaplane,  henka, 
cvtokunaplane  mahhe  vnokecvyat  senhoyvnen  vnokecis. 

128  Monkv  cem  vhakv  omvlkv  nanvke  omvlkv  ohfvccv 
ocakat  fvccvket  os,  komvyet  os ;  momet  vyetv  mvkerretv 
ypakat  vtekaten  en  cv  homecet  os. 

PE. 

129  Cem  ohkerkueckvt  estomahvket  os:  monkv  vm 
puyvfekcvt  vcayecet  os. 

130  Cem  opunvkv  enrvmrickvt  hvyayvken  estemet  os; 
hoporrenekvlken  hoporrenkvn  emaket  os. 

131  Cv  cukwvn  hvwehcit,  pvfnen  hesakvyvtes;  cem 
vhakvn  cv  yacuset  ok. 

132  Vc  oh  fulkvs,  momet  ce  hocefkv  vnokecakat  em 
momecetskvnt  o  etvpomet  vm  merrvs. 

133  Cv  ’levwiketvn  cem  opunvkv  ofvn  es  vm  fvy vtvs ; 
momet  holwvyeckv  estomis  vc  ohfvnikates. 

134  Estet  vc  ohwetenat  enkvpvken  cv  hesayecvs,  mo¬ 
rn  of  cem  vhakvtaken  vcayecares. 

135  Ce  turofvt  cem  vtotkvn  ohhvyayvkvren  hay  vs ; 
momet  cem  vhakvtaken  v’mvhayvs. 

136  Cv  turwvt  uewvt  uerakko  em  uewv  omvJcet  afih- 
honet  os,  cem  vhakvn  vfvstvkekok. 

TSATE. 

137  Cehofv  toyetskat,  fvccvt  ometskes,  momen  cem 
fvcceckvt  fvccvket  os. 

138  Cem  ohkerkueckv  taken  vhakvn  estemetskvtet 
fvccetv  ofv  momen  mehenwetv  mahhat  ofvn  maketsket 
omes. 

139  Vm  vyvkhvmketvt  cv  sumecicet  os,  vc  vnrapvlket 
cem  opunvkvn  ehosvkvtet  ok. 

140  Cem  opunvkvt  hvsatkuset  os ;  monkv  cem  vtotkvt 
vnokecet  os. 

141  Cv  cotket  ot,  vn  homechoyet  os;  mome  estomis 
cem  vhakvtaken  cv  hosekot  os. 

142  Cem  fvccetvt  fvccetv  meyuksv-sekot  omes ;  momen 
cem  vhakvt  mehenwetvt  os. 

143  Estemerketv  feknokketv  tepakat  cv  hvlvtakvtet  os; 
mome  estomis  cem  vhakvtaket  es  vm  afvcketvt  omes. 

144  Cem  ohkerkueckvt  meyuksv-sekon  fvccvket  omes: 
hoporrenkvn  v’mes,  momen  hesakares. 

KOF. 

145  Cv  feke  ’somvlkvn  huehkvyet  os :  Cehofv  toyets¬ 
kat,  vm  vyoposkvs  :  cem  vhakvtaken  vfvstares. 

146  Ec  ohhuehkvyet  os:  cv  hesayecvs,  momen  cem 
ohkerkueckvtaken  vcayecares. 

147  Hvyvtkeko  emunken  huehkvyvtes:  cem  opunvkvn 
em  enhonrvyet  os. 

148  Nere  vketeckv  oriceko  munken  cv  turwvt  nocvkekot 
os,  cem  opunvkvn  ohvkerricaren. 

149  Cem  vnokeckv  vcvkvyen  vn  haken  em  vpohicvs: 
Cehofv  toyetskat,  cem  fvcceckvtake  vcvkvyen  cv  wcna- 
yecvs. 

1.50  Mv  holwvyeckvn  vcvkvpeyat  vwolicaket  os;  cem 
vhakvn  en  hopvyecaket  os. 

151  Cehofv  toyetskat,  vnakvn  hueretsket  os;  momen 
cem  vhakv  omvlkvt  mehenwetvt  oraakes, 

152  Hofunat  vteken  cem  ohkerkueckvtaken  es  keriyit, 
mv  en  likvn  meyuksv-sekon  hayetskvten  kerrvyvtet  os. 

LES. 

153  Cv  ’stemerkaten  hecet,  cv  hesayecvs  ;  cem  vhakvn 
cv  hosekot  omekv. 

154  Cemet  vn  nakcelakvn  ’svm  vpvyecvs;  pvlken  cv 
nesvs :  cem  opunvkv  vcvkvyen  cv  wenayecvs. 

155  Hesayeckvt  holwvyecakat  en  hopvyet  omes;  cem 
vhakvtaken  hopoyvkekokv. 

156  Cehofv  toyetskat,  cem  merkv  heromakat  rakrvket 
omes :  cem  fvcceckvtake  vcvkvyen  cv  wenayecvs. 

157  Yc  assecakat  momen  vc  vnrapvlket  sulket  omakes; 
momis  cem  ohkerkuedfcvtake  enkvpvken  fikvkot  os. 

158  Vhakv-kacvlken  hecit,  cv  feknokket  os  ;  cem  opunv- 
kvn  vfvstvkekok. 

159  Cem  vhakvtaken  vnokecvyan  vkerricvs :  Cehofv 
toyetskat,  cem  vnokeckv  vcvkvyen  cv  wenayecvs. 

160  Cem  opunvkv  etohkvlkat  mehenwetvt  omes;  mo¬ 
men  cem  fvcceckv  fvccakat  hvmket  o  vtekis  meyuksv- 
sekon  oce  munkvt  omes. 

SEN. 

161  Naket  omecice  sekon  este  vrakkuecvkhoyat  vc 
assecakvtet  os ;  momis  cv  feket  cem  opunvkv  ohfvccvn 
penkvlet  os. 

162  Este  ivpenkvleckv  rakken  epoyat  etvpomen  cem 
opunvkvt  omecicen  vc  afvcke  hakes. 

163  Lvksetvn  en  homecit, tayen  en  cv  liomecet  os;  mo- 
mis  cem  vhakvn  vnokecvyet  os. 

164  Cem  fvcceckv  fvccakat  omecicen  kolvpaken  ece 
’kvsamvyat  nettv  hvmke  hoyanet  os. 

165  Mv  cem  vhakv  vnokecakat  herkv  rakken  ocvket  os; 
momen  naket  elentappuecvkekot  os. 

166  Cehofv  toyetskat,  cen  hesayeckvn  emehakvyvtet  os, 
momet  cem  vhakvtaken  vfastvyet  os. 

167  Ym  puyvfekcvt  cem  ohkerkueckvtaken  vfastet  os: 
momet  tayen  vnokecvyet  os. 

168  Cem  vhakvtaken  cem  ohkerkueekvtake  esyoman 
vfastvyet  os ;  vm  vyetv  omvlkvt  ce  homvn  ocakekv. 

TAU. 

169  Cehofv  toyetskat,  huehkvyat  ce  homvn  vwolicekvs: 
cem  opunvkv  vcvkvyen  cv  hesayecvs. 

170  Cfe’nkusapvyat  ce  homvn  vlvkekvs:  cem  opunvkv 
vcvkvyen  cv  hesayecvs. 

171  Cv  cukhvrpet  vkvsvmkvn  esfvcken  opunayvkvres, 
cem  vhakvtaken  v’mvhayetskof. 

172  Cv  tulaswvt  cem  opunvkvn  opunvyecet  yvhikekvs  ; 
cem  vhakv  take  omvlkvt  fvccetvt  omekv. 

173  Ce’nket  vnickvt  vm  ocekvs:  cem  vhakvtaken  enho- 
poyvyet  ok. 

174  Cehofv  toyetskat,  cen  hesayeckvn  cv  yacusvtet 
omes ;  momen  cem  vhakvt  es  vm  eafvcecickvt  os. 

175  Vm  puyvfekcvt  hesakekvs,  momen  ece  ’kvsvmvres  ; 
momen  cem  fvcceckvt  vm  vnicvkekvs. 

176  Yvpefikv  ehosvte  omit  ehoset  arvyvtet  os;  cem 
vtotkvn  hopoyvs;  cem  vhakvtaken  cv  hosekot  omekv. 

ESVKVSVMKV  120. 

Vcemketv  Yvhiketv. 

Vm  estemerketv  ofvn  Cehofvn  ohhuehkvyvtes,  raoraen 
vm  vyoposkvtes. 

2  Celiofv  tovetskat,  vm  puyvfekcvn  cukhvrpe  laksakat, 
momen  etulaswv  mvkerrat  enkvpvken  hesayecvs. 

3  Etulaswv  mvkerretskat,  Cehofvt  naken  ce’mvre  te? 
monkat  ohvtvlakat  naken  ce  momecvre  te? 

4  Este  yekcat  em  eccvkotakse  en  re  fvsfvken,  cunepvefo 
torawvt  vpvkaken. 

5  Yn  hoi  wakes,  Mesek  etvlwvn  tvleporvt  fekkonnikv, 
Ketv  etvlwv  em  escukohakv  ofvn  likikv ! 

6  Mv  herkv  enhomecat  vpvken  vm  puyvfekcvt  hofunen 
likvtet  os. 

7  Vnet  herkvn  cv  yacet  omes ;  momis  opunayvyof,  enta- 
ket  horre  tepokvn  eyacvket  os. 

ESVKVSVMKV  121. 

Vcemketv  Yvhiketv. 

Ekvnv  hvlhawan  vn  renakvn  vkvwvpares;  estvmvn 
vnickv  a  vm  vtvre  te  ? 

2  Vm  vnickvt  Cehofv,  hvlwe  ekvnv  tepake  hayvte  avtet 
vm  vlaket  os. 

3  Emet  ce’le  vkueyihocvre  etektvnecekares ;  eee  ’hecicat 
nocekares. 

4  Hecvs,  mv  Eslevl  vhecicat  nocekot  omet,  nocekares. 

5  Cehofvt  eee  ’hecicvt  os ;  Cehofvt  vpette  cem  vkv- 
perv  cem  ocat  tes. 

6  Hvset  nettvn  cen  nokkicekon,  hvresseu  neren  cen 
nokkicekares. 

7  Cehofvt  nak  holwvke  oinvlkv  enkvpvken  eee  ’caye- 
cvres ;  emet  cem  puyvfekcvn  veayeevres. 

8  Cehofvt  ossetskan  momen  eceyetskan  raucv  vtekat  mo- 
met  meyuksv-sekon  estofis  vcayecvres. 

ESVKVSVMKV  122. 

Vcemkety  Yvhiketv ;  Tewe  Enake. 

Cehofv  en  cukon  oh  vpeyvkeres,  cv  kicakof,  vc  afvcke 
tates. 

2  Celuslvme  toyetskat,  cem  vtohopke  mvhauke  ocakat 
em  ofvn  pu’let  svpvklet  os; 

3  Celuslvme  tvlofv  yekcen  etohtvrhoyvte  omen  etohtvr- 
hoyet  os  ! 

4  Mvn  Eslevl  em  vliketv  palen  hokkolohkat ,  Cehofv  em 
vliketvt  ohcemecet  omes,  Eslevl  es  en  kerkueckvn,  Cehofv 
e  hocefkyn  vkvsvmkyn  emvkvret. 

5  Mekko-em-ohliketv  fvcceckvn  mvn  vpohoyet  omes, 
mekko-em-ohliketv  Tewe  en  cuko  hvmecat  enanvket. 

6  Celuslvme  herkv  em  ocvren  emekusvpvkes ;  ece  ’no- 
kecakat  nak  omvlkvt  heret  em  ayen  vpokvres. 

7  Cem  vtohopkvke  rakrvke  em  ofvn  herkvt  ocen,  cen 
cuko  herakat  ofvn  estenlopickvt  oeekvs. 

8  Cv  tecakkakat  momet  vm  etohkvlketv  svrahkvn,  Her¬ 
kvt  ec  ofvt  oeekvs,  raakares. 

9  Cehofv  pun  Hesaketvmese  en  cuko  vrahkvn  nak  cen 
heran  hopoyares. 

ESVKVSVMKV  123. 

Cemen,  hvlhawan  liketskat,  vn  renakvn  vkvwapis. 

2  Hecvs,  vtotkvlke  en  renakvt  e  pucase  e’nken  vhecat, 
momen  vtotkv-hokte  en  renakvt  e  pucase-hokte  e’nken 
vhecat  etvpomet  pun  renakvt  Cehofv  pun  Hesaketvmesen 
vhece  munken,  pum  merrvres. 

3  Pum  raerrvs,  'Cehofv  toyetskat,  pum  merrvs:  enho- 
meckvn  tayen  es  epu  fvcfvket  omekv. 

4  Mv  estonkon  vpoke  em  enhomeckv,  momen  ekvsvma- 
kat  epu  ’hvperkuecakat  pum  puyvfekcvt  es  facknset  omes. 

ESVKVSVMKV  124. 

Vcemketv  Yvhiketv ;  Tewe  Enake. 

Eslevl  hvmmakekvs;  Mv  ep  ohfvccv  huerat  Cehofv 
tokaten  otnat, 

2  Estet  epu’nrvpen  akvwvpecof,  mv  ep  ohfvccv  huerat 
Cehofv  tokaten  omat, 

3  Moinof,  en  cvpvkketv  ’taket  epu’nrvpen  vhetkof,  hesa- 
hoken  nokmelakvnt  os : 

4  Momof  uewvt  ep  ohrvnricen,  uefihnat  pum  puyvfekcv 
taken  ohranvnt  os : 

5  Momof  uewv  ekvsvmakat  pum  puyvfekcv  taken  ohra- 
nakvnt  os. 

6  Cehofv,  mv  entake  nak  selahlecvkvranat  omen  e  nute- 
taken  pu  wikekatet,  vkvsvmket  omekvs. 

7  Fuswv  fuswv-pvsatvlke  em  esenkvnhetv  take  aossen 
emvnvttvte  omet  pum  puyvfekcvt  emvnvttvtet  omes :  sen- 
kvnhetvt  kvciken,  emvnvttepeyvtet  omes. 

8  Pum  vnickvt  Cehofv  hvlwe  ekvnvu  hayvte  e  hocefkv 
ofvt  os. 


ESVKVSVMKV  125. 

Vcemketv  Yvhiketv. 

Cehofv  em  enhonrakat  Sivn  ekvnhvlwe,  mv  vkueyiho- 
ceko  taye,  meyuksv-seko  huerate,  omvket  os. 

2  Ekvnv-hvlhawat  Oeluslvme  vfulotakat  etvpomet  Ce¬ 
hofv  t  mucv  vtekat  momen  meyuksv-sekon  em  esten  em 
vfulotet  omes. 

3  Holwvyecvlke  en  septvt  fvccakat  epucasaten  oh  fek- 
honnekaret  ok;  fvccakat  e’nketaken holwvyeckv  ohfvccvn 
awiyyvkekaren. 


ESVKVSVMKV,  127. 

4  Cehofv  toyetskat,  este  herakat,  raoraen  mv  e  feketake 
ofv  fvccakat  he  ran  em  momecvkvs. 

5  Momis  mv  iiyiket,  vyetv  kunkohan  oh  vpeyat  ton 
omat,  Cehofvt  holwvyeckv  vtotkvlke  vpvkaken  vpeyeci- 
cvres.  Herkvt  Eslevl  oh  ocvkekvs. 

ESVKVSVMKV  126. 

Vcemkety  Y vhiketv. 

Sivn  em  etvlofvlke  svlvfkuehocvten  Cehofvt  rafulhuecof, 
mv  vpuecakat  omet  omeyvtes. 

2  Momof  pu  cukwvt  vpelkv  es  fvcket  omen,  pu  tulaswv 
y  vhiketv  es  fvcket  omvtes :  momof  etvlwv  cahmelikv  em 
etenrvwvn  opunayet,  Cehofvt  nake  rakrvken  em  momecv- 
kvtet  os,  makakvtes. 

3  Cehofvt  nake  rakrvke,  mv  es  epu  fvckan  pum  morae- 
cvtet  os. 

4  Cehofv  toyetskat,  pun  svlvfkuehocvten  raohfulkvs, 
uefihnvke  Wvhvlv  ocakat  omet. 

5  Mv  eturopuswv  pvlatken  fokayakat  afvcketv  ofvn  vte- 
loyvkvres. 

6  Eturopuswv  pvlvtke tv  ofvn  nerkvn  esaye  aosset  omis, 
mehenwvn  afvcketv  ofvn  rvlvkvres,  en  teleko-es  wvnawv- 
ken  svlaket. 

ESVKVSVMKV  127. 

Vcemketv  Yvhiketv ;  Salomv  enake. 

Cehofvt  cukon  tohtvrekon  omat,  mv  tohtarakat  ehvper- 
kvn  vtotkaket  os :  Cehofvt  tvlwv-rakkon  vhecicekon  omat, 
vketecvt  ehvperkvn  nocekot  aret  os. 

2  Cem  ehvperkvket  os,  hvten  avpohket,  oketv  hoyah- 
nen  fekvpkvn  hopoyatskat,  momet  hotoskv  tvkliken 
hompatskat ;  momen  em  vnokeckan  nockvn  emet  omekv. 

3  Hecvs,  hopuetaket  nakepucasetv  Cehofv  es  tern  at 

omakes;  hopuetakhute  em  ettet  feketv  emet  estemat 
oraes. 

4  Eccvkotakse  en  re  este  yekcat  e’nke  ofvt  o  etvpomvket 
mvnettetv  en  hopuetaket  omakes. 

5  Mv  este  em  eccvkotakse  en  re  hute  mvn  es  fvcke  ocat 
afvcket  os :  entaket  tohopke  mvhauke  ofv  en  horretake 
eterapunayakof,  vlsvkekares. 

ESVKVSYMKV  128. 

Vcemketv  Yvhiketv. 

Este  Cehofv  em  penkalat,  em  vyetvn  ohyvkapat  vtekat 
en  heret  omes. 

2  Ce’nke  em  vtotketv  taken  hompetskvret  ok :  ece  ’fvcke 
tares,  momen  estonkon  aretskvres. 

3  Ce  hiwvt  cen  cuko  ofv  pvrJco  tayen  ettat  omet  on,  cen 
hopuetaket  olefv-vpe  lowvcloke  omvket  cem  ohhompetvn 
vfulote  tares. 

4  Hecvs,  mv  este  Cehofv  em  penkalat  hiyomen  ohmer- 
kvranet  omat  hecvkes. 

5  Sivn  aossen  Cehofvt  ec  ohmerrekvs,  mo  mat  hesa- 
ketske  nettv  omvlkvn  Celuslvme  en  heran  hecets- 
kvres. 

6  Henka,  cen  hopuetake  ’ren  bopuetaken  hecetskvres. 
Herkvt  Eslevl  oh  ocekvs. 

ESVKVSVMKV  129. 

Ycemkety  Yyhiketv. 

Eslevl  hvmmakekvs;  Vmmvnettetv  vtecicvyvte  vteken 
entaket  etewolen  cv  ’stemerricakvtet  os. 

2  Vm  mvnettetv  vtecicvyvte  vteken  etewolen  cv  ’ste¬ 
merricakvtet  os :  momis  vc  ohfvnkvkekatet  os. 

3  Cvpvyecvlket  cv’ran  oh  evpvyecakvtes :  en  nenen 
cvpcvken  hayakvtes. 

4  Cehofvt  fvccvt  omes:  holwvyecakat  era  eswvnakv- 
taken  etewarvtet  os. 

5  Sivn  enkomecakat  omvlkvt  vlsvket  pvlken  vpeyeci- 
cvkhoyekvs : 

6  Entaket  pvhe  cuko  onvpvn  oh  honte  maheko  emunke 
yuknat  omvket  omekvs : 

7  Mvn  pvhe  tacvt  e’nken  es  fvcecekon,  mv  teleko  wvna- 
wicat  e  hokpen  mvn  es  fvcecfekot  os. 

8  Momen  mv  hoyvnecat,  Cehofv  em  ohmerkvt  ee  oh  ocv- 
kekvs :  Cehofv  e  hocefkv  ofvn  ohmerkv  opunvkvn  ec  oh 
opunayeyet  omes,  makvkekot  os. 

ESVKVSVMKV  130. 

Vcemketv  Yvhiketv. 

Cehofv  toyetskat,  laulakat  aossen  ec  ohhuehkvyet  os. 

2  Pucase,  vm  opunvkv  en  haken  pohvs :  ce’nkusapvyat 
en  haken  ce  hvckot  em  vpohicvkekvs. 

3  Cehofv  toyetskat,  cemet  holwvyeckvn  vketecetsken 
omat,  Pucase  toyetskat,  estimvt  huervre  te  ? 

4  Momis  holwvyeckv  enkvpakickv  ece  ’pvket  os,  cem 
penkvlhoye  taren. 

5  Cehofv n  emehakvyet  os,  vm  puyvfekcvt  emehaket 
os,  momen  em  opunvkvn  em  enhonrvyet  omes. 

6  Vm  puyvfekcvt  nere-vketecvlke  hvthvyvtken  emeha- 
kakat  senhoyvnen  Pucasen  emehaket  os;  henka,  nere- 
vketecvlke  hvthvyvtken  emehakakat  senhoyvnen . 

7  Eslevl  toyetskat,  Cehofvn  em  enhonrvs ;  vnokeckvt 
Cehofv  vpvket  omen,  pvlke  neskv  esfvckat  erne  vpvket 
omekv. 

8  Momen  emet  Eslevl  en  holwvyeckv  omvlkv  enkvpv- 
ken  pvlken  nesvres. 

ESVKVSVMKV  131. 

Vcemketv  Yvhiketv ;  Tewe  Enake. 

Cehofv  toyetskat,  cv  feket  ekvsvmekot  omen,  vn  rena- 
kvt  hvlwekot  os ;  momen  nake  rakrvken  es  e  naoricvkot, 
mo  met  nanvke  vm  estomahvke  mahan  es  e  naoricvkot  os. 

2  Mehenwvn  vm  puy vfekcvn  hvlatet,  cvyayicvy vtet  os ; 
vm  puyvfekcvt  vc  vpaket  hopuewv  e’cke  e  pese  era  wice- 
hocvte  e’cke  vpakat  etvpomet  os. 

3  Eslevl  toyetskat,  mucv  vtekat  momen  rneyuksv-sekon 
Cel^ofvn  em  enhonrvs. 

ESVKVSVMKV  132. 

Ycemketv  Yyhiketvt 

Cehofv  toyetskat,  Tewe  em  estemerketv  omvlkvn  em 
vkerricvs ; 

2  Cehofvn  etemfvccetv  vcakan  es  em  punayet,  hvmmaket , 
Cekvpe  en  Yekcat  etemfaccvtet  omen  vkerricvs : 

3  Mehenwvn  cv  hute  em  escuko-hakvn  eceyvkot,  vn 
topvn  oh  vcemkvko  munket; 

4  Nockvn  cv  turwvn  emvkot,  nockv  cv  turhvrpen  emvko 
emunket ; 

5  Cehofvn  liketvn  es  en  hecit,  Cekvpe  en  Yekcaten  escu- 
kohakvn  es  en  hecares. 

6  Hecvs,  Efletvn  mv  ohfvccvn  pohey vtes :  ekvnv  etovl- 
kat  ofvn  esheceyvtet  os. 

7  Em  escukohakv  ocakan  esceyey vres ;  e’le  em  ohhue- 
rickv  tempen  vrakkueceyvres. 

8  Ahuervs,  Cehofv  toyetskat,  cem  fekvpkv  ocat  eceyets- 
ken,  cemet  cen  yekcetv  en  tovhawv  vcakat  tepakatskat, 
asehokety  cukolvkvks. 

9  Cem  plestvlket  fvccetvn  vccvkekvs ;  momen  cem 
vnokeckakat  afvcketvt  omecicen  huehkvkekvs. 

10  Cem  vtotkv  Tewe  vrahkvn  cem  em  vfehoyvte  e  turo- 
fvn  etvn  vhecihcetskvs. 

11  Cehofvt  rnehemvv  ofvnTewen  etemfvccetv  vcakan  es 
em  pnnayet,  mvn  enkvpvkekares ;  hvmmnket  os;  Ce’n  i 
em  ette  asossen  mekko-em-ohliketv  cvnaken  ohlicares. 

12  Gen  hopuetaket  vm  etemfvccetv  momen  vm  ohker- 
kueckvn  emvhayvkvyan  vfvstaken  omat,  en  hopuetake 
takeu  mekko-em-ohliketv  cenaken  meynksv-sekon  oh 
vpokvres. 

13  Cehofvt  Sivn  ensatkvtet  omet,  en  liketvn  e  em  eya- 
cvtet  omekv. 

14  Heyvt  fekvpkv  vm  ocat  os,  meynksv-sekon;  heyv- 
mvn  likares ;  cv  yacvtet  ok. 

15  En  hompetvn  esfvcken  ohmerrares :  em  este  este- 
merrakan  tvkliken  es  fvcecares. 

16  Em  plestvlkeu  hesaketvn  vccvkue cares ;  momen  em 
vnokeckakat  afvcketvt  omecicen  yekcicet  huehkvkvres. 

17  E  vvpe  amahvren  mvn  Tewe  en  hayares :  vm  em 
vfehoyvten  kulken  emetakuecvyvtet  os. 

18  En  horren  vlesketvn  vccvkuecares  :  momis  erne  onv- 
pvn  en  kvtvlvkv  vcakat  pvkpvkvres. 

ESVKVSVMKV  133. 

Vcemketv  Yvkiketv ;  Tewe  Enake.  | 

Hecvs,  etecakkat  etohkvlket  vkerrickv  hvmkusen  ocet 
vpokat  mvtawwvt  heret  momet  eslopicuset  os ! 

2  Olefv  neha  vcake  Elvne  e’kv  oh  kvlke,  cukhesse  Elvne 
e  cukhesse  ohfihnet,  em  vcevke  enockv  vteken  oh  pvlat- 
kvte  omet  oraes. 

3  Hvmvne  en  secu  mv  Sivn  ekvnv-hvlhawan  oh  latke 
omet  omes :  Cehofvt  mvn  ohmerkvt  ohlvtkvren  makvtet 
omekv,  hesaketv  meyuksv-sekat  tat. 

12 

ESVKVSVMKV  134. 

Vcemketv  Yvhiketv. 

Hecvkes,  Cehofv  em  vtotkvlke  nereti  Cehofv  en  cuko 
ofvn  svpaklat  omvlkatskat,  Cehofvn  vkvsvravkes. 

2  Cuko  vcakat  ofvn  ce’nke  taken  vkvwahpet,  Cehofvn 
vkvsvmvkes. 

3  Cehofv,  mv  hvlwe  ekvnv  tepakan  hay  vtet,  Sivn  aossen 
ec  ohm  err  ate ! 


ESYKVSYMKV  135. 

Cehofvn  vkvsvmvkes:  Cehofv  e  hocefkvn  vkvsvmv¬ 
kes  ;  Cehofv  em  vtotkvlke  toyatskat,  emeu  vkvsvmv¬ 
kes: 

2  Centake,  Cehofv  en  cuko  ofvn  svpaklet,  pun  Hesa- 
ketvmese  en  cuko-ofvtaken  svpaklatskat. 

3  Cehofvn  vkvsvmvkes ;  Cehofvt  heret  omekv :  e  hocef¬ 
kvn  vkvsvmkvn  es  vyvhikvkes ;  eslopicuset  omekv. 

4  Cehofvt  Cekvpen  e  ensatket,  Eslevl  erne  mahusat  epu- 
casvret  ensatkvtet  ok. 

5  Cehofvt  rakket  omen,  pu  Pucaset  hesaketvmese  omvl- 
kv  senrakket  omen  kerrikv. 

6  Naket  o  estomen  Cehofv  komat,  mvn  momecet  os, 
hvlwe  ekvnv  tepakat  ofvn,  momet  uehvtkv  laulakat  omvl- 
kv  esyoman  vk  momecet  os. 

7  Ekvnv  em  eyuksv  ocakan  hoperet  akvwvpecvren  hayet 
os ;  vtoyehvtten  osken  en  hahicet  omes  :  en  herickv-cuko- 
taken  hotvlen  aossicet  os. 

8  Mvt  Ecepse  ekvnv  en  homv-heckvkvte,  este  nakwena- 
kokat  esyomat  enanvken,  pvsatvtes. 

9  Ecepse  toyetskat,  cem  etenrvwvn  nakeskerkv  nakesto- 
mahvke  esyoman  vtotakvtes,  Felon  momen  em  vtotkvlke 
omvlkvn  ohtotet. 

10  Emet  etvlwv  cahmelikv  sulken  sumhuecet,  mekkvlke 
yekcvken  pvsatvtes : 

1 1  Sihone  Amolvlke  em  mekkon  moraen  Ak  Fesvne  em 
mekkon,  niomen  mekkvlke  em  etvlofv  Kenvn  ocakat 
omvlkvn  pvsatet : 

12  Momet  em  ekvnv  taken  nakepucasetvn  emet,  em 
este  Eslevl  epucasetvn  emvtes. 

13  Ce  hocefkv,  Cehofv  toyetskat,  mevnksv-sekon  ocet 
omen ,  es  ece  ’kerrickvt  este-honvpse  erkonvpse  omvlkv 
etehoyvnen  ocet  omes. 

14  Cehofvt  em  esten  fvccecet,  em  vtotkvlke  ohfvccvn  e 
feken  e  en  nokkicvres. 

15  Etvlwv  cahmelikv  en  nakvbakvke  mekusvpkv  cvto- 
kunaphvtke  momen  cvtokunaplane  estenke  em  vtotketv 
taket  os. 

16  Ecukwvn  ocvket  omis,  opnnayvkeko  tayes;  eturwvn 
ocvket  omis,  hecvkeko  tayes ; 

17  Ehvckon  ocvket  omis,  pohvkeko  tayes;  momen  e 
cukwvtake  ofv  hesaketv  sekot  os. 

18  Mv  hayakat  mv  omvke  tares;  henka,  mv  em  enhon- 
rakat  vtekat. 

19  Eslevl  en  cuko-hvmecat  toyatskat,  Cehofvn  vkvsv- 
mvkes :  Elvne  en  cuko-hvmecat  toyatskat,  Cehofvn  vkvsv- 
mvkes : 

20  Lefi  en  cuko-hvmecat  toyatskat,  Cehofvn  vkvsvmv- 
kes:  Cehofv  em  penkalatskat,  Cehofvn  vkvsvmvkes. 

21  Cehofv,  Celuslvmen  likat,  Sivn  aossen  vkvsvmket 
omekvs.  Cehofvn  vkvsvmvkes. 

ESVKVSYMKV  136. 

Cehofvn  vkvsvmkvn  emvkes ;  emet  heret  omekv :  em 
vnokeckvt  meyuksv-sekon  oce  munkvt  omekv. 

2  Hesaketvmese  Jcihocvke  en  Hesaketvmesen  vkvsvmkvn 

emvkes :  em  vnokeckvt  meyuksv-sekon  oce  munkvt 
omekv. 

3  Pucasvlke  e  Pucasen  vkvsvmkvn  emvkes  :  em  vnokec¬ 
kvt  meyuksv-sekon  oce  munkvt  omekv. 

4  Mv  tvlkuset  nakestomahvke  rakrvke  momecan  emvkes : 
em  vnokeckvt  meyuksv-sekon  oce  munkvt  omekv. 

5  Mv  hoporrenkv  eteropotten  hvlhawan  hahicvten 
emvkes :  em  vnokeckvt  meyuksv-sekon  oce  munkvt 
omekv. 

6  Mv  ekvnv  uewv  onvpvn  pvtican  emvkes :  em  vnokec¬ 
kvt  meyuksv-sekon  oce  munkvt  omekv. 

7  Mv  hvyayvke  rakrvken  hahicvten  emvkes :  em  vnokec¬ 
kvt  meyuksv-sekon  oce  munkvt  omekv: 

8  Hvset  nettvn  ohfvnkvren ;  em  vnokeckvt  meyuksv- 
sekon  oce  munkvt  omekv : 

9  Hvresse  kococumpv  esyomat  neren  ohfvnkvkvren  ; 
em  vnokeckvt  meyuksv-sekon  oce  munkvt  omekv. 

10  Mv  Ecepsen  homv-heckvkvte  em  pvsate  en  nokki- 
cvten  vkvsvmkvn  emvkes ;  em  vnokeckvt  meyuksv-sekon 
oce  munkvt  omekv : 

11  Momen  em  etenrvwv  taken  Eslevl  asossicvten  emv¬ 
kes ;  em  vnokeckvt  meyuksv-sekon  oce  munkvt  omekv; 

12  Enke  yekce  momen  esakpv  rvtosecat  etehoyvnen 
asossicvten ;  em  vnokeckvt  meyuksv-sekon  oce  munkvt 
omekv. 

13  Mv  Uehvtkv  Gate  etekvpicvten  emvkes;  em  vnokec¬ 
kvt  meyuksv-sekon  oce  munkvt  omekv  : 

14  Momet  Eslevl  eteropottecvre  hayvten;  em  vnokec¬ 
kvt  meyuksv-sekon  oce  munkvt  omekv : 

15  Momia  Felo  en  suletawvlke  esyoman  vkpvlatvten; 
em  vnokeckvt  meyuksv-sekon  oce  munkvt  omekv. 

16  Mv  em  esten  vnrvwv  eteropotten  evpayvten  emvkes  ; 
em  vnokeckvt  meyuksv-sekon  oce  munkvt  omekv. 

17  Mv  mekkvlke  rakrvken  nafnvkvten  emvkes;  em 
vnokeckvt  meyuksv-sekon  oce  munJcvt  omekv : 

1 8  Momet  mekkvlke  pohkvken  pvsatvten  ;  em  vnokec¬ 
kvt  meyuksv-sekon  oce  munlcvt  omekv : 

19  Sihone  Amolvlke  em  mekkon  elecvten ;  em  vnokec¬ 
kvt  meyuksv-sekon  oce  munlcvt  omekv : 

20  Momet  Ak  Pesvne  ekvnv  em  mekkon  elecvten ;  em 
vnokeckvt  meyuksv-sekon  oce  munkvt  omekv : 

21  Momet  em  ekvnv  taken  epucasetvn  emvten ;  em 
vnokeckvt  meyuksv-sekon  oce  munkvt  omekv  : 

22  Mv  em  vtotkv  Eslevl  epucasvren ;  em  vnokeckvt 
meyuksv-sekon  oce  munkvt  omekv. 

23  Mv  pun  hueretv  kvncapat  ofvn  epu  ’kerricvten 
vkvsvmkvn  emvkes;  em  vnokeckvt  meyuksv-sekon  oce 
munkvt  omekv : 

24  Momet  epu’nrapvlke  enkvpvken  pu  hesahuecvten  ; 
em  vnokeckvt  meyuksv-sekon  oce  munkvt  omekv. 

25  Nakwenoliakat  omvlkvn  hompetvn  emet  os;  em 
vnokeckvt  meyuksv-sekon  oce  munkvt  omekv. 

26  Hvlwe  en  Hesaketvmesen  vkvsvmkvn  emvkes:  em 
vnokeckvt  meyuksv-sekon  oce  munkvt  omekv. 

ESVKVSVMKV  137. 

Hvcce  Papelvn  fihkonat  vfopken,  mvn  tvkvpokeyvtes: 
henka,  pu  turopuswvt  pvlatkvtes,  Sivn  vkerriceyof. 

2  Mv  en  nvrkvpvn  vhwanv  vpen  pun  kervlvn  oil  vtvrti- 
ceyvtes. 

3  Mvn  pu  svlvf kuece  es  epu  ’peyvtet  yvhiketvn  pum  ’po- 
haket,  momet  pu  yvmahkuecakat  afvcketvn  pum  \ ]poha - 
kvtet  omekv,  Sivn  yvhiketv  hvmken  pun  yvhikvkes, 
maket, 

4  Estomen  Cehofv  es  en  yvhiketvn  tvleporv  em  ekvnvn 
y  vhikeyvre  te  ? 

5  Celuslvme  toyetskat,  ce  hosin  oraat,  cv’nkvpervt  em 
emvnvcketvn  eliosekvs. 

6  Ece  ’kerricvkon  omat,  vm  afvcketv  here  raahat  sen- 
hoyvnen  Celuslvmen  vm  vlostekon  omat,  cv  tulaswvt  cv 
cukwv  ofvn  vlokpekvs. 

7  Cehofv  toyetskat,  Etvme  en  hopuetake,  Celuslvme  en 
nettv  omof,  Lekvfvkes,  lekvfvkes,  em  wakkv  vteken,  ma- 
kakvten  vkerricvs. 

8  Papelvn  e’chuswv  sumecihocvre  toyetskat,  mv  pu 
momecetskvte  etvpomen  cem  fekat  afvcke  tares. 

9  Mv  cen  lopuckusan  cahwet,  cvton  ’svnafkat  afvcke 

tares, 

ESVKVSVMKV  138. 

Tewe  es  em  Vkvsvmkv. 

Cv  feke  somvlkvn  vkvsvmkvn  ce’mares ;  hesaketvmese 
Jcicvkhoyat  ehoinvn  vkvsvmkvn  ’sece  ’yvhikares. 

2  Cen  cuko  vcakat  hvsvtkat  vfvccvn  vhecit  ece  ’rak- 
kuecares,  momet  cem  vnokeckv  cem  mehenwetv  tepakat 
vrahkvn  ce  hocefkvn  vkvsvmkvn  emares :  cem  opunvkvn 
ce  hocefkv  omvlkv  senhoyvnen  rakkuecetskvtet  omekv. 

3  Mv  nettvn  huehkvyof  vm  vyoposketskvtes  :  vm  puy  v- 
fekcv  ofvn  yekcen  a’met,  cv  fekhvmecicetskvtes. 

4  Ekvnv  mekkvlke  omvlkvt,  Cehofv  toyetskat,  vkvsvm¬ 
kvn  ce’mvkvres,  ce  cukwv  em  opunvkvn  pohakvtet 
omekv. 

5  Henka,  Cehofv  em  vyetvtake  ohfvccvn  yvhikvkvres : 
Cehofv  em  vrakketv  rakket  omekv. 

6  Cehofvt  hvlwet  o  estomis,  este  kvncvpakan  moskomet 
ot,  momis  ekvsvmakan  hopvyen  kerret  omekv. 

7  Estemerketv  ofvn  yvkapvye  estomis,  cv  wenayecets- 
kvres ;  vn  horre  en  cvpvkketv  take  vnrvpen  ce’nken  rvto- 
secetskvres,  momen  ce’nkvpervt  cv  hesayecvres. 

8  Mv  vc  ohfvccv  ocan  Cehofvt  poy vres :  Cehofv  toyets- 
kat,  cem  vnokeckvt  meyuksv-sekon  oce  munkvt  omes ; 
ce’nke  mahusat  em  vtotketvtaken  wihketskvs. 

ESVKYSYMKY  139. 

Yvhikv  Enhomahtv  en  hahoyat;  Tewe  es  em  Vkvsvmkv. 

Cehofv  toyetskat,  vc  ofvn  cv  hopoyet  cv  kerretsket  os. 

2  Cemet  tvklikvyaten  hvtvm  ahuervyaten  kerretskes: 
hopvyen  vm  vkerrickvn  kerretsket  os. 

3  Yn  nenucen  in  omen  wakkvyaten  heren  vketecetsket 
os,  momet  vm  vyetvtake  omvlkvn  kerrusetsket  os. 

4  Opunvkv  cv  tulaswv  opunayat  ore  heren  kerretskekat 
hvmkis  sekot  oinekv. 

5  Cv  ynpvt  ot  cv  homv  tis  vm  vfulotet,  ce’nken  vc  oh 
wvkecetskvtes. 

6  Kerretv  mv  omat  vm  estomahet  vc  ohfvnket  os : 
hvlwet  os  :  mvn  orvko  tayes. 

7  Cem  Puyvfekcv  enkvpvken  estvmvn  ayare  te  ?  momet 
vc  vpaketskat  enkvpvken  estvmvn  letkare  te  ? 

8  Kvwvpikit  hvlwen  eceyin  omat,  mvn  liketskes;  elkv- 
hute  ofvn  vm  pvtakvn  pvticin  omat,  hecvs,  mvn  aretskes. 

9  Hvthvyvtke  e  tvrpvn  eenaknecit,  uehvtkv  en  hopvyvke 
mahat  ofvn  fekhonnin  omat; 

10  Mv  ofv  tisem  ce’nket  cv  yvpvyvres,  momet  ce’n- 
kvpervt  cv  hvlvtvres. 

11  Mehenwvn  yomucket  vc  vyokkofvres,  makin  omat, 
nere  tat  hvyayvket  vm  vfulotke  tares : 

12  Yomuckat  tat  naken  cem  ehekot  os,  rnomis  neret 
nettv  etvpomet  hvyvyaket  os :  yomncke  momen  hvyayvke 
cem  etemmomvlkuset  omes. 

1 3  Cemet  vc  ofv  nake  ehke  mahan  hayetskvtet  ok ; 
cv’cke  en  hopuetakhute  ofvn  cv  hayetskvtet  os. 

14  Ece  ’kvsvmares,  cv  ’stomahe  sehonecken  cv  hayets- 

kvtet  ornekv  :  cem  vtotketv  estomahvket  os,  mornen  mvn 
vm  puyvfekcvt  kerruset  omes. 

15  Cv  fune  etetehkat  cem  ehkekates,  ehken  cv  hayet, 
ekvnv  em  ehkvke  mahat  ofvn  estomahen  cv  hayetskof. 

16  Vn  nettvt  hvmknsis  cakkeko  emunkof,  cen  renakvt 
estomen  vrvranvyan  hece  tates,  momen  cen  nakcokv  ofvn 
omvlkvn  coke  tates  :  nettv  homvn  mellvkhoyvtet  os. 

17  Hesaketvmese  toyetskat,  cem  vkerrickvt  mvtawwvt 
es  vm  vcacvket  os !  etohkvlkat  em  vhonkvtkv  mvtawwvt 
sniket  os ! 

18  Mvn  vlionkvtetvn  komin  omat,  oktahv  en  sulke  sen- 
sulket  os  :  vbonecvyof,  ece  ’pakvye  emunkes. 

19  Hesaketvmese  toyetskat,  mehenwvn  holwvyecvlken 
pvsatetskate !  monkv  catv-pvlvtkv  este  toyatskat,  v’nkv- 
pvkvkes. 

20  Holwvyecet  ece’nrvpen  opunvyecaken,  cen  horret 
ce  hocefJcvn  ehvperkvn  opunvyaket  omekv. 

21  Mv  cen  homecakan,  Cehofv  toyetskat,  en  homecv- 
ko?  momet  mv  ece’nrvpen  akvwvpecaten  es  cv  feknokket 
omeko  ? 

22  Enhomeckv  esfvckan  es  en  cv  homecvket  os;  Vn 
horret  omakes,  komvyet  os. 

23  Yc  ofvn  hopoyvs,  Hesaketvmese,  momet  cv  feken 
kerrvs ;  es  vn  kerrvs,  momet  vm  vkerrickvn  kerrvkvs ; 

24  Momet  vyetv  ce  feknokkicat  hvmknsis  vc  vpiken 
omat  hecet,  vyetv  meyuksv-sekon  cv  yvpayet,  es  vc 
vyvs. 

ESVKV8VMKV  140. 

Yvhikv  Enhomahtv  en  hahoyat ;  Tewe  es  em  Vkvsvmkv. 

Cehofv  toyetskat,  este-hunvnwv  holwvyecat  enkvpvken 
cv  hesayecvs;  este-hunvnwv  sestvpenkvlecat  enkvpvken 
cv  hesayecvs ; 

2  Mv  e  feke  take  ofv  holwvyeckv  emetetakuecakat : 
horre-tepokvn  komet  e  vteloyake  emunkvt  omes. 

3  Cetto  holwvyece  omet  e  tulaswv  taken  fvsecakvtet 
os;  cetto  atv  kicetv  em  fenenvt  e’cnkhvrpe  elecvn  oces. 
Sela. 

4  Cehofv  toyetskat,  holwvyecakat  e’nketake  enkvpvken 
vc  vcvyecvs ;  este-hunvnwv  sestvpenkvlecv  enkvpvken  cv 
hesayecvs ;  ayvyof  vc  vwiketv  komakat  enkvpvken. 

5  Ekvsvmakat  senkvnhetvn  vm  ehvket  os,  ctfsvkvret, 
rnoraet  eswvnakvu  :  nene  vfopkan  hoyv  oman  pvticakvtes  : 
senkvnhetvn  ev’svre  etetakuecakvtes.  Sela. 

6  Cehofvn  em  pnnayit  hvmmakvyvtes,  Cemet  vn  Hesa- 
ketvmese  toyetskes :  vm  mekusvpkvtake  en  haken  em 
vpohicvs. 

7  Cehofv  Pncase,  cv  hesayeckv  en  yekce  toyetskat, 
horre-tepokv  nettv  omof  cemet  cv’kvn  ohranetskvtes. 

8  Cehofv  toyetskat,  nanvke  holwvyecvlke  komaten 
e’hmetskvs ;  nake  holwvke  ohvkerrican  emvnihcetskvs,  e 
hvlwecvkekaren.  Sela. 

9  Mv  vm  vfulotakat  e’kv  take  ohfvccvt  on  omat,  e 
cnkhvrpe  mahusat  en  holwakat  entaken  ohranvkekvs. 

10  Torawv  vhetkakat  oh  pvlvtkekvs :  entaket  totkvn 
tvkpvlatet,  vksufke  sufsokan  vk  pvlvthoyekvs,  hvtvm 
akvwvpecekaren. 

1 1  Holwvke  opunay vt  ekvnv  ofvn  yekcihocekares :  nak 
holwakat  este-hunvnwv  holwvyecan  hopoyvres,  tvkwi- 
kvret. 

12  Cehofvt  este  estemerrihocat  nake  em  fvccehocvren 
vpvyecet,  nak  enkusvpkakat  nake  em  fvccvt  omaten  vpv- 
yecvret  on  kerris. 

13  Mehenwvn  fvccakat  vkvsvmkvn  ce  hocefkvn  emv- 
kvres :  fvccv  momecakat  ce  homvn  vpokvres. 

ESVKVSVMKV  141. 

Tewe  es  em  Vkvsvmkv. 

Cehofv  toyetskat,  ec  ohhuehkvyet  os;  lvpecicet  a  vc 
oh  vtes :  ec  ohhuehkvyof,  vm  opunvkv  en  haken  em  vpo- 
hicvs. 

2  Vm  mekusvpkvt  nak  fvmeckv  nokre  en  fvmece  ce 
homvn  naken  ohoce  omen,  cv’nke  kvwapvyat  yafke  nak 
ohnekrickv  omet  ocekvs. 

3  Cehofv  toyetskat,  vhecicvn  cv  cukwv  ehomvn  hueri- 
cvs :  cv  cukwv  ’mvhauken  vcayecvs. 

4  Nak  holwvke  estomen  cv  feken  ohfulecicekot,  este- 
hunvntake  holwvyeckvn  vtotkakat  vpakit,  holwvyeckv 
momeckv  ofvn  vtotkaren  cv  feken  ohfulecihcetskvs ; 
momet  en  hompetv  herakusen  homparen  vm  etektvneh- 
cetskvs. 

5  Este  fvccat  cv  tepkekvs,  heromkv  tares :  momet  vm 
vsehekvs,  mvt  vfekv  cv’kv  oh  kvlke  ome  tares ;  cv’kvn 
tvkocekares  :  estemerketvt  ohcakkakof,  vm  mekusvpkvt 
em  ocvke  emunkv  taret  ok. 

6  Em  fvccecvlke  taken  cvtovlkan  tvkpvlvtvkhoyof,  vm 
opunvkvn  pohvkvres,  cvmpvket  omekv. 

1  Estet  ekvnvn  cvpvyecof,  ekvnv  warke  vwahat  etvpo> 
men  pu  funet  elkv-hute  em  vhauke  ehomvn  vwahvket 
omes. 

8  Momis,  Cehofv  Pucase  toyetskat,  vn  renakvt  cemen 
ec  oh  hecet  os  ;  cemen  cem  enhonris ;  vm  puy vfekcv  em 
enhonrkv  sekon  wihketskvs. 

9  Senkvnhetv  cv’svre  etetakuecakvte  enkvpvken  vc 
vcayecet,  hoy  v  senkvnhetv  holwvyeckv  vtotkvlke  enanvke 
enkvpvken  vc  vcayecvs. 

10  Holwvyecakat  es  em  enkvnhetvtake  etvwvn  vk  pvlvt- 
kekvs,  vnet  emvnvttepvyof. 

ESVKYSVMKY  142. 

Tewe  em  Maskel,  Ekvnvhauken  Ypikof.  Mekusvpkv. 

Vn  haken  Cehofvn  es  ohhuehkvyet  os ;  vm  opunvkv  en 
haken  Cehofvn  es  enkusapvyet  os. 

2  Vm  estemerkv  opunvyeckv  ehomvn  apvlatit,  cv 
feknokketvn  en  kerkuecvyet  os. 

3  Vc  ofvn  vm  puyvfekcvt  ohrvnhokof,  vn  nenucen  ker- 
retsket  os.  Yyetv  yvkapvyat  ofvn  ev’svret  senkvnhetvn 
ehakvtet  os. 

4  Vm  vkvpervn  hecet,  hecvs ;  este  cv  kerrat  sekot  os  ; 
ohletkvye  tayat  vc  vnahet  os ;  este  hvmkis  vm  pnyvfekcv 
moskomat  sekot  os. 

5  Cehofv  toyetskat,  ec  ohhnehkvyvtes ;  Cemet  vm 
yrvnaketv,  momet  wenahokat  em  ekvnv  ofvn  nake  epu- 
casvyat  toyetskes,  makvyvtes. 

6  Huehkvyaten  em  vpohicvs,  kvncvpe  mahen  cv  habo- 
yekv  :  vc  assecvlke  enkvpvken  cv  hesayecvs,  es  vn  yekcv- 
ket  omekv. 

7  Ym  pnyvfekcvn  cuko-yekcvn  aossicvs,  vkvsvmkvn  ce 
hocefkvn  emaren  ;  fvccakat  vm  vfulotvkvres,  heromet  cv 
momecetskvret  ok. 

ESVKVSVMKV  143. 

Tewe  es  em  Vkvsvmkv. 

Cehofv  toyetskat,  ce’nkusapvyaten  em  vpohicvs,  vm 
mekusvpkvtaken  pohvs :  cem  mehenwetv  ofvn  vm  vyo- 
poskvs,  momen  cem  fvccetv  ofvn. 

2  Momet  cem  vtotkvn  ohfvccehcetskvs,  cen  renakv 
ehomvn  este- wenahokat  hvmkusis  fvccet  hnerekaret  ok. 

3  Horret  vm  puy vfekcvn  assecvtet  omekv :  vn  hesaketv 
ekvnvn  es  tvknafkvtet  os ;  mv  hofunen  pvsatkvte  omet 
yomucyokan  likaren  hayvtet  os. 

4  Monkv  vm  puy  vfekcvt  vc  ofvn  muntvlket  os  ;  cv  feket 
pohyvket  vc  vpiket  os. 

5  Nettv  hofunof  ocakvten  vkerricis :  cem  vtotketv 
omvlkvn  oh  vkerricis ;  ce’nke  era  vtotketv n  heren  vkerri- 
cvyet  os. 

6  Cv’nken  ec  oh  rvtosecvyet  os :  vra  puyvfekcvt  ekvnv 
ewvnhkat  omet  ce  wvnhket  os.  Sela. 

7  Vm  vyoposketvn  Ivpecicvs,  Cehofv  toyetskat;  vm 
puyvfekcv  en  yekcet  vnahet  omes ;  ce  turofvn  vm  ehhets- 
kvs,  mv  vksufkan  esvkceyake  omvye  cv  hakekaren. 

8  Cem  vnokeckvn  hvthvyvtken  poharen  cv  hay  vs ;  cemen 
cem  enhonrikv ;  vyetv  y  vkvpvranvyan  cv  kerricvs,  vm 
puyvfekcvn  ec  oh  kvwapikv. 

9  Vc  vnrapvlke  enkvpvken  cv  hesayecvs,  Cehofv  toyets¬ 
kat  ;  ec  oh  letkis,  vc  vrvnayetskvren. 

10  Nak  kometskan  momecetvn  v’mvhayvs;  cemet  vn 
Hesaketvmese  toyetskekv  :  cem  Puyvfekcvt  heret  os;  cv 
yvpayet,  fvccetv  ekvnvn  es  cv  cey vs. 

11  Cehofv  toyetskat,  ce  hocefkv  vrahkvn  cv  wenayecvs: 
cem  fvccetv  ofvn  vm  puyvfekcvn  estemerketvn  aossicvs. 

12  Momet  cem  vnokeckvofvn  vn  horren  warvs,  momet 
vm  puyvfekcv  estemerricakat  omvlkvn  sumhuecvs ;  cem 
vtotkv  toyikv. 

ESVKVSVMKV  144. 

Tewe  es  em  Vkvsvmkv. 

Cehofv  vn  cvtot,  mv  cv’nken  horre-tepokvn  emvliayet, 
cv’nke-wesakvn  tepoyvkvren  mvhayat; 

2  Mv  vm  vnokeckv  momet  vn  tohopket ;  vn  cuko  hvlwe 
momet  cv  hesayecvt;  es  vm  evrvnvkv  momet  mv  em  en- 
honrvyat ;  mv  vm  este  vm  elecvn  svpvklecat,  vkvsvmket 
omekvs. 

3  Cehofv  toyetskat,  Estet  naket  omen  vkerricetske 

haks  ?  monkat  este  e’ppuce  naket  omen  moskometske 
haks  ? 

4  Estet  ehvperketv  omet  os :  en  nettvt  nak  era  vpette 
sumkat  omvket  os. 

5  Cen  hvlhawan  ahvtaphuecvs,  Cehofv  toyetskat,  mo- 
met  ahvtvpkvs :  ekvnv-hvlhawan  celayvs,  momen  ek- 
kuecvkvres 

6  Ytoyehvtten  atotet,  vwahecvs ;  cem  eccvkotakse  en 
ren  atotvkvs,  momet  sumhuecvs. 

I  Ce’nken  hvlwen  awiyyvs  ;  cv  hesayecvs,  momet  uewv 
rvkrakat  a  vk  vc  ossicet,  tvleporvlke  e’nke  taken  a  vc 
ossicvs ; 

8  Mv  e  cukwv  taket  mvkerretvn  opunayen,  e’nkvperv 
taket  Ivksetv  e’nkvpervt  omat. 

9  Hesaketvmese  toyetskat,  yvhiketv  mncvsen  es  ece 
’yvhikares ;  eshayeckv  efvkv  pale  ocaten  hayecit,  vkvsvm- 
kvn  ece  ’yvhikares. 

10  Mv  mekkvlke  hesayeckvn  emakat  ernet  omes :  mv 
em  vtotkv  Tewen  eslafkv-cvpko  ena  nokkicat  enkvpvken 
hesayecat. 

II  Cv  hesayecvs,  momet  tvleporvlke  e’nke  taken  a  vc 
ossicvs,  mv  e  cukwv  taket  mvkerretvn  opunayen,  e’nkv¬ 
perv  taket  Ivksetv  e’nkvpervt  omat. 

12  Momat  pu’ppucetaket  nak  kontvke  mvnettvke  ma- 
liakat  omvke  haken ,  pu’chustvlke  kvnowv  cvto  cuko-herv 
omvken  kvlvfvkhoyvte  omvke  taren : 

13  Momat  pun  herickv-cukot  fvcfvket  omet,  hompetv- 
hakv  cahmelike  omvlkvn  est  em  ocaken  ;  pun  yvpefikvt 
cukpe-rakko  vnvcomen  momen  cukpe-rakko  palvken  pum 
ekvnv  ofvn  heckuecvkvren  : 

14  Pum  wakv-vtotkvlket  vtotkvre  yekcvket  omen  :  pum 
etehoyvnkv  ofv  lekahfet  esceyetv  momen  asossetv  sekon, 
yiyetv  sekaren. 

15  Etvlwv  en  hueretv  momet  omen  afvcket  omes; 
henka ,  mv  etvlwv  en  Hesaketvmeset  Cehofvt  omaten  afvc¬ 
ket  omes. 

ESVKVSVMKV  145. 

Tewe  es  em  Vkvsvmkv. 

Yn  Hesaketvmese,  Mekko  toyetskat,  ece  ’rakkuecares ; 
momet  estofis  meyuksv-sekon  ce  hocefkvn  vkvsvmares. 

2  Nettv  vtekaten  ece  ’kvsvmares ;  momet  estofis  meyuk- 
sv-sekon  ce  hocefkvn  vkvsvmares. 

3  Cehofvt  rakket  omet,  vkvsvmvkvre  here  etetayet 
omes;  momen  en  rakketvt  kerhoyeko  tayet  omes. 

4  Este-honvpse  hvmket  este-honvpse  hvmkan  em  puna - 
yet ,  cem  vtotketvtaken  vkvsvmvres,  momet  cem  vtotketv 
yekcvken  kerkuecvres. 

5  Cem  vrakketv  en  rakketv  en  hvyayvken  ohvkerricit, 
cem  vtotketv  estomahakan  ohvkerricares. 

6  Momen  estet  nake  sehoneckvke  momecetskat  en  yek- 
cen  opunvyecvkvres,  momen  vnet  cen  rakketvn  kerkue- 
cares. 

7  Cen  heretv  rakke  vkerrickvn  tayen  opunvyecvkvres ; 
momet  cem  fvccetv  ohfvccvn  yvhikvkvres. 

8  Cehofvt  heromet,  merkv  es  fvcket  omet,  cvpvkketv 
yulohuset,  momet  vnokeckv  rakken  ocet  omes. 

9  Cehofvt  ornvlkv  en  heromet  omen,  em  merretvt  em 
vtotketv  omvlkvn  oh  ocvket  omes. 

10  Celiofv  toyetskat,  cem  vtotketv  omvlkvt  vkvsvmkvn 
ce’mvkvres  ;  momen  cem  vnokeekakat  ece  ’kvsvmvkvres. 

11  Cem  ohmekketv  em  vrakketvn  opunvyecet,  cen  yek- 
cen  opunvyecvkvres; 

12  Em  vtotketv  yekcvken  este  en  hopuetaken  en  ker- 
kuecet,  em  ohmekketv  en  rakke  en  hvyayvken  en  ker- 
kuecvkvret. 

13  Gem  ohmekketvt  ohmekketv  meynksv-sekot  omes, 
momen  cem  ohfvnketvt  honvpse  erhonvpse  omvlkv  ete- 
hoyvnen  oce  munkvt  omes. 

14  Tvkpvlatkat  omvlkvn  Cehofvt  kvwapet,  tvkpotoka- 
kat  omvlkvn  asvpvklecet  os. 

15  Omvlkv  en  renakvt  ec  ok  hecet  ce’mekakvket  omes; 
momen  oketv  orof  hompetvn  emetsket  os. 

16  Ce’nken  hvweeet,  nak  wenahokat  vtekat  em  eyackvn 
fvcecetsket  os. 

17  Cehofvt,  em  vyetvtake  omvlkv  ofvn  fvccvt  omet,  em 
vtotketvtake  omvlkv  ofvn  heromet  os. 

18  Cehofvt  mv  ohhuehkakat  omvlkvn  em  vwolet  omet, 
mv  mehenwetv  ofv  oh  huehkakat  omvlkvn  em  vwolet 
omes. 

19  Mv  em  penkvlakat  em  eyackv  taken  esohfvce- 
cvres ;  momet  en  huehketv  taken  em  vpohicet,  he’sahue- 
cvres. 

20  Cehofvt  vnokecakat  omvlkvn  vcahuecvket  os;  momis 
holwvyecakat  omvlkvn  sumhuecvres. 

21  Cv  cukwvt  Cehofv  vkvsvmkvn  opunay vres ;  momen 
enavpeswv  omvlkvt  e  hocefkv  vcakan  estofis  emeyuksv- 
sekon  vkvsvmvkekvs. 

ESVKVSVMKV  146. 

Cehofvn  vkvsvmvkes.  Vm  puyvfekcv  toyetskat,  Ce¬ 
ll  ofvn  vkvsvmvs. 

2  Hesakvye  vtekat  Cehofvn  vkvsvmares :  hesaketv 
estomnsis  ocvye  vtekat  vn  Hesaketvmesen  vkvsvmkvn  es 
vyvhikares. 

3  Mekkvlken  em  enhonrekot,  este  e’ppuce  mv  ofv  vnickv 
sekan  em  enhoniratskvs. 

4  En  hesaketvt  aosset  os ;  em  ekvnvn  fulket  os ;  mv 
nettv  mahusan  em  vkerrickvt  sumeces. 

5  Estimvt  Cekvpe  en  Hesaketvmese  em  vnickvn  ocen 
omat,  afvcket  os,  mv  em  enhonrkvt  en  Hesaketvmese  Ce- 
hofv  ofvt  omen : 

6  Mvt  kvlwe  ekvnv  tepakan,  uehvtkv  momen  mv  vkful- 
lateu  omvlkvn  hayvtes :  mv  meyuksv-sekon  mehenwvn 
vevyecat : 

7  Mv  ohwetenhokaten  em  fvccecet ;  elawakan  hompetvn 
emet  os ;  Cehofvt  cnko-yekcv  vtehkvlken  en  recopvket 
omes. 

8  Cehofvt  eturhecvkekan  renayepuecet  os:  Cehofvt  este 
fvccakan  vnokecet  os. 

9  Cehofvt  tvleporvlken  vcayecet  os;  erkemele  momet 
oven  yekcvkuecet  os;  mo  mis  holwyecakat  em  vyetvn 
rvkpalet  os. 

10  Cehofvt  meyuksv-sekon  mekkvres,  Sivn  toyetskat, 
cen  Hesaketvmeset  honvpse  erhonvpse  omvlkv  eteho- 
yvnen  mekkvres.  Cehofvn  vkvsvmvkes. 

ESVKVSVMKV  147. 

Cehofvn  vkvsvmvkes,  pun  Hesaketvmesen  vkvsvmkvn 
’svy  vhiketv  heret  omekv ;  estafvcecice  tayat  omen,  vkv- 
svmkv  yvhiketv  momvre  heret  omekv. 

2  Cehofvt  Celuslvmen  etohtaret  omes  ;  Eslevl  em  este 
vhepvkhoyvten  vteloyet  omes. 

3  Emet  efeke  kvcekan  em  wicecet,  vnvttakan  heren  em 
wvnayet  os. 

4  Kococumpv  em  vhonkvtkvn  onayet  os  :  e  hocefhokvn 
omvlkvn  emvket  os. 

5  Pu  Pucase  rakket  omet,  yekcetv  es  yekcet  omes;  en 
hoporrenkvt  vhopayesko  tetayet  omes. 

6  Cehofvt  eyaskakan  yekcvkuecet  os  :  holwvyecakan 
ekvnvn  tvkpvlatet  os. 

7  Cehofvn  vkvsvmkv  emetvn  ’svy vhikvkes ;  kervlvn 

hayecet,  pun  Hesaketvmesen  vkvsvmkvn  ’svyvhikv- 
kes  : 

8  Mv  hvlwan  vholocen  es  ohranet,  ekvnvn  osken  em 
etetakuecat,  pvhe  ekvnv- hvlhawan  ohhontvren  hayaten 
vJcvsvmvlces . 

9  Punvttvn  en  hompetvn  emet,  kakke  mvnettvke  haho- 
kan  emvket  os. 

10  Corakko  en  yekcetvn  es  afvckekot  os:  este  e’le  oh- 
fvccvn  ’se  afvcecicekot  os. 

11  Cehofvt  mv  em  penkvlakan  ’se  afvcecicet,  mv  em 
vnokeckv  em  enhonrakan  ’se  afvcecicet  os. 

12  Celuslvme  toyetskat,  Cehofvn  vkvsvmvs ;  Sivn  to- 
yetskat,  cen  Hesaketvmesen  vkvsvmvs. 

13  Cen  tohopkvhauke  sernvkhotkvn  yekcvkuecet,  ec 
ofvn  cen  hopuetaken  ohmerrvtet  omekv. 

14  Cem  ekvnv  em  vteke  em  ofvn  herkvn  hayet  os : 
teleko  here  mahaten  es  ce  fvcecet  os. 

15  Em  vhakvn  ekvnv  hvmkvn  ohtotet  omes ;  em  opunv- 
kvt  pvfne  mahen  letket  os. 

16  Yvpefikesse  omen  hetute-rakkon  emet  os;  essu 
omen  hetute  hvtken  vwahecet  omes. 

17  Nakwokucke  omen  en  hetute  wvnhen  vtotet  omes: 
en  kvsvppe  eliomvn  estimvt  huere  taya  ? 

18  Em  opunvkvn  atohtet,  rekkicet  os;  en  hotvle  ho- 
talvren  hayen,  uewv  hahket,  fihnet  os. 

19  Em  opunvkvn  Cekvpen  en  kerkuecet,  em  vhakv  em 
fvcceckv  esyoman  Eslevl  en  kerkuecet  os. 

20  Este  etvlwv  estomis  momen  em  momecekates:  mo- 
men  em  fvcceckvt  on  omat,  kerrvkekatet  os.  Cehofvn 
vkvsvmvkes. 

Cehofvn  vkvsvmvkes.  Hvlhawat  avten  Cehofvn  vkv- 
svmvkes :  hvlhvwe  ocakat  ofvn  vkvsvmvkes. 

2  Em  encelvlke  omvlkatskat,  emen  vkvsvmvkes :  enanv- 
ke  omvlkatskat,  emen  vkvsvmvkes. 

3  Hvse  hvresse  tepakatskat,  emen  vkvsvmvkes:  hvya- 
yvke  kococumpv  omvlkatskat,  emen  vkvsvmvkes. 

4  Hvlhawat  en  hvlhvwe  toyatskat,  momen  uewv  hvl¬ 
hawat  onvpv  ocatskat  emen  vkvsvmvkes. 

5  Entaket  Cehofv  e  hoeefkvn  vkvsvmvkekvs :  emet 
mahken,  hahakvtet  omekv. 

6  Momen  ohvtvlaken  emet  meyuksv-sekon  yekcen  sv- 
pvklecvtet  os  :  nak  makat  sumkvranekaten  hayvtet  os. 

7  Yvmv  ekvnv  avten  Cehofvn  vkvsvmvkes,  nak  sehonee- 

kvke  nehvtkv  vkfullatskat,  momen  laiilvke  omvlkats¬ 
kat:  ' 

8  Totkv  hetute-nerkv  rakke  tepakatskat :  hetute-rakko 
hopere  tepakatskat:  hotvle-rakko  em  opunvkv  sohfvce- 
cetskat : 

9  Ekvnv-hvlhawat  rvne  omvlkv  esyomatskat :  eto  ettats- 
kat,  momen  vcenv  omvlkatskat: 

10  Punvttv  vpuekv  omvlkv  esyomatskat :  nakhvllecakat 
fuswv  tvmecat  esyomatskat : 

11  Ekvnv  mekkvlke  etvlwv  cahmelikv  omvlkv  esyo¬ 
matskat  :  mekkucvlke  ekvnv  fvccecvlke  omvlkv  esyomats¬ 
kat  : 

12  Este  mvnettvke  hoktvke  mvnettvke  esyomatskat: 
este  vculvke  hopuetake  esyomatskat : 

13  Entaket  Cehofv  e  hoeefkvn  vkvsvmvkekvs:  erne  e 
hocefkv  tvlkuset  hvlwet  omekv:  en  hvyayvke  ekvnv 
hvlwe  tepakat  senhvlwen  ocet  omes. 

14  Momen  eyvpen  es  vkvsvmepueckvn  em  vnokeckakat 

omvlkv  em  ocan  kvwapvtet  os ;  Eslevl  en  hopuetake,  este 
erne  em  vwolakat,  em  ocan.  Cehofvn  vkysvmvkes. 

ESVKVSYMKV  149. 

Cehofvn  vkvsvmvkes.  Yvhiketv  mucvsen  Cehofvn 
’svyvhiket,  em  vnokeckakat  en  nvkaftetv  ofvn  em  vkv- 
svmkvn  yvhikvkes. 

2  Eslevl  mv  hay vten  es  afvcket  omen ;  Sivn  e’chustaket 
em  Mekkon  es  afackakusekvs. 

3  Opvnkv  ofvn  e  hocefkvn  vkvsvmvkekvs :  templel 
kervlv  tepakan  hayecet,  vkvsvmkvn  ’svyvhikvkekvs. 

4  Cehofvt  em  esten  es  afvcket  ok :  eyaskakan  hesayec- 
kvn  es  nehicvkvres. 

5  Cehofv  em  vnokeckakat  vrakkueckvn  es  e  afvckvkuece- 
kvs :  afvcketvt  omecicen  en  topv  taken  oh  lumhet  yvhi- 
kvkekvs. 

6  Hesaketvmese  vkvsvmkv  hvlhawan  e  cukwvtaket 
opunayaken,  eslafkv-cvpko  em  fvske  hokkolen  enke  taken 
es  hvlatet, 

7  Centilvlke  em  pvleckvn  en  hayet,  etvlwv  cahinelikvn 
estemerrickvn  es  estemerrvkuecvkvret ; 

8  Em  mekkvlken  cvto-telacvn  es  wvnayet,  en  rvkrakv- 
taken  cvtoeshvlvtkv  es  wvnayvkvret ; 

9  Mv  ohfvcceckv  cohoyvten  es  ohvlvkuecvkvret :  heyv 
vrakketvn  em  vnokeckakat  omvlkvt  ocvket  os.  Cehofvn 
vkvsvmvkes. 


ESYKYSYMKY  150. 

Cehofvn  vkvsvmvkes:  en  liketv  vcakat  ofvn  emen 
vkvsvmvkes :  en  yekce  en  sutv  ofvn  emen  vkvsvmv¬ 
kes. 

2  Em  vtotketv  yekcakat  esvrahkvn  emen  vkvsvmvkes  : 
en  rakketv  here  mahat  vcvkvyen  emen  vkvsvmvkes. 

3  Pofketv-rakko  en  haken  es  vkvsvmvkes:  eshayeckv 
efvkv  oce  kervlv  tepakan  es  vkvsvmvkes. 

4  To wvtulkv  op  vnkv  tepakan  es  vkvsvmvkes:  eshayec- 
kv  efvkv  ocakat  momen  fehpv  omat  esyomen  hayecet 
vkvsvmvkes. 

5  Sempvl  yekce  hahokan  hayecet,  emen  vkvsvmvkes : 
sempvl  huehkake  ome  hahokan  hayecet,  emen  vkvsvmv¬ 
kes. 

6  Nake  hesahoke  taye  vtekat  Cehofvn  vkvsvmvkekvs. 
Cehofvn  vkvsvmvkes. 

